
RIJEČ PRIREĐIVAČA 


Po nalogu mjesnoga biskupa msgr. Ratka Perića nastojao 
sam skupiti i kompjutorski prirediti razne izjave, priopćenja, 
komentare i studije u vezi s međugorskim pojavama, koje je 
potpisivao bilo koji službenik Ordinarijata u proteklom 
razdoblju. Napisi su se pojavljivali u različitim časopisima: 
Crkvi na Kamenu, Vrhbosni, Vrhbosnensia, Radio Vatikanu, 
Glasu Koncila, Trnu, Danasu, Hrvatskom listu. Slobodnoj 
Dalmaciji, Vjesniku..., i nekim inozemnim listovima, a neki se 
prvi put ovdje objelodanjuju. Iza svakoga teksta označeno je 
zvjezdicom u kojem je listu objavljeno. Dijecezanski je biskup 
sa svojim suradnicima: generalnim vikarom, kancelarom, 
tajnikom, zatim s urednikom Crkve na kamenu i s urednikom 
Katoličkoga informativnog ureda reagirao na značajnije napise i 
pisma o međugorskim događajima, koja ovdje uvezujemo u 
monografiju da se nađu na okupu radi uvida u stav Biskupskog 
ordinarijata i radi onih koji su zainteresirani da te fenomene 
procjenjuju onako kako ih mjerodavne osobe u Crkvi 
proučavaju i tumače. 

Nakon prezentacije šestero "vidjelaca" predstavljeni su 
biskup Pavao Žanić, s jedne strane, kao odgovorni u 
prosuđivanju takvih zbivanja, i neki oci franjevci, pastoralni 
djelatnici u Međugorju, te još poneki podupiratelj međugorskih 
fenomena, s druge strane. Potom je dan prostor najrazličitijim 
"porukama" s kratkim osvrtom i komentarom Ordinarijata nakon 
gotovo svakoga takva "viđenja" ili "poruke". 

Učinilo nam se potom najprikladnije slijediti članke, 
priopćenja i odgovore pojedinih godišta, nakon posljednje 
službene izjave Biskupske konferencije u Zadru, 10. travnja 
1991. godine, do danas. 

Mostar, na svetkovinu Bezgrješne, 8. prosinca 2001. 

Don Dražen Kutleša 

BEZGRJEŠNA - UZNESENA 


Nepokolebljivo ispovijedamo da je svemogući Bog u svojoj 
premudroj Promisli, Djevicu Mariju iz Nazareta, očuvavši je 
bezgrješnom od trenutka njezina začeća, odredio za zemaljsku 
Majku svomu Jedinorođenom utjelovljenom Sinu. 

On je Nju, vazda Djevicu, koja je začela po Duhom Svetom 
i rodila njegova Vječnoga Sina, Krista Isusa, učinio Bogomajkom. 

Gospodin je Isus na križu svoju Majku predao Ivanu i 
svima nama za našu duhovnu majku. Ona je, proživjevši ovaj 
mukotrpni zemaljski tijek, u posebnu supatništvu sa svojim Sinom, 
bila po posebnoj Božjoj povlastici, dušom i tijelom, uznesena u 
nebesku slavu. 

Vjerujemo također da je Blažena Gospa, Bezgrješna, 
Djevica, Bogorodica i Uznesena, najmoćnija Zagovornica nas 
ljudi kod nebeskoga Prijestolja. I da se po Božjem dopuštenju i 
poslanju može ukazati na ovome svijetu, kao što je to više puta u 
povijesti kršćanstva priznato i prihvaćeno, a crkvene mjerodavne 
vlasti odobrile kao javno štovanje. Držimo zajedno sa Svetom 
Crkvom da i najautentičnije poruke iz takvih privatnih ukazanja ne 
ulaze u polog kršćanske svete vjere i Objave i kao takve ne 
obvezuju nijednoga vjernika u savjesti. Sve se takve poruke 
prihvaćaju "ljudskom vjerom ", ako se dokažu "pobožno 
vjerodostojnima". Molitveno i pouzdano izgovaramo svaki naslov, 
privilegij i zaziv, kojim Katolička Crk\>a časti Presvetu Djevicu 
Bogorodicu u njezinim litanijama: od "Sveta Marijo" preko 
naslova "Ogledalo Pravde”, "Prijestolje Mudrosti", "Zdravlje 
Bolesnih " do "Kraljice mira "! 

PREDGOVOR 


Biskupski se ordinarijat u Mostaru više puta i na više 
načina javno i napismeno oglašavao u vezi s međugorskim 
pojavama, počevši od kolovoza 1981. 

Prije nekoliko godina izišla je knjiga s naslovom 
Prijestolje Mudrosti, pod zazivom koji se pridaje Blaženoj 
Djevici Mariji u njezinim lauretanskim litanijama. Ovdje za 
naslov uzimamo jedan drugi Gospin litanijski zaziv: Ogledalo 
Pravde. U Knjizi Mudrosti čitamo o Božanskoj Mudrosti: 

"Ona je odsjev vječne svjetlosti, 
i zrcalo čisto djela Božjeg, 
a i slika dobrote njegove" (7,26). 

Eto te tri riječi: odsjev, zrcalo i slika jesu Ogledalo, a 
svjetlost, djelo i dobrota jesu Pravednost Božja. Djevica je 
Marija u Očevu planu, začinjući po Duhu Svetomu i rađajući 
Sina Božjega, Krista Gospodina, po posebnoj povlastici Božjoj 
bila očuvana od ljage iskonskoga grijeha, i živjela bez grijeha 
kao čisto, prečisto ogledalo Božje dobrote, svjetlosti i 
pravednosti. Zato smo ovoj knjizi dali naslov Ogledalo Pravde 
jer želimo istaknuti daje Blažena Djevica Marija za nas vjernike 
čisto Ogledalo Božje pravednosti, i ne smijemo dopustiti da ga u 
našoj crkvenoj nauci i pobožnosti ikakva mrlja ukalja ili 
zemaljski interes zlorabi. Ovdje donosimo činjenice, takozvane 
poruke i navodna ukazanja koja odudaraju od istinitosti, 
autentičnosti i vjerodostojnosti. Čineći tako, smatramo da 
iskazujemo dužnu i sinovsku čast Blaženoj Gospi, Ogledalu 
Pravde. 

U vezi s međugorskim događajima tajnik Kongregacije za 
nauk vjere osvrnuo se na dopis biskupa na otoku Reunionu, 26. 
svibnja 1998. U pismu kaže: 

Preuzvišeni, 

pismom od 1. siječnja 1998. Vi se dostavili ovom Uredu 
razna pitanja koja se odnose na stajalište Svete Stolice i 

mostarskoga biskupa s obzirom na takozvana 'ukazanja' u 
Međugorju, na privatna hodočašća i na dušobrižništvo vjernika 
koji idu u ono mjesto. 

S tim u vezi - iako smatram nemogućim odgovoriti na 
svako pitanje koje ste Vi, Preuzvišeni, postavili - moram prije 
svega precizirati da nije običaj Svete Stolice zauzimati, u prvome 
stupnju, vlastito stajalište s obzirom na navodne nadnaravne 
pojave. Stoga ovaj se Ured s obzirom na ono što se odnosi na 
vjerodostojnost tih 'ukazanja', jednostavno drži onoga što su 
biskupi bivše Jugoslavije odredili u svojoj Izjavi u Zadru, 10. 
travnja 1991... 'Na temelju dosadašnjeg istraživanja ne može se 
ustvrditi da se radi o nadnaravnim ukazanjima ili objavama.' 
Nakon podjele Jugoslavije u različite nezavisne države, pripadalo 
bi sada članovima Biskupske konferencije Bosne i Hercegovine da, 
eventualno, preuzmu slučaj u ispitivanje i da izdaju, ako ustreba, 
nove izjave. 

Ono što je preuzvišeni gospodin msgr. Perić ustvrdio u 
svome pismu generalnom tajništvu 'Famille Chretienne', 
izjavljujući: 'moje je uvjerenje i stajalište ne samo Non constat de 
supematuralitate, nego i ono: Constat de non supematuralitate 
međugorskih ukazanja ili objava', mora se promatrati kao izraz 
osobnoga uvjerenja mostarskoga biskupa, koji, kao mjesni 
ordinarij, uvijek ima pravo izraziti ono što jest i ostaje njegovo 
osobno mišljenje. 

Napokon, ono što se odnosi na hodočašća u Međugorje, 
koja se odvijaju na privatan način, ova Kongregacija smatra da su 
dopuštena pod uvjetom da ne budu promatrana kao ovjerovljenje 
događaja koja još traju i koja još iziskuju crkveno istraživanje. 

U nadi da sam dao zadovoljavajući odgovor barem na 
glavna pitanja koja ste postavili ovoj Kongregaciji, molim Vas, 
Preuzvišeni, primite izraze mojih najodanijih osjećaja.” 1 


'Dopis nadbiskupa T. BERTONE-a, tajnika Kongregacije za nauk 
vjere, br. 154/81-06419 msgr. Gilbertu Aubryju. 

Isti tajnik Kongregacije, msgr. Bertone, u članku koji je 
najprije iznio pred mnoštvom biskupa, a zatim 2001. godine i 
objavio, 2 sažima neke zajedničke karakteristike u današnjim 
takozvanim ukazanjima. Dominantne značajke suvremenih 
"ukazanja" bile bi, prema tajniku Kongregacije, sljedeće: 

Prvo, povećanje i množenje takvih fenomena, što se 
vjerojatno tumači padom racionalizma, pogrješnim traženjem 
tajne, površnom i neformiranom vjerom, zabrinutošću ili 
tjeskobom u rastu pred nepoznanicom budućnosti. 

Drugo, širenje fenomena, iz biskupije u biskupije, iz 
zemlje u drugu zemlju, brže nego prije, duguje se naglašenoj 
činjenici masovnih pomagala priopćavanja. A kad se tomu doda 
pokretljivost samih "vidjelaca", koji su čas na jednom čas na 
drugom dijelu svijeta da prenesu ljudima svoje "nadnaravne 
poruke", onda se uloga medija još jače uočava. 

Treće, povezivanje novih "ukazanja" i "poruka" s onima 
koje su negdje mjesne ili opće crkvene vlasti već priznale 
autentičnima. 

Četvrto, težnja da se "poruke" smatraju "nadnaravnima" 
samo zato što ne sadrže doktrinarne zablude protiv vjere, nego 
se u njima čita poziv na molitvu, na obraćenje... U tome je 
osobito značajan poziv na "posljednja vremena", na apokalipsu. 

Peto, isticanje samih "vidjelaca" kao protagonista. 
Pogotovo ako im se pridruži koji svećenik ili redovnik. Ima i 
"kleričkoga protagonizma". Klerik je pozvan da kod "vidjelaca" 
razlikuje duhove, procijeni što je što i komu što pripada. 

Šesto, formiranje "pokreta" ih "udruga" povezanih s tim 
fenomenima. Postoje skupine vrlo vjernih pristaša (jidelissimi), 
pogotovo ako je na čelu skupine sam "vidjelac". Takvi osjećaju 
obvezu da vrše što jači pritisak na crkvene vlasti da zadobiju 
odobrenje i priznanje. U ponekom slučaju stav samih "pokreta" 


"T. Bertone, Apparizioni e segni soprannaturali alta luče del 
magistero delta Chiesa, u: CONGREGAZIONE PER I VESCOVI, Duc in altum, 
Vatikan, 2001., str. 51-54. 

povezanih s određenim "porukama" stvorio je problem zajedništva 
i crkvenoga života u dotičnoj zemlji odnosno u mjesnoj Crkvi. 

Sedmo, utjecaj javnih glasila (knjiga, revija) koja su se 
specijalizirala za takozvane "nadnaravne" fenomene. 
Predstavljajući takve knjige ih časopise često se neopravdano služe 
Dekretom Svetoga Oficija od 15. studenoga 1966. s obzirom na 
dokinuće Indeksa ih Popisa zabranjenih knjiga da bi opravdali 
bespotrebnost crkvenog odobrenja. Takve publikacije imaju 
poseban učinak ako ih piše neki crkvenjak, osobito ako se radi o 
kakvu poznatu teologu. Tako se nastoji izbjeći sadašnje kanonsko 
zakonodavstvo s obzirom na odobrenje knjiga (usp. kan. 823, 827 
§ 3, 839). 

Spomenuti dekret, ističe tajnik Kongregacije, odnosi se na 
dokinuće Popisa zabranjenih knjiga, ali ostala je moralna obveza 
da se ne šire i ne čitaju spisi koji škode vjeri i ćudoređu (usp. kanu. 
823-824). 

Osmo, neki su se biskupi tužili da ponekada ne samo laici 
istražitelji nego i crkvenjaci, stručnjaci u toj materiji, idu u dotične 
biskupije da podupru određene fenomene a da uopće nisu tražili 
infonnacije i dužna dopuštenja od mjesnoga biskupa. 

Deveto, u mnogim slučajevima pristaše "vidjelaca" nastoje 
izigrati mjerodavnu mjesnu crkvenu vlast - bilo da ona nije sklona 
fenomenu ili drži razboritim da se o tome ne izjašnjava - 
smatrajući da ova nije kadra shvatiti vrijednost "poruka". U takvim 
slučajevima takvi istražitelji lako se obraćaju na Svetu Stolicu. 

Deseto, iako se ponekada mogu uočiti nedostaci u 
stavovima dijecezanskih biskupa i njihovih suradnika, ne bi bilo 
pretjerano reći da se vidi određena pogibelj "Crkve ukazanja" 
(' Chiesa delle apparizioni ) koja ima nepovjerenja prema crkvenoj 
hijerarhiji, kao varijanta poznate opozicije "karizmatična Crkva - 
institucionalna Crkva". U takvim slučajevima nalazimo se ne 
tol ik o pred određenim ideološkim stavom koliko pred praktično 
življenim ponašanjem na koji utječe ponešto površna religioznost, 
oslabljeno crkveno zajedništvo i ne toliko duboka vjera, kojoj treba 
čudesnih znakova. 


14 



Nakon tih desetak karakteristika tajnik Kongregacije daje i 
određene upute, primjedbe i sugestije dijecezanskim biskupima po 
svijetu: 

Prvo, poželjna je veća razboritost i oprez mjesnih 
ordinarija u ispitivanju takvih slučajeva, osobito kad se radi o 
dopuštenju javnoga štovanja i još više kad se možda oglašavaju o 
nadnaravnosti samih "ukazanja". 

Drugo, prikladno bi bilo da dijecezanski biskupi, u 
slučajevima koji to zaslužuju, ustanove dvije komisije (jedna 
znanstveno-bječnička, druga teološka), koje se sastoje od 
stručnjaka, ističući uvijek odgovornost dotične crkvene vlasti (tj. 
mjesnog ordinarija, regionalne ili nacionalne biskupske 
konferencije). 

Treće, biskupi bi isto tako trebali biti oprezni s obzirom na 
odobrenje pokreta ili udruga koje su povezane s pojavama 
"ukazanja". Kad se pojava, koja nadahnjuje takve pokrete, nije 
dogodila na terenu njihovih biskupija, biskupi bi trebah imati 
posebnu brigu da zatraže infonnacije od dotičnih mjesnih 
ordinarija gdje se fenomen dogodio. 

Četvrto, biskupi bi morah pripaziti na svećenike koji prate 
protagoniste ih one koji su osobito upleteni u takve fenomene. 

Peto, mjesni ordinariji ne bi smjeh zanemariti svoju zadaću 
da bdiju nad publikacijama koje raspravljaju o navodnim 
nadnaravnim fenomenima, u očitu odnosu prema vjeri i ćudoređu. 

Smatrah smo bitnim istaknuti, iako ne u doslovnu 
prijevodu, navedene točke tajnika Kongregacije za nauk vjere u 
Predgovoru ovoj publikaciji Biskupskog ordinarijata. Pozoran 
čitatelj lako će primijetiti da se većina spomenutih primjedaba i 
upozorenja može odnositi upravo na naše Međugorje: na 
takozvana ukazanja, na "udruge" povezane s tim "ukazanjima", na 
"vidioce", "medije", "pokrete", "poruke", "posjete", "protagoniste", 
"publikacije", pratitelje svećenike, propovjednike redovnike itd. Pa 
i na sugestije s obzirom na biskupe. 

Ratko Perić, biskup 



U MEĐUGORJU PRIJE 20 GODINA 


Bio sam župnik na Hrasnu, nakon umirovljenja msgr. 
Stjepana Batinovića. Negdje u prvoj polovici kolovoza 1981. 
navrati se u župni stan don Ratko Perić, rektor Papinskoga 
hrvatskog zavoda sv. Jeronima u Rimu. Nije mogao biti na 
sprovodu pokojnoga don Stjepana (umro 18. srpnja 1981), pa 
došao pomoliti se na grobu svoga prijatelja i starijega brata. 
Došao je, naravno, posjetiti Kraljicu mira, svetište koje je na 
prijedlog župnika don Stjepana, na biskupijskoj razini, 1977. 
godine utemeljio msgr. Petar Čule, biskup mostarsko-duvanjski 
i apostolski upravitelj trebinjske biskupije. Uvečer u šetnji na 
Gradini pokraj Kraljice mira i u crkvenom dvorištu riječ po 
riječ, prebirući situaciju po Hercegovini, ne mogosmo ne 
dotaknuti i senzaciju koja se širila domovinom i svijetom o 
"ukazanjima" u Međugorju. Don Ratko zaželje da sutradan 
pođemo u Međugorje, valjda svjestan da ga netko, kad se vrati u 
Rim, ne bi zaskočio pitanjem što je posrijedi, pa sramota, ako ne 
bude znao ništa odgovoriti. A sve se događa tu, pred kućom. 
Volio bi on osobno poći tamo, porazgovoriti sa svećenicima i 
vjernicima kako bi stekao izravan uvid u razne priče i novinske 
izvještaje. Ja baš nisam bio osobito voljan ići, moram pošteno 
priznati, ali, hajde, pravit ću mu društvo. 

Pošli mi autom poslije jutarnje Mise i doručka. Puteni 
razmjenjujemo razne vijesti, razgovaramo o "čudesima" koja se 
događaju, o različitim shvaćanjima odgovornih ljudi u Crkvi i 
društvu, o biskupovu stavu prema toj pojavi. Upita me, poznam 
li koga osobno u Međugorju. Bilo bi dobro porazgovoriti s 
običnim ljudima, koji zdravo seljački misle i kršćanski djecu 
odgajaju. Valjalo bi najprije posjetiti župni ured i pozdraviti 
župnika. Kako sam poznavao Dragu V., odlučismo posjetiti 
njegovu obitelj. 

Bijasmo najprije u župnom uredu. Primi nas fra Zrinko 
Čuvalo, kapelan (preminuo 1. lipnja 1991). 

"Fra Zrinko, je li se Tebi Gospa ijednom ukazala?" upita 
ga jedan od nas. 

"Meni, brate, nije." 

"Vjeruješ li daje drugima?" 

"Više ne vjerujem nego vjerujem. Alija nastojim praviti 
red i mir da se sve odvija kako Bog zapovijeda." Ponudio nas je, 
čini mi se, rakijom i tanjurom grožđa i smokava. Rekosmo mu 
da bismo željeli otići u spomenute obitelji. Sretno bilo! 

Nađosmo gotovo čitavu obitelj Draginu pred kućom. 
Nižu duhan. Bio je lijep kolovoški dan, a fin duhan tek ubran. 
Podsjeti me na tolike godine kada sam i sam brao i nizao duhan 
pod odrinom. Predstavih ja kolegu. Ponudiše nas pićem. Započe 
priča radi koje smo došli. Obraćamo se djevojkama koje spretno 
nižu list za listom: 

"Jeste li vi, cure, bile na 'ukazanjima’ i jeste li vidjele 
Gospu?" pitamo. 

Bile jesmo na "ukazanjima", odgovaraju Dragine kćeri, 
ah mi nismo ništa vidjele, osim djece koja kažu da vide - Gospu. 
Djeca počnu moliti i mi s njima. Najednom zastanu i gledaju u 
nešto. Onda, usred Očenaša, kažu: "Evo je...". I: "Ode!" Mi 
buljimo onako u njih, a oni bulje u nešto ispred sebe. Djeca kažu 
da je to Gospa. Tumače nam kakva je, kako izgleda, u što je 
obučena. Ne govore da ima išta na nogama, je li bosa ili 
obuvena. (Nas se dvojica zgledamo i međusobno došaptavamo: 
djevojke će nam točno prenijeti u kakvoj je nošnji "Gospa" bila, 
a hoće li što popamtiti što je rekla, nismo sigurni). 

Nekako prvih dana bijaše ovako, nastavlja jedna od njih: 
nama su djeca rekla, ti vidioci, da im je Gospa poručila da dođu 
kao sutra navečer uli sati da će im se "ukazati" na brdu. Na 
kakvu brdu, po noći, Gospe draga? Nama je to bilo malo čudno, 
što jest - jest, a i kod kuće su nam govorili stariji: "Bože mi 
oprosti, kako vas Gospa zove u ova doba, posred noći?!" Ali nas 
pustili. Došao svijet sa svih strana. Netko ponio bateriju, netko 

fenjer, netko ništa. Idemo mi gore, veremo se po onom kamenju, 
kad u neka doba netko od vidjelaca podiže glas: "Gasite baterije, 
Gospa se neće ukazati ako ne ugasite sva svjetla!" Kad je narod 
pogasio svjetla, čusmo kako vidioci rekoše: "Evo je...". I, tako, 
nekoliko trenutaka svatko šuti. Što ako je stvarno tu Gospa, 
misliš u sebi... I moliš se. Onda nam rekoše da će Gospa doći 
sutra isto tako po noći, oko ponoći. 

Te mi sutradan o ponoći opet gore. Pustili nas i ovaj put 
roditelji. Došle mi gore na brdo. Sjede ljudi. Netko se moli, 
netko pjeva, netko šuti i puši. I tako, svijet ko svijet. Najednom 
netko zavika: "Gasite cigarete!" Neki neće da utrnu. "Ako ne 
ugasite cigarete, Gospa se neće ukazati", dočekaše. I, naravno, 
neki pogasiše, a neki stadoše vikati na one koji još neće da utmu 
cigarete. I stvarno svi prestadoše pušiti... 

Dok one to pričaju, gura me don Ratko i veli mi, a mogli 
su čuti i drugi: 

"Don Luka, mogli bismo mi polako. Nema ti tu ništa 
autentičnoga! Ta nije Gospa naše osjetljivosti da joj smetaju - 
cigarete!" 

Malo sam ga zaustavljao da čujemo još koju, jer su 
djevojke stvarno vrlo lijepo pričale, baš onako kako su doživjele, 
čule i vidjele, vjerujući i ne vjerujući u sva ta događanja. S jedne 
strane ne smiješ reći da ne vjeruješ Gospi, a opet ti čudno da ne 
može čudnije kako će Gospa tako postupati s fenjerima i 
cigaretama. Kako ćeš njoj, ako je ona, prigovarati što "vidioce" i 
narod s njima po noći nagoni po brdu, i to po hercegovačkom kršu, 
a opet vidiš daje to nešto mimo uobičajene ljudske pameti. 

Otišli smo u Mostar pozdraviti biskupa Žanića. Ne 
nađosmo ga kod kuće. Bit će daje otišao u Rim! 

Don Luka Pavlović 

VICKA IVANKOVIĆ 


Vicka, zvana i Vida, rođena je 3. rujna 1964. u 
Bijakovićima od oca Pere i majke Zlate. Najstarija je među 
"vidiocima". "Ukazanja" ima od 24. lipnja 1981. do danas. 
Svaki dan. Bilo je i pauza. A bilo je dana daje imala po dva, tri, 
četiri, pet i više "ukazanja". Tvrdila je svojedobno da će se 
pojava još dugo ukazivati. Spremna je i neumorna u 
kontaktiranju s desecima i stotinama znatiželjnika, prenoseći 
njihova pitanja "Gospi" i njezine odgovore radoznalima. 

Njoj je međugorska pojava pričala svoj život od 7. 
siječnja 1983. do 10. travnja 1985., eto oko 850 dana. 

S njom je povezana zagonetka s trima "dnevnicima", jedno 
od zamršenijih pitanja u međugorskim zavrzlamama. 1 Ona se 
1983. obratila Biskupskom ordinarijatu stroj opisnim pismom, za 
koje je i sama priznala da ga nije pisala, a jest potpisala: 

"Ovih dana sam saznala da se šire umnoženi ciklostrojem 
izvaci iz mog dnevnika kojeg isključivo pišem privatno za sebe od 
samoga početka ukazanja BI. Djevice Marije na Crnici u župi 
Međugorje. 

Ovim izjavljujem: 

1. Da sam pisala svoj privatni dnevn ik samo za sebe. 

2. Da me nikada nije nitko pitao ni usmeno ni pismeno za 
dozvolu da bi nešto objavljivao ili se s nečim poslužio iz dnevnika. 

3. Da nikad nisam nikome dopustila da umnaža ili širi 
izvatke iz mog dnevnika. 

Ovim izvješćujem svoga o. Biskupa dajući do znanja 
javnosti da sve što se širi i umnaža na bilo koji način kao tekst 
moga dnevnika jest teška indiskrecija i povreda mojih osnovnih 


! P. ŽANIĆ, Sudbina "Dnevnika ukazanja" Vicke Ivanković iz 
Međugorja, 13. siječnja 1984. 

prava na privatni dnevnik. Ujedno protestiram zbog svih tih 
zloupotreba tražeći od Vas puno razumjevanje i zaštitu. 

Moleći za Vas, kao i za cijelu Crkvu, iskreno Vas 
pozdravljam 

U Bijakovićima, 7. svibnja 1983. 

Vicka Ivanković. 

Svu zamršenost oko dnevnika, jednoga, drugoga, trećega, 
privatnoga, koji je vodila sama Vicka ili njezina sestra, ili kroničar, 
uspio je razmrsiti N. Bulat. 3 

Vicka je povezana i s "porukama" neposlušnim 
franjevcima, mostarskim kapelanima, fra Ivici i fra Ivanu. 
Slovenski isusovac Radogost Grafenauer snimio je 1983. godine 
razgovor s Vickom, koji je i objavljen. Evo dio toga razgovora: 

" Biskup je pozvan da sudi da li je to Gospa ili nije... " reče 
o. Grafenauer. 

Vicka: Nek on sudi, ali ja znam da je Gospa. 

Graf: Crkva kaže da oni koji su sami u sebe sigurni, da je 
to baš znak da to Gospa nije... 

Vicka: Kome je sumnjivo neka je, meni nije... 

Graf: To nije dobar znak... Ti si jednom rekla Biskupu, da 
bi on trebao više slušati Gospu nego li Papu... 

Vicka: Jesam, jesam . . . 

Graf: To znači da bi Biskup trebao tebe više slušati nego 

Papu. 

Vicka: Ne mene. 

Graf: Ali Biskup ne zna što je to i možda nije Gospa. 

Vicka: Gospa... Gospa. 

Graf: Ti si Biskupu rekla da je kriv, a da ova dva (Vego i 
Prusina) nisu krivi da mogu obavljati svećeničke dužnosti (službe). 

Vicka: Jesam. 


"Izvornik na Biskupskom ordinarijatu u Mostaru. 

3 N. Bulat, Nepouzdanost izvora o događajima u Međugorju, 
rukopis, 1986., str. 6-24. Cio rukopis ima 36 stranica, na Biskupskom 
ordinarijatu u Mostaru. 

Graf.: Mogu li ispovijedati, je li Gospa rekla? 

Vic ka: Jest. 

Graf: Ako je Gospa to rekla, a Papa kaže da ne smiju... 

Vicka: NekPapa govori, ja kažem onako kako jest. 

Graf: Eto, to je da čovjek dođe do onoga: to nije Gospa... 
Kad Papa rekne: ne smiju misiti, ne smiju ispovijedati, a Gospa 
rekne neka ispovijeda, neka misi, to ne može biti. 

Vicka: Ja znam kako je u pravu ( kako je Gospa rekla). 

Graf: Vidiš, ako Gospa tako rekne, ja bih dao ruku u vatru 
da to nije Gospa... Što čovjek ima veći dar, to je veća pogibelj da 
bude đavao posrijedi ." 4 

Pojava je Vicki povjerila do sada 9 "tajni". 

Nedavno jedan talijanski novinar pita Vicku s obzirom na 
biskupa: Zar nisi zabrinuta zbog nepovjerenja koje on prema vama 
pokazuje ? 

Vicka: "Pravo govoreći ja našem biskupu želim dobro i 
molim za nj... Vjeruj mi, nisam nikada bila zabrinuta. Uostalom 
Marija je vrlo mirna s obzirom na tu točku, zašto to ne bih bila i 
ja?" 5 

Vicka živi u župi Međugorju i ima svakodnevna 
"ukazanja". Neke su novine objavile da se udaje za Marija 
Mijatovića iz župe Gradina kod Čitluka. Vjenčanje bi bilo u 
siječnju 2002. 6 

A trenutačno se nalazi na svome uobičajenom putovanju 
po svijetu, ovaj put po Americi. 7 


4 P. ŽANIĆ, Međugorje, Mostar, 1990., str. 6-7. 

5 R. CANIATO - V. SANSONETTI, Maria, alba del terzo millennio. 
Medjugorje, vent'anni, Milano 2001., str. 432. 

6 Usp. Večernji list, 12. studenoga 2001., str. 48. 

7 J. BOUFLET, Medjugorje ou la fabrication du surnaturel, Pariz, 
1999., str. 185-188, donosi sva putovanja međugorskih "vidjelaca" po 
zapadnome svijetu od 1990. do 1998. Tako ih je Vicka imala 26, Ivan 23, 
Marija 17 itd. 

MIRJANA DRAGIĆEVIĆ 


Mirjana je rođena u Sarajevu, 18. ožujka 1965., od oca 
Joze i majke Milene. Dugo je živjela u Sarajevu, gdje se i 
školovala. 

Prvo je "vidjeličino" viđenje "nebeske pojave" bilo 24. 
lipnja 1981., a posljednji redoviti susret bio je na Božić, 25. 
prosinca 1982. Priča da je njoj samoj taj rastanak bio vrlo težak, 
jedva su se rastale nakon 45 minuta. Navodna joj je Gospa rekla da 
je ona "dovoljno svjesna", da mora shvatiti kako se mora "okrenuti 
normalnom svagdanjem životu", kao i njezine vršnjakinje, da mora 
"nastaviti živjeti bez njezinih majčinskih savjeta". Mirjana 
nastavlja: "Prvih mjesec dana bilo mije zaista teško. Na to me je i 
Gospa upozorila. Zapadala sam u tešku potištenost. Sve sam 
izbjegavala, zatvarala se u svoju sobu, gdje sam uvijek čekala 
Gospu. Plakala sam i zvala je. Osjećala sam njezinu pomoć i 
čekala kad će doći moj rođendan". 

U stvari pojava joj ostavila "jedan dar, tj. da ću je vidjeti za 
rođendan dok sam živa". 

Međutim, kako je i to dugo u godini dana, a dolaznici 
navalili sa svih strana, ideje su se, viđenja i osobe poprilično 
promijenile. Tako, kaže Mirjana, "od 2. kolovoza 1987. svakog 
drugog u mjesecu čujem u sebi Gospin glas, a ponekada je i vidim, 
te s njom molim za nevjernike". 1 

Međutim, dogodile su se još neke promjene i u osobama i u 
priviđenjima: "od 2. siječnja 1997. to iskustvo nije više isključivo 
privatno: Mirjana zna sat u koji Gospa dolazi, od 10 do 1 1, i taj je 
susret molitve otvoren također vjernicima", objavljuju neki 
novinari njezine obavijesti. 2 


1 Poruke Kraljice mira, Međugorje, 2000., str. 22. 

2 R. Caniato- V. Sansonetti, nav. dj., 2001., str. 114. 

U posljednjem redovitom susretu, 25. prosinca 1982. 
Mirjani je dana 10. "tajna", kako to donosi međugorska kronika i 
drugi izvori. 3 

U čemu se sastoje te "tajne"? 

Tadašnji međugorski župnik dr. fra Tomislav Pervan 
poslao je 1. veljače 1983. na Ordinarijat prijepis Mirjanina 
razgovora s fra Tomislavom Vlašićem. Na stranici 7. stoji ovaj 
odlomak: 

"Tomislav: Dakle o tajnama sada ništa konkretno se ne 
može reći do momenta kada vam Gospa rekne da možete kazati. 
Mirjana: Da. 

Tomislav: Uglavnom može li se ovo tvrditi: Neke tajne 
su vaše osobne naravi? 

Mirjana: Ne. Ja nemam ni jednu tajnu da je baš osobno 

meni. 

Tomislav: Ti nemaš, a inače Ivan ima osobnih tajni. 
Mirjana: Meni su tajne ovako: za čovječanstvo uopšte, 
za svijet, onda za Međugorje, za Jugoslaviju i za još neke 
krajeve i u vezi znaka. 

Tomislav: Dobro, u vezi znaka, onda to se odnosi na ovu 

župu. 

Mirjana: Pa je na Međugorje. Ali ima još ovako nešto." 
Mirjana je jednom zgodom izjavila da svako od šestero 
"vidjelaca" ima posebno poslanje: 

"ja za one koji još ne poznaju ljubav Božju, 

Vic ka i Jakov za bolesnike, 

Ivan za mlade i svećenike, 

Marija za duše u čistilištu, 

Ivanka za obitelji ”. 4 

Mirjanin stav i odnos prema mjesnom biskupu: 


R. Laurentin - Lj. Rupčić, La Vergine appare a Medjugorje? 
Brescia, 1984., str. 44. 

4 R. Laurentin, Medjugorje. L'hostilite abonde, la grace 
surabonde, Pariz, 1998., str. 14. 

Jedan se novinar nedavno obratio Mirjani ovim pitanjem: Prvi za 
kojega treba moliti bit će možda vaš biskup? Rezultira mi da još 
nije htio susresti tebe i druge vidioce, i da nije nježan prema 
Medjugorju... 

Mirjana: "Ono što mogu reći jest to da ga poštujem kao 
svoga biskupa i da svaki dan molim za nj. Na njega gledam kao na 
oca, i nadam se da će prije ili poslije poželjeti da mi posveti malo 
vremena kao kćeri: makar me samo jednom upitati što je sa mnom, 
što mi se događa, samo da provjeri tko sam. Ili da, na isti način, 
postupi s jednim od nas šestero. Ali ne osjećam nikakvu ljutnju 
zbog onoga što misli i kaže: na takvim se vijestima nikada ne 
zadržavam, jer mi ih prenose drugi, a ja ne želim suditi, a još 
manje raditi prema glasinama iz druge ruke ". 5 

Odgovor na nadu da će biskup "prije ili poslije poželjeti da 
mi posveti malo vremena" ili "da na isti način postupi s jednim od 
nas šestero": 

Prvo, biskup zahvaljuje na molitvama i sam preporučuje 
Bogu, po Gospinu zagovoru, svakoga svećenika, redovnika i 
vjernika. 

Drugo, budući da je biskup svjestan da nijedno 
međugorsko "ukazanje" nije do sada priznato kao autentično 
nadnaravno, uvijek je gledao na sve šestero "vidjelaca" kao na sve 
ostale vjernike mostarsko-duvanjske biskupije. 

Treće, svako je od njih šestero moglo čuti ne iz "druge", 
nego iz prve ruke, biskupovo svjedočanstvo koje je javno govorio, 
napose posljednjih godina, pa i u župnoj crkvi sv. Jakova u 
Međugoiju. 

Četvrto, biskup nije nikada pozivao nijednoga od 
"vidjelaca" ili "vidjelica" na razgovor, niti je ikada ijednoga odbio, 
jednostavno zato jer se nikada nijedno nije biskupu javilo ni u 
kakvoj prigodi! 

Peto, uostalom bilo je obilje susreta i razgovora i još više 
"poruka" preko pojedinih "vidjelaca" biskupu Žaniću, koje nemaju 


3 R. Caniato - V. Sansonetti, nav . dj ., str. 444. 

blage veze s Blaženom Djevicom Marijom! A djeca su govorila 
biskupu da ih je čak "Gospa" spremila da mu prenesu neke 
nedolične "poruke"! Bilo je to u vrijeme kad je međugorski 
fenomen bio izrazito u funkciji hercegovačkoga redovničkog 
neposluha! 

Šesto, koliko nam je poznato takve nedostojne "poruke" 
biskupu nije nikada pojedinačno slala Mirjana Dragićević. 

Sedmo, bez obzira na sve rečeno, biskup je smatrao i 
smatra svojom crkvenom dužnošću iznositi crkveni stav o 
takozvanim međugorskim "ukazanjima" i "porukama". Pa i na ovaj 
način. 

Mirjana se udala za Marka Soldu, 16. rujna 1989. Ima 
dvoje djece. Živi u Međugorju. 

MARIJA PAVLOVIĆ 


Marija, zvana i Marina, rođena je 1. travnja 1965. u 
Bijakovićima, župa Međugorje, od oca Filipa i majke Ive. Srednju 
je školu pohađala u Mostaru. Darovala je bubreg svomu bratu da 
mu spasi život. "Vidjelica" je od drugoga dana "ukazanja", 25. 
lipnja 1981. 

R. Laurentin bio je čak uvjeren da će Bog nju kao poseban 
međugorski plod pozvati k sebi: "Ali u prosincu 1984., primjećuje 
msgr. Franić, Marija je imala pred-infarkt koji začuđuje u njezinoj 
dobi. Možemo se pitati priprema li se ona, kao i Vicka, da prerano 
napuste ovu zemlju: nešto što je uopće ne bi koštalo jer nema 
druge želje doli one da dođe k Bogu i Gospi". 1 

U vezi s pokušajem življenja u samostanu, Marija je 
nedavno, na upit jednoga talijanskog novinara: " Zašto od vas nitko 
nije postao svećenik ili redovnica. Petero vas se vjenčalo. Znači li 
to da je danas važno stvarati kršćanske obitelji!", ispripovjedila 
ovu svoju odluku: 

"Kroz tolike sam godine mislila da ću biti časna sestra. 
Bila sam počela posjećivati jedan samostan, želja da tamo pođem 
bila je vrlo jaka. Ali mi je časna poglavarica rekla: 'Marija, ako 
kaniš doći, dobro došla; ali ako biskup odluči da ne smiješ govoriti 

0 Međugorju, moraš slušati.’ U tom trenutku počela sam razmišljati 
daje možda moje zvanje u tome da svjedočim ono što sam vidjela 

1 osjetila, i da ću moći tražiti put svetosti također izvan 
samostana". 2 

Međutim, ipak je pokušala biti u "samostanu" nekoliko 
mjeseci. "Poslije 26. veljače 1988. - piše Laurentin -, Marija je 
pošla s fra Tomislavom Vlašićem u Pannu s jednom skupinom od 
15-ak mladića i djevojaka koji su bili izabrani u Međugorju. On ih 


'R. Laurentin, La fine delte apparizioni, 3, Brescia, 1985., str. 11. 
2 Corriere delta sera (Sette), 22. studenoga 2001., str. 98. 

je poveo na petomjesečne duhovne vježbe, posvećene isključivo 
molitvi. Sve je otpočelo u zanosu i posvemašnjoj predanosti. Ipak, 
bio je to neuspjeh. Tomislav je vodio svoju zajednicu prema 
porukama Agnes Heupel, Njemice, koja je izliječena u Međugorju. 
Marija, čije su se mjesečne poruke našle na rubu, nije se s time 
slagala. Paolo Lunetti, koji se već pošteno bio zaljubio u nju, i koji 
će je 5 godina kasnije uzeti, izgladio je taj njezin spor, podupro je 
njezin izlazak iz zajednice i pomogao joj da objavi jedno otvoreno 
pismo koje je izazvalo veliku senzaciju u Italiji." 3 U zajednicu fra 
Tomislava Vlašića, "Kraljice mira, potpuno smo Tvoji, po Mariji k 
Isusu", Marija je ušla svršetkom veljače 1988. i izišla iz nje u 
srpnju iste godine. Zašto je došlo do raskida? 

Fra Tomislav Vlašić, koji od 1987. nije više član 
Hercegovačke franjevačke provincije, našao se u Italiji gdje je, 
zajedno sa spomenutom međugorskom "obraćenicom" i 
"ozdravljenicom", Agnes Heupel, kao neki mistični par, osnovao 
mješovitu duhovnu udrugu s navedenim naslovom. Izdao je i 
brošuru, u kojoj se poziva na to da je, na temelju "Gospina" 
odgovora preko Marije Pavlović, ta udruga pravo djelo Gospino. 
On piše: "Između ostaloga postavio sam pitanje Gospi preko 
Marije Pavlović. Marija mi je donijela odgovor Gospin, od 8. 
ožujka 1987: "Ovo je Božji plan". 4 Na kraju brošure i Marija je 
donijela svoje svjedočanstvo. U njemu između ostaloga ona piše: 
"Kao što vidite, Gospa je dala program za zajednicu: 'Kraljice 
mira, potpuno smo Tvoji, po Mariji k Isusu' i vodi ovu zajednicu 
preko o. Tomislava i Agnes, preko koje dolaze poruke za 
zajednicu ," 5 

Međutim na Vlašićevu rečenicu, i na to svoje 
"svjedočanstvo", osvrće se Marija u svojoj izjavi od 11. srpnja 


3 R. Laurentin, Stella Mariš, 5/1994., str. 8. 

4 T. Vlašić, Una chiamata nell'anno mariano, Milano, 1988., str. 6: 
"Fra le altre cose ho posto una domanda alla Madonna tramite Marija 
Pavlović. Marija ha portato la risposta della Madonna dell'8 maržo 1987: 
'Questo e un piano di Dio'." 

Ondje, str. 16. 

1988. i niječe da je ikada bilo ikakvih "poruka" preko nje za tu 
zajednicu i za to "djelo Božje". 

Marija doslovno piše: Osjećam moralnu obavezu da, pred 
Bogom, Gospom i Crkvom Isusa Krista, dam slijedeće izjave: 

1) Iz tekstova 'Jedan poziv u Marijanskoj godini' i iz 
svjedočanstva koje nosi moj potpis, proizlazi da sam ja donjela 
Gospin odgovor na jedno pitanje fra Tomislava V. Taj odgovor bi 
bio: 'Ovo je Božji plan ', odnosno proizlazi da sam ja s Gospine 
strane dala fra Tomislavu V. potvrdu i izričito odobrenje ovog 
Djela i programa započetog u Italiji sa molitvenom grupom iz 
Međugorja. 

2) Sada izjavljujem da nisam nikada pitala Gospu bilo koju 
potvrdu za ovo Djelo započeto od fra Tomislava V. i Agnes 
Heupel. Nikada nisam izričito pitala Gospu za sebe da li trebam 
imati udjela u ovom Djelu i nikada nisam primila od Gospe bilo 
kak\>u uputu vezanu za grupu, osim što je svatko od nas trebao biti 
slobodan da napravi izbor za vlastiti život. 

3) Iz tekstova i iz svjedočanstva koje nosi moj potpis 
proizlazi da mi je Gospa ukazala da zajednica i program fra 
Tomislava V. i Agnes Heupel, su put Božji za mene i za ostale. 
Sada ponavljam da nikada nisam od Gospe primila ni dala fra 
Tomislavu ili bilo kojoj drugoj osobi jednu takvu potvrdu i uputu s 
Gospine strane. 

4) Moje prvo svjedočanstvo, tak\>o kak\>o je objavljeno na 
hrvatskom i talijanskom jeziku, ne odgovara istini. Osobno nisam 
imala nikakvu želju da dajem bilo kakvu pismenu izjavu. Fra 
Tomislav V. mi je savjetovao, naglašavajući to više puta, da 
napišem kao vidjelica jedno svjedočanstvo koje svijet očekuje. 

5) Trebam također izjaviti, da sadržaj pisma kako je 
prikazan i moj potpis izazivaju neka pitanja. Ja za sada na sva 
moguća pitanja mogu dati ovaj jedinstven odgovor, kojeg dajem, 
to ponavljam, pred Bogom, pred Gospom i Crkvom Isusa Krista: 
Sve ono što može biti shvaćeno kao potvrda i izričito odobrenje 
ovog Djela fra Tomislava V. i Agnes Heupel, od strane Gospe 
preko mene, apsolutno ne odgovara istini i isto tako istini ne 

odgovara ideja da sam ja imala spontanu želju da napišem ono 
svjedočanstvo. 

6) smatram, kao svoju moralnu obavezu, da ponovim, 
ponovno pred Bogom, Gospom i Crkvom, slijedeće izjave: 

Nakon sedam godina svakodnevnih ukazanja, iza 
najintimnijeg iskustva kojeg imam o nježnosti i razboritosti 
Gospinoj, iza svega onoga što se mogu sjetiti o Gospinim 
savjetima i Gospinim odgovorima na moja osobna pitanja, mogu 
izjaviti da nije održiva ideja da Nebeski plan i globalna Gospina 
poruka u Međugorju imaju za svetu posljedicu i proces željen od 
Gospe ovo Djelo i program započet u Italiji od strane fra 
Tomislava V. i Agnes Heupel. 

Takođe je neophodno nadodati ovoj izjavi da se 
svakodnevna ukazanja nastavljaju. 

Ovu izjavu potpisujem pred Presvetim Sakramentom i 
namjenjujem je svima onima koji su srcem vezani za "Djelo" 
Gospe u Međugorju. 

11 . 7 . 1988 . 

Marija Pavlović. 

O Marijinoj udaji za spomenutoga Paola Lunettija opširno 
su izvijestile dnevne novine. Obitelj Lunetti posjetila je Međugorje 
1987. i upoznala se s Marijom. Vjenčala se s Paolom na blagdan 
Male Gospe u milanskoj crkvi "Santissimi Apostoli e Nazaro", 
1993. "Mladenci su na bračno putovanje otišli na francusku 
Ažurnu obalu, a živjet će u šesterokatnoj palači u Monzi", 6 7 
obznanili su radoznali novinari u samim naslovima. 

Marija do sada ima devet "tajni". "Viđenja" ima svakoga 
dana. Preko nje iz Milana ili iz Međugorja "Gospa" šalje mjesečne 
"poruke" međugorskoj župi i svemu svijetu. Takve su "poruke" 
najprije prolazile kroz ruke fra Tomislava Vlašića, zatim 


6 Izjava je vlastoručno napisana i potpisana i na talijanskom jeziku. 

1 Slobodna Dalmacija, 12. rujna 1993., str. 15. 

pokojnoga fra Slavka Barbarića, a nakon njegove smrti kao 
posrednik javio se jedan sadašnji međugorski kapelan. 

Marija s Paolom ima troje djece. 


Preslik dijela Izjave Marije Pavlović 

IVAN DRAGIĆEVIĆ 


Ivan je rođen u Mostaru, 25. svibnja 1965., a njegovi 
roditelji Stanko i Zlata borave u Bijakovićima u župi 
Međugorje. Završivši osnovno obrazovanje, pohađao je prvi 
razred srednje škole u Čitluku, ali ga nije položio. U kolovozu 
1981. javio se u sjemenište kao kandidat Hercegovačke 
franjevačke provincije, već poznat po svojim "viđenjima". 
Poslanje u gimnaziju u Visoko. I u sjemeništu je imao gotovo 
svakodnevna "ukazanja". Budući da u Visokom prve godine nije 
uspio, ni nakon dva pokušaja, položiti popravni ispit, smatralo 
se da će biti uspješniji u školi ako prijeđe u dubrovačko 
sjemenište. Tako je ujesen 1982. iz franjevačke gimnazije u 
Visokom bio je premješten u dubrovačku humanističku. Dao se na 
učenje povijesti i drugih predmeta, a još više na "ukazanja". 
Međutim, ni u Dubrovniku se nije pokazao dostatno 
zainteresiranim za školu koju je napustio u siječnju 1983. I 
otišao kući. 

Ivan ima svakodnevna "ukazanja" od 24. lipnja 1981. do 
dana današnjega. 

Neuobičajena nauka. Dok je bio u Visokom, 2. rujna 
1981. pitao je "pojavu" za svoje kolege i za sebe kako će im biti. 
Ona da je rekla, a on zapisao: "Vi ste moja djeca i ostajete. Pošli 
ste Isusovim putem, i tu vam ne može nitko zasmetati da širite 
Isusovu vjeru." 

Kad smo već kod sjemeništa, Ivan piše kako mu se 5. rujna 
i 12. rujna 1981. "Gospa" obraća našim kršćanskim pozdravom: 
" Hvaljen Isus i Marija " ! 

- Malo je čudno da preponizna Gospa i samu sebe tako 
pozdravlja? Ona, učiteljica poniznosti. 

K tomu 13. rujna 1981. piše: "Svi mi, djeca sjemeništa, bili 
smo poslije ispovijedi na molitvi. I molili smo cijelu krunicu. Došla 
je na Isusovu sliku i rekla je: 'Ovo je vaš otac, anđele! 

- Kakva je to nauka? To naša Gospa nije nikada rekla za 
Isusa, ni u Bibliji ni u Predaji. To Isus nikad nije rekao za sebe da 
nam je on Otac. On je apostole i nas zvao "braćom" (Iv 20, 17), jer 
je i sam "prvorođenac među mnogom braćom" (Rim 8,29). A sam 
naučavaše: "Ni ocem ne zovite nikoga na zemlji jer jedan je Otac 
vaš - onaj na nebesima" (Mt 23,9). 

Pojava je Ivanu pričala svoj život punih pet mjeseci, od 22. 
prosinca 1982. do 22. svibnja 1983. 

Ivan je poslao mjesnom biskupu Žaniću više pisanih 
"poruka" na koje ćemo se osvrnuti na drugom mjestu u ovoj knjizi. 

Ženidba. Ivan se, 10-ak godina kasnije, 23. listopada 
1994., oženio s bivšom miss Massachusetts Loreen Murphy. Na 
dan vjenčanja u župi sv. Leonarda u Bostonu u SAD-u, u prostoriji 
pokraj crkve, imao je uobičajeno "viđenje", upravo kao u 
Međugorju, Visokom i Dubrovniku. Ukazala mu se ona ista 
"pojava". 2 Ivan s Loreenom ima troje djece. Dio godine Ivan 
provodi u Međugorju, a ostale mjesece u Bostonu. 

I tako on godinama do danas iznosi priče o "ukazanjima" 
svjetskim dolaznicima u Međugorje i po svijetu. Do sada je imao 
devet "tajna" i jedno 7000 dnevnih "ukazanja". Sada neki kažu da 
nije uopće važno ukazuje li se ih ne ukazuje; važno je da ljudi 
dolaze na mjesto tzv. ukazanja i da se na temelju takvih takozvanih 
"ukazanja" mole. 

"Bogati mladić". Piše jedan znanac iz svijeta biskupu, 
1997.: "Ovih dana Ivan Dragićević u susretu s 'hodočasnicima' 
vozi svoj novi luksuzni BMW srebrne boje, s onim širokim 
športskim gumama, izvan serije, kao posebna narudžba iz 
Njemačke - vrijedi možda oko 150.000 DM!" 


'Dokumentacija na Biskupskom ordinarijatu u Mostaru. 
"Slobodna Dalmacija, 9. studenoga 1994., str. 15. 

Ne znamo stvarno ni koliko to luksuzno vrijedi, ni koje je 
boje, ni serije. Ali Ivanu, kao bivšem sjemeništarcu, slobodni 
bismo bili uputiti skromnu poruku kad ih je on već toliko uputio 
biskupu Žaniću da se obrati "ukazanjima" u Međugorju. 

Preporučujemo mu da se okani tih pustih dječjih priča oko 
Blažene Djevice Marije i preraste u punoljetnu zbiljnost! Već je 
troje drugih "anđela" svelo svakodnevna na jednogodišnje 
"ukazanje"! Od 365 godišnjih odjednom su 364 svedena na jedno! 
Doduše, doživotno! Treba početi uvoditi novu praksu - iznijeti svu 
istinu na sunce! Da nas istina oslobodi! 

IVANKA IVANKOVIĆ 


Ivanka, zvana i Ivica, rođena je u Bijakovićima, župa 
Međugorje, 21. lipnja 1966., od oca Ivana i majke Jagode. 
Stanovala je i pohađala srednju školu u Mostaru. 

Ukazivačka pojava pričala joj je svoj život od 7. siječnja do 
22. svibnja 1983. Točno stotinu i četrdeset dana. 

Posljednji redoviti susret s nebeskom pojavom bio je 7. 
svibnja 1985. Nikada u životu nije vidjela "Gospu" nježniju i 
ljepšu kao toga dana. "Danas je imala najljepšu haljinu koju sam 
ikad vidjela u životu. Ta je haljina svjetlucala na srebro i zlato." U 
istim haljinama bila su i dva anđela koja su pratila "Gospu". Pitala 
je Ivanku što bi "željela". "A ja sam zamolila da vidim svoju 
majku." Nakon grljenja i poljubaca viđenje je nestalo. I onda 
poruka: "Drago moje dijete, danas je naš zadnji sastanak. Ne budi 
žalosna, jer ću ti dolaziti na svaku godišnjicu, osim ove. Dijete 
moje, nemoj pomisliti da si nešto pogriješila, te ti zbog tog neću 
više dolaziti. Ne, nisi! Planove koje je imao moj sin i Ja, Ti si 
prihvatila svim srcem i izvršila. . . Ivanka, milosti koje si dobila ti i 
tvoja braća, nije dobio nitko na zemlji do sada!" 1 

Nakon sat vremena viđenja, razgovora, Ivanka je poljubila 
pojavu koja je sa svojim anđelima vinula u nebeske visine. 

Ivanka ima "ukazanja" samo jednom godišnje, 25. lipnja, 
na obljetnicu "Gospinih ukazanja". Njoj nije potrebno više, jer je 
ionako dobila milosti kao "nitko na zemlji do sada". 

Povjerena joj je i 10. tajna, 6. svibnja 1985. 2 

Udala se za Rajka Eleza s kojim ima troje djece. Živi u 
Međugorju. 


x Poruke Kraljice mira, Međugorje, 2000., str. 23-24. 

S. BarbariĆ, Slučaj s kuvertom Ivana Dragićevića (rukopis od 9 
stranica), Međugorje, 1985. str. 1. 

JAKOV ČOLO 


Jakov, zvani Jakša ili Jakiša, rođenje 6. ožujka 1971. u 
Bijakovićima, od oca Ante i majke Jake. 

Od 25. lipnja 1981. imao je gotovo svakodnevna 
"ukazanja" do 12. rujna 1998. 

Pojava mu je pričala svoj život od 7. siječnja do 1 1. travnja 

1983. 

U jednome intervjuu 1993., u jeku rata, kaže: "Gospa me i 
danas, kao i svaki dan posljednjih dvanaest godina, tražila da se 
molim za mir u bivšoj Jugoslaviji. Djevica me uvjerila da mogu 
zaustaviti rat svojim molitvama. . . " 1 

S putovanja po Sjedinjenim Američkim Državama, dne 12. 
rujna 1998. javio se u Međugorje, u župni ured, ističući da mu se 
toga dana Gospa "ukazala" posljednji put. Viđenje je trajalo pola 
sata: od 11,15 do 1 1,45. Ta mu je pojava rekla da će mu se od sada 
ukazivati samo jednom godišnje, i to licem na Božić. Povjerila mu 
je 10. "tajnu". I dok mu je to povjeravala, bila je "tužna". A njega 
je ipak blago tješila: "Nemoj biti tužan, jer kao majka ja ću biti 
uvijek s tobom i kao svaka prava majka nikada te neću ostaviti"." 

Oženio se Talijankom Anna-Lisom Barozzi, 11. travnja 
1993. Imaju troje djece. Živi u Međugorju. 


1 

2 


Globus, 8. listopada 1993., str. 41. 
Slobodna BiH, 15. rujna 1998., str. 8. 

IZRAVNO UKLJUČENI 

U 

MEĐUGORSKA ZBIVANJA 

BISKUP PAVAO ŽANIĆ 


Pavao Žanić rođenje 20. svibnja 1918. u Kaštel Novom. 
Majka mu je umrla dok je bio dijete. Za svećenika splitsko- 
makarske biskupije zaređen je 1. lipnja 1941. Imenovan je 
biskupom koadjutorom mostarsko-duvanjske biskupije 9. prosinca 
1970., zaređen za biskupa u Mostaru, 2. svibnja 1971. Preuzeo je 
upravu biskupije od svoga predšasnika biskupa Petra Čule na 
blagdan Uzvišenja sv. Križa, 14. rujna 1980. 1 

Bio je osobito pobožan prema Blaženoj Djevici Mariji. U 
vrijeme svoga koadjutorstva u Mostaru vodio je najmanje 1 1 puta 
hodočašća po europskim marijanskim svetištima: Mariji Bistrici, 
Lurdu, Fatimi, Saragozi, Si rak uz i itd. 

U početku samih međugorskih "ukazanja", 1981. biskup je 
Pavao bio prilično otvoren, 2 zainteresiran za zbivanja, osobno išao 
u ispitivanja, snimao, bilježio, nalazio "vidioce" u protuslovljima i 
neistinama. Njegov prvi pohod Međugorju bio je 21. srpnja 1981. 3 
Ostavio nam je zabilježen snimak i papir: " Mjesec dana nakon 
početka 'ukazanja' otišao sam u Međugorje ispitati 'vidioce'. Sve 
sam ih zakleo na križ da mi moraju govoriti istinu (snimljeno na 
magnetofonskoj vrpci). Prva je bila Mirjana: 

'Išle smo tražiti ovce i najednom...' (kapelan u župi me 
upozorio da su išle pušiti, skrivale su to pred roditeljima). 

'Čekaj, Mirjana, ti si pod zakletvom. Jeste li išle tražiti 

ovce?' 


Vidi opširnije životne podatke biskupove u knjizi Da im spomen 
očuvamo, Mostar, 2000., str. 57-60. 

"Pregled izjava i stavova msgr. Žanića može se naći u članku 
"Kriteriji za rasuđivanja ukazanja", ovdje u knjizi. 

3 P. ŽANIĆ, Liber intentionum - bilježnica misnih nakana (1959- 
1982), pod datumom 21. srpnja 1981. stoji ubilježeno: "za pokojne - Mostar 
(razg. s djecom Međugorje)". 

Stavila je ruku na usta, 'oprostite, išle smo pušiti’. 

Pokazala mi je i sat na kojem se dogodilo 'čudo' jer su se 
kazaljke pomrsile. Uzeo sam ga, odnio uraru koji reče da je sat 
pao i dobio defekt. Vratio sam joj ga i rekao da nikome ne 
govori da se čudo dogodilo. 

Na kasetama koje je kasnije snimala vidio sam da je i 
dalje govorila da se čudo na satu dogodilo, i dalje je pričala 
kako su išle tražiti ovce ". 4 

Biskup je stao u obranu i "vidjelaca" i franjevaca 
međugorskih protiv žestoke državne harange. 5 Pravo govoreći, 
biskup se ponajviše nadao kako je nebo progovorilo da razriješi 
"hercegovački slučaj", kad su se već "nemoćnima" pokazale razne 
crkvene ustanove. 

Msgr. Žanić napisao je 19. kolovoza 1981. izvještaj 
apostolskom nunciju msgr. Cecchiniju s molbom da ga prenese 
Svetoj Stolici. Tu vrlo oprezno piše: "U mojoj duši se nije 
iskristalizirao sud o svemu tome. Halucinacije? Vrhunaravno?" 

Mjesni je biskup prvi put izvijestio Svetog Oca o 
Međugorju, 6. rujna 1981. preko jednoga hrvatskog svećenika u 
Rimu. U pismu je opisao vanjske događaje: "Razgovarao sam 
osobno s djecom vidiocima. Oni vide 'nešto', ah ni meni nije jasno 
radi li se o nadnaravnom fenomenu ih ne... Stav dijecezanskoga 
klera prema ukazanjima više je rezerviran. Pitaju se naime kako to 
da je Gospa izabrala neposlušne franjevce. To je i za mene 
problem. Očekivao sam od Rima kakvu poruku za 'hercegovački 
slučaj'." 6 

Počela su stizati pisma s raznih strana. Nijemac T. Kolberg 
pisao je biskupu 18. studenoga 1981. devet točaka prijateljskih 
upozorenja. U toj točki piše: "U Međugorju je bilo ukazanje sa 
sivom haljinom. To pobuđuje sumnju. U svim pravim ukazanjima 
Majka Božja nosi svijetlu čistu, bijelu haljinu kao vidljivi znak 


4 P. Žanić, Međugorje, Mostar, 1990., str. 3. 

^Biskupovi interventi objavljeni su u: Glas Koncila, 16 i 18/1981. 

6 Kopija u Arhivu Biskupskog ordinarijata, br. 703/1981. 

svoje neokaljanosti i čistoće. Iskrivljenost od čistoga bijeloga 
prema prljavom sivom jest znakovito poniženje Bezgrješne". 

Biskupovo prvo upozorenje svećenstvu bilo 13. prosinca 
1981: "Događaje budno prati i Sveta Stolica i preporuča krajnji 
oprez do donošenja suda Biskupskog ordinarijata. Na taj oprez 
upozoravam svećenike da se u svojim izjavama i stanovištima ne 
istrčavaju ispred suda Crkve". 7 

Biskup je u prvoj godini "ukazanja" dva puta razgovarao s 
Papom o Međugorju: 4. prosinca 1981. i 1. svibnja 1982. Papa mu 
je preporučio da bude vrlo oprezan. 8 

Početkom 1982. kad se već uvjerio u određene neistine u 
iskazima "vidjelaca", osobito kad je vidio kako se "pojava" 
obrušila na njega i proglasila ga "krivim" zbog nereda u 
Hercegovini, a stala u obranu neposlušnih redovnika, biskup je 
očitovao nevjericu koja se tijekom vremena pretvorila u potpuno 
neprihvaćanje međugorskih fenomena, u izrazit otpor i oštru borbu 
protiv propagande o "ukazanjima", protiv "hodočašća", javnih i 
privatnih, čak i u oduzimanju ispovjedne jurisdikcije inozemnim 
svećenicima koji su dolazili u Međugorje itd. 

Formirao je dvije dijecezanske komisije za ispitivanje 
događaja. Prvu, 9 koja je djelovala od 1982. do 1984. Ta je 
proširena drugom koja je ispitivala događaje od 1984. do 1986. 
Svjetski je tisak naveliko pisao o tome kako su u svibnju 1986., 
nakon što je Komisija završila svojim radom, dostavljeni njezini 
rezultati Svetoj Stolici. Očekivao se njezin pravorijek, negativan, 
razumije se, kao što je bio negativan i sud Komisije. Sveta je 
Stolica, u skladu sa svojim pravilima, zaželjela da se, uvažavajući 
rezultate dotadašnjih istraživanja, provede još jedno kanonsko 


7 Dopis biskupa Pavla Žanića, prot. 977/1981. 

S P. Žanić, La posizione attuale (non ufficiale) della Curici Vescovile 
di Mostar nei confronti degli eventi di Medjugorje, 30. listopada 1984. 
Poslana uredima Svete Stolice i nekim Biskupskim konferencijama u svijetu. 
Vidi str. 8: "Procedere cum cautela". 

9 Crkva na Kamenu, 2/1982., str. 1. 

ispitivanje, i to na razini Biskupske konferencije, koje je i učinjeno 
od 1987. do 1990. 

Biskupu je bila velika zadovoljština kad su članovi 
Biskupske konferencije na svome zasjedanju u Zadru, 10. travnja 
1991. gotovo jednodušno izjavili svoj non constat de 
supernaturalitate, tj. da je na temelju dotadašnjih ispitivanja 
nemoguće ustvrditi da se radi o nadnaravnim ukazanjima ili 
objavama. Ali mu je bilo žao daje ostavljena mogućnost privatnih 
hodočašćenja, koja bi potvrđivala sama "ukazanja". S tim u vezi 
biskup kaže: "od svih dokaza najjači je sud naših biskupa", jer 
nakon dvogodišnjega rada prve dijecezanske komisije, 
trogodišnjega rada druge dijecezanske i trogodišnjeg rada treće 
komisije koju je ustanovila BKJ i "nakon mjesec i pol dana studija 
svakog biskupa, a napose nakon rasprave svih biskupa na 
posebnom zasjedanju, tajnim glasovanjem od 20 prisutnih, uz 
jednog uzdržanog, svi su potvrdili da u 'ukazanjima i Gospinim 
porukama' prema dotadašnjim istraživanjima, nema ništa 
nadnaravnog. To znači da su branitelji Međugorja i ’vidioci’ deset 
godina pričali neistine usprkos biskupovih opomena i poziva da ne 
idu ispred suda Crkve jer ako sud Crkve bude pozitivan, biskup i 
svi drugi lako će poći u Međugorje i prihvatiti čudo ukazanja i 
Gospine poruke. Ah ako sud Crkve bude negativan, što će oni reći 
svijetu?" 10 

Biskup je Žanić napisao više članaka i osvrta dokazujući 
neutemeljenost i neistinitost međugorskih "ukazanja" i "poruka". 
Najpoznatije su mu dvije brošure: jedna objavljena 1984., 11 druga 
1990., " kao i propovijed na blagdan sv. Jakova u Međugorju pod 


10 T. VUKŠIĆ (pripremio), Istina oslobađa. Zbornik biskupa Pavla 
Žanića, Mostar, 1992., str. 28-29. 

U P. Žanić, La posizione attuale...30. listopada 1984. 

12 P. ŽANIĆ, Međugorje, Mostar, 1990. 

13 

krizmom, 1987. Sve tri su naišle na kritike i polemike 
međugorskih zagovornika. 14 

Biskup je ostao ustrajan i nepopustljiv u svome stavu. 

Na novinarov upit iz 1994: "Jeste li promijenili mišljenje o 
Međugorju", biskup odgovara: 

Nisam ni najmanje. Ja sam umoran od Međugorja. Imao 
sam golemu literaturu o Međugorju iz cijeloga svijeta. Nisam se 
mogao obraniti od ljudi koji su neprestano dolazili i govorili "čuli 
smo da ste promijenili mišljenje o Međugorju" . Moje je mišljenje o 
tome apsolutno negativno. Djeca su počela govoriti da su vidjela 
Gospu i od toga je odmah nastala jedna psihoza, sve što je 
zasvijetlilo odmah se proglašavalo Gospom. Djeca su postala 
predmet velike pozornosti, a mislim i obmane. Vjerojatno je da su 
fratri njihovu savjest pomalo uspavali da to čine na slavu Božju i 
Gospinu, iako sam ih ja razuvjeravao da tu nema ništa 
nadnaravno . 15 

U razgovoru s novinarom u povodu svoga biskupskoga 
srebrnog jubileja, 1996., na pitanje je li još uvijek "onako čvrsto 
uvjeren da u Međugorju nema autentičnih ukazanja", biskup Žanić 
odgovara: 

Sve uvjereniji i sve čvršći da zaista nema nikakva 
autentična ukazanja. Crk\>a je to jasno potvrdila i njezin pravorijek 
vrijedi i 1986. i 1991. i danas} 6 


13 Izjava mostarskog biskupa o Međugorju, 25. srpnja 1987., u: 
Crkva na Kamenu, 8-9/1987., str. 2. 

14 Lj. Rupčić završava svoju knjižicu Istina o Međugorju, Ljubuški- 
Humac, 1990., str. 125: "Problem je zapravo Biskup sa svojim aktivnim 
teološkim neznanjem, psihičkom bolesti, velikom sklonošću autoritarizmu i 
zloporabi autoriteta, otvorenom neposlušnošću Sv. Stolici i nekontroliranom 
mržnjom prema franjevcima." Čudimo se da jedan svećenik-redovnik može 
potpisati ovakve i ovolike uvrede na račun svoga biskupa! 

15 Slobodna Dalmacija, 22. prosinca 1994., str. 16. 

16 I. DrmiĆ, Srebrni biskup jubilarne , u: Crkva na Kamenu, 5/1996., 

str. 12. 

Pa i potkraj života, kad se nad njim nadvijala sjena starosti 
i umora, kad bi se god govorilo o Međugorju, on je zadržao svu 
svježinu i reagirao sa svom odlučnošću. 

Na sprovodnoj Misi zadušnici za biskupa Žanića rečeno je 
i ovo: "Od početka svoje pune uprave prati također ’međugorski 
slučaj', za koji je ustanovio dvije komisije (1982-86), i o kojem 
je napisao tisuće listova vjerno braneći Gospinu čast, 
dostojanstvo Crkve i odlučno niječući bilo kakvu 
vjerodostojnost ijednoga 'ukazanja' u Međugorju." 17 



Biskup Žanić često je propovijedao o Gospi 


17 L. PAVLOVIĆ, Životopis biskupa Pavla Žanića, u: Vrhbosna, 
1/2000., str. 67. 

IZJAVA MOSTARSKOG BISKUPA O MEĐUGORJU 


Međugorje, 25. srpnja 1987. 

Braćo i sestre, ovdje danas na krizmi u Međugorju, 
očekujete da možda reknem neku riječ o događajima o kojima 
govori cijeli svijet. Crkva mora o tome voditi računa, i ono što 
Crkvu zanima, ona daje posebnim osobama, komisijama na 
istraživanje i prosuđivanje. Znate također da sada o ovome 
raspravlja komisija koju je sastavila Biskupska konferencija 
Jugoslavije, jer Crkva ne može tako lako izložiti svoju 
vjerodostojnost pred svijetom dvadesetog stoljeća. 

Mogu reći da sam šest godina molio, studirao i šutio. 
Molili su i mnogi drugi, i na tome im zahvaljujem. U svakoj 
svetoj misi nakana je o Međugorju bila prisutna, u svakoj 
krunici sam molio Gospu, svakog dana, da mi od Boga isprosi 
svjetlo a tako i Duha Svetoga. To mi je pomoglo da steknem 
jako i sigurno uvjerenje o svemu što sam čuo, čitao i doživio. 

Ovdje se mnogo moli i posti ali sve u vjeri da su 
događaji doista vrhunaravni, a vjernom puku propovijedati 
neistinu o Bogu, o Isusu, o Gospi, zaslužuje dno pakla. 

U cijelom mome radu, molitvi i studiju preda mnom je 
bio samo jedan cilj: doći do istine. U tu sam svrhu još '82. 
godine osnovao Komisiju od četiri člana, a kasnije je proširio, 
pomoću nekih biskupa i otaca provincijala, na petnaest članova, 
s devet teoloških učilišta, iz sedam biskupija i četiri provincije i 
dva vrhunska psihijatra, a oni su mogli konzultirati i druge svoje 
kolege. Radili su tri godine. O radu i događajima bila je 
obavještavana i Sveta Stolica. Sada se tim istim problemom bavi 
već spomenuta Komisija koju je sastavila Biskupska 
konferencija Jugoslavije. 

Međutim, oni kojima se žurilo išli su naprijed, ispred 
suda Crkve, proglašavah čudesa i vrhunaravne događaje i s 

oltara propovijedali privatne objave, što nikako nije dopušteno 
dok Crkva te objave ne prizna kao autentične. Zato su razni 
forumi prozivali da se ne organiziraju hodočašća, da se čeka sud 
Crkve. Najprije je Komisija za Međugorje 24. III. 1984. na to 
upozorila. Nažalost, bez efekta. Onda je Biskupska konferencija 
Jugoslavije, u listopadu iste godine, rekla da se ne mogu 
organizirati službena hodočašća u Međugorje, a službeno je bilo 
svako koje se okupljalo i zajedno dolazilo. Ni to nije koristilo. 
Zatim je Kongregacija za nauk vjere u Rimu, 23. V. 1985. 
uputila Talijanskoj biskupskoj konferenciji dopis da biskupi 
nastoje odvraćati od organiziranja hodočašća i od svake forme 
propagande. I to je ostalo bez ploda. Konačno, kada se prešlo na 
fonniranje druge Komisije, uzoriti kardinal Franjo Kuharić i 
mostarski Biskup, u ime Biskupske konferencije Jugoslavije, 9. 
siječnja ove 1987. godine u izjavi za javnost rekli su: "Stoga nije 
dopušteno organiziranje hodočašća ili drugih manifestacija 
motiviranih vrhunaravnim karakterom koji bi se pridavao 
međugorskim zbivanjima." To je rečeno s najvišeg mjesta u 
Crkvi i ne smije se preko toga prelaziti kao da to nije ništa. 

Od prvih vijesti koje su najavile izvanredne događaje u 
ovoj župi, Biskupski je ured pažljivo pratio vijesti i sabirao sve 
što je moglo služiti u traženju istine. Biskup je pustio vidiocima 
i pastoralnom osoblju potpunu slobodu, čak ih je branio pred 
napadajima tiska i politike. Snimali smo razgovore na kasetama, 
skupljali kronike i dnevnike, pisma, dokumente i sve je to tri 
godine studirala Komisija sastavljena od naših profesora 
teologije i liječnika. Trogodišnji rad Komisije dao je rezultat: 
dva su člana Komisije glasovala da su ukazanja vrhunaravna, 
istinita. Jedan se član uzdržao od glasovanja, jedan da je nešto 
bilo u početku, a jedanaest non constat de supernaturalitate, 
tj. da ukazanja nije bilo. 

Duboko sam uvjeren da su svi članovi Komisije radili 
savjesno i ispitali sve što je moglo poslužiti u traženju istine. 
Crkva ne može riskirati svoju vjerodostojnost i često je u 
sličnim slučajevima pomno istraživala ovakve događaje i 

odbijala velika mnoštva ako su se okupljala na mjestima gdje je 
bilo ustanovljeno da događaji nisu vrhunaravni. Sjetimo se 
Garabandala u Španjolskoj i San Damiana u Italiji i još desetaka 
sličnih mjesta zadnjih godina. U Garabandalu su "vidjelice" 
govorile daje Gospa obećala veliki znak za cijeli svijet. Od tada 
je prošlo dvadeset i pet godina a toga znaka nema. Da je i ovdje 
Gospa ostavila znak, bilo bi svima jasno o čemu se radi. 

Gospa se, kažu, počela ukazivati na Podbrdu na brdu 
Crnici, pa kad je milicija zabranila ići tamo, sišla je u kuće, u 
ograde, u polja, u vinograde, u duhaništa, ukazivala se u crkvi, 
na oltaru, u sakristiji, na koru, na krovu, na zvoniku, po 
putovima, na putu u Cerno, u automobilu, u autobusu, u 
školama, u Mostaru na nekoliko mjesta, u Sarajevu na više 
mjesta, u Zagrebu po samostanima, u Varaždinu, u Švicarskoj, u 
Italiji, opet na Podbrdu, na Križevcu, u župi, u župnoj kući, itd. 
Sigurno nije nabrojeno ni pola mjesta navodnih ukazanja pa se 
trijezan čovjek, koji Gospu časti, pita: Gospe moja, što to od 
tebe čine? 

U ovoj biskupiji ja sam po božanskom pravu pastir, 
učitelj vjere i sudac u pitanjima vjere. Budući da su događaji u 
Međugorju stvorili napetost i podjelu u Crkvi - jedni vjeruju, 
drugi ne vjeruju - i pobjegli kontroli Crkve i jer su preporuke i 
odluke prije spomenutih foruma - Komisije, Kongregacije i 
Biskupske konferencije - ostale bez efekta, ja, mostarski biskup, 
pred Bogom odgovoran za disciplinu u biskupiji, ponavljam i 
sankcioniram prijašnje odluke crkvenih foruma i svećenicima 
koji organiziraju hodočašća ih dolaze ovamo, pridajući ovim 
događajima vrhunaravni karakter, dok ne završi rad Komisija 
Biskupske konferencije Jugoslavije, zabranjujem misiti u svojoj 
biskupiji. 

Obraćam se tebi, Bezgrješna Djevice i Majko, Majko 
Božja i Majko Crkve, Majko ovoga puka koji te traži, moli i 
ljubi. Obraćam se tebi, ja tvoj sluga, biskup mostarski i pred 
cijelim svijetom izričem svoju duboku i nepokolebljivu vjeru u 
sve povlastice kojima te je Bog obdario, po kojemu si prvo i 

najodličnije stvorenje. Izričem svoju duboku i nepokolebljivu 
vjeru u tvoj zagovor kojim posreduješ kod svemogućega Boga 
za sve potrebe svoje djece u ovoj suznoj dolini. Izričem svoju 
duboku i nepokolebljivu vjeru u tvoju ljubav prema nama 
grešnicima, a tu si ljubav posvjedočila i svojim ukazanjima i 
pomoćima. I sam sam vodio hodočašća u Lourdes. Upravo 
snagom te vjere, ja tvoj sluga, biskup mostarski, pred brojnim 
mnoštvima koja su te zazivala, otkrivam i prihvaćam tvoj 
veliki znak koji je postao siguran i jasan nakon ovih šest 
godina. Taj znak jest da si šest godina uporno šutjela na sve 
navještaje o znaku: bit će na brdu "ukazanja" vidljiv i trajan, bit 
će brzo, bit će uskoro, još malo, strpite se malo - govorili su još 
1981. ... Pa onda: bit će za Bezgrješno, za Božić, za Novu 
godinu, itd. Meni poseban znak nije potreban, ali je potreban 
onima koji su vjerovah neistini. 

Hvala ti, Gospe, što si svojom šutnjom dugom šest 
godina pokazala da li si ovdje govorila, da li si se ukazivala, 
poruke i tajne dijelila i da li si posebni znak obećala. Presveta 
Djevice, Majko Kristova i Majko naša, posreduj za mir u ovoj 
nemirnoj crkvenoj pokrajini, u mostarsko-duvanjskoj biskupiji, 
posreduj posebno za ovo mjesto, za ovu župu, gdje se bezbroj 
puta upotrijebilo tvoje sveto ime u govorima koji nisu bili tvoji. 
Daj da se prestanu izmišljati tvoje poruke. Primi, presveta 
Djevice, zadovoljštinu iskrene molitve pobožnih duša koje su 
daleko od fanatizma i neposluha u Crkvi. Daj nam svima da 
dođemo do prave istine. Gospe draga, ponizna i poslušna 
službenice Gospodnja, daj da Međugorje krene čvrstim 
koracima za pastirom mjesne Crkve da bismo te svi zajedno 
mogli veličati i hvaliti u istini i ljubavi. Amen.* 

Pavao Žanić, biskup 


* Crkva na Kamenu, 8-9/1987., str. 2. 

FRA JOZO ZOVKO 


Jozo Zovko rođenje u Uzarićima kod Širokoga Brijega 19. 
ožujka 1941. Kao član Hercegovačke franjevačke provincije 
zaređen je za svećenika 3. travnja 1965. Fra Jozo je bio župnik u 
Međugorju u vrijeme kad su se pojavila "ukazanja", 1981. Najprije 
je nekoliko dana bio sumnjičav prema "ukazanjima", ali od 29. 
lipnja 1981., kad se "Gospa" i njemu "ukazala" u crkvi pod 
krunicom, pretvorio se u fanatična širitelja međugorske 
propagande. 

U listopadu 1981. osuđen je na tri i pol godine zatvora što 
je 11. srpnja 1981. u svojoj propovijedi u Međugorju obezvrijedio 
jubilarnu 40. obljetnicu "narodne revolucije". Na suđenju se 
spominje također njegov pozdrav biskupu na krizmi u Međugorju, 
25. srpnja 1981. U obrazloženju Optužnice ima i ovaj fra Jozin 
odlomak protiv biskupa Žanića: "Pri z na da je u lično 
konceptiranom i pročitanom pozdravnom govoru biskupu naveo 
da se moli da nas vrijeme 'lažnih nauka i krivih učitelja’ ne zavede, 
ah da je time aludirao na biskupa da on mora biti pravi učitelj, jer 
smatra daje on kriv što prošle godine u njegovoj župi nije održana 
krizma, navodeći i to da učitelj ne smije biti vuk u ovčijoj koži". 1 
Fra Jozo, koji je govorio o la ž nim naucima i učiteljima, o vucima 
u ovčjem runu, uspješno se brani pred komunističkim sucima daje 
time mislio na biskupa kao "vuka" i "lažnog učitelja"! 

Fra Jozinoj obrani prisustvovao je 21. listopada 1981. i don 
Ante Luburić, tajnik biskupije, koji je sastavio zapisnik od 5 
stranica. Fra Jozo nije ničim opovrgao svoje izjave dane u istrazi, 
veli zapisničar, nego se ovako brani: "Fra Jozo ne odgovara na 
pitanja nego želi sud uvjeriti da je za vrijeme istražnog postupka 
bio bolestan, imao je bolest uha, pa on nije čuo sve što ga se pitalo 


1 Optužnica Okružnoga javnog tužilaštva Mostar, KT-Broj 92/81., 
od 14. rujna 1981., str. 3. Kopija na Biskupskom ordinarijatu u Mostaru. 

51 



i što se sve u zapisnik diktiralo. Zapisnik koji je u istrazi sastavljan 
on nije 'pročitao', ali gaje 'potpisao s uvjerenjem da je u zapisnik 
uneseno ono stoje on govorio'." Tajnik Luburić dodaje: "ništa nije 
iz optužnice negirao, ja se barem ne sjećam. Nakon ove njegove 
izjave ja sam kod sebe napravio još jednu bilješku, a ta je: Da nije 
možda ovo razlog da mi, na moje osobno traženje, Provincijalat 
nije htio dostaviti optužnicu fra Jozinu da je za Ordinarijat 
kopiram, a to su i bez traženja trebali dostaviti?"" 

Kazna je fra Jozi Zovki skraćena. Vratio se iz zatvora u 
veljači 1983., ne u Međugorje, ali vrlo povezan s Međugorjem. I 
kao župnik Tihaljine bio je u stalnu kontaktu s Međugorjem. 
Uvidjevši više elemenata koji su se nakupili iz fra Jozina 
ponašanja, biskup mu je 23. kolovoza 1989. oduzeo svaku 
jurisdikciju u hercegovačkim biskupijama. On se 14. listopada 
1989. žalio Svetoj Stolici, ali je 15. veljače 1990. stigao odgovor 
da se potvrđuje i stoji kazna dok se fra Jozo ne makne u kakav 
"convento lontano da Međugorje" (= samostan daleko od 
Međugorja). Imenovan je gvardijanom na Širokom Brijegu, a već 
više godina ne obavlja nikakvu pastoralnu službu, koje je lišen u 
ovoj biskupiji od 1989. 

Godine 1995. izrađen je film pod naslovom "Gospa", a u 
kojem je protagonist - fra Jozo. Ordinarijat se osvrnuo svojom 
kritikom u povodu prikazivanja toga filma, što se može čitati i u 
ovoj knjizi. 

Fra Jozine želje. Fra Jozo Zovko, već više godina bez 
pastoralne jurisdikcije i kanonske misije u Hercegovini, neumorno 
putuje širom svijeta i širi poruke "Gospe međugorske". 
Predviđajući susrete s međugorskim pristašama po Sjedinjenim 
Američkim Državama, šalje putem svoje tajnice organizatorima 
upute, savjete i želje s obzirom na svoj boravak i susrete. Dne 18. 
rujna 1997. godine poslan je na engleskom jeziku raspored 


A. Luburić, Suđenje fra Jozi Zovki - župniku župe Međugorje, 21. 
listopada 1981. rukopis, na Biskupskom ordinarijatu u Mostaru. 

njegova boravka i zahtjevi u 17 točaka. Ordinarijat je primio iz 
Amerike tekst i prevodimo neke točke: 

”4. Najprikladniji pristup biskupima jest da se biskupa 
pozove na sastanak a ne da se za to traži njegovo odobrenje. To bi 
trebao učiniti mjesni a ne glavni organizator. Važno je poštovati 
položaj biskupa a ne stavljati ih u neugodne situacije. Pozivajući 
ih, oni će biti upoznati s događajem a da im se ne daje uloga koju 
oni ne mogu obaviti. Svećenici i redovnici biskupije i provincije 
mogu isto tako biti pozvani. 

7. Ulaznice za sastanak u crkvi ne smiju se prodavati, 
premda organizator mora voditi predbilježbu. Kad se sastanak 
održava izvan crkve i ulaznice se moraju prodavati, neka se 
prodaju po najnižoj cijeni da se pokriju troškovi... 

Sabiranje novca može se poduzimati sve dotle dok se 
ponizno (humbly) provodi. 

8. O. Zovko ne stidi se velike potrebe svoga naroda, i 
posebno, velike i hitne potrebe ratne siročadi 'God-Parent' 
programa. On rado prima milodare, a u svakom je slučaju važno 
da bude jasno shvaćeno da je jedina svrha njegova dolaska u SAD 
da donese Gospinu poruku. 

9. O. Zovko pozdravlja prigodu privatnog susreta sa 
svećenicima, redovnicima i Bogu posvećenim osobama, možda 
upravo prije generalnog sastanka. Otvoren je da drži duhovnu 
obnovu za njih ako mu dopusti vrijeme i okolnosti. 

10. Preporučuje se pojedinačan veliki oglas s natpisom: 
EVO TI MAJKE sa slikom Gospe međugorske i s jednom 
fotografijom o. Zovke, iskazujući dotičnu vijest o sastanku, 
uključujući i telefonske brojeve. 

Svaka reklama treba biti prethodno odobrena. 

11. Za vrijeme Zovkina govora trebaju svakome vjerniku 
koji je nazočan sastanku biti podijeljene Gospine slike kao što su u 
Zovkinoj župi na Širokom Brijegu. One će se naručiti i platiti 
unaprijed u Italiji čim se procijeni koliko ih treba. Ili, one se mogu 
otiskati u mjestu ako je lokaliteta ravna izvorniku uključujući boju i 
težinu i veličinu papira. Sve neupotrijebljene slike moraju se 

pokupiti i slike se ne smiju dijeliti nikomu izvan sastanka ni u koje 
vrijeme i nikojom prigodom. Zovko ne daje samo Gospinu sliku 
nego 'Njezin program' i svoj blagoslov s time. To se mora 
poštovati. 

12. O. Zovko mora biti jedini govornik i nijedan drugi 
govornik nije predviđen. 

13. O. Zovko više voli prenoćiti sa svećenicima i bilo bi 
prikladno da on bude s hrvatskim svećen icima gdje je moguće. On 
ne voli boraviti ni u jednoj privatnoj kući. Njegov smještaj, u 
svakom slučaju, treba biti privatan s privatnim kupatilom i 
udobnim krevetom. Naporno je putovanje i treba dobro spavati. 

15. Izabrane organizatore treba upozoriti da kontaktiraju 
sa svim međugorskim centrima i molitvenim skupinama u njihovu 
području i okolnim područjima gdje o. Zovko ne može dospjeti, te 
tijesno s njima surađivati . 3 

Živi na Širokome Brijegu. 


3 Crkva na Kamenu, 1 1/1997., str. 15. 

FRA TOMISLAV VLAŠIĆ 


Tomislav Vlašić rođenje u Sovićima, 16. siječnja 1942. 
Kao član Hercegovačke franjevačke provincije zaređen je za 
svećenika 26. srpnja 1969. Prije dolaska u Međugorje, fra 
Tomislav je bio kapelan u Čapljini. Naslijedio je fra Zrinka 
Čuvala, početkom 1982. preuzimajući službu kapelana u 
međugorskoj župi. Od samoga početka pratio je "vidioce", a kad 
se našao kao kapelan u Međugorju, onda im se javio i kao 
duhovni vođa, u kojega su imali puno povjerenje, razmjenjujući 
neki od njih svoje dnevnike s njegovima. 

Biskup je Žanić posjetio Međugorje 16. studenoga 1983. i 
interesirao se za Dnevnik "vidjelice" Vicke Ivanković i za župnu 
kroniku da može donijeti sud o fenomenu. Fra Tomislav daje 
Kroniku, a negira postojanje Dnevnika "vidjeličina". Kaže da se 
može zakleti na križ. Dolazi na Ordinarijat u Mostar, u. prosincu 
1983. i pred biskupom se kune na križ da nije imao u rukama 
Vickin dnevnik. 1 Određeni je dnevnik, međutim, postojao što se 
može dokazati iz fra Tomislavove kronike i iz njegova pisma 
biskupu, od 21. prosinca 1983. 

U razgovoru 1983. obavijestio je švicarskoga teologa U. 
von Balthasara: "Djeca su odlučila poći u samostan ah čekaju 
trenutak koji samo oni znaju. " 


1 Prisega registrirana na Biskupskom ordinarijatu u Mostaru, pred 
biskupom, 14. prosinca 1983. koju je učinio fra Tomislav Vlašić, a glasi: 
"’Nako mi pomogao svemogući Bog, Otac, Sin i Duh Sveti, Dnevnik skriveni, o 
kojem otac Biskup govori, nikada nije bio u mojoj ruci, niti znam da postoji 
Vickin dnevnik. Najiskrenije sam se interesirao i kod Vicke da doznam da li 
postoji. I iz razgovora sam došao do uvjerenja da ne postoji taj Dnevnik. U tom 
razdoblju sam Vicku poticao da piše Dnevnik i nije ga pisala koliko sam mogao 
doznati. I ja o Dnevniku ništa više ne znam - Amen!" 

"M. Botta - L. Frigerio, Le apparizioni di Medjugorje, Pessano, 
1984., str. 129. 

U pismu od 13. travnja 1984. predstavlja se Papi kao onaj 
koji "po božanskoj providnosti vodi međugorske vidioce". 
Informira ga da "Gospa nastavlja pričati svoj životopis vidiocima" 
i obavještava Svetog Oca: "nalazim se u Rimu od 29. 04. do 10.05. 
radi jednoga međunarodnog sastanka. Znam da ste vrlo zauzeti, ali 
ako me možete primiti koju minutu, rekao bih Vam jake točke 
ukazanja". 3 


i.Tj ial*v Vlo'-ić 
/upvii ured 
QVM-> Ke đurcr.le/fu 


£UA SAN7I7« 

Glovr.nl.Paalo U 

Santo Fađrat 

2e tono p.To»*ial av, 11 qu*le, aecanđa la divina providan« 
sa guida i reggantl dl Keduporja. Apprafitta occaaiona 
dl acriverLe alcunc parale« 

le apparialani centlnuano quotiđiann*rrite. La Mhđonsa 
ogni giorna approfondiaea 1 ceaaeftgl« Caae un file in 
tutta 1« glornate al aentane pucate parole« "Fregata, dl« 
giunate « lasci* te a Dio TaraJ" E la Kađonna continua a 
raeontar« la Su a vita *1 vaggantl« Tutta sara avelata 
Qu*nda la Kađonna la dirA« 

La Kađonna i eri dine a plcola Jelena eha i venota a pu- 
riflcora la anira, 1 oovioentl entro la Chleaa e la Chl- 
eaa ateaaa dnlle falae lđee, preaa dalla flleaafie profane, 
e dalla rellgl^nl urane per eonatrore che unica aediatora 
tra Dio a gll uaalnl 4 Gead Chrlata. 

Klgliaie delle paraone vengono da tutta la parti dal eeo- 
da« Tuttl aino apartiaalal« Dicona ccae nei tenpl dl Gle- 
vennl Bat tlatai "Che caaa dobbima /are?" Purtrappa nol poctt 
aacerdatl qua non pesnleao aoddiafare 1 binogni dl taotl 
pellegrinl quatldlanl« La aotoriti eeeleaiaetiche non 
hanno aneara valarlssato queata fantoma« R.Leurentln, 

11 quale al £ recata qua per due volte, i rlmste atuplto 
cene queatl avvenlaerti non aor.o fino ađeaao aul aerla 
atudiatl e valorizzati. 

la eitroveri a Fena da 29.0* . fino a 10.0$. per un rađuno 
lnterr.azlor.ale« La te eha Lei i aeeupatlaaleo« Fari, ac 
pud rlcsveral p(r qualche airuto la L« diro i puctl fartl 
delle apparlzionl. Dl queato pui avvisarei atraveraa le ste- 
aa persona, la quele Le ha portato que*ta lettera, eppure 


1 Pismo T. VLAŠIĆA Svetom Ocu, 13. travnja 1984. na talijanskom. 

Drugo pismo od šest stranica, poslano Papi dva tjedna 
kasnije, sadrži "poruke": "Vrijeme je blizu. Idemo k svršetku". 4 

Fra Vlašić piše u kolovozu 1984. biskupu Žaniću da je 
Gospin dvijetisućiti rođendan te 1984. godine 5. kolovoza! 5 Nitko 
od ozbiljnih crkvenjaka to nije uzimao u obzir, a najmanje biskup 
Žanić i Sveta Stolica. 

Konačno, fra Tomislav piše početkom 1985. jednomu 
svom "predragom bratu" koji je bio u Vatikanu, moleći zaštitu s 
obzirom na biskupa i tumači: "Trebalo bi pokrenuti i sve druge 
(učenjake, teologe, biskupe, kardinale...). Već moramo priznati da 
sotona može djelovati i u strukturama Crkve." 6 

Godine 1984. fra Tomislav je morao napustiti Međugorje i 
prijeći za kapelana u Vitinu. Odanle je otišao u Italiju, u Pannu 
gdje je utemeljio 1987., zajedno s Njemicom, Agnes Heupel (kao 
"Klara i Franjo", doslovno piše T. Vlašić 7 ), mješovitu udrugu 
nazvanu "Kraljice mira, potpuno smo tvoji. Po Mariji k Isusu". Od 
tada ime fra Tomislava Vlašića nije više na popisu Male braće 
Hercegovačke provincije. 

Vlašićev pokušaj da svoju novu zajednicu protumači kao 
"Božji plan", koji mu je preko Gospe otkrila Marija Pavlović, 
jedna od međugorskih "vidjelica", tadašnja članica te iste 
zajednice, koja je napisala "svjedočanstvo" kao dodatak 
spomenutom Pozivu* odlučno je opovrgla: "Sve ono što može biti 
shvaćeno kao potvrda i izričito odobrenje ovog Djela fra 
Tomislava V. i Agnes Heupel, od strane Gospe preko mene, 
apsolutno ne odgovara istini i isto tako istini ne odgovara ideja da 
sam ja imala spontanu želju da napišem ono svjedočanstvo." 9 


‘'Pismo T. Vlašića Papi, 26. travnja 1984., str. 6. 

5 Pismo T. Vlašića biskupu Žaniću, 22. kolovoza 1984. 

6 Pismo T. Vlašića "Carissimo fratello" u Vatikanu, 5. siječnja 1985. 
na talijanskom. 

7 T. Vlašić, Una chiamata nell’anno mariano, Milano, 1988., str.. 5. 

8 Ondje, str. 15-17. 

Vlastoručno pismo Marije Pavlović, od 11. srpnja 1988. na 
hrvatskom (s talijanskim prijevodom). 

Očito su posrijedi bile neke mutnoće. "Vidjelica" je napustila onu 
zajednicu i udala se za jednoga Talijana, 1993. 

Zajednica se fra Toinislavova samo na temelju dopisa 
župnika fra Ivana Landeke, 17. siječnja 1994., a bez ikakva 
odobrenja mjerodavnih crkvenih vlasti, nastanila u Međugorju, 
podigavši kuću širokih razmjera. 

Pismom od 5. prosinca 1997. mjesni je ordinarij na temelju 
kan. 975. Zakonika kanonskoga prava proglasio da fra Tomislav 
Vlašić nema n ik akve ispovjedne jurisdikcije na terenu mostarsko- 
duvanjske biskupije. Takav mu je status i danas. 

Prema opsežnoj dokumentaciji, koja je stavljena 
Ordinarijatu na uvid, fra Toinislavova mješovita zajednica 
posljednjih godina doživljava ozbiljne krize, potrese i diobe. 

FRA SLAVKO BARBARIĆ 


Slavko Barbarić rođen je u Dragićini kod Čerina, 11. 
ožujka 1946. Kao član Hercegovačke franjevačke provincije 
zaređen je za svećenika 19. prosinca 1971. Godine 1981. fra 
Slavko je bio imenovan duhovnim pomoćnikom u Mostaru. Od 
1984. kapelan je u Međugorju, kamo je i otprije zalazio. 
Naslijedio je fra Tomislava Vlašića i postao "duhovni voditelj" 
djeci, "vidiocima". 1 

Biskup Žanić 3. siječnja 1985. traži od Provincij alata da se 
fra Slavko premjesti iz Međugorja. Biskup intervenira još 
jednom, 30. siječnja 1985., ali se oglušuje i fra Slavko i 
Provincij alat. Međutim, izričito i odlučno intervenira međugorska 
navodna "Gospa", objavljujući preko "vidjelaca" svoj pastoralni 
"dekret" fra Slavku Barbariću, imenujući ga, mimo svakoga 
običaja, "voditeljem" župe, 3. veljače 1985: 

"Ja želim da otac Slavko ostane ovdje, da vodi župu i 
skuplja vijesti kako bi, kad ja više ne budem dolazila, ostala 
potpuna slika svega onoga što se dogodilo. U ovom trenutku 
molim posebno za oca Siavka i za sve one koji rade u ovoj 

• m2 

župi. 

Posebna je uvučenost dr. fra Siavka Barbarića u 
razrješenje afere oko koverte Ivana Dragićevića, 1985. O tome 
na drugom mjestu u ovoj knjizi. 


I. SlVRlĆ, La face cachee de Medjugorje, St. Francis-du-Lac, 
Kanada, 1988., str. 41. 

: R. LAURENTIN, Dernieres Nouvelies, 3 (1985) francuski: str. 25-26; 
talijanski: str. 29-30. 

Na biskupovo treće insistiranje za premještaj, 20. srpnja 
1985., Provincijat predlaže fra Slavka za kapelana u Blagaju. 
Ordinarijat odobrava, 6. rujna 1985. Kroz to vrijeme o. Barbarić 
često ide u Međugorje i propagira kult "Gospe međugorske". 
Neumorno izdaje knjige, obilazi svijetom zajedno s pojedinim 
"vidiocima", tumači svijetu poruke. 

Tri godine kasnije, provincijalat predlaže fra Slavka za 
kapelana naHumac. Biskup odobrava, 16. rujna 1988. 

Nakon BK izjave iz 1991. fra Slavko Barbarić iskazuje 
koja je nakana Međugorja: "Mi imamo svoje svetište. Imamo 
dopuštenje za narod da ovamo dolazi. Što će nam više vidiociT ' 3 

Provincijalat predlaže da fra Slavko ostane na Humcu, 
1991. 1 to biskup odobrava. 

Godine 1991. fra Slavko na svoju ruku - on kaže na 
usmeno odobrenje provincijalovo - prelazi s Humca u Međugorje, 
bez ikakva znanja biskupova. Na Ordinarijatu je biskupska 
smjena, 1992/93. Agresorski rat bjesni u Hrvatskoj i BiH. 

Od 1993. nadalje više je dopisa razmijenjeno između 
Ordinarijata i fra Slavka, a Ordinarijat ne postavlja pitanje 
njegove legalnosti u župi, u uvjerenju da fra Slavko ima sve 
dekrete uredne. 

Biskup traži od Provincij alata da fra Slavko bude 
premješten iz Međugorja, 1999. Budući da je već godinama bez 
pastoralnoga dekreta u Međugorju, a ni tada nije htio otići iz župe, 
biskup mu je proglasio prestanak ispovjedne jurisdikcije: 20. 
veljače 2000. 

Fra Slavko je zatražio od biskupa reviziju dekreta, 7. 
veljače 2000. Biskup mu je još jednom potvrdio svoju odluku: 9. 
veljače 2000., tj. da će mu prestati jurisdikcija naznačenoga dana 
ako ne ode iz Međugorja. 


3 E. M. JONES, The Medjugorje Deception, South Bend, 1998., str. 194. 

Fra Slavko se požalio Svetoj Stolici. Kongregacija za 
evangelizaciju naroda tražila je podatke o fra Slavku dopisom od 
27. ožujka, a biskup je odgovorio 8. travnja 2000. zadržavši svoj 
stav, dok ne dođe fra Slavkov potpis na Izjavu o posluhu i 
konkretan posluh da se udalji iz Međugorja. Fra Slavko je 
potpisao Izjavu o posluhu, 20. lipnja 2000., ali se nije dao iz 
Međugorja. Potvrđen mu je još jednom prestanak ispovjedne 
jurisdikcije, 30. listopada 2000. 

Umro je 24. studenoga 2000. na Križevcu. Međugorskaje 
pojava u mjesečnoj "poruci", 25. studenoga, dala izjavu o fra 
Slavkovu rođenju za nebo: "Radujem se s vama i želim vam reći 
da je vaš brat Slavko rođen za nebo i zagovara vas." Ljudi se 
pitaju je li to "beatifikacija" bez kanonskoga procesa, i to sutradan 
po smrti? 

Bio je jedan od motora međugorske propagande. Bilo mu 
je žao daje ostao bez ispovjedne jurisdikcije, ali se vidjelo da mu 
je u ovom slučaju privatno iznad javnoga! 4 


4 Biskup je dopisom od 28. prosinca 2000. ovim riječima fra Žarku 
Ilicu reagirao na pretjerivanja o pokojnom fra Slavku: "Megalomanski je što 
u curriculumu vitae pokojnoga dr. fra Slavka Barbarića kažete da je 
pobožnost križnoga puta 'predvodio tisućama petaka' ( Kršni zavičaj, 33, str. 
267). Računajte ovako: da je svakoga petka kroz svih 19 'ukazivalačkih' 
godina vodio križni put, bilo bi 988 petaka. Dakle, nije ni tisuću! A 
nemoguće je da je svakoga petka bio i u tih 19 godina. Poneki je petak bio u 
Mostara, Blagaju, na Humcu, u Brazilu, u Južnoj Africi, u Americi, u Italiji, 
u Njemačkoj! Odakle onda 'tisuće petaka'? Isto tako prenosite svjedočanstvo 
'djelatnika međugorskog svetišta' kako su fra Slavkove knjige 'prevedene na 
dvadesetak jezika i premašile nakladu od 20 milijuna' (str. 274). Hajde, 
računajte ovako: Navodite 11 fra Slavkovih knjiga, i nijedna knjiga nije 
doživjela dva izdanja. Neka je svaka knjiga izišla u nevjerojatnih 10.000 
primjeraka, to je nevjerojatnih 110.000 primjeraka na hrvatskom, a u 
nevjerojatnih 20 jezika još puta toliko jest jednako nevjerojatnih 2.200.000 
primjeraka. Odakle onda '20 milijuna', čovječe Božji?" 

61 



Unatoč svemu fra Slavkovu neposluhu za života, mjesni je 
ordinarij predvodio za njega Misu zadušnicu 26. studenoga u 
Međugorju, 5 istaknuvši u početku sv. Mise: "Pred Božjim 
pozivom umuknu sve ljudske primjedbe i priče. Preostaje samo 
odgovor pozvanomu pred Bogom i naš ljudski zagovor po ovoj 
Isusovoj žrtvi, pred milosrdnim Ocem nebeskim. Neka Krist 
Kralj - kojemu danas svetkovinu slavimo - primi dušu 
pokojnoga svećenika fra Slavka i udijeli nagradu za sva dobra 
djela, i oproštenje za sve propuste." 


s Vrhbosna, 4/2000., str. 471. 

FRA LEONARD OREČ 


Leonard Oreč rođen je u Posuškom Gracu 20. siječnja 
1928. Kao član Hercegovačke franjevačke provincije zaređen je 
za svećenika 21. listopada 1951. Godine 1976. Sveta ga je 
Stolica svrgnula sa službe provincijalnog vikara jer se s ostalim 
članovima provincijalne uprave napismeno pobunio protiv 
Papina dekreta "Romanis Pontificibus" o predaji župa. 

Dvanaest godina kasnije biskup mu je Žanić izdao dekret 
za župnika u Međugorju, 1988. A kad se počeo vladati mimo 
crkvenih nonni, biskup mu je oduzeo i župničku službu i 
ispovjednu jurisdikciju u biskupiji. Podigao je utok na Svetu 
Stolicu, gdje je izgubio parnicu. 

Napisao je više članaka o međugorskim "ukazanjima" 
svrstavajući se na stranu njihove autentičnosti. 

Kriva rehabilitacija. Donosimo ovdje dio biskupova 
pisma dr. fra Leonardu Oreču: 

Mostar, 15. ožujka 1999. 

Velečasni fra Leonarde! 

Pročitao sam nedavno Vaše Crno pismo - nekoliko 
razjašnjenja 1 s obzirom na "izjave vidjelaca" međugorskih 
protiv biskupa Žanića a u korist Ivice Vege i fra Ivana Prus ine, 
od 20. siječnja 1999. 

Ne osvrćem se na ono što korigirate kao netočno: "Župa 
Međugorje ostaje, dakle, kao i prije povjerena dušobrižništvu 
franjevaca", ni na ono zbog čega izražavate svoje žaljenje: 
"Neki su se franjevci, koji su na neki način povezani s 
Međugorjem, dali zavesti od trgovaca i ušli u nadzorne organe 
banke". Čak ni na ono što pišete da "u Čapljini nastaje shizma", 


'L. Oreč na svoje 4 stranice njemačkoga teksta osvrće se na 
Schwarzer Brief, br. 1/1999. od 6. siječnja 1999. objavljen na njemačkom 
jeziku u Lippstadtu. 

kojoj ste inače i Vi začetnik onim svojim stavom, koji ste 
napisali 16. 8. 1973. msgr. Majiću: 'Vama je dobro poznato, da 
mi od početka i uporno stojimo na stanovištu da je u Čapljini 
naša redovnička kuća i da smo spremni u njoj ostati i u slučaju 
da nam viša sila oduzme župu'. Eto odupirite se uporno i 
uspješno "višoj sili" pa i pod Skandalom šizme! 

Nego sam zaprepašten da u 'slučaju Ivice Vege' pišete 
doslovno ovako: 

1) - Ostavili ste dvoznačnom misao, da Vego, s jedne 
strane, nije imao mogućnosti apelirati na bilo koga, a ipak, s 
druge strane, on je apelirao i Apostolska je signatura njegovo 
otpuštanje proglasila ništetnim. 

2) - Vi dobro znate da nije rehabilitiran ni on ni fra 
Prašina zato što su imali pravo u odnosu na sve ono što su 
bezakonički radili po Mostara, nego zato što Kongregacija za 
ustanove posvećenog života... nije uredno obavila svoj zadatak. 
(...). Signatura je tu našla legalan propust ('prekršaj zakona’) i to 
je proglasila, pa je zato otpuštanje nichtig (= ništavno). I da se 
ponovno bio vodio proces protiv onih kažnjivih djela, od 
početka i poštujući legalnu procedura, i sami znate da bi bilo 
drugačije. Čapljina docet. 

3) - A najčudnije i najskandaloznije je od Vas da tvrdite 
da su Veginim rehabilitiranjem rehabilitirane i 'izjave vidjelaca'. 
Koje 'izjave' i kojih 'vidjelaca'? Želite li to zaista samoj 
Apostolskoj Signaturi, Vrhovnom crkvenom sudu, podmetnuti 
da je ona "time" ( dadurch ) rehabilitirala i 'izjave vidjelaca'? 
Čovječje Božji, kakva je to međugorska fanatičnost, fantastika i 
logika, naopaki zaključak i kakvo je to poznavanje i poigravanje 
sa Signaturom kao Vrhovnim crkvenim sudom? 

Zar su 'izjave vidjelaca’ bile predmet presude 
Apostolske signature? Je li joj to bilo i na kraj pameti? Zar 
Signatura igdje spominje Međugorje i vidioce? I indirektno? I 
ako Signatura nađe neki legalan propust ili 'prekršaj zakona' u 
postupku nekoga Ureda Svete Stolice (u ovom slučaju 
Kongregacije za redovnike), zar time rehabilitira svu 

'tvrdokornu neposlušnost' pojedinih franjevaca, njihovo 
'kažnjivo djelo neposlušnosti prema poglavarima’, 'posljedice 
neposluha' njihova, 'prekršaj s obzirom na ostale propise 
dekreta' o 'pastoralnoj djelatnosti', ili što je jedan od njih 
'postao neposlušan ili djelomično ili cjelovito prema svim 
spomenutim dekretima’, 'koji su se uporno odupirali izvršenju 
dekreta romanis pontificibus', 'koji su se protivili izvršenju 
dekreta', 'ustrajni u pobuni' itd? Zar mislite da svojom tvrdnjom 
o rehabilitiranju Vege ne branite zloporabu koju je Signatura 
izričito predvidjela s obzirom na svoju Presudu: 'da se ovom 
odlukom netko ne bi služio za rasklimavanje stege 
posvećenoga života.’ Zar zaista mislite da su rehabilitirane 
besmislene 'izjave vidjelaca’ protiv biskupa, u korist Vege i 
Prašine? (...). 

4) - Želite li tom rečenicom dokazati - protivno 
ponavljanoj tvrdnji međugorskih franjevaca, pa prema tome i 
svojoj - daje Međugorje, 'Gospa međugorska', ’vidioci', njihove 
'izjave' i 'poruke', ipak u službi neizvršenja Papina dekreta, tj. 
bitno povezano s neposlušnošću franjevaca u Mostarsko- 
duvanjskoj biskupiji? Ako Vam je to bila nakana, onda ste tom 
svojom rečenicom i interpretacijom stavili i samu Apostolsku 
signatura protiv apostolskoga Dekreta Romanis Pontificibus. 
Mene ste još jednom uvjerili, valjda i nehotice, u Vašu i ostalih 
pro-međugorskih franjevaca (...) zloupotrebu međugorskog 
fenomena i svu smetenost i smušenost njegovih upornih 
podupiratelja. Dok Vam na tome jasnom očitovanju valja odati 
priznanje, ujedno treba izjaviti da je to Vaše interpretiranje 
Signaturine presude vere indignum et iniustum! (= uistinu 
nedostojno nepravedno). (...). 

Želeći Vam sretne uskrsne blagdane 

Bogu Vas preporučuje... 

RENE LAURENTIN 


Rene Laurentin rođenje 19. listopada 1917. u Toursu u 
Francuskoj. Za svećenika je zaređen 8. prosinca 1946. Napisao 
je više djela na području mariologije. Od 1984. objavio je brojne 
članke, brošure i knjige o međugorskim fenomenima braneći 
njihovu vjerodostojnost. S biskupom je Žanićem imao više 
susreta i razmjena pisama. Sa sadašnjim biskupom susreo se 
1998. i razmijenio poneki dopis. 

Prvo biskupovo pismo Laurentinu, 20. ožujka 1998. 

Velečasni gospodine Laurentin, 

Nakon našega susreta koji je bio jučer ovdje na 
Biskupskom ordinarijatu u Mostaru, od 15,00 do 17,00 sati, poslao 
sam faks ocu Johannu Touwu, koji mi je ljubazno poslao 
fotokopiju Vašega pisma što ste mu ga poslali u kolovozu 1997., U 
njemu ste doslovno pisali ono što mi je prethodno pisao otac 
Touw, tj. "Tvrda i okretna akcija biskupova, koju Papa žali i 
poštuje, bit će bez sumnje fatalna po Međugorje" (L ’action dure et 
habile de l’eveque, regretee et respectee par le pape, sera sans 
doute fatale a Medjugorje). Ja sam Vas ljubazno pitao kako Vi 
znate da Sveti Otac 'žali’ moju akciju. Vi ste odlučno zanijekali da 
ste napisah riječ 'žali' {regretee). Ovdje, naprotiv, jasno se 
pokazuje da ste Vi tu riječ napisah, i to vlastoručno. Kako tumačite 
tu svoju kontradikciju: napisanu tvrdnju i zatim usmeno nijekanje? 

Nismo imah vremena razgovarati o famoznom slučaju 
hotela obitelji N. N. u Međugoiju, o čemu ste Vi imah svu 
dokumentaciju... Kako tumačite dopuštenje "Gospino" za gradnju 
hotela? Ih mislite da se radi jednostavno o Vickinoj pogrješci? 
Onda u tome slučaju što ćemo s vjerodostojnošću "vidjelaca" koje 
Vi braniti na sav glas pred svijetom? 

Jučerašnji razgovor sugerirao mi je da pripremim čitavu 
knjigu jasnih opovrgnuća neistina koje ste Vi objavili o Međugorju 
ovih posljednjih godina. 

Velečasni gospodine Laurentin, zašto ste sebi dopustili 
takvu kompromitaciju? 

Žalim zaista što moram poduzeti 'čvrstu akciju' prema 
Vama, iz jednoga jednostavnog razloga: Laurentin amicus, veritas 
magis amica (= Laurentin prijatelj, istina je veća prijateljica). 

Moj je tajnik don Željko sastavio priopćenje o našem 
jučerašnjem susretu i razgovoru. Šaljemo Vam kopiju na 
hrvatskom i engleskom pro informatione. 

S poštovanjem" 

Priopćenje. "Biskup Ratko Perić primio je, sa svojim 
tajnikom, u Mostaru, 19. ožujka 1998. godine, vlč. Renea 
Laurentina na njegovo traženje. Laurentin je poznati francuski 
mariolog a u nas poznatiji kao širitelj međugorskih 'ukazanja', 
'čudesa' i drugih fenomena. Laurentin je o tome do sada objavio 
više knjiga i brošura (svake godine ponešto) u kojima propagira 
autentičnost međugorskih 'ukazanja' i 'poruka' do te mjere da je, 
prema vlastitom priznanju, prilično izgubio od svoga znanstvenog 
ugleda koji je uživao kao ozbiljan mariolog. Biskup mu je 
spomenuo da se služio i njegovim mario loškim knjigama dok je 
predavao mariologiju u sarajevskoj bogosloviji, a s obzirom na 
njegovo pisanje o međugorskim 'ukazanjima' upućuje mu oštre 
kritike. 

U otvorenoj i iskrenoj razmjeni mišljenja biskup je skrenuo 
Laurentinovu pozornost na brojne njegove netočne i nekorektne 
podatke u vezi s međugorskim događanjima. Ovdje navodimo 
samo neke od onih koji su u susretu istaknuti: 

- U obrani ’vidioca' Ivana, nakon njegova izlaska iz 
dubrovačke gimnazije kao franjevačkoga sjemeništarca, zbog 
školskoga neuspjeha (1983), Laurentin je pisao 1 kako je Ivan 
doživio 'šok' zbog naglašene prisutnosti biskupovih upozorenja, 
zbog sumnjičavih ispitivanja, zbog ismijavanja od kolega. Kad su i 
poglavari i biskup reagirali da od toga ništa nije istina, Laurentin, 


1 Glas Koncila, 5/1984., str. 7. 

umjesto da se javno ispriča, utekao se neuobičajenu opravdanju da 
njegov francuski tekst nije dobro preveden, da on nije mislio na 
dubrovačkoga nego na mostarskoga biskupa, pa je čak dostavio 
biskupu Pemeku kao 'originalan’ tekst drugačiji od onoga koji je 
poslao Glasu Koncila } Posrijedi je moralno nedopustiv postupak. 

- Moralno je također nedopustivo da je u jednoj svojoj 
knjizi (1985) pisao kako je član biskupske komisije za Međugorje, 
mr. don Nikola Bulat, svećenik splitske nadbiskupije (sada 
pokojni), "jedan od onih koji se bore za prijevremenu ostavku 
msgr. Franića da ga zamijeni msgr. Žanić". 3 Bulat je 1986. izjavio 
daje to "objektivno gledano kleveta," "jer niti sam to tražio ja niti 
znam da je itko drugi to tražio. Tražio sam od g. Laurentina dva 
puta da to ispravi, ali to nije učinio do sada koliko ja znam" 4 
Laurentin sada kaže da je to on od nekoga čuo. Biskup mu je 
rekao da se istina ne ustanovljuje od rekle-kazale nego na 
izvorima! 

- Laurentin se pokazuje naivnim kad vjeruje i piše kako je 
još u prosincu 1984. godine ’vidjelica' Vicka, već pitana o 
osobnom dnevniku, njemu izjavila: 'Nema nikakva tajnoga 
dnevnika u kojem bi se nalazile riječi protiv biskupa'. 5 Biskup je 
Perić pokazao Laurentinu Vickin 'dnevnik' u kojem su brojne riječi 
protiv biskupa Žanića, kao na primjer: 'Gospa je rekla daje za ove 
nerede najkrivlji biskup Žanić'! 6 


"Dokumenti na Biskupskom ordinarijatu u Mostaru. 

R. Laurentin, Medjugorje d l ’heure de la desinformation, Autopsie 
des fausses nouvelles, Suppplement br. 2, O.E.I.L. 1985., str. 14: "L’expert 
choisi est un de ceux qui militent pour une demission anticipee de Monseigneur 
Franić et son remplacement par Monseigneur Žanić." 

4 N. Bulat, Nepouzdanost izvora o događajima u Međugorju, 
rukopis, 1986., str. 24, Arhiv Biskupskog ordinarijata Mostar. 

R. Laurentin, Medjugorje a l'heure de la desinformation, str. 40: 
"En decembre, Vicka, deja interrogee sur ce point, m’avait confirme: 

- 11 n’existe aucun diaire secret ou ii y ait des paroles contre l’eveque." 

6 V. IVANKOVIĆ, Agenda 1983, Dnevnik od 19. prosinca 1981. do 29. 
rujna 1982. (Izjava: 19. prosinca 1981). 

- Osobito se neozbiljno doima kad u jednoj Laurentinovoj 
knjizi (1985) čitatelj pročita kako je neki međugorski hodočasnik 
prenio poruku Laurentinu da se Gospa veoma povoljno izrazila o 
njegovu pisanju o Međugorju. Međugorska je "Gospa" izjavila 
doslovno ovo: 'Dajte da svećenici čitaju Laurentinovu knjigu, i 
širite je!' To više nisu 'poruke' naše Gospe, nego zloupotreba 
njezina imena u komercijalne reklame koje ne čine 'dobre usluge' 
Blaženoj Djevici Mariji! Neozbiljno je što to vlč. Laurentin, uza 
sve uljudne ograde, uopće spominje u svojoj knjizi! 

- Stvar je posebno tužna i smiješna koliko se R. Laurentin 
miješa a tako slabo poznaje ovdašnju neposlušnost nekih 
franjevaca Papi s obzirom na predaju osam župa prema Papinu 
dekretu iz 1975. On u svome žaru za Međugorje i u naivnosti 
prema franjevcima piše (1985): 'Od strane Međugorja, franjevci su 
došli dotle da pišu svomu generalu i kardinalu Ratzingeru da 
zamole kako bi se moglo postupiti. Ovo ja smatram pravim 
međugorskim čudom!’ Ako su, prema Laurentinu, takva 
međugorska razvikana 'čudesa,' onda nitko bolje ne razotkriva 
međugorske fenomene od njega samoga! Upozoren je da je 
Franjevačka generalna kurija iz Rima prošle godine (1997) ukinula 
Hercegovačkoj franjevačkoj provinciji novicijat zbog njihove 
čudovišne neposlušnosti! Dvanaest godina nakon što je on to 
njihovo pisanje Rimu proglasio 'pravim međugorskim čudom’! 

- Nekorektno je što Laurentin piše (1997) da je biskup 
Perić priopćio fra Jozi Zovki daje 'ekskomuniciran'. 7 8 9 Fra Zovki je 


7 R. Laurentin, La fine delle apparizioni e prossima?, Brescia, Ed. 
Queriniana, Maržo 1985, str. 31, br. 1: "Fatte leggere ai preti ii libro dell’abbe 
Laurentin e divulgatelo". 

8 R. Laurentin, Ancora su Medjugorje, Ed. Queriniana, Ottobre 
1985, str.. 57: "Da parte di Medjugorje, i francescani sono arrivati fino a 
scrivere al loro generale e al cardinale Ratzinger per chiedere come si potrebbe 
procedere. Questo fatto io lo ritengo un vero miracolo di Medjugorje." 

9 R. Laurentin, 16 annees d’apparitions, 2. izdanje, F.-X. de Guibert, 
Octobre 1997, str. 36: "11 (l’eveque) leur notifie que le Pere Jozo serait 
excommunie latae sintentiae (sic), c’est a dire ipso facto". 

oduzeta ispovjedna jurisdikcija i sam je 'ipso facto' (samim time) 
upao u suspenziju jer je, unatoč tomu, ispovijedao. 

- Nekorektno je kad Laurentin piše (1997) daje Sveti Otac, 
vraćajući se iz Sarajeva prošle godine, ovlastio ’dio svoje pratnje’ 10 
da posjeti Međugorje. Radoznali novinari i ambasadori nisu dio 
Papine pratnje niti je Papa ikoga ovlastio za takvo hodočašćenje! 

U dvosatnom razgovoru koji je tekao u duhu zauzeta i 
dokumentirana raščišćavanja brojnih međugorskih neistina, biskup 
je zamolio 81 -godišnjeg Laurentina da počne pisati svoja 
poreknuća o Međugorju kako bi zasjala prava istina o toj 
kontroverznoj pojavi. Učinio bi veliku uslugu ovoj Crkvi da 
prestane pisati o ’međugorskom fenomenu' na dosadašnji način. 
Sporni branitelj međugorskih 'ukazanja' i popratnih pojava, vlč. 
Laurentin, rekao je da mu u lipnju ove godine izlazi nova knjiga, 
gledat će uvažiti korekture i dogodine će razmisliti o prestanku 
pisanja o Međugorju. 

Biskup i publicist Laurentin razmijenili su na kraju neke 
svoje knjige." 

Drugo biskupovo pismo R. Laurentinu, 24. ožujka 

1998.: 

Velečasni Rene Laurentin, 

potvrđujem primitak vašega pisma od 22. ožujka i 
odgovaram sljedeće: 

1) Ne može se privatno govoriti o međugorskim 
'ukazanjima' koja ste objavili u stotinama tisuća primjeraka, na 
raznim jezicima širom svijeta u ovih posljednjih 15 godina. 
Pošteno je i pravedno objaviti priopćenje o našem razgovoru ovdje 
u Mostaru, 19. ožujka 1998. kao što smo i učinili, uredno Vas 
obavješćujući na prvome mjestu. 


10 R. Laurentin, Tempete sur Medjugorje, u: Chretiens Magazine br. 
103, str. 35: "Le Pape n’a pas insiste, mais durant son voyage a Sarajevo, ii a 
autorise une partie de sa suite a le quitter pendant une journee pour aller faire 
publiquement pelerinage a Medjugorje." 

11 Priopćenje KIUM-a, Mostar, 20. ožujka 1998, redigirao don Željko 


Majić. 

2) Nije ništa drugo urađeno osim onoga što ste Vi stavili u 
svoje spise, kao što sam Vam pokazao. Prema tome, Vi biste se 
morali prepoznati u tome što ste pisali. Ovaj Ordinarijat preuzima 
svu odgovornost za hrvatski i engleski prijevod. Šaljemo Vam 
priopćenje s točnim bilješkama. Nismo se još poslužili Vašom 
frazom, koju ste napisali prošloga kolovoza časnom prioru 
benediktinskomu P. Touw-u, da Sveti Otac žali moju 'akciju' s 
obzirom na Međugorje, a o čemu ste mi Vi rekli da to niste 
napisali. Naprotiv, Vaš Vas rukopis demantira. Želio bih imati Vaš 
odgovor s obzirom na to. 

3) Svojim spornim knjigama o međugorskim 'ukazanjima’ 
Vi ste posijali, ne samo u ovoj zemlji, nego i u katoličkom svijetu, 
podosta kukolja dvoznačnosti i izričitih neistina koje će trebati 
počupati tijekom vremena. Vi ste mjerodavni i moralno obvezani 
to učiniti. Mi želimo biti u službi istine koja nas oslobađa od 
mnogih neistinitih međugorskih pojava, za koje ste se Vi proglasili 
poznatim glasonošom. 

4) Svojim pričama o međugorskim 'ukazanjima', koje 
zaista treba žaliti. Vi mi uvelike pomažete da dođem do uvjerenja i 
tvrdnje o nenadnaravnosti (non supernaturalitas) takozvanih 
'ukazanja' u Međugorju. Koji su sve motivi u svoj toj raboti, Vi to 
riješite sami pred Bogom. 

5) Neću šutjeti odsada ubuduće ni pred kojim Vašim 
djelom, koje sadrži međugorske izmišljotine, razara katoličko 
jedinstvo, crkveni mir i pastoralnu skrb u ovoj mjesnoj Crkvi. 

6) Osim što objavljujemo te žalosne činjenice, o tome 
redovito izvješćujemo mjerodavne Urede Svete Stolice, koja, kao 
columna et firmamentum veritatis (= stup i uporište istine) mora 
biti o tome infonnirana. 

7) Bila bi vrijedna žaljenja činjenica ako biste Vi očekivali 
da od iduće godine više ne pišete o Međugorju. Počastili biste 
Gospu ako biste prestali odmah, pišući dužne retractationes (= 
poreknuća) ako se želite pokazati prijateljem istine. 

S poštovanjem Vas pozdravlja. . . 

Na ta se pisma i priopćenja Laurentin osvrnuo u svojoj 

12 

knjizi koju je objavio iste godine. ~ 

Veuilfez mr perdonner Durent toute me vi«, je rduHHUfs i rfpondre 4 mon 

l'lgc diminu* met forces. j* suh »rnt/t 4 un point d'lmposscblllt*. et profite du 
mois d'eout ou |e ne prendi pet de v»c»n<es. pour ne pet leiner unt »gne de vi« 
votre lettre d'il y • d4j4 longtempt. 


Cb*que lettre me demende des precmom điverses en tent de domelnes : le 
demon, les epperitlons, le Chrnt (si souvent trehl et befout). des consseils sur des 
ces compleves que je seish m»l 4 dHunce, tent de questions que je trerte d«ns le 
Fioero Meoetine. Stelle moriš, Chretiers Meaetine , one mes nuitt ont cesse de 

me femUI«, d4pits4 que je suis per une eccumuletion irreductible.. 

Enfin, mon oeuvre n'est pes ech«v4e, le Service de FEglise. certeines requ4tes. 

Preslik dijela pisma koje je R. Laurentin vlastoručno 
napisao i zanijekao da je pisao 


I2 R. Laurentin, Medjugorje. L'ostilitć abonde, la grace surabonde. 
Testament. Derniere nouvelles, No 17, Juin 1998. Na primjer, s obzirom na 
slučaj Nikole Bulata, koji je dva puta tražio od Laurentina da opovrgne ono što 
je napisao u svojim Dernieres Nouvelles 1985., br. 2, str. 14 (u talijanskom 
izdanju toga uopće nema!), Laurentin 1998. jednostavno kaže, str. 46: "Ne 
sjećam se da sam primio ijedno pismo od Nikole Bulata". Ili na str. 48, u vezi s 
Laurentinovim pisanjem da Gospa preporučuje njegove knjige, naše priopćenje 
citira talijansko izdanje njegove knjižice (br. 3) i točnu stranicu 31., a on 
ispravlja i kaže da biskup ne donosi točnu referenciju, koju je on našao na nekoj 
drugoj stranici. Jest, ali u francuskom izdanju. U priopćenju je točno naznačeno 
talijansko izdanje i stranica. Ali čemu se zadržavati na tome? 

PORUKE 

BISKUP "KRIV”, FRATRI "PRAVI" 


Dok je kapelan u Međugorju bio fra Tomislav Vlašić, koji 
je kasnije prešao u jednu talijansku franjevačku provinciju; 

kapelan u župi sv. Petra i Pavla u Mostaru fra Ivan Prusina, 
koji danas živi i radi u inozemstvu (svojedobno u Mostaru uvelike 
priječio redovito djelovanje novoosnovane katedralne župe, 
predviđene u Papinskom dekretu "Romanis Pontificibus", br. 6); 

kapelan u istoj župi fra Ivica Vego, koji je isto činio, a 
1988. godine pismeno se oprostio od Franjevačkoga reda i 
svećeničke službe; 

dođoše Vicki Ivanković, "vidjelici" u Međugorju, "i svim 
vidiocima", "ukazanja" koja su se svojim "porukama" stavila na 
stranu neposlušnih franjevaca, a oštro obrušila na mjesnoga 
biskupa msgr. Pavla Žanića optužujući ga za sav crkveni nered u 
Hercegovini. "Vidjelica" je ta "viđenja" od 19. prosinca 1981. do 
29. rujna 1982. bilježila u svoj posebni Rokovnik, i to - gle ovo! - u 
Agendu od 3. do 21. siječnja 1983. Očito je odnekuda prepisivano 
u Rokovnik, jer datumi nisu išli redoslijedom. "Poruke" su 
dostavljene biskupu Žaniću djelomično 1982. a cio Rokovnik 1985. 

Evo kako je zapisan razgovor između "vidjelice" i njezina 
"priviđenja", u usporedbi s onim što je o. R. Grafenauer donio na 
Ordinarijat. "Poruke" Vickine "pojave" stavljamo u kosa slova: 

"19. Prosinca 1981. - Subota - 

Pitala sam za hercegovački problem, posebno na ono što se 
odnosi na Fra Ivicu Vego. 

Gospa je rekla, daje za ove nerede najkrivlji biskup Žanić, 
za Fra Ivicu Vegu rekla je, da on nije kriv, ah da Biskup ima svu 
vlast. Rekla mu je da ostane u Mostaru i da odatle ne ide. 

3. Sječnja - Subota (=1982) - ( Grafenauer : Nedjelja) 

Svi vidioci skupa pitali smo Gospu za Ivicu Vegu. 

Gospa je odgovorila: Ivica nije kriv. Ako ga izbace iz 
fratara, neka bude hrabar. Ja svaki dan govorim "Mir, mir!" a sve 

više ima nemira. Nek ostane! Ivica nije kriv. To je ponovila tri 
puta. Svi smo čuli i rekli mu: Biskup ne pravi red i zato je on kriv. 
Neće ni on vazda bit biskup. Pokazat ću ja pravdu u kraljevstvu. 
To je trajalo deset minuta, sve o Ivici. 

11. Siječnja 1982 - ponediljak - 

Pitali smo ponovno za dvojicu Mostarskih kapelana i 
Gospa je ponovila dva puta ono stoje prije rekla. (1). 

20 Siječnja 1982. - Petak - ( Grafenauer : Srijeda) 

Ja sam postavljala neka pitanja za Ivicu Vegu i Fra Ivana 
Prusinu, a isto tako, neka mije i sama Gospa odgovorila. 

Gospe moja, novine pišu, da su Ivica i Ivan izbačeni iz 
fratara. Ona je odgovorila: Nisu izbačeni! Nasmijala se. Reci im 
samo, neka budu mirni i hrabri. Ima mnogo kušnji. Neka ustraju! 
Neka novine samo pišu! Na to neka neobraćaju pažnju, jer to nije 
ni važno. 

Gospe moja, jednom ovo smiri, pa da Ivica i Ivan nemaju 
n ik akvih problema. 

Gospa je odgovorila: Sve ću ja to smiriti. 

Spomenula je i neke fratre iz Mostara, ali neka, bit će 
prilike da im reknem, ima ih trojica glavnih. 

Gospe, šta je sa Biskupom? Hoće li on izmijeniti svoje 
držanje? 

- Gospa je odgovorila ja neću žuriti. Ja čekam, hoće li 
popustiti na ove moje poruke, koje sam slala preko vas. 

Ah meni (=Vicki) je to tako teško. Previše je to zamene, a 
kamo li za Ivicu i Ivana! 

Jučer, dok smo bili sa Gospom, pitali smo je može li 
izmoliti jedan Očenaš za njih dvojicu. Odmah je rekla: Može. I 
počela je moliti. Kad smo završili, nasmijala se i meni reče: Tebi 
ništa nije drugo u glavi samo njih dvojica. Ja rekoh: pa i nije! 

26. Travnja - 1982. - Ponedjeljak - 

Biskup - veli - nema nimalo prave ljubavi Božje za njih 
dvojicu. Ivica i Ivan neka radi Biskupa ostanu samo mirni jer on 
im stavlja preveliki teret, samo da ih se oslobodi. Jer počeo je od 
najmlađih pa sve polako dalje. Znam da je to za nji veliki udarac. 

Neka se ništa ne sekiraju, neka to slobodno izbrišu iz glave, neka 
znadu trpjeti za pravdu. Što Biskup radi, nije po Božjoj volji. 
Nevini bez krivnje, pa tako premoreni. To Bog nebi dao, ali Biskup 
neradi po Božjoj milosti, pa može činiti šta hoće. Ali jednog dana 
vidjet će se pravda koju odavno niste vidjeli. Ja ću to sve polako 
početi smirivati, a mnoge će fratre obasjati velika sreća. 

29. Rujna - 1982 - Srijeda - 

Fra Ivica je upitao: Dali da idemo iz Mostara ili da 
ostanemo? 

Gospa je odgovorila: "Ostanite"! 

Krajem kolovoza 1982 g. 

Vicka nam je rekla odprilike ovako: Gospa mi je poručila 
da se Ivan i Ivica ne udaljuju iz Mostara. 

V ... 

Četvrtak 15. IV. 1982. Ivica Vego i Ivan Prusina 

Ja sam postavila pitanje Gospi ovako: Općenito da mi sve 
kaže o vama dvojici. Ona se najprije nasmijala i počela govoriti. 
Oni nisu ništa krivi. Ponovila je dva puta. Neka se zato ništa 
nebrinu. Ima ih dosta protiv nji dvojice, koji jedva čekaju da ih 
izbace i da odu iz Mostara. Biskup je tu kriv a ima ih puno koji ga 
podržavaju i svaki dan govore da vas izbace, da vas više neviđaju. 
Nemojte slušati nikoga! Nemojte sebi ništa predbacivati, i što je 
svakako važno - da neidete iz Mostara. 

Čine veliku nepravdu prema vama, neće da rade po 
Božjem zakonu, nego svi protiv njega i zadaju vjeri i crkvi velike 
udarce i unose još veći nemir. 

Gospe moja ti si rekla, da ćeš ti Biskupu nečim pokazati, 
da ih se okane, pa te ja molim da to što prije učiniš, jer nama se 
pomalo žuri i očekujem da se to sve smiri i utiša: 

Ima ih mnogo pored kojih Ivica i Ivan prođu svaki dan po 
sto puta, a oni ih neće ni da pogledaju kao da i ne postoje. 

Gospe moja ti znaš kako je njima. Pa bi te zamolila da im 
što prije pomogneš i oslobodiš ih njihovih problema, da i oni budu 
kao i ostali svećenici. 

Gospa se zasmijala i rekla: 

Sve polako, ja ću to smiriti i neće biti nikakvih problema. 
Mise mogu ponekad govoriti, ali neka se ne ističu, dok se to ne 
smiri. Kod njih nema n ikakvih pogrešaka. Da su oni nešto krivi ja 
bih rekla neka idu i neka nesmetaju. 

Onda ja velim, nitko to nemože smiriti, osim tebe. Ako ti 
ništa nepokušaš onda ništa. A ona reče 

Sve polako. 

16. 04. II Večer (=1982) 

Ja sam postavljala neka pitanja za vas dvojicu a isto tako 
mi je neka Gospa sama rekla. Mnoge fratre grize savjest zbog njih 
dvojice. Pa će se sve doznati, oni će se sami polako otkrivati. I 
naglasila je Nemojte na nji obraćati pažnju vršite svoj posao. 

To je sve o Ivici i Ivanu što sam ja zapisala, a ostalo sam 
davala njima napisano na papiriće nisam imala vremena zapisivati 
sve posebno."* 

Naš osvrt: Nakon takvih "poruka" preko međugorskih 
"vidjelica" fra Ivici Vegi i fra Ivanu Prašini, dvojici mostarskih 
neposlušnih redovnika, ne možemo ne izraziti svoje duboko 
zgražanje nad ovakvim pripisivanjem besmislica Blaženoj 
Djevici Mariji, Majci Božjoj. 

Prvo, ne možemo nikako ni misliti ni vjerovati da se 
Ogledalo pravde na ovakav način oborilo na mjesnoga biskupa 
koji je tražio crkveno poštovanje i kanonsko postupanje prema 
novoj zakonito osnovanoj katedralnoj župi, posvećenoj upravo 
Njoj, Blaženoj Djevici Mariji, Majci Crkve. A ta je katedralna 
župa - nota bene! - trebala biti osnovana Decizijom iz daleke 
1889. godine! Kako to da se ukaza ovako nemilosrdno obrušila 
na biskupa Žanića s namjerom da zaštiti dvojicu nepokornih 
kapelana, kako bi ostali u Mostara, da rovare protiv Crkve 
Božje?! Nigdje se ne vidi da međugorska pojava sa svojim 
uzastopnim protucrkvenim "porukama" tako stoji u službi 
Skandaloznoga "hercegovačkoga slučaja" neposluha kao ovdje. I 
možda ni u jednoj dragoj prilici i poruci ne dolazi tako jasno do 
izražaja constat de non supernaturalitate - tj. jasnoća da se 
uopće ne radi o nadnaravnim ukazanjima i porukama, a 
najmanje Gospinim - kao u ovom prežalosnom slučaju i 
procesu. 

Drugo, na prigovor da ima u knjizi Otkrivenja javnih 
ukora "anđelima" ili biskupima mjesnih Crkava u maloj Aziji, 
primjećujemo da to čini uskrsli Gospodin, da je to preko 
Gospodinova apostola Ivana i da je to javna objava. U našem 
slučaju radi se o međugorskim privatlucima, koji su u službi 
crkvenoga neposluha! 

Treće, biblijska poslušna Gospa nigdje i nikada u 
povijesti ne poručuje i ne preporučuje redovnički neposluh 
protiv crkvenih odluka Svete Stolice i mjesnoga biskupa, osim u 
Međugorju! Dragim riječima: ako su takozvani "vidioci" u 
svojim priviđenjima i sanjarijama čuli ikakve "poruke" protiv 
posluha u Crkvi, onda one nisu od poslušne Gospe, nego od 
nekih neposlušnih bića. Nigdje đavao nema takva plodna tla kao 

ondje gdje neposluh caruje. Njegova je definicija: Non serviam - 
neću ti služiti niti te slušati! 

Četvrto, stoga kad su međugorski režiseri događaja i 
filtraši "poruka" uvidjeli da im takve besmislice neće proći, 
nego da će se na takav način međugorska "ukazanja" najlakše 
opovrgnuti, okrenuli su ploču i prestali pripisivati vlastitoj 
utvarbi takve protucrkvene "poruke" i propuštati ih u narod do 
dana današnjega! 

Biskup Žanić, kad je čuo, pročitao i razumio te "poruke", 
nedostojne kršćanske vjere, odlučno je rekao Urbi et Orbi da to 
nema veze s Gospom. Sve drugo što se slijevalo na Ordinarijat, 
samo je potvrđivalo taj stav, koji je ostao na snazi do danas. 

Peto, biskup je Žanić na takve nekršćanske "poruke" 
gledao kao na nekršćanske poruge i Gospi i Crkvi! Zato je sa 
svom odlučnošću branio i dostojanstvo Gospino i čast Katoličke 
Crkve. 

BISKUP SE NEMA ZA ŠTO ISPRIČAVATI 

Mir i dobro, službeno glasilo Hercegovačke franjevačke 
provincije, br. 2/1993., str. 15, objavilo je bilješku Provincijalata: 
Fra Ivan Pusina imao pravo. Budući da su u tekstu navedene neke 
netočnosti s obzirom na Msgr. Pavla Žanića, donedavnoga 
dijecezanskog biskupa u Mostaru, dužnost nam je precizirati 
sljedeće točke: 

1) Vrhovni sud Apostolske signature Konačnom presudom 
od 27. ožujka 1993. proglasio je prekršajem zakona otpuštanje iz 
Reda Male braće fra Ivana Prusine. Dekret o otpuštanju izdao je 
Red, iza toga je stajala Kongregacija za redovnike. Kad je fra Ivan 
uložio utok najprije poglavarima Reda a zatim i Kongregaciji, ova 
je na utok šutjela, jer se oslonila na klauzulu u dekretu o otpuštanju 
da se ne dopušta priziv na više sudove Sv. Stolice. A u to se uzdala 
jer je Papine odredbe o otpuštanju iz Reda tumačila preširoko. I u 
tom je izgubila. Svatko ima pravo na obranu (kan. 1620, 7). Nije se 
osvrtala na fra Ivanovu "ništavnu žalbu" (querela nullitatis). 
Međutim u Presudi se ne proglašava "protuzakonitim i 
nevaljanim" zahtjev (od 7. siječnja 1983) biskupa Žanića da se oca 
Prusinu svede "ad statum laicalem", kako Provincijalat navodi. 
Nije naime uopće bio postavljen dubium (sporno pitanje) o 
valjanosti ih nevaljanosti Biskupova zahtjeva, nego samo o 
postupku i odluci Kongregacije za redovnike s obzirom na dekret 
Reda. 

2) Sastavljač bilješke piše: "Nepravednim, protuzakonitim 
i prenaglenim zahtjevima i odlukama crkvenih struktura, počevši 
od Biskupskog ordinarijata u Mostaru, pa sve do onih u Rimu koji 
su nasjeli zahtjevu biskupa Žanića...". 

- Biskup se Žanić u Presudi spominje na više mjesta, i 
svaki put njegov se sud, mišljenje i prijava smatraju 
mjerodavnima. Ostaju na snazi Biskupove odluke o oduzimanju 
svećeničkih ovlasti, poduzete s obzirom na fra Ivanovo pastoralno 

djelovanje u Biskupiji i prije otpuštanja i poslije otpuštanja, pa i 
nakon što je otpuštanje proglašeno nezakonskim. A spomenuti 
zahtjev nije odluka. Prema tome nije nitko zahtjevu biskupa Žanića 
"nasjeo", kako se Provincijalatov pravnik izražava, nego je učinjen 
zakonski propust Kongregacije za redovnike u postupanju i u 
odlučivanju ( in procedendo et in decernendo) u odnosu na dekret o 
fra Ivanovu otpuštanju iz Reda Male braće. 

3) "Ljudsko poštenje, zakonska pravda i evanđeoska ljubav 
tražili bi da se svi oni, koji su fra Ivanu učinili nepravdu, ispričaju 
njemu osobno...". 

- Biskup se Žanić nema za što ispričavati, jer se o njegovim 
pastoralnim odlukama nije uopće presuđivalo na Vrhovnom sudu. 

4) "Kako bi u crkvenim uredima bilo evanđeoskije i 
toplije, kada bi na stolovima tih ureda najprije bilo Evanđelje, a tek 
onda Kodeks". 

- Sastavljaču bilješke sigurno je poznato da je "Fra Ivan 
Prusina imao pravo" naspram Kongregacije za ustanove 
posvećenoga života i družbe apostolskoga života zato što je na 
stolovima Vrhovnoga suda bio Kodeks i po njegovim kanonima, 
često citiranima, donesena i ova Presuda! 

Mostar, 7. studenoga 1993.* 


Don Luka Pavlović 
generalni vikar 


* Vrhbosna , 2/1996., str. 142. 

BISKUP MORA POVJEROVATI 


Prenosimo tri "poruke" Jelene Vasilj, kako ih je dostavio 
na Ordinarijat fra Tomislav Vlašić. Mi stavljamo naslove: 

1) "Zadnje ukazanje. Zadnja poruka". Gospa govori: 

Ja želim da u ime Isusa Krista pođete i dođete biskupu i 
reknete: "U ime Isusa Krista dolazimo ovdje". 

Gospa kaže: Želim da mu kažete da povjeruje. Moja je 
goruća želja da vjeruje. Tako mi srce govori i želi da povjeruje! 
Zovem ga ja preko vas! Molim ga da povjeruje. To ja i moje srce 
želi. To sam Bog želi, a ne samo ja, kaže ona. 

Želim da mi kaže: Zašto misli da ja tu nisam?! Upravo ja 
sam ista, samo što ja dolazim po različitim oblicima. Upravo ista! 

Ja želim da mu utisnem u srce ono Božje. I molim ga da mi 
otvori srce, da povjeruje, a to je sve istina. Želim da svijet vodi 
prema dobru i da kaže: "Istina je sve! Obraćajte se! Oprostite meni 
što sam vam govorio da nije istina. Već molim vas povjerujte!" - 
tako molim biskupa da reče narodu. - Istina je sve to! 

Ja molim uvijek. I vi molite i nastojte moliti za cijeli svijet i 
za njega. Mnogo je opasno ako se ne povjeruje. Zadnje ukazanje, 
zadnja poruka! To je najgore, ako ne povjeruje! Teško će biti; i 
narod i biskupe može odvratiti da povjeruju. 

Ali meni je potrebna ta čvrsta vjera. 

Ne, ako hoće da povjeruje; on MORA povjerovati! Ne ako 
hoće, što govorim narodu: "Ako hoćeš, povjeruj!" A njemu kažem 
da MORA povjerovati. Jer sotona hoće da ga svlada. I ja se borim 
proti nje. 

Potrebni su mi vaši postovi i molitve. On hoće da ga 
osvoji, ali ja sam toliko snažna da joj ne dam. Molite i pobijedit 
ću! 

Želim da se posti za njega, da mu Bog povrati Duha 
Svetoga. Želim mu reći - Puna Milosti - da ga molim, sama ga ja 

molim da povjeruje. A ne, ne molim ga ja onako prazno. Samo da 
se spasi on i narod. (. . . Sve sam tako čula!). 

NB. - Ova izjava snimljena je 17. 04. 1983. i na vrpci 
odmah dostavljena O. biskupu. 


* 4 = * 

Ne možemo se na ovu "poruku" ne osvrnuti: 

Biskup je primio Jeleninu "poruku" i nastavio je još 
odlučnije ne vjerovati, odnosno biti još čvršće uvjeren da tu, u 
Međugorju, nema n ik akvih nadnaravnih ukazanja, najmanje 
Gospinih; da preko "vidjelica" nema n ik akvih nadnaravnih poruka, 
najmanje Gospinih, ni njemu ni svijetu; i da u takvim vidjelačkim 
maštanjima i izmišljaj ima nema ni zma istine! 

"Zadnje ukazanje, zadnja poruka!" Sve u jednini. Strašni 
sud! Apokalipsa! Kakvo posljednje ukazanje, kakva li posljednja 
poruka, Jeleno, miljenice Božja! To je bilo 17. travnja 1983. A 
poslije toga na tisuće "ukazanja" i na tisuće "poruka" kao utvare, 
abrakadabre, nesuvislice, tajne, brojke, magle i magluštine, sanje i 
sanjarije šire se već dvadeset godina iz Međugorja svijetom! I 
kraljevstvu takvih neistina, ukazanija i poruka ne vidi se kraja! I da 
tomu povjerujemo?! Je li naša vjera obsequium rationabile (Rim 
12,1): razumna služba Bogu, duhovno bogoslužje, zdravo 
bogoštovlje, istinsko bogomoljstvo, ih je to plod nečije privatne 
fantazije i priviđenja? 

Kakve veze te "poruke", koje primoravaju biskupa da 
povjeruje međugorskim dječjim storijama, imaju s pravom vjerom 
u Isusa Krista, Sina Marijina, u Boga, i u Presveto Trojstvo? Kako 
to daje svemu narodu prepušteno na volju, ako hoće, da povjeruje, 
a biskup Žanić, ne ako hoće, nego MORA povjerovati? On nema 
izbora. On nema slobode. On je pod prisilom - MORA povjerovati u 
privatne fantazije jedne ili druge "vidjelice" ih njezine poruke, 
inače će sotona sve odnijeti! I to biskupu dva puta zaprijećeno da 
MORA povjerovati. Jer bi moglo inače biti vrlo pogibeljno, teško, 
"najgore", ako počne odvraćati "narod i biskupe" da ne povjeruju i 

ne dolaze u Međugorje! Kako u tome ne čuti poruku međugorskih 
redaktora koji proglašuju "svetište" svjetskih razmjera? 

Mudri papa Benedikt XIV. (1740-58) naznačio je princip 
vjerovanja u privatne objave: "iako im se ne duguje, niti se može 
dati, pristanak katoličke vjere, duguje im se ipak pristanak ljudske 
vjere prema pravilima razboritosti, po kojima su naime takve 
objave vjerojatne ili pobožno vjerodostojne" . 

I sada ta privatna utvaranja, kojima se ne smije dati ni 
ljudska vjera, jer djeluju nevjerojatno i nevjerodostojno, samo 
biskupa Žanića primoravaju da povjeruje, jer inače nema mu 
spasa! 

Vjera je čisti dar Božje milosti ljudskoj slobodi, 
"osvjedočenje o zbiljnostima kojih ne vidimo" (Heb, 11,1), a nije 
rezultat n ik akvih zaplašivanja i pritisaka privatnih fantazmogorija 
pojedinih "vidjelica" i "slušalica" i njihovih video-htijenja i video- 
želja! 

Ovdje se može dodati činjenica da je nasljednik biskupa 
Žanića u Mostaru od 1993. godine, koji je nastavio dosljednim 
putem svoga prethodnika i koji jednako crkveno u sporazumu sa 
Svetom Stolicom rješava "hercegovački slučaj" ne priznaje 
autentičnim nijedno "ukazanje", nijednu "poruku", nije do sada 
apsolutno nikada primio n ik akvih poruka, ni prijetnji, ni prisile, ni 
od Jelene ni Vicke, ni od Marije ni Mirjane, ni od Ivana ni Jakova. 
A jest primio svu silu pisama od raznih čudovnjaka i 
čudovnjakinja, domaćih i inozemnih, da prihvati Međugorje kao 
"poruku", kao mjesto "ukazanja", kao "svetište" i kult nadnaravnih 
objava! 

2) "Gospa" moli biskupa: Ta ista "vidjelica", Jelena 
Vasilj, 11. svibnja 1984. šalje preko istoga fra Tomislava Vlašića 
još jednu "Gospinu" poruku biskupu Žaniću: 


l De Servorum Dei beatificatione et Beatonm canonizatione, Liber II, 
str. 32, No. II. (J. Galot, Le apparizioni private nella vita delta Chiesa, u: La 
Civilta Cattolica, 6. travnja 1985., str. 19-33, citat na str. 32. 

"Kažite mu da ga volim i da želim biti s njim da mu 
udijelim svako dobro. Neka mi povjeruje! Ja sam ovde došla i 
želim svijet spasiti. Svijet je u velikoj nevolji, u grijehu. Zato je 
potrebno obraćenje." 

Naše razmišljanje: Sada je molbenica biskupu nešto 
umiljatija. Sve ne bi li, ne bi li povjerovao u "vidjeličine" 
maštarije! Ne više ono prisilno i prinudno, pod "muss", kao prije, 
nego slobodno, kako se i pristoji! Kad neće silom, hoće zar milom. 
Biskup, međutim, nije povjerovao ni milom! 

3) "Ja nisam važna", "Gospa" šalje, pod istim 
datumom, "poruku" i Biskupskoj komisiji, koja želi ustanoviti je 
li prava Gospa u Međugorju ili nije. A poruka glasi: "Ja nisam 
važna. Meni ne morate povjerovati. Ali bar povjerujte 
Evanđelju" . 2 

Naš odgovor: Upravo zato što vjerujemo Evanđelju, 
čitamo ga i navješćujemo. Sveto nam Evanđelje najednom mjestu 
kaže ovako: "Ako vam tko rekne: gle 'evo Krista' ili: 'eno ga!' - ne 
povjerujte! Ustat će, doista, lažni kristi i lažni proroci i iznijeti 
znamenja velika i čudesa da zavedu, bude li moguće, i izabrane" 
(Mt 24,23-24). 

Sveti Pavao dodaje jednu zastrašujuću: "I nikakvo čudo! 
Ta sam se Sotona prerušuje u anđela svjetla" (2 Kor 1 1,14). Znači 
pod površinskom nošnjom - pa kako god sjajna bila - može biti 
Skandalozno vraško postupanje i zavođenje! Oni koji imaju Duha 
Božjega znat će razlučiti duhove. 

"Gospa" kaže za sebe: ”Ja nisam važna”. Isus je Krist sa 
svojim Evanđeljem bitan za naše spasenje. Kao Bogu, Sinu 
Božjemu, njemu pripada naše klanjanje. Bez Isusa spasa nema. A 
Bog je Otac htio Mariju kao Majku svomu Sinu. Zato je njezina 
uloga i osoba -vrlo važna! To Crkva ističe i time što uči da svim 
svecima pripada naše štovanje, a Blaženoj Djevici Mariji naše 
nadštovanje. 


Poruka na Biskupskom ordinarijatu u Mostaru. 

HITNO OBRAĆENJE MEĐUGORJU 

"Vidjelac" Ivan barem je četiri puta slao "poruke" biskupu 
Žaniću kao da dolaze od "Gospe", a jednu je poslao i Komisiji za 
ispitivanje međugorskih događaja. Sve se čuvaju na Ordinarijatu. 

1) Biskup i anđeli. Jednom je Ivan doslovno zabilježio i 
biskupu Pavlu uputio ovaj tekst, koji i mi doslovno prenosimo: 

"6. OJ. 1983. Imao sam susret sa Djevicom Marjom prošao 
je uglavnom o pričanju svoga života a posije toga kada mi je 
završila pričanje o životu preporučio sam nekoliko bolesnika i još 
posije toga govorla je da bi biskup trebao mnogo pripomoći i 
sudjelovati u mojim susretima sa anđelima jer je njega Sveti Otac 
izabrao da se brine i šta se dešava u našim crkvama i posije toga 
izmolili smo Oče naš Slava Ocu i nakon toga nestala je u 
svijetlosti. 

Ivan Dragićević. " 


Preslik "poruke" Ivana Dragićevića biskup Žaniću 

Naš osvrt. Ivanovo "viđenje" ima poruku i za biskupa 
Pavla Žanića da bi "trebao mnogo pripomoći i sudjelovati" u 
"susretima sa anđelima". Obično "pojava" pozdravlja "vidioce" 
riječima: "Anđeli moji!" kao što Ivan piše od svoga dolaska u 
sjemenište u svome dnevniku (od 28. kolovoza do 13. rujna 1981). 

Ali što bi trebao biskup pripomoći "ukazanju" i 
"anđelima"? Zašto bi trebao on sudjelovati u susretima? Zato "jer 
je njega Sveti Otac izabrao da se brine i šta se dešava u našim 
crkvama". A što može biskup, 

ako "anđeli" ne slušaju ni biskupa ni biskupske komisije 
koje su ustanovile da je nemoguće ustvrditi da je ijedna objava 
nadnaravna, ijedno "viđenje" nadnaravno, ijedna "poruka" 
nadnaravna; 

ako se neka manja braća franjevci s "anđelima" slažu i 
služe, razvoze ih i reklamiraju po svijetu; 

ako neki vjernici pokorno njihov slijede glas... 
ako se pojava miješa u crkvenu upravu, a sada bi ta uprava 
trebala biti u službi privatnih priča. 

2) Plašenje biskupa. U drugom pismu biskupu Ivan 
doslovno piše: 

"Poruka za mons Pavla Žanića. 

Dana 19 06. 1983. ukazala se Gospa s kupa s Vidiocima 
Jakovom, Marijom, Ivicom. Nakon što mi je odgovorila na neka 
pitanja za bolesnike počela mi je sama govoriti o Vama, Oče 
Biskupe. Ovo su misli koje mi je rekla: ’ Reci O. Biskupu da od 
njega tražim hitno obraćenje prema događajima u župi 
Međugorje, da ne bi bilo kasno. Neka se počne približavati svim 
događajima s puno razumjevanja, ljubavi i s velikom 
odgovornošću. Želim da ne stvara suprotnosti među svećenicima i 
da ne ističe njihove negativnosti. 

Sv. Otac dao je svim biskupima da izvršavaju zadatke u 
svojim biskupijama, rješavaju probleme i svađe. O Biskup glavni 
je otac svih župa u Hercegovini. On je glava crkve u Hercegovini. 
Zato od njega tražim obraćenje, ovim događajima. 

Šaljem mu predzadnju opomenu. Ako se ne obrati ili 
popravi slijedi ga moj sud i sud moga sina Isusa. Ako ne ostvari 
ovo što mu poručujem znači da nije pronašao put moga sina 
Isusa. ’ 

Gospa mi je rekla da Vam ovu poruku uručim. 

Pozdravljam Vas mnogo 

Ivan Dragičević 

Bijakovići, 21. 06. 1983." 

Naš osvrt. Pravo govoreći, biskup se nastojao stalno 
obraćati Bogu, ali se nije obratio tim međugorskim "događajima" 
do groba, pa makar to i bila "pretposljednja" opomena i poruka. 
Pristupio je tim pojavama s pastirskom odgovornošću, i osobno i 
preko kanonskih komisija. I došli su do uvjerenja da nema nikakve 
poruke, dokaza ili znaka da se radi o nadnaravnim ukazanjima, 
najmanje Gospinim. Čekao je mirne savjesti, s tim u vezi, "sud" 
Gospin i sud Njezina Sina. Nije se dao pokolebati ni pred kakvom 
međugorskom "opomenom", prijetnjom ili dječjim zaplašivanjima. 
Biskup je 11. siječnja 2000. otišao u susret nebeskoj Majci u čvrstu 
uvjerenju da u Međugorju nema Njezina nijednoga jedinoga 
pravoga ukazanja! 

3) Isus moli za biskupa. A 24. travnja 1984. ponovno se 
Ivan javio iz Međugorja biskupu Pavlu i prenio mu ovu poruku, 
koja nije bila označena "posljednja", kao što je prethodna - 
"pretposljednja" "Gospina poruka biskupu i komisiji: 

a. Gospa kaže za biskupa ovako: Gospa kaže: ’Moj sin Isus 
moli za nj kako bi povjerovao i odlučnije se zauzeo za događaje u 
Međugorju’... Još kaže: ’ Kako bi on reagovao kada bi moj sin 
sišao na zemlju? Bi li onda povjerovao ?'" 


2.1, Ch fGćc ^cci 
- Cjosp\U.a. pcrui«. 6 ihiuftu < 

(]oi P<x 6 lMc -fo. crvotc? . 

dara. iole. . “M? *"* 

ToZ\- >■ **#"*«** * 

Joi tale ' totc? ^ epu ree,e?csoo tect* 
6, noj ue, 2 ' 6 

oocicK pov/crosaot 


$.— OjcVf>c\ (toic -ict Croueififoi jocmo o>'0‘. 

“ ljeti (Aut (c , Če / /beuU’UeĆc. 

< otofV'Vite. emopc perrute frtfc JO'* 

, nđ/eč ćete- -roiJb Sau< eioJ&r* 

jfcau 3raej'd<r >?c. 


90 


Naš osvrt. Ovdje "Gospa" prijeti Isusom da se biskup 
mora ne samo obratiti i povjerovati međugorskim "viđenjima" i 
"priviđenjima", nego da se "odlučnije" zauzme za događaje u 
Međugorju. Poznato je i Ivanu i svijetu da se biskup Pavao još 
"odlučnije" zauzeo za Međugorje, ali protiv raznih zloupotreba, 
skandala i takvih nesuvislih priča. 

A kako bi biskup reagirao da Isus siđe na zemlju? Biskup 
je bio vjernik koji je čvrsto vjerovao da se po Očevu planu, 
snagom Duha Svetoga, vječna Mudrost utjelovila iz Djevice 
Marije i da svaki dan Isus "silazi" u svetoj Misi na oltar na 
misnikove riječi: Ovo je tijelo moje. Ovo je krv moja! 

4) Poruka Komisiji. Ivan je pod istim datumom potpisao i 
poslao "Gospinu poruku" i crkvenoj komisiji u Mostaru: 

b. Gospa kaže za komisiju samo ovo: "Moli te, moli te, 
moli te! Razmislite i doživite moje poruke koje sam izrekla i vidjet 
ćete zašto sam došla " Ivan Dragićević Međugorje. 

Odgovor. Komisija je dala izjavu: Non constat de 
supernaturalitate. To jest: ne rezultira da se radi o nadnaravnosti 
ukazanja. Crkvi je stalo do istine! 

5) Biskup progoni svećenike? Kako biskup ide sve 
odlučnijim stavom prema međugorskim "porukama", to oštrija i 
"poruka" msgr. Žaniću u pismu od Ivanove "pojave" iz Međugorja, 
7. veljače 1985: 

Oče Biskupe! 

Ove poruke sam dobio na Križevcu, 6 II 1985. 

- Gospa nije bila tako vesela kao prije. Rekla je da molimo 
ovih dana za Oca Biskupa. Ovo je izrekla tužnim riječima: "Žao mi 
je što me nije primio i spremo se zauzeo za moj dolazak i širio 
moje poruke mira, obraćenja, posta i molitve. " 

- Gospine riječi Biskupu: 

"Oče, ja sam tu u Međugorju. Izabrala sam svoje vjesnike 
da preko njih širim svijetu radosnu vijest, da ovaj svijet izbavim iz 
doline grijeha, mržnje, ratova, sukoba i drugih grijeha. " 

"Oče, nemojte progoniti moje svećenike, glasnike Božje 
riječi, ako već u moj dolazak ne vjerujete i mojim vjesnicima preko 

kojih dajem poruke i vodim ih u život. Oče dragi, poslušajte moje 
riječi i zauzmite stav. Počnite raditi!” 


Ivan Dragićević. 


Međugorje, 07.11. 1985. god. 

Naš osvrt. Tu "pojavu" više ne zanima hoće li biskup u 
njezin dolazak vjerovati, hoće li se njezina poruka prihvatiti, nego 
neka ne "progoni" njezine svećenike. Koji su to "njezini" 
svećenici, a da nisu ujedno i biskupovi? Koji su to svećenici Ivanu 
"poruku" naručili ih uručili? Pogledaj na drugom mjestu u ovoj 
knjizi stoje upravo tih dana bilo s fra Slavkom Barbarićem, koji se 
živ nije dao iz Međugorja ni nakon višekratnih biskupovih 
intervenata i dekretalnih "progona". 

Na sve te montaže ih paralaže, biskup je Žanić usred 
Međugorja na krizmi, 25. srpnja 1987. izrekao svoju poruku, 
izjavu i molitvu: "Gospe moja, što to od tebe čine? ... Presveta 
Djevice, Majko Kristova i Majko naša, posreduj za mir u ovoj 
nemirnoj crkvenoj pokrajini, u mostarskoj biskupiji, posreduj 
posebno za ovo mjesto, za ovu župu, gdje se bezbroj puta 
upotrijebilo tvoje sveto ime u govorima koji nisu bili tvoji. Daj da 
se prestanu izmišljati tvoje poruke. Primi, presveta Djevice, 
zadovoljštinu iskrene molitve pobožnih duša koje su daleko od 
fanatizma i neposluha u Crkvi. Daj nam svima da dođemo do 
prave istine." 1 

Pridružujemo se toj iskrenoj biskupovoj molitvi. 


l Crkva na kamenu, 8-9.1987., str. 2. 

PORUKE S OBZIROM NA DVA HOTELA 


Vicka "vidjelica", zamoljena da konzultira svoju "pojavu" 
s obzirom na neke probleme oko zemaljskih "hotela", dala se na 
posao. Donosimo dva slučaja. 

1) U dalekom svijetu, U dokumentaciji umirovljenoga 
biskupa Pavla Žanića nalaze se brojna pismena svjedočanstva koja 
kazuju do koje je mjere međugorski fenomen prožet neistinama, 
izmišljotinama, besmislicama oko takozvanih ukazanja, i poruka 
"vidjelaca," koje se neće pripisati ni nevjerniku, a oni ih pripisuju 
Blaženoj Gospi. Objavljujemo izvorno pismo "vidjelice" Vicke, 
ispuštajući imena, koja se u pismu spominju, ah ih, ako treba, 
možemo posvjedočiti na svakome crkvenom sudu. Jedna od 
takozvanih vidjelica, druge godine "Gospinih ukazanja" (tj. 1982), 
bez točna nadnevka, pitala je "dragu Gospu" i prenosi njezinu 
"poruku" s obzirom na razrješenje nekoga dioničarskog 
nesporazuma. Naime A.A. i B.B. zajedno sa C.C. (namjerno 
stavljamo drukčije inicijale) podigli su hotelčić u jednoj stranoj 
državi. Kako su se oko toga stvari nepredviđeno zamrsile, došlo je 
do težih razilaženja. Jedan se od dioničara obratio međugorskoj 
"vidjelici" da se ona posavjetuje s "Gospom". "Vidjelica" se 
spremno odazvala i konzultirala. To je sve napismeno sročila. 
Neka čitatelji razaberu "Gospinu poruku" iz doslovna "vidjeličina" 
pisma tomu dioničaru: 

"Hvaljen Isus i Marija 

Evo hoću da vam se javim da sam falu Bogu dobro i 
zdravo kao što ivama želim na isti način. Vamo je sve dobro 
problema nikakvih nema. Ovamo se moli narod dolazi sve uvećem 
broju. Gospa i dalje dolazi još će se dugo ukazivati. Ja sam pitala 
zavas i čula sam šta se dešava sa C.C. i sve razumila šta on hoće. 
Ja sam pitala dragu Gospu za vas. ’ Ovako’. Za C.C. treba ga 
opomeniti da to nečini jer on nije svjestan šta radi. Rekla je da on 
neće dugo i da će se injemu stati ukraj, jer on niušto nevjeruje i 


94 



neiđe Božjim redom i zato mu ništa nemože biti sa blagosovom. I 
još da kažem nemojte vi ništa govoriti niočeme jer on neće da 
prihvaća Božje rječi. Vi nemorate sanjim pričati jer to je za njega 
veliki udarac samo on to neće da prizna. A njegove se žene okanite 
jer hoće da vas dotjera do velikog zla i ona ga (tj. muža) počinje 
podgovarati tako da vas lakše istra odatle. Vi se držite svoga i 
nemojte popuštati a sta će se injemu ukraj. Ako vam je još nešto 
potrebno i bude kakvih problema slobodno poručite po M.M. ili 
meni kako kod hoćete napišite. Ja nemam više šta da pišem nego 
primite bezbroj Ijepih pozdravi od Vicke Bog. " 

Primjećujemo: Zvuči zaista više nego neumjesno da se 
pojava koju "vidioci" nazivaju "Gospom" iz Međugorja miješa u 
nesporazume oko nekoga dioničarskog zdanja-hotela u svijetu, da 
poput kakve nervozne žene, ljutite bez ikakva povoda, prijeti 
nekomu na drugom dijelu svijeta da ni "on neće dugo i da će se i 
njemu stati u kraj, jer on ni u što ne vjeruje i ne ide Božjim redom i 
zato mu ništa ne može biti s blagoslovom" te "da on neće da 
prihvaća Božje rječi". 

Prema vjerodostojnim svjedocima iz toga vremena i 
okruga to uopće ne odgovara istini. Dotični katolik u Boga vjeruje, 
Bogu se moli, svoju djecu u kršćanskom duhu odgaja, pristajanje 
vjernik. Ima ljudskih mana kao svatko od nas. Ah da se Blaženoj 
Gospi prišivaju ovakve besmislene i nevjerodostojne poruke, zvuči 
nedostojno i blasfemično; da Gospa preko "vidjelice" dotičnima 
savjetuje: "Vi ne morate s njim pričati" jest nešto što odudara od 
osnovnoga ljudskog bontona, napose od zdrava kršćanskoga stava, 
pogotovo od stava Majke nebeske. To nas duboko uvjerava da su 
međugorska "ukazanja" i njihove "poruke" od početka puke 
neistine, izmišljotine i maštovitosti. Čak ta "proročica" predviđa za 
tu "Gospu" "da će se još dugo ukazivati". Vjerojatno dotle dok se 
njoj samoj, "vidjelici", bude sviđalo! Barem je do sada - kroz ovih 
dvadeset godina - tako bilo. 

Svaki će se pravi katolik odlučno ograditi od ovakva i 
slična uvredljiva predstavljanja Najsvetije između svih ljudi, 
Blažene Djevice Marije, kojoj je svemogući Bog dao posebno 
mjesto među svima svetima, i kojoj pripada posebna čast i slava 
iznad svih anđela i svetaca. 

2) U Međugorju. Iznosimo drugi primjer kako se 
manipulira s navodnim porukama navodne Gospe, opet u 
materijalne svrhe izgradnje jednoga drugoga ugostiteljskog 
objekta, ovaj put ne preko bijela svijeta nego u Međugorju. 
Razumijemo da treba izgradnje u ovo poratno doba, pa i hotela, ah 
da se za to mora tražiti odobrenje projekta izravno od Blažene 
Gospe, ne ide nam u kršćansku glavu. Oduvijek smo željeli da 

istina sjaji u punome svjetlu, kako kaže Sveti Otac: Splendor 
veritatis - Sjaj istine! Ako su ne znam kako dobre stvari 
utemeljene na lažima, one će se prije ili kasnije same od sebe 
razotkriti i sve osramotiti. 

U slučaj koji kanimo iznijeti dopuštenjem odgovornih iz 
redovničke zajednice koja nam je dostavila pisanu dokumentaciju, 1 
uključeni su: fra Slavko Barbarić, Vicka Ivanković "vidjelica", 
jedna zajednica iz Nizozemske i jedna naša domaća obitelj koju 
oslovljavamo N. N. 

Pastoralni centar ili hotel? O čemu se radi? Početkom 
1995. godine jedna zajednica u Nizozemskoj primila je molbu za 
financijsku pomoć za izgradnju pastoralnog centra u Međugorju. 
Jedna naša obitelj (N. N.) koja je željela podignuti taj centar 
povezana je s poglavarom te zajednice. 

Kći te obitelji opisala je 16. ožujka 1995. na tri stranice taj 
Pastoralni centar Međugorje. Tu spominje kako su prvi put pitali 
Gospu "prošle godine u aprilu, ja mislim da je to bio kraj aprila i 
odgovor je glasio: ’Još nije pravo vrijeme kada bude pravi 
trenutak ja ću vam kazati. Zatim kći nastavlja: "Moj otac kaže da 
je pitao još jednom i odgovor je bio otprilike isti. I treći put 2. 
decembra 1994. dođe Vicka mom ocu i kaže ja sam sinoć 1. dec. 
pitala Gospu za vas, to stoji na jednom papiru. Točno "Ja sam 
sinoć pitala Gospu za vas i ona kaže da možete polako početi sa 
gradnjom. Puno pozdrava i ja molim za vas Vicka" (podcrtano u 
izvorniku). 

Nakon propitkivanja, pokazalo se da je posrijedi zapravo 
gradnja hotela od stotinjak kreveta, kojem bi se priključila kapelica 
i prihvatilište za "hodočasnike". Poglavar spomenute zajednice 
htio je posuditi veći iznos njemačkih maraka, kako bi se otpočelo s 
gradnjom. Motiv je bio: "Gospa" želi da se taj hotel sagradi! 

Jest u ime Marijino. Kako je to izgledalo dosta čudno i 
nevjerojatno, da se Gospa miješa u hotelske projekte, zajednica je 
14. ožujka 1995. stupila faksom u kontakt s fra Slavkom 


'Sva se dokumentacija nalazi na Ordinarijatu. 

Barbarićem, duhovnim voditeljem "vidjelaca", pitajući ga na 
njemačkom: "Je li Vicka u Marijino ime rekla obitelji N. N.: ’Sada 
možete polako početi sa gradnjom’"? Međutim, prije nego je fra 
Slavko odgovorio, javila se 19. ožujka iste godine osobno Vicka 
"vidjelica," jer je valjda primijetila da zajednica oklijeva posuditi 
novac. Donosimo doslovan tekst pisma koje Vicka nije pisala, a 
jest ga vlastoručno potpisala: 

Međugorje 19.03.1995. 

Cjenjeni i poštovani prijatelji! 

Već jednom sam vam pisala preko mojih prijatelja N. N. i 
njegove obitelji pa vam se ponovno javljam jer me možda niste 
dobro razumjeli, a ujedno sam na neki način i malo začuđena da 
preko Gospinih Majke Božje poruka tražite i nečije druge. 

Kada Gospa Majka Božja odobrava i naglašava početak 
radova na izgradnji objekta onda neznani čemu vaša sumlja i 
traženje nekakvi naknadni poruka i odobrenje od obični ljudi. 

Gospa Majka - Božja je preko mene dala odobrenje za 
izgradnju objekta pa ako vjenijete u Međugorje i ukaznja Gospe 
Majke Božje neznani čemu sumlja. Ja vam od srca želim sretan 
početak gradnje i zajedničke suradnje. 

Puno vas pozdravlja i za vas moli Vicka 

Preslik rukopisa koji Vicka nije pisala, osim posljednjega retka 


Tako "Gospina vidjelica" odlučno tumači da "Gospa" želi 
da se podigne hotel od stotinjak kreveta. 

Nije u ime Marijino. Fra Slavko Barbarić na spomenuti 
dopis zajednice odgovara 28. ožujka 1995. tvrdeći (prevodimo s 
njemačkoga): Vicka "nije o tom problemu pitala Majku Božju, 
stoga ne može se raditi o odgovoru ’u ime Marijino.’ Moje je 
mišljenje i ja ga sasvim jasno iznosim: krivo je u takvim prilikama 
pitati vidioce, jer pri tom postoji pogibelj da se mišljenje vidjelaca 
stavi u usta Majke Božje, i tako se dogodi što se dogodilo: ’u ime 
Marijino’". 

Fra Slavko, ne znajući za Vickino pismo, opovrgava Vicku 
i niječe da joj je Gospa išta govorila u vezi s izgradnjom hotela. 

Zašto neistine? Nato zajednica odgovara fra Slavku već 
sutradan, 29. ožujka s dva pitanja: Kako to da Vicka vidjelica tvrdi 
jedno nizozemskoj zajednici, a drugo fra Slavku Barbariću? Moli 
neka fra Slavko malo protumači te nedosljednosti ili laži Vicke 
"vidjelice". 

Vicka potpisuje kao Gospino što jedna obitelj želi. Fra 

Slavko odgovara 3. travnja 1995. i opisuje kako je sve teklo. On se 
obratio Vicki, i to ovako opisuje: "Moje je pitanje bilo: Zašto mije 
ona onda rekla da nju (Gospu) nije pitala, zašto mi je lagala? Ja 
sam s Vickom pred njezinim roditeljima govorio i ona je imala 
malo straha pred ocem da potvrdi odgovor, jer se otac već bio 
razljutio zbog insistiranja obitelji N.N. Ona se sada također 
pismeno kod mene ispričala i kaže da ona nije nikada mislila daje 
to tako važno. Ona piše: Sada se dogodilo, i neće se više nikada 
dogoditi!... Da biste razumjeli Vickinu situaciju, još ću nešto reći u 
odnosu na pismo koje ste primili od Vicke i meni faksirah. Kad 
sam ja pismo pročitao, bio sam siguran da tekst ne pripada Vicki. 
Potom sam je pitao. I to je bilo ovako: Ona se spremala na put u 
Rim i imala je malo vremena. Gospodin N. N. i njegov sin napisah 
su tekst i zamolili Vicku da ona tekst svojom rukom potpiše. U 
brzini ona je tekst svojom rukom potpisala. Vicki pripada samo 
posljednja rečenica. Vicka je stoga gotovo zaplakala i više se puta 
ispričala, jer ona zna koje posljedice ovaj slučaj 'laži' može imati, 
jer Vi ste se također zapitah kako je Međugorje Vjerodostojno’." 

Dakle, Vicka "vidjelica" potpisuje ono što joj netko 
napismeno donese, i to tumači da je Gospina "poruka"! I ta će 
"vidjelica" donositi vjerodostojne "poruke" Gospine, u brzini, pred 
put u Rim, cijelomu svijetu, da svijet povjeruje takvim 
međugorskim prijevarama koje razotkrivaju sami protagonisti! 

Dva pitanja radi razjašnjenja laži. Nato zajednica iz 
Nizozemske piše fra Slavku, 28. travnja 1995. postavljajući mu 
dva pitanja: Prvo, kako to da Vicka, koja misli da Blažena Djevica 
Marija nju "odgaja" već 14 godina, laže zbog tako nevažne stvari 
(strah od oca, ne od grijeha)? Zar ne bi trebah biti rezultati 
"ukazanja" dublji molitveni život (ne nužno mistični), koji priječi 
Vicki takvu vrstu grijeha? 

Drugo: Zar je nonnalno da Gospa odgovara na takva 
pitanja? Zar to nije protiv autentičnosti ukazanja? pita zajednica fra 
Slavka. 

Fra Slavko prelazi preko laži, a novac traži. Na to je 

pismo fra Slavko odgovorio gotovo godinu dana kasnije, 14. 
veljače 1996. na engleskom jeziku. I gledajte kako sada prelazi 
preko svih laži i moh novac za izgradnju hotela. On doslovno piše: 

"Danas je došla u župni ured obitelj N. N. s kojom ste Vi 
bih u kontaktu. Bih su veoma smućeni jer Vi sada oklijevate 
pomoći taj projekt. Rekli su mi da su investirali veliki novčani 
iznos i ne mogu sada nastaviti s gradnjom zbog ove najnovije 
akcije. 

Kad ste me pitah o Vickinu odgovoru, nisam znao da se 
radi o istoj obitelji koju ja poznajem dugo vremena. To je obitelj 
poštena i vrijedna povjerenja. Žao mi je da je došlo do ovoga 
nesporazuma između mene, Vicke, obitelji i Vas. Nakon što smo 
opširno raspravili situaciju s njima i vidjeh da sada ima više 
hodočasnika koji se vraćaju u Međugorje, kao što mnogi domaći 
ljudi sada počinju ponovno graditi, usuđujem se moliti ako je 
moguće da preispitate cijelu situaciju i po mogućnosti pronađete 
sredstva da pomognete toj obitelji." 

Ne znamo je li spomenuta zajednica preispitala cijelu 
situaciju, je li prihvatila međugorske manipulacije s "Gospinim" 

odobravanjem projekta, je li prešla olako preko fra Slavkove i 
Vickine mutljage da izda 200.000 DEM zato jer to Vickina i fra 
Slavkova "Gospa" odobrava. Sve ovo o čemu pišemo pokazuje da 
je Međugorje nevjerodostojno, a ono što se Gospi pripisuje da je 
Nje nedostojno!?* 


Kako je završilo? 

Nakon toga fra Slavko je Barbarić reagirao člankom 
objavljenim u Crkvi na Kamenu, 1/1998., str. 5. Uredništvo mu je 
u istom broju dalo kratak odgovor, a biskup privatno nešto 
opširniji, 23. siječnja 1998. A kad je fra Slavko zaprijetio da će 
dovesti odvjetnike da tuže Crkvu na Kamenu, biskup mu je poslao 
ovo pismo: 

Mostar, 2. ožujka 1998. 

Velečasn i fra Slavko, 

velečasni dr. don Ante Komadina, glavni urednik "Crkve 
na Kamenu”, uručio mi je fotokopiju Vašega pisma koje ste 19. 
veljače ove godine poslali "Poštovanom Sitno-zoru. " Spominjete 
da ste prije toga meni poslali pismo na znanje, i da ste primili 
moje pismo. U tome se pismu nalaze "odgovori koji nisu 
adekvatni". Stoga šaljete "odvjetnika, koji će nam pomoći da 
dođemo do istine". 

Neka se Vaš odvjetnik najavi na ovaj Biskupski 
ordinarijat, odgovornom uredniku "Crkve na Kamenu” msgr. 
Luki Pavloviću ili nižepotpisanom. 

S poštovanjem Vas pozdravlja... 

Fra Slavko nije slao ni odvjetnike ni tužitelje, niti je više 
ikada i na koji način spominjao tu bolnu i tužnu aferu, koja mu 
nimalo ne služi na čast! A valjda se i sam stidio svega toga 
zapletaja, pa je o tome šutio! 


*Crkva na Kamenu, 1 1/1997., str. 3. 


101 



VELIKI ZNAK - VELIKI UZMAK 


Ovdje donosimo poruku nad porukama, ili priču o 
"velikom znaku". 

Od početka "ukazanja" djeca su govorila da će "Gospa" 
ostaviti neki znak, vidljiv svima, kao dokaz svojih ukazanja. O 
tome znaku Vicka piše više puta u svom Dnevn ik u: Kada će biti 
znak, Gospa je odgovarala ovako: 

"Ubrzo će" (27. kolovoza 1981). 

"Još malo strpljenja" (29. kolovoza 1981). 

"Samo još malo strpljenja" (31. kolovoza 1981). 1 
Fra Tomislav Vlašić piše u Kronici, 16. ožujka 1982.: 
"Vicka kaže da oni znadu dan kad će Gospa ostaviti vidljivi 
vanjski znak; to je još tajna"! 

Dok je Ivan Dragićević, "vidjelac", bio u sjemeništu u 
Visokom, članovi prve komisije za Međugorje (1982-84), po 
biskupovu nalogu, htjeli su provjeriti priču o tzv. “velikom 
znaku” o kojem se naveliko pričalo i koji se imao uskoro 
dogoditi. Bilo je ispitivano sve šestero "vidjelaca". Djeca su 
trebala odgovoriti na dva pitanja: 

1 . Kakav će Gospa dati znak? 

2. Kada će se znak dogoditi? 

Njih petero nije htjelo odgovoriti na pitanja, braneći se 
da je "Gospa" zabranila da se o tome govori ("fra Ivan 

Dugandžić, član Komisije, kasnije je priznao da je obavijestio 

2 

fra Tomislava Vlašića o toj nakani Komisije i biskupa"). 
Međutim, kako nitko telefonski nije mogao doprijeti do Ivana u 
Visoko, jer kućni telefon slučajno nije funkcionirao, a članovi 
komisije dr. Mato Zovkić i dr. Želimir Puljić na vrijeme stigli, 


! P. ŽANIĆ, La posizione..., od 30. listopada 1984., str. 5. 
2 Ondje , str. 5-6. 

postavili su Ivanu pitanja na koja je on spremno odgovorio 
uvjeravajući članove da mu njegova Gospa nije ništa zabranila. 

Izjava je napisana 9. svibnja 1982. u dva primjerka. 
Jedna je donesena u omotnici na Ordinarijat, zapečaćena i 
čuvana na sigurnu mjestu, a druga je ostala u Ivana. 

U ožujku 1984. Ivan je rekao fra Slavku Barbariću da nije 
ništa napisao na papir u koverti. Odatle je otišlo ravno velečasnom 
Laurentinu u pero i u njegovu knjigu. 3 Kako je to Laurentin mogao 
napisati? Evo kako: "Mogao je to reći jer je fra Slavko na njegove 
razne upite odgovarao skupa s vidiocima", tvrdi sam fra Slavko za 
samoga sebe. 4 

Kad je druga kanonska komisija za Međugorje počela 
djelovati (1984-86), zaželjela je znati što je s tim “velikim 
znakom” i s tom Ivanovom “omotnicom”. Trojica članova 
komisije - Ž. Puljić, S. Samac i I. Sisek - posjetili su Ivana u 
Međugorju, 7. ožujka 1985. Pred službenom komisijom Ivan je 
hrabro izjavio da je papir u koverti prazan, "papir k'o papir". 
Članovi komisije, vrativši se od njega iz Međugorja, s drugim su 
članovima otvorili njegovu kovertu i našli daje papir ipak ispisan. 
Evo pitanja njemu i odgovora od njega: 

" 1 . Kakav će Gospa dati znak? 

Gospa je rekla da će ostaviti znak taj znak ja vam kazujem 
i povjeravam vama znak je: da će biti veliko svetište u Međugorju 
u čast moga ukazivanja i to svetište mome Liku. 

2. Kada će se znak dogoditi? 

Znak će se dogoditi u 6 mjesecu 

Datum davanja izjave: 

Visoko 9.05.1982. god. 

Potpis vidioca: 

Dragićević Ivan." 


R. Laurentin, Medjugorje a l'heure de ta desinformation. Autopsie 
des fausses nouvelles, Supplement No 2, 1985., str. 36: "Mais ii avait seulement 
ecrit: Rien, rien, rien\" (= On je bio samo napisao: Ništa, ništa, ništa }. ) 

4 S. BarbariĆ, Slučaj s kuvertom Ivana Dragićevića, lipanj 1985., 
daktilografnanih 9 stranica, kopija na Ordinarijatu, citat: str. 3. 

Znak se trebao dogoditi u 6. mjesecu. Kojem 6. mjesecu? 
Iz konteksta bi se moglo zaključiti da se radi o 6. mjesecu 1982. 
Ako to nije točno, onda imamo posla s dvosmislenim 
odgovorima poput proročice Pitije u grčkim Delfima, koja je 
uvijek dvoznačno odgovarala da je nisi mogao nikada pravo 
razumjeti i uhvatiti za riječ, odnosno uvijek si je mogao i 
drukčije shvatiti. 

Neistine su se počele nizati. 

Ivan, 9. ožujka 1985. fra Slavku Barbariću kaže posve 
drukčije: "Trebao sam ti to još prije reći, jer mi je Gospa kazala 
da su otvorili kuvertu i da su u njoj nešto našli. Ali to nije znak, 
to nije ono što je meni Gospa povjerila." 

Onda je stao govoriti o svojoj drugoj koverti i da u toj 
drugoj nema ništa, "da je prazna"! Ali nikada te koverte nije 
uspio naći. Stoga je 9. ožujka pitao tu svoju "pojavu" da 
konačno zna na čemu je. Ona njemu na to odgovara: 

"Ja znam da nisi pisao znak nigdje, jer ne možeš bez 
moga odobrenja." 

Ali brižljivi fra Slavko stao se vrtjeti oko Ivanove kuće 
iz dana u dan da ustanovi zašto je "vidjelac" nešto pisao a nije 
priznao, i je li uopće nešto pisao što nije smio pisati. Uto se 
uključili i neki drugi oci franjevci. "Jednoga je dana u razgovoru 
bio i fra Ljudevit Rupčić. Ivan je smeteno odgovarao o kuverti." 
Htjelo se da Ivan shvati i da ponovno ne upadne i ne posegne 
"za snalaženjem", kako reče psiholog dr. fra Slavko Barbarić, 
koji šalje Ivanov tekst grafologu na ekspertizu u Milano. I 
ustanovi se da "vanjski pritisak nije bio adekvatan nutarnjoj 
tjeskobi o kojoj govori rukopis", ali svakako "treba ozbiljno 
uzeti u obzir činjenicu da to nije prvi put da vidioci iz 
Bijakovića na ovaj ili onaj način govore o pritiscima sa strane 
komisije"! 5 Komisija je, očito, kriva jer obavlja svoj zadatak da 
ustanovi govori li "vidjelac" istinu ili neistinu ili se samo 
snalazi! 


5 Ondje, svi citati na str. 5. 

Ivan se 11. ožujka 1985. trebao ponovno konzultirati s 
"pojavom" o tome što je konačno s tom problematičnom kovertom 
ili kovertama. "To je viđenje bilo na brdu. Prisutna je bila i Vicka. 
Ona potvrđuje da je Ivan nešto pitao na brdu, ali nije donio 
nikakva odgovora." 

- "Gospa" se, znači, povlači? 

Ali pritisak, ne više od komisije, nego od fra Slavka, 
postaje sve jači. Sada će svi "vidioci" listom pitati "pojavu" o toj 
koverti. Postavio je stručno pitanje psiholog fra Slavko: Što treba 
sada činiti u situaciji koju je Ivan stvorio? 

Vicka je imala viđenje 13. ožujka 1985. Evo odgovora: 
"Gospa je rekla: Molite, molite, molite. Jedino se molitvom možete 
osloboditi Ivanove pogreške koju je učinio, a do toga nije trebalo 
doći". Vicka tomu nadodaje svoje tumačenje: Gospin pogled i 
nezadovoljstvo govorili su mi daje on ipak pisao: "To nije trebalo 
činiti. Trebao je odmah kazati da ne dođe do sumnje među svima 
vama". 

- Dakle, prema Vicki, odnosno njezinoj "pojavi", Ivan je 
pogriješio, formalno lagao, a nije smio lagati. 

Jakovljevo "ukazanje" dan poslije, 14. ožujka 1985: 
"Gospa je ovo rekla: da se za to treba moliti i da Ivan nije trebao to 
učiniti...". 

- " Gospa ”, znači, opet kori Ivana što je to učinio. Što? Ili 
pisao ili lagao da nije pisao, svejedno. 

Marija je donijela kratak odgovor svoje "pojave": "Samo 
molite". 

- U ovak\>oj zakuhanoj situaciji zaista ne preostaje drugo 
nego moliti se Bogu da se što gore ne dogodi. 

Mirjana, koja ima "ukazanja" samo na svoj rođendan (18. 
ožujka), provjerila je Ivanovu istinu u svome "viđenju". Ona je 
početkom travnja 1985. napisala u svome pismu, adresiranu na fra 
Petra Ljubičića: "Zatim sam pitala za Ivana u vezi njegova slučaja 
(za to ste sigurno čuli, u vezi tajne, ustvari znaka, onog pisma). 
Ona je rekla da svećenici trebaju da budu uz nas, da nam pomognu 
jer teško je ona breme stavila na nas i da je boli njihova 

sumnjičavost. Zatim je rekla da Ivan nije ništa uradio loše. Rekla je 
da ga je ona ukorila dovoljno, i da ga više ne treba galamiti. Da je 
dobro što je onako napisao." 6 

- Mirjanina je "Gospa" opet posebna pojava i 
kontradikcija: Osim što njezina "Gospa" prizna da je natovarila 
preteško breme na "vidioce", pa im zato svećenici moraju 
pomagati, ona kaže za Ivana "da nije ništa uradio loše”, zato ga je 
ona "ukorila dovoljno" što nije ništa loše uradio, i konačno se 
"pojava" ispravlja i kaže da je dobro što je Ivan onako napisao. 
Snađi se, Gospe moja, u međugorskom "velikome znaku" ! 

Ivanka "nije mogla pitati jer joj je Gospa u to vrijeme 
pričala o problemima svijeta i Crkve." 7 

- Sto su dječje priče prema krupnim problemima svijeta i 
Crkve! Ali se ipak simultano rješavaju petljanije oko male koverte 
i golemi problemi svijeta i Crkve. 

Zatim je 16. ožujka 1985. fra Slavko pozvao sve "vidioce" 
u župni ured na "duhovnu obnovu" o "istinoljubivosti, poniznosti i 
jednostavnosti". Sve je pitao o onome što je Ivan bio napisao. I svi 
su trebali odgovarati je li to taj znak ili drugi da čekamo. Evo tih 
odgovora o tome Ivanovu "znaku". 

Vicka: Znak je vidljiv, trajan i neuništiv na mjestu 
ukazanja. Gospa gaje pokazala! 

- Dakle, bio je! Samo ne znamo u čemu se sastoji. 
Vjerojatno neka tajna! 

Ivanka: Gospa će ostaviti trajan i vidljiv znak! 

- Dakle, nije bio, bit će! Treba čekati. Još malo strpljenja! 

Marija: Ne! 

- Znači, nije! Odlučno i kategorično. 

Jakov: Ne smijem ništa reći! 

- Eto ostaje tajna, je li znak bio, postoji li i hoće li uopće 

biti! 


6 Ondje, svi citati na str. 6. 

1 Ondje, str. 7. 

Ivan: Ne ! 8 

- Opet ništa! 

I što sad? Koga Ivan izigrava? I koga fra Slavko izigrava? 
I kad se ustanovi da je umjesto "velikoga znaka" sve sama velika 
blamaža i neistina, onda treba šutjeti i opet nastaviti kao da je sve 
velika istina! Očekuju li da će u tome "znaku" pobijediti? Ili će tu 
uzmaknuti? Ili ćemo se zadovoljiti Laurentinovom konstatacijom 
da je "Ivan oplakao svoju pogrješku kao sv. Petar svoje 
odreknuće"? 9 


*Ondje, str. 7-8. 

9 R. Laurentin, Ancora su Medjugorje, 4, Brescia, 1985., str. 24. 

PORUKE NEDOLIČNE GOSPINA IMENA 


Poznato je da su međugorski "vidioci" sedmoga dana 
nakon početnog "ukazanja", tj. 30. lipnja 1981., tvrdili da im je 
njihova ukaza kazala da će se ukazivati još samo tri dana. To 
donosi dr. fra Ivo Sivrić: "U stvari, prema njihovim vlastitim 
riječima, Gospa im je navodno izjavila 30. lipnja 1981. na 
nedvoznačan način da ukazanja neće trajati dulje od tri dana. 
Posljednje je trebalo biti u petak 3. srpnja 1981." Međutim, već 
dvadeset godina međugorska se pojava neumorno i svakodnevno 
pojavljuje. Pa ili pojava ne drži do svoje vlastite riječi ili je 
"vidioci" nisu razumjeli i dobro protumačili, tko će znati. Netko 
je posve nedosljedan! 

Iznosimo neke međugorske "poruke" i priče, preuzete iz 
Kronike, koju je vodio i na Ordinarijat dostavio fra Tomislav 
Vlašić, kapelan u Međugorju (1982-84). Puno je toga već i 
objavljeno u raznim jezicima. Smatramo ne samo svojim 
pravom, nego i svojom crkvenom dužnošću to objaviti u ovakvu 
obliku jer te bezbrojne priče i "poruke" ulaze u opću orkestraciju 
međugorskih "ukazanija", "tajnovitosti" i svakovrsnih 
prepadanja Božjega puka. Slijedimo ih kronološki, ali ih ne 
uzimamo sve po redu, nego samo one izjave i poruke, koje se 
pripisuju Gospi, a u kojima se ne može razaznati tko ih daje: 
djeca, kroničar ili baš neka čudnovata "ukaza". Tu je podosta 
poruka koje su nedostojne Blažene Djevice Marije; koje se ne 
doliče ni naj neozbiljni) im osobama na svijetu, koje su 
fantastične i za najmaštovitije ljude. Tu ima poruka koje su pune 
banalnosti do trivijalnosti, besmislica, primitivnih pitanja i 
dvoznačnih ili pitijskih odgovora, koje vrijeđaju pravu katoličku 


I. Sivrić, La face cachee de Medjugorje (= Skrivena strana 
Međugorja), Saint-Francois-du -Lac, 1988., str. 44. Vidi još stranice: 346- 
347, 353, 362. 

vjeru i pravoga vjernika u Boga Spasitelja i u Gospinu 
majčinsku ulogu u povijesti spasenja. Namjerno ističemo i te 
negativne "poruke", jer se i po njima, odnosno osobito po njima, 
mora prosuđivati istinitost međugorskih događanja! One 
najbolje poriču vjerodostojnost nadnaravnih ukazanja u 
Međugorju. Raspon "poruka", koje pod ovim naslovom 
prenosimo, proteže se na dvije i pol godine: od rujna 1981. do 
ožujka 1984. Pojava iz "ukazanja" toliko puta rješava pitanja 
puke ljudske radoznalosti i naklapanja: na primjer, koliko je 
hodočasnika bilo u Međugorju? Jednom odgovara: "oko" 
60.000, drugi put: "oko" 75.000, treći put: 1 10.000, nema čak ni 
ono "oko". Zašto ta novinarska pitanja "Gospi" uopće postavljati 
i zašto u to uopće vjerovati? Je li Gospa u Međugorju zato da 
broji "hodočasnike" i da nas obavješćuje koliko svijeta dolazi u 
Međugorje za njezinu "obljetnicu ukazanja"? Zar Najponiznoj, 
iz Nazareta, treba pridavati takvo zrcalo neumjesnosti, a mi Nju 
pobožno zazivamo u njezinim litanijama Ogledalo pravednosti ? 

"Krvava marama". Pod datumom 4. rujna 1981. u 
Vickinu Dnevniku I. čita se ovaj zapis: "Danas smo čekali kod 
Marije Gospu. Ja (=Vicka), Marija, Ivanka i Jakov s nama. Pitali 
smo za fratre i časne iz naše župe i oni koji dolaze ovdje. Gospa 
je rekla: Da ih što više dolazi, što više moli i daju hvalu Bogu". 
Zatim se u Dnevniku a osobito u Vickinu intervjuu s fra Jankom 
Bubaloirf opisuje slučaj kako je nekoga taksista, Čapljinca, koji 
se vraćao iz Međugorja, u Čemu zaustavio neki siromašni 
čovjek i dao mu okrvavljenu maramicu. Taj je taksist u 
Studencima htio baciti maramicu u rijeku. Međutim preda nj je 
izišla neka žena u crnini i tražila taj krvavi rubac. Kako taksist 
nije htio odmah dati "okrvavljenu maramicu", žena mu se teško 
zaprijetila te je on popustio i dao. Na to mu je žena u crnome 
rekla: "Da mi je nisi dao, bio bi strašni sud svima. Gospa je 
rekla da je to istina". Vicka to još jednom potvrđuje fra Janku: 


J. Bubalo, Tisuću susreta s Gospom u Međugorju, Međugorje, 
2 1998., str. 101-102. 

"Rekla nam je da je to stvarno nekako tako bilo. I da je oni 
siromašni čovjek bio njezin Sin a ona žena u crnini da je bila 

u 3 

ona . 

Naš osvrt: Svakom je zdravom vjerniku iz ove priče 
očito da se radi o najobičnijoj dječjoj maštariji, koja ničemu 
drugom ne služi nego da dokaže neistinitost i neautentičnost 
"ukazanja” i u Međugorju, i u Čemu, i u Studencima! Valjda je 
zato i sama Vicka u spomenutom intervjuu uvidjela da to ničemu 
ne sliči pa je s tim u vezi svima poručila: "Ja sam rekla da ja 
više ništa ne znam. A ko oče, nek to onda s Gospom raščišćava"! 

Iznosimo navode iz Kronike fra Tomislava Vlašića, 
prilažući kratak komentar pisan kosim slovima nakon pojedinih 
"poruka". 

15. IX. 1981: "Također su pitali čudnu pojavu u Listići u 
dvjema obiteljima: Gospine slike su se okretale i jedna 
djevojčica je 'vidjela’ Gospu. Na upit djece za ovo, Gospa je 
odgovorila da je istina da se slike okreću - to je Gospa učinila 
da povjeruju - ali da nije istina daje djevojčica Gospu vidjela - 
ona se nečeg prepala. Gospa je također rekla da je na dan 
Uzvišenja s. Križa bilo oko 60.000 ljudi." 

Prema "poruci": okretanje Gospine slike na Širokom 
Brijegu moglo bi biti autentično, ali ukazanje nije. Ono je 
rezervirano za Međugorje! A što ako su se i međugorska djeca 
"nečeg prepala "? 

16. IX. 81: "Opet je naglasila da će ostaviti znak samo 
da se još strpimo. Također im je rekla da ne trebaju moliti za se 
jer da ih je ona najbolje nagradila. Nek mole za druge". 

Prvo, o znaku smo već govorili. A, drugo, prava Gospa 
neće nikada reći da "vidioci" ne trebaju moliti za sebe i da im 
"nagrada" "viđenja" može zamijeniti osobnu molitvu. Mi smo 
dužni u prvome redu moliti i činiti pokoru za se i za svoje 
spasenje, a onda za sav svijet. I sam je Isus najprije molio za 
sebe da proslavi Oca, zatim za apostole, i konačno za sav svijet: 


3 Ondje , str. 102. 

Ivanovo evanđelje, 17. Sv. Pavao kaže za sebe da bije svoje 
tijelo, "da sam ne budem odbačen pošto sam drugima 
propovijedao" (\ Kor 9,26). Znači, i to je bilo moguće! I to 
jednomu Pavlu, apostolu naroda! A ovdje se javlja heretična 
nauka da "vidioci" ne moraju moliti za sebe. Njima su "viđenja" 
nagrada, umjesto molitve. 

6 . X. 81: Naredbe: "Jakov i Vicka imali su 'uobičajeno’ 
viđenje. Glavne poruke su upućene fr. Tomislavu (=Vlašiću) 
koji je preko djece pitao za neke stvari. Gospa je rekla: 

Redovna misa u 18h neka trajno ostane. 

Misa za bolesnike neka bude jedan određeni dan, u 
vrijeme koje bolje odgovara. 

Neka fr. Tomislav poeme s molitvenim grupama jer je to 
jako potrebno. 

Neka se fr. Tomislav čvrsto moli." 

Zvuči zaista nevjerojatno da Gospa određuje sat 
večernje sv. Mise! I još traži da to tako trajno ostane! Da 
određuje jedan dan u tjednu za bolesnike! Da određuje fra 
Tomislavu Vlašiću da otpočne s molitvenim grupama! Prava 
Gospa zna da postoji zakoniti župnik i zakoniti biskup i da ona 
ne zamjenjuje nijednoga ni drugoga. 

12. X. 81: "Jesi li uznesena prije ili poslije smrti?" pitaju 
"vidioci". 

"Uznesena sam prije smrti", odgovara. 

Katolička Crkva već dvije tisuće godina ostavlja 
neriješenim pitanje, jer nije uopće bitno za vjeru: je li Bog uzeo 
Gospu u nebo prije njezine smrti ili je umrla pa je onda uskrisio 
i uznio u nebesku slavu. Međugorska je "pojava", evo, konačno 
riješila teološki problem! Ali nitko se ozbiljan u Crkvi ne osvrće 
na takve međugorske priče! 

19. X. 81: "Jakov i Vicka imali su neobično viđenje. 
Gospa je došla u 18,10 h. Djeca tada nisu molila. Gospa im je 
rekla da će im pokazati fr. Jozu Zovku. Jozo se pojavio 
nasmijan. Dok je on s Gospom bio, Gospa je zamolila da se 
pozovu djeca i omladina, oni koji su vani pjevali svete pjesme i 

molili. Gospa je to htjela da ih fr. Jozo vidi kako slave Boga i 
njega. Kad su došli, Gospa (i) fr. Jozo su ih potakli da nastave 
moliti i slaviti Boga. Marinka Ivankovića, koji je bio unutra, 
Gospa je poljubila i rekla daje on jedan od boljih vjernika i da 
je dosta za vjeru žrtvovao. Potakla ga je na ustrajnost... Gospa 
je tražila da vjernici sutra poste o kruhu i vodi i da se mole za fr. 
Jozu." 

Fra Jozo Zovko osuđen je i nalazi se u zatvoru. "Gospa" 
je htjela da fra Jozo vidi mlade kako "slave Boga i njega". Je li 
moguće da je Gospa stavila na istu ravan "Boga i njega", tj. da 
mladi na istoj razini "slave" Boga i fra Jozu? 

21. X. 81: "Jakov i Vicka kažu da su vidjeli Gospu i fr. 
Jozu. Fra Jozo je bio veseo. Vidjela su djeca i sudnicu i jednog 
glavnog u sredini (valjda glavni sudac). Gospa im je rekla da 
suđenje nije završeno te da se nastavlja. Također je rekla da ga 
(fr. Jozu) neće mnogo osuditi i da se za nj ne brinu, jer je on 
svetac, kao što im je još prije rekla. Također je rekla da fr. Jozo 
želi da oni ustraju u molitvi." 

Međugorska pojava proglašava župnika fra Jozu 
"svecem" za života njegova! 

26. X. 81: "Naknadno su mi djeca rekla da ih je Gospa 
pitala kako to da za znak ne pitaju. Ohrabrila ih je i rekla da će 
ga sigurno ostaviti da se svi strpimo i da molimo." 

Evo prođe 20 godina, a ni znaka ni od znaka glasa. 

12. XI. 81: "Gospa je s djecom bila deset minuta. Čim je 
došla, započela je Vjerovanje, što su djeca i prihvatila. Kad su 
došli do: rođen od Marije vazda Djevice, ona se od dragosti iz 
sveg grla smijala... Zatim je djeci prikazala Ivana Dragićevića i 
prenijela njegove pozdrave". 

Pod jednom od najsvetijih molitava Crkve, pod 
Vjerovanjem, pojava se "iz sveg grla" smije. Tko će nas uvjeriti 
u ozbiljnost takve pojave i molitve? Da netko to sve ne ismijava? 
A Ivanovo "ukazanje", to je posebna priča. Više ne znaš ni tko se 
komu ukazuje: "Gospa " i fra Jozo iz zatvora zajedno se ukazuju, 
a "Gospa" ukazuje Ivana drugim vidiocima... 

15. XI. 81: "Na pitanje: Zašto im se u fr. Jozinoj sobi 
nije ukazala? - odgovorila je da se u toj sobi neće nikad više 
ukazivati jer da tamo ima nešto ubačeno". 

Očito se misli da su jugo-udbasi ubacili u fra Jozinu 
sobu neke prislušne aparate, da bi mogli snimiti i tajne 
razgovore između "viđenja " i "vidjelaca ", nadajući se da će tako 
otkriti tajanstvene šifre, misteriozne abecedarije, pisma i 
pergamene, znakove i došaptavanja! 

18. XI. 81: "Tog poslijepodneva tri put se ukazala Vicki 
i Jakovu. Jednom je molila Očenaš, Slavaocu i Vjerovanje... U 
drugom viđenju Vicki je pokazala njenog oca u Njemačkoj; bio 
je sretan i veseo... Treći put im se ukazala na putu prema 
Jakovljevoj kući.." 

Dnevno se ukazuje po tri puta. A ima dana po šest 
"ukazanja "! 

22. XI. 81: "Sva djeca osim Ivana. Mnogo svijeta oko 
njih. Dolazi Gospa i govori da tu ima jedan špijun te ga 
pogledom prati: sva djeca se okreću prema njemu i netko od 
djece reče što Gospa govori. Špijun bježi. Pjesma, molitva i 
pitanja kao i obično." 

Da je po nazočnosti špijuna, ne bi se "Gospa" nijednom 
više ukazala, koliko ih je bilo prije rata, u ratu i nakon rata, u 
cijeloj BiH, posebno u Međugorju! A ona svaki dan, iz godine u 
godinu. I ništa joj ne škode ti tajni agen ti i denuncijanti UDB-e, 
KOS-a, CIA-e, HIS-a, Scotland Yard-a, Mosad-a i AID-a! 

27. XI. 81: "Jakov i Vicka su se zabavljali kad je Gospa 
došla. Prethodno su se Vicki ruke jako tresle, te se ona uplašila. 
Kad je Gospa došla smirila se. Gospa je pjevala i molila. Na 
neka pitanja nije odgovarala nego se samo smijuljila." 

Djeca se zabavljaju, a pojava se smijulji. Nije to 
skazanje više ni zabavno ni smiješno, nego tužno i bolno. 

2. XII. 81: "Gospa je bila mnogo nasmijana. Na neka 
pitanja nije odgovarala i rekla je djeci daje svašta ne pitaju...". 

Djeca ko djeca! 


114 



5. XII. 81: "Gospa je tu večer bila jako 'uslužna' - 
odgovarala na sva pitanja i dozvolila daju diraju." 

Ovdje je posve promijenjeno raspoloženje s obzirom na 
pitanja, odgovore, čak i diranja! Za zdrava vjernika katolika to 
su neozbiljne pojave i priče! 

7. XII. 81: "Dok su Jakov i Vicka išli prema Jakovljevoj 
kući Gospa ih susretne i pozove da požure, jer je ona već u kući 
Jakova. Kao neki oblak nestala je prema Jakovljevoj kući". 

Pojava ih zove da "požure", kao da nema kada čekati! 

8. XII. 81. "Ispod njezinih nogu i oko nje tama i dim tu 
se širili. Ni na jedno pitanje nije odgovarala nego se samo 
molila." 

To se događa na svetkovinu Bezgrješnoga začeća! Dan 
Najčistije, bez iskonske ljage, a gle dima i tame! Tko to ubacuje 
tamu i dim oko najsvetije ljudske osobe? 

16. XII. 81: "Viđenje. Jakiši i Vicki Gospa se ukazala 
ovaj dan dva puta. Najprije u Jakišinoj kući oko 16,00. Dok su 
svirali i pjevah (bilo je tu mladića i djevojaka) ona se smijala. 
Zatim je uzela nogu Ive Juričića i uzela mu plastični dio ispod 
potkoljenice, a pojavila se zdrava noga na istomu mjestu. Pri 
tomu je on osjetio da ga netko dira po glavi". 

Nažalost, to se opisano čudo nije uopće dogodilo! (vidi 
tumačenje pod datumom: 4. siječnja 1983). 

24. XII. 81: "Djeci se odjednom ukazao fr. Jozo Zovko 
nasmijan. Djeca su mu Božić čestitala..." 

Ako se, prema "ukazanju", Bog i fra Jozo Zovko jednako 
"slave", Bože mi oprosti na ovoj riječi koju ponavljam iz 
"ukazanja", zašto ne bi očekivao da se fra Jozo "ukazuje" 
umjesto same "Gospe"?Zar to nije sve pravi pravcati rašomon 
koji zaplašene mase drži ushićenima? 

28. XII. 81: "Jakiša, Ivan i Vicka bili su zajedno. Gospa 
im se ukazala. Nakon šest Očenaša, Zdravomarija i Slavaocu 
postavili su joj neka pitanja. Ona je odgovorila da se mane 
takvih pitanja a da se više mole". 

Opet pojava promijenila raspoloženje s obzirom na 
odgovore i pitanja! Nekada odgovori na sva pitanja, nekada ni 
na jedno! 

30. XII. 81. "Zapjevala je zatim Kraljice svete krunice". 

Ivan je postavio pitanje, "a Gospa odgovorila. Kako 
pokrenuti svećenike koji ne vjeruju ukazanjima? - Treba im reći 
da sam ja oduvijek svijetu prenosila Božje poruke... Prava je 
šteta što ne vjeruju. Vjera je sastavni dio njihova života..." 

Gospa zapjevala samoj sebi pjesmu "Kraljice svete 
krunice"!? 

20. 1. 1982: Viđenje. "Osim pjesme i molitve postavljena 
su neka pitanja i dobiveni odgovori: 

1. Da li da sutra djeca iz Izbična, koji tvrde da im se 
Gospa ukazuje, treba da imadnu susret s ovom djecom, - za taj 
susret tvrde djeca iz Izbična da im je Majka B. rekla? 

Odgovor: Gospa se na taj upit nasmijala i rekla da ona 
djeca s ovom ne trebaju imati nikakve susrete. 

2. Fra Tomislava žele odavde maknuti. Što je potrebno 

činiti? 

Odg. Ako je u Božjoj providnosti da ga odvedu kao fra 
Jozu, neka bude predan Bogu. Potrebno mu je da mnogo moli i 
da vi za njega molite. 

3. Što će raditi fr. Ivica Vego i fr. Ivan Prašina sada kad 
su istjerani? 

Oni nisu krivi. Biskup se u odluci prenaglio. Neka 
ostanu i neka se mnogo mole i za njih neka se ostali mole." 

Naše primjedbe: 

1) Čudimo se da međugorska "Gospa" zabranjuje 
susrete međugorske djece s izbičkom djecom, koja također imaju 
"ukazanja”. Ona, koja voli i povezuje djecu i želi njihove 
susrete! 

2) Fra Tomislav Vlašić nije više član Hercegovačke 
franjevačke provincije, ali i dalje zalazi u Međugorje. Niti on 
niti njegova zajednica s nazivom "Kraljice mira, potpuno tvoji. 
Po Mariji k Isusu"! nemaju nikakva kanonskog odobrenja 

Biskupskog ordinarijata da djeluju na području mostarsko- 
duvanjske biskupije. 

3) Osobito se čudimo da se međugorska pojava ovako 
umiješala u "hercegovački slučaj" i da ga rješava stavljajući se 
na stranu dvojice franjevaca, kojima ona određuje da "ostanu" 
u Mostaru, a od kojih je jedan kasnije napustio redovništvo i 
svećeništvo, a drugi još uvijek nema nikakve jurisdikcije na 
području hercegovačkih biskupija. I da "međugorski slučaj” nije 
u službi "hercegovačkoga slučaja"?! Pogotovo što 20. I. 1982. 
dvojica franjevaca nisu bila istjerana iz Reda, jer je generalna 
kurija OFM izdala dekret tek 9 dana kasnije, 29. I. 1982. Takve 
"poruke" očito nemaju nikakve veze s Ogledalom Pravde, kako 
pravu Gospu vjernički zazivamo u njezinim litanijama. 

18. III. 82: "Djeca su i večeras imala uobičajeno 
viđenje. Osim uobičajenog viđenja, Vicka je rekla da je pod 
križem (na Križevcu) vidjela Gospu šest puta tokom dana". 

Šest puta, stalno pod križem na Križevcu. Znači li to kad 
je god na Križevac pogledala, da je "Gospu" ugledala? 

8. V. 82: "Djeca su večeras posebno pitala: - Da li mogu 
napisati na papir datum velikog znaka i opisati ga, te to ostaviti 
zapečaćeno u arhiv? Gospa je odgovorila Ne! To sam samo 
vama povjerila. Reći ćete to kad vam ja reknem". 

Međutim, Ivan Dragićević imao je sasvim drugačije 
poruke: da može! Njemu nije ništa bilo zabranjeno. On je 
sutradan vlastoručno napisao, zatim do koju godinu osobno 
zanijekao, pa mu dokazano da je napisao, a on se opet 
opravdavao da ipak nije znaka otkrio! 

25. VI. 82: "Broj vjernika kroz ova dva dana teško je 
bilo procijeniti. Ima onih koji su bili minimalisti (35.000- 
40.000) i onih koji su bili maksimalisti (150-200.000). Prema 
realnoj procjeni moglo je biti preko 70.000 hodočasnika... 
Vidioci su pitali Gospu koliko je hodočasnika bilo na Kraljicu 
mira. Ona je odgovorila 110.000"! 


117 



Ovdje ni po minimalistima, ni po maksimalistima, ni po 
realistima, nego po "pojavinoj" preciznoj procjeni! Čak nije 
rekla "oko" 110.000, kao što običava, nego točno u brojku! 

27. VI. 82: "Na pitanje: Biskup se spotiče nad tim što si 
ti rekla da fr. Ivica Vego i fr. Ivan Prusina nisu krivi. Osjeća kao 
da ti nisi prava Gospa jer ne poštuješ odredbe poglavara. Hoćeš 
li nam objasniti svoj stav?" 

Odgovorila je: "Poglavare treba poštivati i slušati. Ali i 
oni prave pogreške; za njih se trebaju kajati i popravljati ih. 
Biskup, a još više oni koji ga na to potiču svojim stavom, škodi 
vjeri. Ja kod njih dvojice ne nalazim krivicu". 

Opet nevjerojatna presuda u bolnom "hercegovačkom 
slučaju", koji Sveta Stolica rješava desetljećima. Samo što sada 
nije jedini biskup koji "škodi vjeri", nego "još više oni koji ga na 
to potiču svojim stavom". Dijecezanski svećenici? Ostali 
biskupi? Sama Sveta Stolica? 

6. VII. 82: "Ivan vidjelac: Saopćio mije da ih je Gospa 
pozvala nekoliko dana prije da dolaze utorkom i petkom na brdo 
iza 22 sata". 

Nijedna razborita majka, a najmanje nebeska Majka, 
neće svoju djecu puštati da hodaju po brdu po mraku, i to 
poslije 10 sati navečer! I to dva puta tjedno, utorkom i petkom! I 
to po hercegovačkome kamenu šiljcu! 

12. IX. 82: Nedjelja - Uzvišenje sv. Križa. "Gospa je 
djeci u viđenju rekla da je bilo oko 75.000 vjernika" na 
Križevcu. 

Još jedno "nebesko " brojenje! 

15. XI. 82: "S obzirom da s Vickinim zdravljem nije u 
redu i da su domaći liječnici u tri pregleda dali tri različite 
dijagnoze, zamolili smo Jakova da pita Gospu da li da uzima 
ove lijekove ili daje šaljemo na liječenje u Zagreb. Gospa mu je 
odgovorila da Vicku pošaljemo u Zagreb". 

Pojava je odlučna da se Vicka pošalje na liječenje u 
Zagreb. A sada usporedi, ovdje, s datumom: 8. VI. 1983. 

18. XII. 82: "Budući da je u našim očima njegov 
izvještaj znanstveno površan te doveo izjave vidjelaca u 
'kontradikciju' a ispušta momente koji mogu objasniti 
'kontradikcije', pitali smo Gospu: 

1) - Da li da o. Biskupu pismeno odgovorimo. Djeca su 
nam prenjela odgovor: 

Od. - Da. Odgovorite"! 

Pogledaj komentar nakon sljedećega "viđenja" i 
nadnevka ! 

20. XII. 82. "Posebnih poruka nije bilo Ali su bila dva 
zanimljiva pitanja na koja je Gospa dala odgovor: 

1) Da li da se vjernicima u Mostaru podijeli objektivni 
izvještaj o herc. slučaju u verziji fr. Stanka Vasilja, nakon što je 
o. Biskup objavio nezgodan članak u svome Vjesniku ? 

Odg. - Ne! 

2) Je li bolje da vidioci s tobom mole a da hodočasnici 
svoja pitanja rješavaju sa svećenicima? 

Odg. - Bolje je da sa mnom mole a da vjernici mole 
kako im je rečeno i da pitanja rješavaju sa svećenicima. Ja ću 
ipak odgovarati na postavljena pitanja." 

Ne možemo se načuditi da međugorska "pojava" odlučno 
zabranjuje da se u "Mostaru podijeli objektivni izvještaj o 
hercegovačkom slučaju" iz pera dr. fra Stanka Vasilja, nasuprot 
"nezgodnu članku" Dodatak "Informacijama", koji je objavio 
biskup Žanić u Vjesniku hercegovačkih biskupija, 2/1982. 
Biskup je reagirao na Infonnacije (24 stranice) fra Tomislava 
Vlašića. I Biskupov bi članak po sebi mogao biti objektivan, ali 
je - "nezgodan 

25. XII. 82: "Gospa je bila posebno svečana. U naručju 
je imala maloga Isusa, koji se slatko smijao!" 

Mali se Isus "slatko smijao" Na našim uobičajenim 
slikama po crkvama ne vidimo božanskoga Mališana da se 
smije. 

27. XII. 82: "Danas je završen kip Kraljice Mira... 
Navečer smo pitali Gospu da li da taj kip postavimo u crkvu. 
Ona je potvrdno odgovorila." 

Međugorska pojava određuje kada će biti sveta Misa u 
župnoj crkvi, posebno za bolesnike; kazuje gdje će biti 
postavljen njezin kip; tražit će da određeni franjevac ostane u 
Međugorju ... 

31. XII. 82: "Vidioci su bili na okupu svi osim Mirjane 
(= Dragićević). Mirjana više nije vidjelica, rekla nam je Ivica. 
Također joj je Mirjana rekla da je na Božić zadnji put imala 
viđenje i daje dobila 10. "tajnu". 

Vidi primjedbe u sljedećem "viđenju 

4. I. 1983: Piše kroničar fra Tomislav Vlašić: 
"Pojedinačno sam razgovarao s: 

Vickom - Uz njihove zajedničke stavove ona je rekla i 
dva druga značajna momenta. 

(1) Prije pet-šest mjeseci (to imam zapisano u dnevniku) 
Gospa je rekla za Ivana Jurčića, koji je bez lijeve noge, da će 
nekoliko dana nakon vidljivog znaka na brdu potpuno ozdraviti. 
(....) 

(2) Mislim da se Gospa prestala ukazivati Mirjani zato 
što ne ostvaruje ono što Gospa hoće. Vidjeli ste kako se oblači, 
šminka, nikad je ovdje nema... ja tako mislim, naglasila je 
dobro. Osim toga Ivan Dragićević mi je povjerio - ah da to 
drugima ne govorim - da mu se Gospa potužila na Mirjanu i da 
mu je rekla da joj je već povjerila 10. tajnu i prestala se 
ukazivati. Meni nije ništa o njoj govorila, ističe Vicka". 

Prvo, ovdje se jasno priznaje da se nije dogodilo nikakvo 
čudo 16. XII. 1981. (vidi gore!). Obična fantazija! Čudo je 
obećano da će lijeva noga Ivanova potpuno ozdraviti "nakon 
vidljivog znaka na brdu". Znamo da nije bilo nikakva vidljivoga 
znaka na brdu! 

Drugo, ne čudimo se Vickinu mišljenju što se njezina 
pojava više ne ukazuje Mirjani imajući u vidu "kako se oblači, 

šminka, nikad je ovdje nema". To je Vickino mišljenje. Ali zašto 
to ne rekne "Gospi"? 

Treće, vrlo je čudno kako se "Gospa" potužila Ivanu na 
Mirjanu, a neće da upozori izravno Mirjanu. Nemoguće je da je 
se boji. Ili nema koristi? 

Četvrto, takvo pripisivanje "tračeva " Blaženoj Gospi jest 
nedostojno svakoga kršćanina, kamoli povlaštenih "vidjelaca ". 

7. 1. 83: "Posebnost je viđenja to što im je Gospa večeras 
počela pričati svoj život. Priča im i gledaju je u njenom razvoju. 
Rekla im je da će im u nastavcima pričati svoj život. O tome im 
je zabranila drugima pričati dok im sve ne rekne. Naglasila je 
svakom od njih da piše njezin životopis". 

Svako od njih piše životopis. U nastavcima. Ima li to 
ikakve jeke i veze sa tv-serijama ili sličnim slučajevima i 
crtićima? 

18. II. 83: "Ovdje je bila i Mirjana Dragićević, kojoj se 
Gospa prestala ukazivati. Došla je pozdraviti fr. Jozu. Pričala 
nam je jednu stvar koju mi nismo znali. Njoj je Gospa povjerila 
šifre tajni, koje samo Mirjana razumi. Tako se tajne mogu 
sačuvati i u slučaju da netko papir odnese". 

Nije dosta što je sve samo po sebi tajna, apokaliptička 
tajna, nego još i šifrirana tajna! Ali samo u Mirjane dok su joj 
trajala "ukazanja", jer su prestala na Božić 1982. 

6. III. 83: "Fr. Tomislav Vlašić ovih dana boravio je u 
Dubrovniku. Razgovarao je s Ivanom Dragićevićem. Ivan loše 
uči, a čini se da se trudi. Viđenja ima svaki dan. Nedavno je 
imao iskustvo fizičke odsutnosti; Gospa ga odvela u raj, reče." 

Kako u školi proći kad ga njegovo "ukazanje", umjesto 
ozbiljna upozorenja zbog neučenja, odvodi u "raj"?! Ivan je 
otpušten iz škole u siječnju 1983. s više negativnih ocjena. 

11. IV. 83: "Viđenja - mali Jakov je bio sam. Imao je 
viđenje. Značajno je to što je njemu Gospa završila pričati svoj 
život. On je sve pribilježio. Kaže da to može dati samo onda kad 
mu Gospa dadne dozvolu". 

Jakovu je počela pričati životopis ima točno 3 mjeseca i 
četiri dana (=7.1.83). 

24. V. 83: "Jelena Vasilj mi je rekla da i dalje ima svaki 
dan viđenja. Gospa joj je rekla a da ona nije postavljala pitanje, 
da želi da fr. Tomislav Vlašić okupi jednu grupu mladih koje bi 
Gospa posebno vodila i davala im zadatke. Stoga je fr. 
Tomislava pozvala da dođe sutra na molitvu u Jeleninu kuću". 

Nisu dosta poruke župi i svijetu o postu, molitvi i pokori, 
nego još i ekstra molitvena skupina kojoj će "pojava" davati i 
ton i zadatke preko fra Tomislava Vlašića. Nažalost, kasnije će s 
tom molitvenom skupinom i njezinim vođom imati posla i 
crkvene komisije i voditelj će bit će svrgnut s uprave i svoje 
zajednice i svoje "grupe mladih 

25. V. 83: "Posebno im je spomenila da se moli i posti za 
biskupa". 

Ako su se molili i postili za biskupa Žanića, učinak u 
određenom smislu nije izostao: kao što je svim srcem svojim, 
svim umom svojom i svim bićem svojim vjerovao da je 
Bezgrješna, Djevica, Bogorodica, Uznesena dušom i tijelom na 
nebesa i okrunjena za Kraljicu svijeta, tako je čvrsto bio uvjeren 
da se u Međugorju ne ukazuje! 

3. VI. 83: "Pitanje: Fra Tomislav (=Vlašić) je naumio 
pozvati župu da moli i posti na nakanu da bi Crkva ove događaje 
priznala nadnaravnim. Smatra da je i to obveza župe: izmoliti taj 
dar. Da lije na pravom putu? 

Odg. Na pravom je putu. Neka župa moli za taj dar." 

Evo dvadeset godina Crkvi na pada na pamet da ta 
"ukazanja" prizna "nadnaravnima"! Ali Crkva, slijedeći Isusa 
Krista, sveudilj preporučuje molitvu i post ne samo u 
Međugorju, nego svakomu vjerniku na cijelome svijetu. 

4. VI. 83: "Ivanka - mi je rekla da joj je Gospa 
22.V.1983. prestala pričati svoj život. Njoj je Gospa povjerila 
nepoznatu abecedu s odgovarajućim slovima hrvatskog jezika 
(Reče da joj je rekla daje nešto tako prvi put u povijesti nekomu 


122 



dano). Ona je taj život, diktiran od Gospe, napisala u tom jeziku. 
Sada ga prevodi." 

Pred ovom zagonetkom čovjek stoji ko skamenjen: 

Najprije Ivanki pojava priča svoj životopis punih 140 
dana (Jakovu, rekosmo, samo 94 dana), a Vicki 850 dana. 

Zatim, Ivanki je povjerena nepoznata abeceda s 
odgovarajućim slovima hrvatskoga jezika. 

Treče, to je nekomu dano prvi put u povijesti 
čovječanstva! 

Četvrto, životopis je napisan u tom jeziku. Kojem? 
Hrvatskom ili tom nepoznatom? Bit će nepoznatom, dok ga sada 
"prevodi", valjda na hrvatski. 

I gledaj sada te misterioznosti: nepoznata abeceda, 
nepoznatoga jezika, jedinstvenoga u povijesti svijeta, sad se sve 
prevodi na suvremeni hrvatski. I što ako joj netko nađe taj 
transkript i prijevod, odnese i objavi! I čemu tolika maskiranja i 
dešifriranja? 

8. VI. 83: Jakov je pitao: "Da li da A. Šimić ide na 
operaciju, ili ne?" 

Odgovor je bio: "Neka sami odluče" (misli na roditelje). 

Kroničar dodaje komentar: "Odgovor je interesantan jer 
je principijelan. Gospa prepušta slobodu i savjest iza koje treba 
stati puna odgovornost osoba i njihova vjera." 

Najprije taj odgovor nije uopće principijelan, nego 
neprincipijelan. Kad se radilo o "vidjelici" Vicki: slati je u 
Zagreb na liječenje ili ne slati, nije "Gospa" rekla: Neka sami 
odluče, nego je odgovorila da je "pošaljemo u Zagreb" 
(15.XI.82). Jednima prepušta na volju i na savjest, a druge 
savjetuje konkretno što će učiniti. Roditelji od A. Šimić mogli su 
očekivati da će međugorska pojava njihovo dijete "čudom" 
izliječiti, a ne da će sve prepustiti njihovoj odluci! Zar to nisu 
znali i bez nje! 

12. VI. 83: "Ivan Dragićević postavio je jedno pitanje na 
koje je dobio odgovor. 

1 . Da li da fratri počnu iskop oko crkve za klima uređaj 
ili trebaju pitati vlasti za to." 

Odg. "Neka ne započimaju bez pitanja. Odmah će špijuni 
javiti. Doći će i zabraniti radove. Otiđite i lijepo ih zamolite da 
vam dozvole to uraditi". 

Neka ovo ostane bez ikakva komentara! 

14. VI. 83: "Pitanje: Što želiš da svećenici propovijedaju 
i govore za devetnicu godišnjice ukazanja?" 

Odgovor - "Neka oni čine što misle daje najbolje. Ipak 
bi dobro bilo da kroz ove dane podsjete vjernike na događaje 
koji su se ovdje zbili s mojim dolaskom. Neka ih podsjete na 
ono zbog čega sam došla". 

Pojava je "principijelna" s obzirom na to što će 
svećenici propovijedati: što god žele i misle da je najbolje. Ali 
ne može ostati "neprincipijelna" i propustiti priliku da ih ne 
podsjeti, i to dva puta, zbog čega se ona u Međugorju 
"ukazuje"! 

25. VI. 83: "Cjelokupni protok ljudi prošle godine bio je 
oko 100.000". 

Kako je kroničar mogao zaboraviti da je njegova 
izmišljena "Gospa " dala svečanu izjavu da je samo u dva dana 
prošle godine, i to za njezinu obljetnicu "ukazanja", 24- 
25. VI. 1982. bilo točno "110.000". Vidi gore datum: 25. VI. 82. 
Odakle onda kroz cijelu godinu 10 tisuća manje? Ili ni 
matematika nije više što je nekad bila? 

6. VII. 83: O. Tomislav Pervan, na biskupovu naredbu, 
zabranio je vidiocima da predmole krunicu i 7 Očenaša... Bilo 
im je teško. Jakov je pitao Gospu da li će ipak ići moliti pred 
oltar. Ona je odgovorila: "Kad je već tako, ne idite, da ne biste 
provodili inat. Ako možete sutra se lijepo dogovorite...". 

Jelena Vasilj - vidjelica kaže da joj je Gospa rekla ove 
riječi tokom večerašnjeg viđenja. I to je izrekla plačućim 
glasom: 

"Jadni svijete u kakvo si zlo upao. . . !" 

"Moj biskupe, obrati se i otvori mi srce. Povjeruj mojim 
riječima...!" 

"Svugdje gdje god sam se ukazivala Crkva mi nije 
vjerovala. A svijet je vjerovao i molio. Bog gaje uslišavao. I vi 
molite i postite. Bar vi." 

Prvo, vjerni župnik želi vjerno provesti biskupovu 
naredbu. Ali "vidioci" bi mimo biskupa. Pojava ih suzbija da ne 
čine iz inata. I prepušta im da se "lijepo dogovore". Tko s kime? 

Drugo, međugorska pojava plače nad biskupom 
Žanićem. Možemo se zaista pitati zašto tolike suze roni nad 
biskupom. On je više puta dolazio u Međugorje i djecu ispitivao. 
I uvjerio se da su takozvana ukazanja nestvarna. On je vjerovao 
u Blaženu Djevicu Mariju i volio je, silno, odmah iza Boga! Nije 
vjerovao u izmišljaj e, utvare i praznovjerja! 

Treče, da je biskup Žanić nakon tolikih osobnih i 
komisijskih istraživanja u svim tim "porukama” otkrio i zrno 
istine, on bi se istini obradovao, jer je bio čovjek od istine! A 
neistine nije mogao smisliti! 

Četvrto, svugdje gdje se Gospa do sada "ukazivala", 
Crkva joj nije povjerovala, a svijet joj je povjerovao, kaže 
Jelena. To jednostavno nije istina. Zna se točno na koliko joj je 
mjesta Crk\>a povjerovala, i ne zna se uopće na koliko joj je 
mjesta "svijet” povjerovao i još uvijek praznovjerno lakovjeruje 
i tumara, makar Crkva imala posve suprotno zdravo mišljenje! 

29. VII. 83: "U večernjem viđenju, to sam zaboravio 
gore staviti, bila je jedna poruka za mlade, koji su se spremali na 
hodočašće na Š. Brijeg. Evo je: 'Želim da cijelim putem molite i 
slavite Boga. Tamo ćete se susreti s mladima. Govorite im o 
porukama koje sam izrekla. Nemojte se stidjeti'." 

U ovom slučaju nije zabranila susrete sa širobriješkom 
mladeži, kao što je zabranila susrete međugorskih "vidjelaca" s 
"vidiocima" iz župe Izbična (vidi: 20. 1. 82). 

Drugo, čudno da pojava pretpostavlja da se mladi mogu 
stidjeti poruka međugorskih! 

5. IX. 83: "Danas je umrla majka Jakova Čole vidioca... 
Jakov kaže da mu se Gospa ukazala u sobi. Kaže da ga je 
utješila i daje rekla: "Tvoja majka je sa mnom u nebu". 

Ako međugorska pojava živa fratra proglašava svecem, 
kao što je učinila s fra Jozom Zovkom (vidi 2 1 .X. 1 98 1), kako 
neće kudikamo lakše dati sličnu izjavu za osobu koja je već 
preminula. 

29. IX. 83: "Dvojica svećenika iz Liverpoola dobili su 
preko Ivana i poruku i pitali su: Sto nam je činiti? Odgovor je 
glasio: 

propovijedajte poruku; 

govorite o događajima u Međugorju i 

rastite dalje u osobnoj molitvi." 

Međugorska je pojava neumorna u propagiranju svojih 
vlastitih "ukazanja" i "poruka". Svećenici iz Liverpoola trebaju 
doći u Međugorje da čuju "poruku ", da o njoj propovijedaju, da 
govore o međugorskim događajima, točno onako kako Crkva 
nije preporučila do dana današnjega! 

8. I. 1984: "Zamolio sam vidjelicu Mariju Pavlović da 
pita Gospu: ’Što možemo učiniti za o. Biskupa da shvati 
ukazanja?' Odgovorila je Gospa: 'Samo molite i postite!' 

I tako nas je stalno poticala dosad. Od proljeća prošle 
godine cijela župa moli za nj. Mnogi i poste. Od molitvene 
grupe Gospa je tražila da 2 puta tjedno poste o kruhu i vodi. A 
već treći mjesec otkad po Gospinoj želji, postimo o kruhu i vodi 
3 puta tjedno. Većinu svojih molitava prikazuje grupa za nj. 
Često namjenjujemo zajednička klanjanja, krunice, odlaske na 
mjesto ukazanja, gdje za nj dugo u noć molimo. Bog će 
pogledati na molitve i postove". 

Ako je sve točno o molitvama i postovima, kako kroničar 
bilježi, onda se nemoguće oteti dojmu da je dobri Bog pogledao 
na molitve i postove vjernika i utvrdio biskupa Žanića u 
apsolutnu uvjerenju da u Međugorju nema nijednoga autentična 
nadnaravna ukazanja ni poruke! 

5. III. 84: "Danas sam više razgovarao s Ivanom 
Dragićevićem. Ovdje iznosim bitna iskustva koja mije rekao. 

Ponovno je 24. 2. imao iskustvo odlaska u raj. Na 
redovnom viđenju Gospa mu je rekla da dođe sam u 23 sata 
moliti na mjesto ukazanja. Molio je 6 Očenaša, Zdravomarija i 
Slavaocu. Tada se ukazala Gospa, uzela ga za ruku i povela u 
nebo! Uzbuđen i sretan vidio je beskrajni prostor u kojem 
borave sretni ljudi. Među njima je prepoznao Vesu Dragićevića, 
koji je prije nekoliko godina nađen mrtav na gradilištu. Sve 
neopisivo i neizrecivo! S tim raspoloženjem se vratio na zemlju. 
S Gospom je molio 7 Očenaša i Slavaocu. Iza toga pjevali su 
pjesme: Krist na žalu, 

Gospa je izrazila želju i preporučila mu, nakon njegova 
pitanja, za savjet, da završi srednju školu pa da će mu onda 
pokazati put. Također mu je rekla da se povjeri fr. Tomislavu 
Vlašiću da ga duhovno upućuje". 

Naš osvrt: Fra Tomislav Vlašić prenosi nam ovu noćnu 
priču o Ivanovoj molitvi uli sati pred ponoć u brdu "ukazanja". 
I to sam samcat. Opisuje nam njegov odlazak u raj, "u beskrajni 
prostor", gdje je prepoznao samo pokojnoga Vesu a na tako 
neizmjernu prostranstvu. Prikazuje nam Ivanov povratak na 
zemlju, valjda te iste noći. A sve vjerojatno zato da se Ivan 
"povjeri fr. Tomislavu Vlašiću da ga duhovno upućuje"! Ivana 
"Gospa" vodi po nebu, po raju, po beskrajnu prostoru, čak i 
usred crne noći, svaki mu se dan "ukazuje", duhovno ga 
"upućuje" da konačno završi srednju školu u kojoj se samo u 
prvi razred upisivao više puta, pa će ga ona dalje "upućivati” 
što će raditi već punih dvadeset godina. 

U međuvremenu fra Tomislav je morao otići iz 
Međugorja upravo toga ljeta 1984! 

"PORUKE” MEĐUGORJU I SVIJETU 


Neki su izračunali da je međugorska pojava izravno 
uputila župljanima Međugorja od 1. ožujka 1984. do 25. lipnja 
2001. točno 322 "poruke". 1 

Ovdje preuzimamo neke "poruke" iz "ukazanja" kako su 
objavljene u nekim knjigama. I dodajemo svoje naslove 
naglašenim slovima, a svoj kratak osvrt i komentar kosim 
slovima. 

Poruke najavljene četvrtkom. 1. III. 1984: "Draga 
djeco! Ja sam ovu župu na poseban način izabrala i želim je 
voditi. U ljubavi je čuvam i želim da svi budete moji. Hvala vam 
što ste se večeras odazvali. Želim da uvijek budete u što većem 
broju sa mnom i mojim Sinom. Ja ću svakog četvrtka reći 
posebnu poruku za vas." 

Neće to biti ni prvoga petka ni mlade subote, nego 
"svakoga četvrtka". Prava novost. 

Odmah bez reda. Međutim, već idućega mjeseca, 5. 
travnja, četvrtak, nema ništa od toga, nikakve poruke, 
nepredviđena pauza. 

Zatim u četvrtak, 26. IV. 84. stoji: "Gospa nije uputila 
nikakve poruke". Zašto? 

To je objašnjeno sljedećega ponedjeljka, 30. IV. 84., kad 
se Vicka interesirala zašto pojava nije dala "u četvrtak poruku za 
župu"? Odgovor: "Ne želim nikoga siliti na ono što sam ne 
osjeća i ne želi, iako sam imala za župu posebne poruke, kojima 
sam željela probuditi vjeru svakog vjernika. No jedan sasvim 
mali broj prihvatio je poruke četvrtkom. Iz početka ih je bilo 
dosta. Ali kao da je to njima postalo nešto svagdanje. I sada, u 


'R. Caniato- V. Sansonetti, nav. dj ., str. 172. 

2 Usp. Poruke Kraljice mira, Međugorje, 2000., str. 55-166. 

posljednje vrijeme neki upitaju za poruku iz radoznalosti, a ne iz 
vjere i pobožnosti prema mome Sinu i meni". 

Isto nema nikakve poruke ni u četvrtak, 3. V. 84. 

Na Uzašašće, četvrtak, 31. V. 84: "Gospa nije uputila 
poruku za župu. Rekla je vidjelici Mariji da će uputiti poruku u 
subotu, a u nedjelju neka je izreknu na pučkoj misi". A glasila je 
zbilja duhovito: "Molite, nećete se pokajati"! 

Jednako nema poruke ni nekih drugih četvrtaka: 6. VI., a 
ni 14. VI. 84: "Nije upućena nikakva posebna poruka". Ni 28. 
VI. 84: "Nije bilo posebne poruke župi". 

Očito se radi o nestabilnim četvrtcima, o promjenljivim 
odlukama i porukama. Prava je Gospa i vjernija i dosljednija i 
ne može se hvatati u neiskrenosti i neistini. 

Ne tjedno, nego mjesečno. Dapače, od 25. I. 1987. sve 
će se promijeniti: nisu više ni poruke kao što su bile, "svakoga 
četvrtka", nego će se objavljivati tek svakoga 25. dana u 
svakome mjesecu, bez obzira na dan u tjednu. Znači, pojava nije 
uopće dosljedna samoj sebi da će "svakoga četvrtka reći 
posebnu poruku", kao što je bila obećala prvoga dana. Ovisi 
valjda i o raspoloženju "vidjelaca" i onih koji procjeđuju 
njihove "poruke"! 

Međugorje posebno izabranje. Već smo vidjeli prvoga 
dana, 1. III. 84. da je pojava izabrala Međugorje "na poseban 
način". 

Inače malo u kojoj poruci nema riječ: posebno, napose, 
na poseban način! 

Neraspoložena: Ali domalo, 12. IV. 84., nastupa oštro i 
strogo: "Danas vas molim da prestanete s ogovaranjem i da 
molite za jedinstvo župe. Jer ja i moj Sin imamo poseban plan s 
ovom župom." 

A onda nastupa još strože prema svemu svijetu: 

Dva dana stroga posta tjedno i tri krunice dnevno. 14. 

VIII. 84: "Ovo ukazanje bilo je neočekivano. Ivan je molio u 
svojoj kući. Nakon toga počeo se pripremati za polazak u crkvu, 
na večernju službu. Iznenada mu se ukazala Gospa i rekla da 

prenese ovu poruku svijetu: 'Htjela bih da svijet moli ovih dana 
uz mene. I što više. Da posti strogo srijedom i petkom; da moli 
svaki dan bar krunicu, radosna, žalosna i slavna otajstva. . . " 

Ova se "poruka" ne odnosi samo na župu Međugorje, 
nego na cio "svijet". Na tu bi se "poruku" o moljenju cijeloga 
ružarija i o dvodnevnom strogom postu - srijedom i petkom 
možda moglo posve i vjerno odgovoriti - kad bi svi ljudi bili u 
strogom Karmelu! 

Post iz zahvalnosti. 20. rujna 84: "Župu molim da poste 
za zahvalu što im je Bog dopustio da ostanem ovoliko dugo u 
ovoj župi". 

Ako je to Međugorju poručeno treće godine, koliko bi 
župa morala postiti iz zahvalnosti 21. godine "ukazanja"? Inače 
ovdje pojava ističe kako joj je Bog dopustio da ostane u župi. 
Od sada će naglašavati da je ona izabrala župu: 

Izabrani narod. 15. XI. 84: "Vi ste izabrani narod i Bog 
vam je dao velike milosti. Niste svjesni svake poruke koju vam 
dajem. Sad želim reći samo: molite, molite, molite! Ne znam što 
drugo da vam kažem, jer vas volim i želim da u molitvi spoznate 
ljubav moju i Božju". 

Ovdje više ne spominje posta, nego ponavlja molitvu i ne 
zna što bi "drugo " kazala. 

Biblijska Gospa ne stavlja sebe na prvo mjesto ispred 
Boga kao ovdje: "ljubav moju i Božju ". Ona kao ponizno čeljade 
sebe stavlja na drugo mjesto, a svoga zaručnika - Josipa na 
prvo mjesto: "Gle! Otac tvoj i ja s bolom smo te tražili" (Lk 
2,48). 

Mnogo zvanih, malo izabranih. Poruka 10. I. 85: "Ima 
dosta župljana koji ne slušaju poruke, ali zbog onih koji su mom 
srcu na poseban način bliski, zbog njih upućujem poruke za 
župu". 

Nekolicina misara. Do tjedan dana, 17. I. 85. kazuje: 
"... vi ste se, draga djeco, uspavali u molitvi i nekolicina vas ide 
na misu. Izdržite dane kušnje". 

V 

Župa ne prihvaća poruke. Do mjesec dana, 14. II. 85. 
pojava je "žalosna": "Ali cijela župa ne prihvaća poruke i ne živi 
po njima. Ja sam žalosna, i želim da me, draga djeco, slušate i da 
živite po mojim porukama. Svaka obitelj mora moliti obiteljsku 
molitvu i čitati Sveto pismo". 

Osim posta i molitve, ovdje se dodaje i čitanje Svetoga 

Pisma. 

Ultimatum župi. 21. II. 85: "Iz dana u dan pozivala sam 
vas na obnavljanje i molitvu u župi, ali vi to ne prihvaćate. 
Danas vas pozivam posljednji put... Ako to ne učinite, ne želim 
vam upućivati poruke. Bog mi to odobrava". 

Međutim, prije će promijeniti ideju pojava, nego 
Međugorje! 

Unatoč svemu, milija od ostalih. 21. III. 85: "volim vas 
i na poseban način sam izabrala ovu župu koja mi je milija nego 
ostale, gdje sam rado boravila, kad me je Svevišnji slao". 

Milija i od Lurda i od Fatime, gdje su pravi vidioci 
proglašeni blaženima i svetima! 

Jedinstvena od postanka svijeta. Na Veliki četvrtak, 4. 
IV. 85: "Danas je dan kada sam vam željela prestati upućivati 
poruke, jer me pojedinci nisu prihvatili. Župa se je pokrenula, i 
želim vam davati poruke kao nikada u povijesti, od nastanka 
svijeta". 

Jest malo pretjerano, jer prava povijesna Gospa ne 
ukazuje se "od nastanka svijeta", nego kako se ona pojavila na 
ovome svijetu, odnosno otkako je uznesena na nebo, ima dvije 
tisuće godina! 

Kušnja "na poseban način". 11. IV. 85: "Od danas 
župu Bog želi kušati na poseban način da bi je mogao u vjeri 
učvrstiti". 

Cvjetić. 1. VIII. 85: "Želim vam reći da sam ovu župu 
izabrala i da je čuvam u svojim rukama kao cvjetić koji ne želi 
umrijeti". 

Različita od ostalih. 6. II. 86: "Ova župa, koju sam 
izabrala, posebna je i razlikuje se od ostalih." 

Nije jasno ni po čemu je posebna, ni različita od ostalih. 
Znamo da dragi "Bog nije pristran" (Dj 1 0,34/ A sigurno ni 
draga Gospa. A tko joj pripisuje pristranost, niječe joj naslov 
Ogledalo Pravde! 

Opredjeljenje za raj. 25. X. 87: "Danas vas sve želim 
pozvati da se svaki od vas odluči za raj." 

Skriveni planovi sa župom. 25. XI. 87. još se ne zna 
koji su planovi sa župom: "Ako ne molite, nećete moći otkriti 
moju ljubav i planove koje Bog ima s ovom župom i sa svakim 
pojedincem". 

Daleko od svetosti. 25. III. 89. "Već godinama svi ste 
pozvani na svetost, a još ste daleko". 

Slično ponavlja tri godine kasnije: 

Još nema prave odluke. 25. I. 1992: "Ja sam s vama i 
želim vas prihvatiti u svoje srce i zaštititi, ali se vi još niste 
odlučili." 

Prenesimo jednu i iz 1991., 25. VI. Kakve su poruke iz 
"ukazanja" u odnosu na Sveto Pismo? "Ukazanje" se i za to 
pobrinulo: "Zato, dječice, molite i čitajte Sveto pismo da biste 
preko Svetog pisma otkrili poruku za vas preko mojih 
dolazaka". 

"Vidioci” će najbolje preko Svetoga Pisma otkriti poruku 
za sebe preko "mojih dolazaka". To jest Sveto Pismo potvrđuje 
"ukazanja", a "ukazanja" Sveto Pismo! 

Bespomoćna. Na Blagovijest, 25. III. 92: "Zato, evo što 
vam kažem: Sotona se poigrava s vama i s vašim dušama. A ja 
vam ne mogu pomoći, jer ste daleko od mog srca." 

Međugorje kao znak. 25. IV. 92: "Međugorje je znak 
svima vama i poziv da molite i oživotvorujete dane milosti koje 
vam Bog daje". 

Zašto rat dugo traje? Objašnjenje u poruci 25. X. 1993: 
"Pričate, a ne živite; zato, dječice, i ovaj rat tako dugo traje." 

Malo čudno objašnjenje. 

A na Božić te iste 93. godine: "Vi pričate, pričate, a ne 
molite. Zato, dječice, odlučite se za molitvu". 

Eto ni onih odabranih petero-šestero, kojima se tisuće 
puta "ukaže", ne mogu se "odlučiti za molitvu", kako će tek onih 
pet-šest milijardi kojima se uopće ne ukazuje! 

Plan i dalje skriven. 25. IV. 1994. poruka: "Dječice, 
pozivam vas da svatko od vas pomogne da se ostvari moj plan 
preko ove župe." 

Još se ne zna točan plan. 

Drago mjesto, 25. II. 1995: "Danas vas pozivam da 
postanete misionari mojih poruka, koje dajem ovdje preko meni 
dragog mjesta. Bog mi je dopustio da ostanem ovako dugo s 
vama..." 

Iako ne nailazi na pravi odgovor. 

Uporni otpori, 25. VII. 95: "Dječice, želim od vas 
napraviti prelijepi buket spreman za vječnost, ali vi ne 
prihvaćate put obraćenja, put spasenja koji vam nudim preko 
ovih ukazanja". 

Ako "vidioci", koji svaki dan razgovaraju s pojavom, ne 
prihvaćaju put obraćenja, koliko li će manje preostali, 
nevidioci? 

Samo duhovna zvanja. 25. VIII. 1997.: "Pozivam sve 
svećenike, redovnike i redovnice da mole krunicu i uče moliti 
druge." 

Poruka od 14. VIII. 1984., trinaest godina prije toga, 
bila je u tome da "svijet” moli tri krunice. Sada samo svećenstvo 
i redo vništvo. 

Hvala što živite poruke. 25. VI. 1998: "Danas vam 
želim zahvaliti što živite moje poruke". 

A tri mjeseca kasnije pogledaj ovoga stroga prijekora: 

Počnite živjeti poruke. 25. IX. 98. "Puno govorite, 
dječice, a malo radite na svom obraćenju. Zato, obraćajte se i 
počnite živjeti moje poruke. . ." 

Mir i blagostanje. Na Božić, 25. XII. 1999. pojava 
govori o vremenu ne samo "mira", nego i "blagostanja". 

Više materijalno nego duhovno. 24. IV. 2000. "Draga 
djeco! Pozivam vas i danas na obraćenje. Previše se brinete za 
materijalne stvari, a malo za duhovne". 

Dakle i nakon 20 godina "ukazanja", i to svakodnevnih, i 
na stotine "poruka" sve isto kao na početku. Kao i daleke 1984., 
8. ožujka: "Draga djeco, obraćajte se vi u župi"! 

Pojava u međugor skini "ukazanjima " iz ovih je poruka 

sad žalosna, sad radosna; 

sad hvali župu mimo ostale, 

sada joj daje posljednju opomenu; 

sad je želi napustiti zbog nevjernosti pojedinaca, 

sad opet zbog cijele župe; 

sada je bespomoćna i razočarana, 

sada opet vedra i vesela. 

O Gospe moja, što to od tebe činel rekao bi biskup Žanić 
1987. u Međugorju! 

JESU LI SVE VJERE JEDNAKE? 


Da pođemo s jednoga domaćega brežuljka... U godini 
smo 1981. 

1) Međugorske "poruke" o jednakosti među 
religijama. Brižljivi ljetopisac bilježi u župnu knjigu kronike: 
"Karakteristika ukazanja je odgovor koji je Gospa dala na 
postavljena pitanja djece, koja im je netko napisao. Evo pitanja i 
odgovora: 

Jesu li sve vjere dobre? Jesu li sve vjere iste?" 

"Ukazanje" odgovara: "Sve su vjere pred Bogom iste. 
Bog njima vlada kao vladar u svome kraljevstvu. . . U svijetu sve 
vjere nisu iste, jer se ljudi ne pokoravaju Božjim zapovijedima, 
već ih odbacuju i kvare". 1 

Više je tvrdnji teološki neodrživih u tome "odgovoru". 

Prvo, "vidjelica" ne prenosi odgovor na upit jesu li sve 
vjere "dobre", nego skolastički razlučuje da su sve vjere pred 
Bogom "iste", a u svijetu nisu iste. 

Drugo, ako su sve vjere "iste", što će ih toliko pred 
Bogom? 

Treće, nije uopće pitanje pokoravaju li se ljudi ili ne 
pokoravaju Božjim zakonima, jer o tome ne ovisi sud jesu li sve 
vjere, odnosno religije iste pred Bogom i pred svijetom. 

Godinu dana kasnije, jedna tzv. "vidjelica" za vrijeme 
svoga "ukazanja" pita misterioznu sugovornicu za neku 
katoličku djevojku koja se želi udati za mladića pravoslavca: što 
činiti? Ako su vjere iste, je li jednako bio ga katolik ili 
pravoslavac? 

Nevidljiva pojava dvoznačno i nevjerojatno tumači: "U 
mojim i Božjim očima sve je jednako. Nije jednako za vas koji 


'T. VlaŠIĆ, Viđenja, u: Kronika ukazanja, 1. listopada 1981. Preslik 
na Biskupskom ordinarijatu u Mostaru. 

ste se razdijelili. Bolje je onda, ako je moguće, da se ne udaje za 
toga, jer će trpjeti ona i djeca; teško će moći živjeti na putu 

• f f 2 

vjere... 

Sad se čovjek čudi, ljuti i smućen pita: Teško će živjeti 
na putu koje vjere - katoličke ili pravoslavne? Koje vjere, ako su 
obje vjere "iste" u "Gospinim" i Gospodinovim očima? Ako su 
iste ili jednake vjere, što ima veze u kojoj se vjeri nalazi 
zaručnik, a u kojoj zaručnica! I zašto uopće trpjeti, zašto ne 
prijeći iz iste vjere u istu vjeru i živjeti po toj istoj drugoj vjeri 
ako su i jedna i druga iste i jednake? "Ukazanje" nagovješćuje 
da će ta djevojka, uda li se, imati djece, ali da će trpjeti i ona i 
njezina djeca zbog mješovite ženidbe. Muž neće trpjeti. 
Blaženoj Djevici pripisuju se takvi nesuvisli odgovori kao daje 
mitološka proročica Sibila u grčkim Debi ma tisuću godina prije 
Isusa Krista, Gospina Sina! 

Međutim, zanimanje za problem "istih vjera" ili 
"jednakih religija" ne prestaje. Pet godina kasnije mariolog abbć 
Renć Laurentin insistira kod jedne od navodnih "vidjelica" da 


i. VlaŠIĆ, Mješoviti brak, u: Kronika ukazanja, 18. kolovoza 

1982. 

3 Delfi, grad u blizini Atene, posvećen bogu Apolonu još 1100. prije 
Krista. U 6. stoljeću prije Krista tu je sagrađen hram Apolonu, koji je po 
legendi ubio zmiju pitona. Odatle Pitija. Bila je tu velika rascijepljena 
hridina, a u rascjepu usta proroštva. To je bilo međunarodno pogansko 
svetište. Ta su proroštva imala velik utjecaj na grčku religiju, ekonomiju i 
politiku. Rimljani su ga osvojili 190. prije Krista i dali mu veliku važnost. 
Još 360. godine poslije Krista car Julijan, apostata, konzultirao je Pitiju. 
Delfe je uklonio car Teodozije 390. Postojalo je 1500 godina. Proroštva su 
bila gotovo svaki dan. Pitija proročica postavila bi se u onome procjepu i u 
ekstazi izgovarala čudne zvukove i riječi, koje bi svećenici prevodili. Ljudi 
su vjerovali da su to bile riječi boga Apolona. Onima koji su ih tražili, 
redovito su davani nerazumljivi i dvoznačni odgovori. Npr. pita je jedan 
vojskovođa, hoće li se živ vratiti iz rata. Ona odgovara zamršenom 
konstrukcijom: Aio te, Aeacida, Romanos vincere posse = Kažem ti, 
Eakoviću, da možeš pobijediti Rimljane. I obratno: Kažem ti, Eakoviću, da 
Rimljani mogu pobijediti tebe (Eaković je Pir, potomak Eakov). 

to, s obzirom na te "iste vjere", ipak razbistri, jer su ljudi, 
osobito teolozi, ošamućeni. Jedno Crkva, drugo ona. 

"Vidjelica" njemu odgovara: "Da ste me pitali tumačenje 
odmah, bilo bi jasnije. Nakon više godina, ne usuđujem se 
tumačiti sama od sebe. Ja to prepuštam teolozima. Ja ću moliti 
da oni imaju svjetla. Gospa mi je rekla da su sve religije jednake 
pred Bogom, tj. svi su ljudi jednaki pred Bogom, i nije podjele 
učinio Bog, nego ljudi." 

Dakle, sve su religije jednake, a to točno znači da su svi 
ljudi jednaki pred Bogom! Potpuna jednakost između religija i 
ljudi! 

Ali uporni mariolog navaljuje da upravo tu teološku 
zavrzlamu povlaštena "vidjelica" razmrsi. 

"Vidjelica" na to još zamrsitije: "Mi smo svi jednaki 
pred Bogom, bez obzira na religiju ili naciju kojoj pripadamo. 
Poštuj mo jedni druge!" Kratko i nejasno! 

Laurentin se tek sada pravo zainteresirao i hoće pravo 
rasvjetljenje od svoje subesjednice "vidjelice" da se problem 
ukloni i iz "ukazanja", a valjda i iz teoloških rasprava, pa 
priupita: "Ah za tebe, Isus ih Muhamed ili Buda, je li to 
jednako?" Prevoditeljica Darija tumači mu da dotična 
"vidjelica" nije razumjela tih riječi, nego je "vidjelica" dodala: 
"Isus je pravi Bog i pravi čovjek. Ljudi su učinili podjele. Svi su 
ljudi jednaki. Ljubav je pravo milosrđe. Gospa je velika. Ona je 
naša Majka. Ona se ne može usporediti ni s kim drugim". 4 

Laurentin drumom, "vidjelica" šumom! 

Nebeska se sugovornica nije više navraćala na tu temu, 5 
evo već 20 godina. 

Katoličkoj zaručnici goruće pitanje savjesti: može li se 
životno nekažnjeno udati za pravoslavca ili muslimana, da ne 


4 M. de la Sainte Trinite, Medjugorje en toute verite, St. Parres 
Les Vaudes, 1991., str. 115. 

3 J. Bouflet, Medjugorje ou fabrication du surnaturel, Pariz, 1999., 
str. 116-118. 


137 



zaniječe svoju vjeru. A onda se Nazaretskoj Djevici pripisuju 
dvoznačni i heretični odgovori i savjeti: U mojim je očima sve 
jedno te isto, tako-jednako, ali ti ćeš, ženska glavo, nagrajisati! 

Ruku na srce, nije ovo muka samo djevojaka udadbenica 
na ovim ekumenskim prostorima, nego pravi teološki rebus. 
Rebus koji je u svoj širini suvremene rasprave izazvao 
Deklaraciju Dominus Iesus Kongregacije za nauk vjere, 6 
čuvarice dvotisuć ljetne katoličke vjerske baštine. Trebalo je 
odgovoriti na čitav niz upita: Što je to religijski pluralizam, a što 
religijski relativizam? Omogućuju li sve religije na svijetu 
vječno spasenje čovječanstvu? Jesu li doista sve religije pred 
Bogom jednake? I one koje se ponose Božjom Objavom i one 
koje se izričito na Objavu ne pozivaju? Zar su na istoj religijskoj 
ravnini Isus iz Nazareta, Muhamed iz Meke, Buda ispod 
Himalaja ili Konfucije iz Šantunga? Je li, na priliku, sv. Nikola 
Tavelić, Šibenčanin, srednjovjekovni čudak ili svevremeni 
mučenik i svjedok katoličkog uvjerenja pred muslimanskim 
kadijom koji gaje 1391. dao sasjeći usred Jeruzalema? Stoje to 
dijalog među religijama? Smije li se govoriti o "obraćenju" ili 
samo treba ponavljati do iznemoglosti, unatoč svoj praktičnoj 
jalovosti: dijalog-dijalog? Čemu služe katoličke misije u 
svijetu?* 


* Vrhbosnensia, 2/2001., str. 329. 


6 Kongregacija za nauk vjere, Dominus Iesus , KS, Zagreb, 
2000., Dokumenti, br. 125. 

GODINA 1992. 


ISTINA JE VELIKA, I POBIJEDIT ĆE 


Radio Vatikan: Pred Vama je Međugorje. Kakav ćete 
stav zauzeti prema njemu? 

Novoimenovani biskup koadjutor: Uvjeren sam da je 
Gospa toliko moćna da će i sama, po Božjoj volji, poduzeti sve 
da puna istina o njoj ispliva na površinu i zasja u punome sjaju. 
Istina je velika i odnijet će pobjedu. Magna est veritas et 
praevalebit. S pomoću Božjom, molit ćemo i raditi na tome.* 


* Iz razgovora s imenovanim biskupom koadjutorom 
Ratkom Perićem na Radio Vatikanu dan nakon proglašenja, 12. 
lipnja 1992. 

NESPORAZUMI OKO "UKAZANJA" 


Novinar: Na svečanosti u Neumu biskup Žanić Vam je u 
pozdravnoj riječi stavio na srce jedinstvo i slogu svećenika. Nije li 
povod tome poznati ’ hercegovački slučaj’ i nesporazumi oko 
ukazanja Gospe u Međugorju? Kako gledate na ta rješenja danas? 

Biskup: Oba su slučaja formalno i crkveno riješena, samo 
valja rješenja razborito i s ljubavlju provoditi. Prvi je slučaj riješen 
1975. godine poznatom odlukom Svete Stolice odnosno Svetog 
Oca, o raspodjeli župa u mostarsko-duvanjskoj biskupiji. A drugi, 
"međugorski", riješen je jednodušnom Izjavom hrvatskih biskupa u 
Zadru 10. travnja 1991. godine, i neosporenom od Svete Stolice, o 
neutemeljenosti nadnaravnih ukazanja u spomenutome mjestu. I 
nitko nije pozvan ni ovlašten odstupiti ni slova ni od jednoga 
rješenja. I neka se ovo ne smatra krutim stajalištem, nego 
dosljednim poštovanjem Crkve i crkvenih odluka. Crkva je 
ustrojena na crkvenom posluhu hijerarhijske i vjerničke volje, i 
ništa je tako ne kompromitira kao neposluh, razdor i buntovni 
ljudski "neću" vlastite djece. I ništa joj tako ne daje pečat ljubavi i 
aureolu svetosti kao posluh. Znam da nije moderno i pomodno 
govoriti o posluhu, ali, kad bih drugačije navijao, udaljio bih se od 
Isusova posluha i Duha.* 


* Slobodna Dalmacija, 6. listopada 1992., str. 10-11. 

GODINA 1993. 


DVA VIDA IZJAVE 

Novinar: Biskupe Ratko, uskoro će 12. obljetnica 
navodnih ukazanja Gospe u Međugorju. Nedavno smo pročitali da 
je do sada više milijuna hodočasnika bilo u Međugorju. 
Pretpostavljamo da Biskupska konferencija za Međugorje i dalje 
radi, iako je ovaj rat onemogućio dolazak većeg broja vjernika u 
mjesto ukazanja B. D. Marije. Podsjećamo na izjavu prijašnje 
Biskupske konferencije u kojoj, među inim, stoji: "Brojna 
okupljanja vjernika s raznih strana koji u Međugorje dolaze 
potaknuti i vjerskim i nekim drugim motivima, zahtijevaju pažnju i 
pastoralnu skrb u prvom redu dijecezanskog biskupa, a s njime i 
drugih biskupa, kako bi se u Međugorju, i povezano s njime, 
promicala zdrava pobožnost prema Blaženoj Djevici Mariji, u 
skladu s učenjem Crkve. " Iz dosadašnjih Vaših iskustava smatrate 
li da je pobožnost prema Gospi u Međugorju u skladu s naukom 
Crkve, te u tom smislu pohađate li Međugorje i dajete li određene 
poticaje? 

Biskup: Prvo, volio bih da niste, vjerujem nenamjerno, 
izostavili prvu i glavnu rečenicu te biskupske Izjave koja govori o 
međugorskom fenomenu, a glasi: "Na temelju dosadašnjeg 
istraživanja ne može se ustvrditi da se radi o nadnaravnim 
ukazanjima i objavama". Ta razborita biskupska rečenica kaže da 
na osnovi stručnih prouka "vidjelaca" i "viđenja" ne može se 
tvrditi da su posrijedi nadnaravna Gospina ukazanja. Za 
autentičnost Crkve i procjenu istinitosti ukazanja snažniji je glas, 
pogotovo jednodušan, dvadesetorice redovnih i odgovornih 
biskupa, apostolskih nasljednika, nego sva "svjedočenja" 
"vidjelaca" i ushiti eventualnih 20.000.000 "hodočasnika". A kad 

se doda da Sveta Stolica također na svoj način stoji iza te Izjave, 
onda je jasno značenje te rečenice. Crkva nikada ne posvećuje 
neistinu. Stoga, upornim propagiranjem takozvanih "ukazanja" i 
"poruka" kao istinitih, pa i iz crkava i s oltara, ne uvećava se 
Gospina slava. O Njoj je Crkva izrekla svoje vjerske istine na koje 
uvijek propovijedanjem podsjeća. Druga je točka ona koju ste Vi 
citirali 1 i koja se odnosi na liturgijsko-sakramentalni život koji je 
pod nadzorom ordinarija. Sv. misu i druge sakramente treba služiti 
vjernicima koliko ih se god nađe, na različitim jezicima. Ah brojne 
ispovijedi, pričesti i moguća duhovna obraćenja nisu dokaz 
autentičnosti Gospinih ukazanja! Sakramenti imaju svoju 
vrijednost i plodnost po valjanu dijeljenju, po sebi i po vjeri 
primatelja, bez obzira na bilo kakvu priču "vidjelaca". U 
Međugorju sam dosad bio nekoliko puta: u posjetu sestrama 
franjevkama prognanim iz Bijelog Polja, zatim za Misu zadušnicu 
za pokojnoga Castellana Španjolca smrtno ranjena, kad je od 
muslimana izbavljao msgr. Ivana Vukšića, župnika župe sv. Ivana 
apostola u Mostaru, i nedavno 6. lipnja na svetkovinu Presvetoga 
Trojstva kad je bila sv. krizma. Po nalogu svoga ordinarija tom 
sam prigodom upozorio na spomenutu biskupsku Izjavu od 10. 
travnja 1991. i rekao da se o trećoj točki Izjave: "U tu svrhu 
biskupi će izdati i posebne prikladne liturgijsko-pastoralne 
smjernice. Isto tako preko svojih će Komisija i dalje pratiti i 
istraživati cjelokupno događanje u Međugorju", počelo voditi 
računa, ah je sve zastalo zbog rata. Dodajmo još i to: Crkva nikoga 
ne obvezuje u savjesti da prihvati privatne objave čak i kad ih 
biskupi neke mjesne Crkve proglase istinitima, a kamoli kad 
odgovorno, po savjesti, u tajnom glasovanju, jednoglasno (jedan 
glas suzdržan) izjave da se ne može ustvrditi da se radi o 
nadnaravnim ukazanjima ili objavama, kao što je slučaj s 
Međugorjem!"* 

* Trn, 25. lipnja 1993., str. 4-5. 


l Glas Koncila, 18/1991., str. 1. 

JASNO I JEDNOSMISLENO 

Novinar: Gospa i Međugorje dugo su bili kamen smutnje 
između hercegovačkih franjevaca i Biskupskog ordinarijata? 

Biskup: Stav Crkve prema Međugorju, počevši od 
Biskupskog ordinarijata u Mostaru preko prve petočlane 1982, pa 
petnaestočlane Biskupske komisije 1984, pa preko Biskupske 
konferencije, koja je 1987. osnovala svoju komisiju, sve do Svete 
Stolice, posve je jasan i jednosmislen: Na temelju savjesno, 
stručno i odgovorno provedenih istraživanja za sada "nemoguće je 
utvrditi da se radi o nadnaravnim ukazanjima i objavama" 1 To je 
službeni pravorijek. Sve je ostalo u domeni popularne pobožne 
priče. 

Zbog ovako jasna sadašnjega crkvenog stava, koji zaštićuje 
autentično i istinito štovanje one koja je Najsvetija "među ženama" 
i između svih ljudi, molim Vas, nemojte misliti da sam protiv 
turizma koji je hrvatskom narodu u ovim krajevima jako i prijeko 
potreban. Ali odvojimo vjerske istine od turističkih potreba.* 


*Danas, 6. kolovoza 1993., str. 28-29. 


'izjava BKJ, od 10. travnja 1991. 

POBJEDA ISTINE 


Novinar: Vaš dolazak na čelo hercegovačkih biskupija, 
neki su svjetski mediji protumačili kao pobjedu Međugorja. Kako 
Vi to tumačite? 

Biskup: Pretpostavljam da su mediji tako protumačili ne 
dolazak novoga, nego odlazak dosadašnjega biskupa. Ako mislite 
na članak u rimskim novinama La Repubblica, koji je Slobodna 
Dalmacija 26. srpnja 1993. prenijela pod naslovom Pobjeda 
Međugorja, onda ovako: 

- Biskup je Žanić, ima više godina, tražio od Svete Stolice 
svoga nasljednika. To je 1992. godine pospješeno činjenicom 
razorenja mnogih crkvenih objekata u našim biskupijama, počevši 
od biskupskoga dvora i katedrale. Biskup je bio spreman sutradan 
po ređenju njegova koadjutora povući se u mirovinu. 

- Sveti je Otac posve suveren da primi ostavku nekoga 
biskupa kad on ocijeni daje najprikladnije. 

- Prihvaćanje ostavke biskupa Žanića nema ama baš 
nikakve veze s Međugorjem i međugorskom "pobjedom". Sjećate 
li se, kad je 1988. bilo priče o tome kako je Sveta Stolica "izuzela" 
Međugorje ispod jurisdikcije biskupa Žanića - što bi bila 
besmislica - zato što se i BK zauzela da po Komisiji donese svoj 
sud. Onda je Papa imenovao biskupa Žanića dodatno još i 
apostolskim administratorom "sede plena" dubrovačke biskupije. 
Sve što je biskup Žanić radio s obzirom na Međugorje, poduzimao 
je sa znanjem i po uputama Svete Stolice. 

- Odlaskom biskupa Žanića, koji je bio dosljedan na 
području Istine o međugorskim fenomenima, vidite i sami da se ne 
mijenja stav s obzirom na tu Istinu, jer je to dosadašnji mjerodavni 

sud Biskupske konferencije. O nadnaravnim ukazanjima nikakva 
dokaza do sada, a ljudskih molitava i Božjih milosti ima na 
svakom mjestu na ovome svijetu, negdje više negdje manje. Ako 
ih, prema iskazima vjernika, ima više u Međugoiju, Bogu hvala, 
ah to ne znači daje to dokaz za nadnaravnost navodnih ukazanja.* 


* Hrvatski list, 11. kolovoza 1993., str. 6-7. 

JASAN STAV 


Novinar: Imate i jednu župu koja je svjetski poznata. U 
njoj se već 12 godina "ukazuje" Blažena Gospa. Vjerujete li Vi u 
međugorske fenomene? 

Biskup: Međugorje je još u prošlom stoljeću bilo 
fenomenalno. U latinskom Šematizmu fra Petra Bakule, iz 1867. 
stoji: "Srebrenica je mjesto nekada velike crkve u Međugorju i tu 
se naokolo nalazi mnogo drugih ruševina te veliko plemićko i 
pučko staro groblje. Na tom su mjestu mnogi svjedoci veoma često 
vidjeli vrlo jaku i rumenu svjetlost". 1 Svjetlosni dakle fenomeni 
sežu i u prošla stoljeća, a ne samo u 1981. naovamo. Od samoga 
početka, tj. od 1981. radoznalo pratim razvoj događaje u 
Međugorju. Nastojao sam biti pri ruci, kao pisar, biskupu Žaniću 
kad je dolazio u Rim i kad je izvješćivao Svetu Stolicu o svemu 
tome. Mislim da se biskup Žanić ponio razumno u kontekstu 
onakvih okolnosti. U početku otvoren, čak sklon, osobito nasuprot 
službenoj državnoj zabrani. 

I nedavno je ona izjava prepisana u Glasu mira, 4/1993., 
str. 34, i to bez godine i Usta Glasa Koncila u kojem je prvi put 
objavljena, kao da je sinoć dana u javnost! 

Možda je i to jedan od fenomena. Vratimo se biskupu 
Žaniću. Toliko mu je bilo zanimljivo da se sam upustio u 
ispitivanje djece, u praćenje događaja. Koji biskup ne bi bio 
radostan da se u njegovoj biskupiji ukaže Blažena Gospa? 
Pogotovo msgr. Žanić, marijanski biskup, koji je i kao svećenik i 
kao biskup 1 1 puta hodočastio po raznim marijanskim svetištima 
diljem Europe: Lurd, Fatima, Siracusa itd. I kao da mu se Gospa, 


' Šemat izum na hrvatski preveden i objavljen u Mostara, 1970., 
naslovom Hercegovina prije 100 godina, str. 87. 

eto, smilovala i stala se "ukazivati" pred kućom da ne hoda po 
Portugalu! Ali do nekoliko mjeseci, kad je vidio i one sitne i 
krupne petljavine, neiskrenosti i netočnosti onih koji su tvrdih da 
im se Gospa ukazuje, posve se uvjerio da se tu ne radi ni o kakvim 
nadnaravnim Gospinim ukazanjima, nego o nekakvim 
kombinacijama kojima nije bilo lako dokučiti izvora. I onda je 
počeo nastupati kao iznositelj istine i razotkrivatelj neistine. Za 
njega je bila najviša zadovoljština u tom desetgodišnjem nastojanju 
kad su biskupi na svome zasjedanju u Zadru, 10. travnja 1991. 
godine odgovorno izjavili: "Na temelju dosadašnjega istraživanja 
nije moguće ustvrditi da se radi o nadnaravnim ukazanjima i 
objavama". To je s crkvene strane do sada najjasniji sud i stav, 
opovrgnuće tvrdnji svih onih lakovjernih koji vide Gospu svuda i 
svagda od 1981. Riječ Biskupske konferencije za mene je 
mjerodavna, odgovorna i obvezujuća, dok se ne donese drukčiji 
sud. A do sada drukčijega suda nije bilo. U istoj su izjavi biskupi 
rekli da će u svrhu promicanja zdrave pobožnosti prema Blaženoj 
Djevici Mariji, u skladu s učenjem Crkve, "izdati i posebne 
prikladne liturgijsko-pastoralne smjernice. Isto tako preko svojih 
će Komisija i dalje pratiti i istraživati cjelokupno događanje u 
Međugorju". Poznato mi je da se Liturgijsko-pastoralna komisija 
sastala u Mostaru u lipnju 1991., ali nije bio izdan nikakav tekst. U 
jesen te godine otpočela je velikosrpska agresija na hrvatske 
dijelove istočne Hercegovine, a u proljeće 1992. i na cijelu Bosnu i 
Hercegovinu. Za Komisije nije bilo više moguće sastajanje. 

Zar se ne biste trebali radovati činjenici što svijet zna za 
nas Hrvate, pa i po Međugorju? 

Radujem se svakom mjestu na ovome svijetu gdje je milost 
Božja na djelu, kako Djela apostolska vele za Antiohiju koju je 
posjetio Bamaba (Dj 1 1,23). Tu mi radost s obzirom na Međugorje 
smućuju neke činjenice kao što su dugogodišnja svakodnevna i 
višestruka "ukazanja". Ako je do sada bilo na tisuće "ukazanja", a 
da baš nijedno biskupi nisu priznali nadnaravnim, onda ima u tom 

fenomenu nešto vrlo nejasno, čemu ne mogu pokloniti svoju 
odgovornu vjeru. 

Neki kažu da podržavatelji Međugorja misle da bi se sve 
ugasilo ako bi se ugasila "ukazanja". 

U Lurdu je bilo samo nekoliko ukazanja prije 135 godina, 
koja je službena Crkva priznala, i još je uvijek aktualno. Ako netko 
u Međugorju forsira "ukazanja", vjerojatno ga ne uvjerava 
kakvoća, nego bi htio kolikoću. 

Sada se, navodno, Gospa ukazuje svakoga 25. u mjesecu. I 
daje uobičajene poruke posta i pokore. Čitamo ih i u civilnim 
novinama. Neki dan pročitasmo kako se jedna od "vidjelica", koja 
nam je prenosila poruke posta i pokore, nedavno udala, kani na 
bračno putovanje na Ažurnu obalu, a živjet če u šestero ka tnici u 
Monzir 

Vijesti o mjesečnim ukazanjima više zvuče propagandno 
nego odgovorno. Takvu propagandu Gospa ne zaslužuje! Molitva, 
mir, post i pokora jesu srce kršćanske poruke od prvoga Isusova 
nastupa do danas. I Crkva to neprestano propovijeda i nastoji 
vršiti. U tom smislu ništa nova iz međugorskih poruka. 

Što mislite o međugorskim ozdravljenjima, čudesima? 

Danas se ne čuje o takvim čudesima kao prije. Zamolio 
sam fra Ivana Landeku da mi kao župnik dade prikaz stanja u 
Međugorju. To je učinio u lipnju ove godine, odgovorno i 
savjesno, na jedno šest stranica. Takva čudesa nigdje ne spominje. 
A obraćenja, kao čudesa, svuda su moguća, pa naravno i u 
Međugorju. Ali to nije dokaz da su "ukazanja" nadnaravna. 

Konačan Vaš stav? 

Crkva svakomu svom članu žarko preporučuje molitvu, 
post, pokoru, ispovijed, obraćenje. Nikomu ne bih zabranjivao da 


"Slobodna Dalmacija, 12. rujna 1993., str. 15. 

se ide moliti Bogu kamo hoće. Ali ne odobravam da se u crkvi s 
oltara reklamiraju "hodočašća na mjesto ukazanja", koja nisu 
priznata nadnaravnima, dok vrijedi ovakav crkveni stav. Ako je 
naša Biskupska konferencija imala smjelosti da, na temelju 
ozbiljna, solidna i stručna istraživanja, izjavi da se u Međugorju ne 
radi o nadnaravnim ukazanjima, unatoč masovnim pričama i 
uvjerenjima u suprotno, onda je to znak da je Crkva i u 20. 
stoljeću, ovdje u nas, "stup i uporište istine" ( 1 Tim 3,15). To jasno 
tvrdim i javno odgovaram svima onima koji mi bilo anonimno, 
bilo potpisno daju suprotne savjete.* 


* Crkva na Kamenu, 10/1993., str. 2-3. i 12. 


151 



GODINA 1994. 


BISKUP PROVINCIJALKI 


S. Mirjani Radošević, provincijalnoj glavarici Sestara 
Milosrdnica - RIJEKA: 


Mostar, 18. siječnja 1994. 

Poštovana sestro Provincijalko, 

primio sam Vaše trostranično gusto tipkano pismo od 3. 
siječnja ove godine. Zahvaljujem Vam na molitvama i dobrim 
željama, kojima ste završili svoje pismo u obranu Međugorja i 
pozivom da povjerujem Nebu koje mi se preko Međugorja nudi. 

Časna Provincijalko, dopustite da Vam reknem dvije 
stvari, onako bratski: 

1) Isusova Majka i naša Majka po milosti Blažena Djevica 
Marija, Bezgrešno Začeta i na Nebo Uznesena, rekla je svojedobno 
u Kani Galilejskoj onim poslužiteljima da se u svemu obrate na 
Isusa: "Što god vam rekne, učinite" (Iv 2, 4). 

Isus je rekao svojim apostolima (i njihovim nasljednicima): 
"Tko vas sluša, mene sluša" (Lk 10, 16). A apostolski nasljednici, 
naši biskupi, izjavili su, odgovorno i po savjesti, o međugorskim 
događajima na zasjedanju u Zadru, 10. travnja 1991: "Na temelju 
dosadašnjeg istraživanja nemoguće je ustvrditi da se radi o 
nadnaravnim ukazanjima ili objavama". 

Časna, Vi znate što je slušanje i poslušnost, i kao 
podložnica i kao Poglavarica, pa eto tako: časno i pošteno! 

2) Vi meni savjetujete: "Nemojte se više pregovarati o 
župama". 

Sestro Provincijalko, redovnico sv. Vinka Paulskoga, 
zavjetovana poslušnice, molim Vas, recite to svojoj subraći 
redovnicima, članovima Provincije hercegovačkih franjevaca, koji 
imaju Zavjet poslušnosti kao i Vi, da poslušaju Svetog Oca Papu, 
Namjesnika Isusova na zemlji i Nasljednika sv. Petra apostola, koji 
ih već 19 godina moli-kumi, zapovijeda i naređuje da predaju one 
župe o kojima je riječ, i nećemo više o njima "pregovarati", niti će 
više biti potrebe da se Vi miješate, i to krivim savjetima, u poslove 
drugih! 

Jesu li Vam to plodovi Međugorja? I u čije ime govorite? 

S puno pozdrava i Božjih blagoslova... 

IMA LI GOSPE U MEĐUGORJU? 


Novinar: Preuzvišeni, ima li Gospe u Međugorje? 

Biskup: Gospina posredništva ima svugdje gdje se ono 
iskreno i ponizno moli i zaziva. Ukoliko se misli na "nadnaravna 
ukazanja i objave" o kojima podupiratelji Međugorja sanjaju - 
"nemoguće je ustvrditi" da toga ima u Međugorju, Izjava je to naše 
Biskupske konferencije 1991. godine! 

Od tada se ništa nije promijenilo.* 


* Tomislav, 29/1994., str. 16-17. 

LAŽNI PAPIN DELEGAT 


Hrvatski list (Široki Brijeg), od 30. ožujka 1994, donio je 
intervju s msgr. Pavelom Hnilicom, a prenijela ga duvanjska Naša 
ognjišta, svibanj 1994, str. 9. 

1) Novine pišu: "Na svetkovinu ovogodišnje Blagovijesti 
svetište Kraljice mira u Međugorju svojim je posjetom počastio 
osobni Papin izaslanik za zemlje istočne Europe biskup Pavao 
Hnilica, član Isusovačkog reda". 

- Međugorje u crkvenom nazivlju ne nosi naslov "svetišta" 
ni nakon 13 godina takozvanih ukazanja. Pavel Hnilica - prema 
Papinskom godišnjaku, rođen 1921. u nadbiskupiji Tmavi u 
Slovačkoj, član Družbe Isusove, zaređen je za svećenika 29. IX. 

1950. a tri mjeseca kasnije bio je potajno posvećen za biskupa, 2. 1. 

1951. Papa Pavao VI. imenovao je o. Hnilicu biskupom tek 13. 
svibnja 1964. dodijelivši mu naslovnu (utrnulu) biskupiju Rusado. 
Msgr. Hnilica, koji nema kanonske dobi za mirovinu, nema u 
Crkvi nikakvo zaduženje koje bi figuriralo u Papinskom 
godišnjaku, što je više jedinstven nego rijedak slučaj u Katoličkoj 
Crkvi. 


2) Iz razgovora s novinarom HL, kako prenose Naša 
Ognjišta, Hnilica je rekao: "... posjetili smo Mostar, gdje smo 
izrazili svoju solidarnost s vjernicima toga uništenog grada i s 
njihovim biskupom. Vidjeh smo potpuno uništenu franjevačku 
crkvu. Htjeli smo posjetiti i biskupa, ah je on otputovao u Rim". 

- Čudimo se kako je msgr. Hnilica tako zaboravljiv. On je 
pohodio Mostar 23. ožujka 1994. zajedno s američkim biskupom u 
mirovini D’Antoniom, franjevcem. Pohodio je i dijecezanskoga 
biskupa Perića u Mostaru i s njime razgovarao oko pola sata. 
Biskup mu je jasno dao do znanja kakav je stav i ovoga 
Ordinarijata i katoličkih biskupa prema Međugorju i kako njegove, 

Hniličine, ideje neće naići na odobrenje mjesnoga ordinarija! Iako 
je službeno zabranjeno organizirati službena hodočašća u 
Međugorje, neke su župe u Hercegovini 25. ožujka 1994. službeno 
organizirale "hodočašća" javljajući s oltara u obavijestima: "Papa 
je poslao svog izaslanika u Međugorje da danas na večernjoj misi 
pred sakupljenim narodom obnovi posvetu..." Ako bi on doista bio 
"Papin izaslanik", valjda bi prvi o tome bio obaviješten 
dijecezanski biskup i samoga Međugorja. 

3) Kad je mjesni ordinarij mostarski bio u Rimu, 27. 
ožujka, pitao je mjerodavne predstavnike Sv. Stolice je li msgr. 
Hnilica Papin delegat. Oni su odlučno odbili i pomisao na to. I eto 
takav se čovjek predstavlja ih ga drugi predstavljaju a da on ne 
opovrgava, daje "osobni Papin izaslanik"! Prenose to, nažalost, i 
katoličke novine! Žao nam je da se Papino ime ovako 
zloupotrebljava. I da se službeno u crkvama poziva na hodočašća 
protiv izričite zabrane naših biskupa (naša Biskupska Konferencija 
s tim u vezi izdala je pozive da se ne organiziraju takva hodočašća: 
2. X. 1984; 18. IV. 1985; 23. V. 1985. Kongregacija za nauk vjere 
upozorila je Talijansku BK da se ne upriličuju "službena 
hodočašća" u Međugorje. U siječnju 1987. kardinal Kuharić i 
biskup Žanić zajednički izjavljuju: "nije dopušteno organiziranje 
hodočašća ih drugih manifestacija motiviranih svrhunaravnim 
karakterom koji bi se pridavao međugorskim zbivanjima". 1 

Komu trebaju ovakva predstavljanja? I što se njima želi 
postići? A može se živjeti, i da se druge ne vara!* 

Don Luka Pavlović 
generalni vikar 


* Glas Koncila, br. 24/1994., str. 5. 


1 Glas Koncila, 3/1987., str. 1. 

ZADARSKA IZJAVA VRIJEDI! 


U Glasu Koncila, 26/94, 5, stavlja se pod znak pitanja 
vrijednost Zadarske izjave BK u vezi s međugorskim fenomenima, 
kao odgovor na moj dopis objavljen u istom listu, 24/94, 5. U 
tekstu je, nažalost, fra Ivan Landeka, tneđugorski župnik, ispustio 
glavnu rečenicu Zadarske izjave, od 10. travnja 1991. koja glasi: 
"Na temelju dosadašnjeg istraživanja ne može se ustvrditi da se 
radi o nadnaravnim ukazanjima i objavama". 1 Ta biskupska 
odgovorna i razborita rečenica vrijedi i danas, kao i 1991. godine. 
Ta rečenica, prevedena na domaći pučki govor znači: Blažena 
Djevica Marija, Bogorodica, Bezgrešno začeta i na nebo 
Uznesena, Kraljica mira, nije se u Međugorju nijednom ukazala od 
24. lipnja 1981. do tada. Razumije se: Ni od tada do sada. 

Kako je Zadarska izjava riješila "meritum" (srž) 
tneđugorskog sporenja time što je dala meritoran negativan sud o 
međugorskim "nadnaravnim ukazanjima i objavama", onda 
zabrane i restrikcije ostaju onakve kakve su bile u vrijeme 
prethodna razborita opreza. Ta učiteljska biskupska rečenica po 
svojoj unutrašnjoj i vanjskoj evidenciji i logici, unatrag i unaprijed, 
znači: 


1) Budući da učitelj stvo Crkve u Hrvata ne može, na 
temelju najodgovornijeg istraživanja, ustvrditi da se radi o 
nadnaravnim ukazanjima i objavama, onda ta ista Crkva ne može 
dopustiti službena hodočašća u Međugorje, koja bi se navješćivala 
u crkvama s oltara. O tome je bilo riječi u mome dopisu. Ali fra 
Landeka sasvim nešto drugo čita, a ta "službena hodočašća" neće 
ni da spomene! 


l Glas Koncila, 18/1991., str. 1. 

2) Budući da se Blažena Djevica Marija, Kraljica mira, nije 
ukazivala i ne ukazuje u Međugorju, onda i nadalje i još jače 
vrijedi upozorenje iz vremena opreza: "Neka to Predsjedništvo 
izvoli razmotriti prikladnost da savjetuje Talijanski episkopat da 
javno odvraća organiziranje hodočašća u spomenuto navodno 
središte ukazanja." 2 

3) Budući da su biskupi na temelju Komisija koje su 
proučavale međugorski fenomen, izjavili da nema Gospinih 
vrhunaravnih ukazanja u Međugorju, onda i dalje vrijedi da "nije 
dopušteno organiziranje hodočašća ih drugih manifestacija 
motiviranih svrhunaravnim karakterom koji bi se pridavao 
međugorskim zbivanjima." 3 

Treba li još ovakvih bitno ovisnih rečenica, koje su 
učiteljski i odgovorno i logično povezane s gore naglašenom 
Biskupskom izjavom u Zadru? 

Inače, svi mi katolici u Hercegovini čvrstom vjerom 
vjerujemo u Blaženu Djevicu Mariju, i u njezinim je litanijama 
zazivamo Kraljicom mira. A kako Hercegovina vjeruje u Blaženu 
Djevicu Mariju, Kraljicu neba i zemlje, pokazuje i činjenica da je 
od 81 župe u dvije biskupije, Njoj posvećeno 19 župnih crkava, i 
katedralna u Mostaru i katedralna u Trebinju, ne računajući brojne 
Ulij a Ine crkvice i kapelice. A to što Zadarska izjava traži da se, pod 
vodstvom mjesnog dijecezanskog biskupa, u Međugorju promiče 
"zdrava pobožnost prema Blaženoj Djevici Mariji, u skladu s 
učenjem Crkve", uopće ne znači da su biskupi dopustili ikakav 
međugorski "kult" i odobrili ikakvo međugorsko "svetište". Niti su 
dopustili da se "objave" djece priopćavaju narodu ni pismeno ni 
usmeno u crkvama s oltara. 


2 Dopis Kongregacije za nauk vjere, 23. svibnja 1985. 
Predsjedništvu Talijanske biskupske konferencije. 

3 Izjava kardinala Franje Kuharica i biskupa Pavla Žanića, u: Glas 
Koncila, 3/1987., str. 1. 

Mi se ovdje u Hercegovini u jednome uvelike razlikujemo: 
Jedni prihvaćaju "zadnju riječ službene Crkve u Hrvata", biskupa, 
konkretnije dijecezanskog biskupa u Mostaru, s obzirom na 
međugorska zbivanja, a drugi to ne prihvaćaju, nego slušaju 
međugorsku priču djece i vjeruju djeci. U tome je spor i razdor 
međugorskog fenomena.* 

Don Luka Pavlović 
generalni vikar 


* Glas Koncila, 28/1994., str. 6. 


159 



HRVATSKI I MEĐUGORSKI JEZIK 


Biskupska konferencija na svome proljetnom zasjedanju 
1991. u Zadru nedvosmisleno je izjavila da se s obzirom na 
međugorske događaje "ne može ustvrditi da se radi o nadnaravnim 
ukazanjima i objavama". Nasuprot negativnu sudu o tim 
"nadnaravnim ukazanjima i objavama" izvjesna skupina 
međugorskih promicatelja Gospinih "ukazanja" svakodnevno 
zasipa svijet već 13 godina (x 365 dana = 4.745 navodnih 
ukazanja!) prenoseći mjesečne "poruke" "dragoj djeci". U našem 
dopisu u Glasu Koncila, 28/1994., str. 6 jasno je rečeno i pučki 
prevedeno, da nasuprot toj i takvoj propagandi, izjava BK znači 
da se Gospa nije nijednom niti ikome nadnaravno ukazala. Na to se 
župnik međugorski uhvatio izvornika i "prijevoda" biskupske 
izjave u pet točaka. Radi katoličke istine i obrane časti Gospine 
osvrćemo se ukratko i po redu: 

1) Ako su mjerodavni biskupi, kao učitelji domaće Crkve, 
odgovorno izjavili da se na temelju ozbiljnih, višegodišnjih i 
svestranih komisijskih istraživanja "ne može ustvrditi" da se u 
Međugorju radi "o nadnaravnim ukazanjima i objavama", onda 
nitko u našoj Crkvi nema prava služiti se oltarom i službeno u 
crkvi, s oltara, tvrditi suprotno toj jasnoj tvrdnji, kao da se Gospa 
ukazuje! Da su biskupi izjavili: "Ne može se ustvrditi da se ne 
ukazuje", onda bi međugorskim promicateljima bila otvorena vrata 
za drukčija tumačenja i ne bi bilo logično reći: Gospa se ne 
ukazuje. A ovakva negativna biskupska tvrdnja o nemogućnosti 
utvrđivanja daje nam pravo da kažemo da se Gospa nije nijednom 
niti ukazala niti se ukazuje u Međugorju! Kad biskupi izreknu 
drugačiju tvrdnju, drugačije ćemo to i "prevesti". Prema tome, 
prevedeno na konkretan pučki govor, krivo imaju svi oni koji 
protiv jasne biskupske tvrdnje tvrde: "Gospa se ukazuje". 

2) Nije dakle u pitanju hrvatski jezik, nego međugorski 
govor, koji već 13 godina unosi pomutnju u vjernički puk, jer i 
nakon 13 godina izvjesni prolaznici kroz Mostar (i duhovne osobe 
i novinari) pitaju koji je stav dijecezanskoga biskupa i službene 
Crkve prema Međugorju. Ponavljam: službeni stav dijecezanskoga 
biskupa i ovog Ordinarijata jest stav Biskupske konferencije, tj. da 
se ne može ustvrditi da se radi o bilo kakvim nadnaravnim 
ukazanjima i objavama, prema tome pučki rečeno: ni Blažena 
Djevica Marija nije se nijednom niti ikome ukazala u Međugorju. 
Tko tvrdi suprotno, sluša priču međugorske djece! 

3) U trećoj točki već čitamo međugorski govor 
međugorskog župnika: "Jedan župnik i ne može organizirati takvo 
nešto, ali može pomoći narodu da zna kad se polazi i kako i kad se 
vraća". I u zagradi: "(Za ovogodišnju 13. obljetnicu Gospina 
ukazanja biskup Henry Kennedi iz Australije dopratio je 
hodočašće i ostao 10 dana u Međugorju)". Gle toga govora! 
Najprije "jedan župnik i ne može organizirati" službeno hodočašće 
ili "takvo nešto", a onda, da se unese babilonsko-međugorska 
smutnja: Može biskup! Eno, australijski biskup "dopratio je 
hodočašće"! Bit će da je samo pomogao "narodu da zna kad se 
polazi i kako i kad se vraća". I što je najduhovitije: od svih u 
Crkvi negdje 4.000 biskupa, aktivnih i penzioniranih, međugorski 
župnik nađe jednoga jedinoga, i to umirovljenoga već 4. godinu iz 
daleke Australije. Msgr. Henry Joseph Kennedy, isluženi biskup 
biskupije Annidalea, kojemu je sada 79 godina, otišao je u 
mirovinu 1991. i, kako nema posla u svojoj biskupiji, može hodati 
po svijetu i zadržati se čak 10 dana i u Međugorju! 

4) Nije uopće riječ o izjavi Talijanskog episkopata, kako 
međugorski župnik krivo prepisuje iz moga osvrta, nego o 
upozorenju Svete Stolice, točnije njezina najvažnijega dikasterija, 
Kongregacije za nauk vjere, Talijanskom episkopatu, 23. svibnja 
1985. Tajništvo talijanskog episkopata poslije toga razaslalo je to 
upozorenje svim biskupijama, gdje je u najvećem broju 

biskupijskih glasila bilo i objavljeno. Zašto je ta izjava "dobrano 
zaboravljena", kako tvrdi velečasni župnik, možda je razlog u tome 
što ljudi ipak žele, mimo crkvenih upozorenja, slušati međugorski 
govor u kojem ima više senzacionalizma i koji im škaklje uši 
(rekao bi sv. Pavao: 2 Tim 4,3), očekujući valjda da Sveta Stolica i 
naša Biskupska konferencija promijene svoje zdrave i razborite 
stavove. Uostalom, kako se neće mimoilaziti jedno obično 
"upozorenje" kad međugorski župnik poznaje mnoge koji su se 
zavjetovah da će Papu slušati pa ga ne slušaju ni kad izda Dekret! 

5) Sve ostalo što je napisano u petoj točki, osobito o 
primanju sakramenata pa i o dolasku nekih radoznalih hijerarha, ne 
dokazuje nijednim slovom ni brojkom temeljnu tvrdnju, o kojoj je 
govor u ovim dopisima, i uz koju župnik međugorski stoji da se 
Gospa u Međugorju ukazuje, i to nasuprot službenu stavu Crkve da 
se to ne može ni ustvrditi ni tvrditi, niti međugorskim 
"ukazanjima" pridavati ikakav nadnaravni značaj! Stotine je tisuća 
ispovijedi obavljeno i sv. pričesti podijeljeno, na pr. u hrvatskom 
nacionalnom marijanskom svetištu Mariji Bistrici. I nikomu ne 
pada na pamet da tvrdi kako se Gospa ijednom, ikada, bilo komu 
ukazala!* 

Don Luka Pavlović 
generalni vikar 


* Glas Koncila, 32/1994., str. 10. 

PRIČE ZA NAIVNE 


Fra Bamabi Hechichu, profesoru na Višoj školi pri 
Franjevačkom učilištu Antonianum u Rimu, od srca opraštam 
uvrede koje je napisao u Glasu Koncila, 37/1994., 2. Opraštam, jer 
nam je Isus rekao, i preko Petra naših dana, da dajemo i tražimo 
oproštenje. On, koji očito vjeruje pričama djece iz Međugorja, piše 
tako da proizvede što više smutnje u Božjem narodu. 

1) Kaže da vodimo "upornu dezinfonnativnu kampanju u 
kojoj se izobličuju međugorski događaji i službene crkvene izjave 
o međugorskim ukazanjima". Kampanja (franc. campagne ) znači 
vojni pohod; bitka itd. Biskupski je ordinarijat crkvena ustanova i 
nema n ik akve veze s vojnim pohodima i bitkama. Na srcu mu je 
istina, pa i ona o Međugorju. 

2) Doslovno smo naveli odlomak Izjave, koju je, ne bez 
znanja Svete Stolice, objavila tadašnja Biskupska konferencija u 
Zadru, 10. IV. 1991. Biskupi su rekli: "Na temelju dosadašnjeg 
istraživanja ne može se ustvrditi da se radi o nadnaravnim 
ukazanjima i objavama". Iza toga stava biskupa stoji i Biskupski 
ordinarijat u Mostaru. Ah iz toga ne proizlazi da netko drugi može 
mjerodavno ispitati i ustvrditi ono što biskupi ne mogu, pa bih to 
ne znam kakvi stručnjaci, znanstvenici i teolozi. Samo biskupi, 
snagom svog poslanja i učiteljske službe, imaju pravo i ovlasti 
prosuđivati pojave i poruke koje se navode kao nadnaravne. 
Biskupi su na tom području učitelji i suci pa ih u tome nikakvi 
teolozi i znanstvenici ne mogu ni zamijeniti ni prestići, zvali se oni 
Hechichi, Laurentini i slični. Uostalom, biskupi su se služili 
upravo najboljim stručnjacima, teolozima, psiholozima, 
liječnicima, i zato tako izjavili. Budući da su biskupi progovorili i 
objavili svoj pravorijek, koji, vrijedi ponoviti, ni nakon tri godine 

nije izmijenjen, treba držati stav biskupa i tumačiti ga onako kako 
je napisan. 

3) U svome dopisu o. Bamaba kao da ispravlja biskupe 
veleći: "Glede te izjave stvari stoje ovako". I dodaje da "ispitivanja 
nisu bila iscrpna, potpuna, odnosno nisu bila takva da bi dopustila 
konačnu odluku". Čudno kako onda ti biskupi nisu izjavili: "Na 
temelju dosadašnjeg trogodišnjeg ili trinaestogodišnjeg nepotpuna, 
neiscrpna istraživanja..."! Ukoliko je o. Bamaba uvjeren da se 
Gospa u Međugorju nekomu nadnaravno ukazala ili ukazuje i za to 
ima nepobitne dokaze, on će ih dostaviti mjesnom biskupu ili 
Biskupskoj konferenciji na uvid, a oni će odgovorno prosuditi je li 
to nadnaravno ili nije. Za sve što im je do 1991. dostavljeno - a 
poslije toga ništa se bitno nije promijenilo - biskupi su kratko i 
odgovorno izrekli: Na temelju dosadašnjeg istraživanja nemoguće 
je ustvrditi da su to nadnaravna ukazanja! Prema tome, prije 
eventualne buduće drukčije presude biskupa nema pravo ni o. 
Bamaba niti itko dmgi naviještati Božjem narodu dječje priče o 
nadnaravnim ukazanjima u Međugorju kao stajalište Crkve. 

4) O. Bamaba piše kao da je ovaj Ordinarijat rekao da je 
"međugorski fenomen plod izmišljanja te proračunate i 
koristoljubive laži". On zna daje to ustvrdio osobno on, koji bolje 
vidi i poznaje stvari iz Rima, a samo prebacuje na don Antu i don 
Luku. Mi umjereno i jednostavno kažemo da su to dječje priče za 
naivne koje nemaju veze s nadnaravnim ukazanjima Blažene 
Djevice Marije! 

5) Što se pak "svetišta u Međugorju" tiče, pojma koji se 
uvelike rabi u sredstvima javnoga priopćavanja, i sam o. Bamaba 
kao rimski profesor zna bolje od mene što piše u Zakoniku 
kanonskog prava o svetištima. Treba li na to podsjećati? 

Kanon 1230. određuje: Nazivom svetište označuje se crkva 
ili drugo sveto mjesto kamo mnogobrojni vjernici, iz osobita 
razloga pobožnosti, hodočaste s odobrenjem mjesnog ordinarija. 

Kan. 1231: Da bi se svetište moglo nazivati narodnim, 
mora imati odobrenje biskupske konferencije; da bi se moglo 
nazivati međunarodnim, traži se odobrenje Svete Stolice. Zatim 
sve određenije. 

Kan. 1232, 1. Za odobrenje statuta biskupijskog svetišta 
mjerodavan je mjesni ordinarij; za statut narodnog svetišta, 
biskupska konferencija; za statut međunarodnog svetišta, samo 
Sveta Stolica. 

Molim o. Bamabu da predoči pismeno odobrenje kojim je 
mjesni ordinarij u Mostaru biskup Žanić ili njegov nasljednik 
biskup Perić, ili Biskupska konferencija, ili Sveta Stolica priznali i 
proglasili "svetište u Međugorju" biskupijskim, narodnim ili 
međunarodnim. A ja ću mu predočiti barem petnaest pisanih 
službenih dokumenata kojima mjesni biskup, i jedan i drugi, i 
Biskupska konferencija i Sveta Stolica zabranjuju i odvraćaju 
katoličke vjernike od službenih hodočašća u Međugorje!* 

Don Luka Pavlović 
generalni vikar 


* Glas Koncila, br. 40/1994., str. 2. 

NEKAD POVLASTICE 
SADA OPOMENE 

Iz biskupova govora pred Papom i Biskupskom sinodom u 
Vatikanu, 11. listopada 1994. 

1) Iznose se statistike o Crkvi u Bosni i Hercegovini. . . 

2) Postoji poneka međucrkvena bodlja. Nakon stoje 1881. 
obnovljena redovita crkvena hijerarhija s rezidencijalnim 
biskupima i dijecezanskim klerom, Apostolska je Stolica, 
saslušavši biskupe i redovničke poglavare, doznačila "na slobodno 
raspolaganje Biskupovo" određen broj župa kojima su do tada 
upravljala zaslužna Manja braća. Ah u trenutku kada se trebala 
učiniti predaja predmetnih župa u mostarskoj biskupiji, 
zavjetovana je poslušnost zapala u kušnju. Redovnička zajednica, 
nekoć obasipana mnogim povlasticama Svete Stolice za apostolat, 
danas mora slušati njezine opomene zbog svoje ukrućenosti. 

3) Toj pojavi valja dodati i fenomen Međugorja, župe koja 
je povjerena spomenutim redovnicima. Službeni stav Biskupske 
konferencije, od 10. travnja 1991., razlikuje pastoralno djelo koje 
pripada Biskupu i zaduženim svećenicima, od sadržaja navodnih 
ukazanja. Biskupska izjava kaže: "Na temelju dosadašnjeg 
istraživanja nije moguće ustvrditi da se radi o nadnaravnim 
ukazanjima i objavama." Navodna ukazanja stvaraju nemalu 
pomutnju i podjelu ne samo u mjesnoj Crkvi. Stoga očekujemo da 
Sveta Stolica iskoristi svoje putove da jedinstvo u onoj 
partikulamoj Crkvi učini potpunim i čvrstim."* 


* L'Osservatore Romano, 13. listopada 1994., str. 7. 

GODINA 1995. 


NEMIR U OAZI MIRA? 


U Slobodnoj Dalmaciji, 7. siječnja 1995., str. 14. 
"Franjevci iz Međugorja", s pečatom župe međugorske sv. Jakova 
starijega, apostola, bez ičijeg potpisa - znači li to listom svi? - 
pitaju se: "Zašto je msgr. Žanić umoran?", reagirajući na njegov 
intervju objavljen u SD, 22. prosinca 1994., str. 16, pod naslovom: 
"Kad bi ljudi bili anđeli - lako bi došli do mira!" Budući da mi je 
bila dužnost generalnoga vikara i biskupu Žaniću i njegovu 
nasljedniku biskupu Periću, i budući da su "Franjevci iz 
Međugorja" iz rasprave o Međugorju na stranicama Glasa Koncila 
(1994) prešli u Slobodnu Dalmaciju, red je odgovoriti na rečeni 
osvrt, u dogovoru, naravno, i s jednim i s drugim biskupom. 
Uvodno, želio bih, također u ime biskupa ordinarija, zahvaliti za 
sav trud koji "Franjevci iz Međugorja" ulažu na slavu Božju i na 
duhovnu korist Crkve. A naš osvrt na njihovo pisanje ujedno je 
naše duboko žaljenje zbog onakva razmišljanja i zaključivanja 
naše međugorske subraće. 

Žao nam je naime što "Franjevci iz Međugorja", tj. iz 
mjesta razvikana po "obraćenju, pomirenju, ostavljanju zla i 
grijeha, osnivanju molitvenih skupina i novih zajednica" od strane 
"tolikih duša", unose podijeljenost u naše vjernike, i što od te 
navodne "oaze mira" stvaraju stvarni razdor i nemir. Žalimo zbog 
više stvari: 


167 



- što ne uviđaju da je biskup Žanić "umoran" od 
"Franjevaca iz Međugorja" što nisu slušali zakonitu crkvenu vlast 
ne šireći s oltara, u crkvi, službeno, privatne priče nazovi-ukazanja, 
niti je Provincija htjela predati župe koje je odredila Sveta Stolica, 
pa je i zato više od 80 puta morao ići u Rim da intervenira ne bi li 
sama Sveta Stolica privoljela oce franjevce na posluh; 

- što prigovaraju da biskup Žanić zove biskupijski kler 
"svojim" svećenicima. Naime "biskupijski", dijecezanski svećenici 
"u dušobrižničkom djelovanju prvo mjesto zauzimaju", jer se 
"inkardinirani ih pripojeni mjesnoj Crkvi - potpuno stavljaju u 
njezinu službu", 1 i jer su posve na raspolaganju biskupu, dok su oci 
franjevci kao i toliki drugi redovnici (konventualci, kapucini, 
trećoreci, da spomenem samo te redove franjevaca), ukoliko su 
redovnici po samostanima, "izuzeti" ispod biskupove ovlasti i 
podložni sa svojim poglavarima Svetom Ocu Papi. Svećenici 
franjevci koji djeluju u pastvi na župama također su u neku ruku 
"biskupovi" (ne biskupijski) svećenici, jer od njega primaju sve 
svećeničke ovlasti za svoje pastoralno djelovanje: ređenje, 
ispovjednu jurisdikciju, kanonsku misiju i župničku službu, ah ih 
redovnički poglavari mogu povući iz pastoralne službe kad god 
hoće; žao nam je što se međugorski franjevci nisu sjetih kako ih je 
biskup Žanić branio kao "svoje svećenike" pred predsjednikom 
Predsjedništva SFRJ u samom početku "međugorskih ukazanja", 
1981, kad j e to bio osobito hrabar gest ! 

- što je, s obzirom na odnos redovnici-dušobrižništvo, 
slučaj sasvim obratan u hercegovačkoj duhovnoj pastvi, gdje neki 
oci franjevci neće da slušaju ni biskupa koji ima izravnu vlast nad 
njima u pastoralnoj službi, niti kao "izuzeti" hoće da slušaju Papu 
kojemu su dužni poslušnost i zavjetom i izuzećem. Hoće li 
"Franjevci iz Međugorja" da im nabrojimo imena njihove 


'drugi vatikanski koncil, Deb-et o biskupima, br. 28. 

2 Glas Koncila, 18/1981., str. 9. 

3 T. VukŠIĆ /priredio/, Istina oslobađa, Zbornik biskupa Žanića, 
Mostar, 1992., str. 62. 

nepokorne subraće, koja nemaju nikakve biskupove jurisdikcije ni 
kanonske misije u mostarsko-duvanjskoj biskupiji? 

- što se pozivaju na ružni članak fra Ferde Vlašića, 4 na koji 
je odgovorio kancelar Biskupskog ordinarijata 5 i Sveta Stolica 
također pisala biskupu u Mostaru da spomenuti osvrt: "sadrži niz 
teških insinuacija i optužaba, lišenih bilo kakva temelja, s obzirom 
na Vas, na preuzvišenog msgr. Pavla Žanića, na msgr. Stefana 
Laszla, isluženog biskupa Željeznoga, na ovu Kongregaciju i na 
samoga Vrhovnog svećenika Pavla VI., časne uspomene". 6 

Žao nam je što tvrde, a nije istina, da je fra Ivan Prusina 
proglašen "nevino osuđenim", jer Apostolska Signatura, 27. ožujka 
1993. nije ulazila u prosudbu njegovih prekršaja do 1982. godine 
zbog kojih je bio "izbačen iz Reda", nego je samo presudila da je 
bilo nedostataka u sudskom postupku u odluci onih koji su ga 
izbacili iz Reda, a to biskup Žanić nije učinio, niti je vlastan 
učiniti; 7 

- što "Franjevci iz Međugorja" tvrde, a nije istina, daje fra 
Prusina bio "sveden na laički stalež", pa prema tome nije trebao 
biti ni rehabilitiran; 

- što se "Franjevci iz Međugorja", kad govore o župama, 
služe neprikladnim ratnim izrazom "otimanja", kao da je župa 
njihovo vlasništvo, i crkveno i jurisdikcijsko, koje im "otima" Papa 
i Sveta Stolica. A ovdje Sveta Stolica i Sveti Otac vrše svoju 
redovitu upravu u svakoj biskupiji, župi i nad svakim Redom. 

Žao nam je što pišu daje Sveti Otac "dezinformiran"; kao 
da ga ne mogu uvijek pravo infonnirati "Franjevci iz Međugorja"! 

Istina je, doduše, daje "njegova" tj. biskupova "komisija" 
donijela negativan sud o "međugorskim događajima", 1986, ali je 
prežalosno i veoma nam je žao: 


4 Glas Koncila, 44/1994., str. 2. 

5 Glas Koncila, 48/1994., str. 2 

6 Pismo Kongregacije za evangelizaciju naroda, od 7. 
studenoga 1994. 

7 0 tome je pisalo provincijsko glasilo Mir i dobro, 2/1993., str. 15, a 
naš poslani službeni odgovor Uredništvo MiD nije objavilo. 

- što "Franjevci iz Međugorja" krivotvore da je biskupu 
Žaniću tada "vlast izuzeta" s obzirom na Međugorje. Ništa njemu 
nije nikad bilo izuzeto, do posljednjeg dana službe kad gaje Papa 
na njegovu molbu stavio u mirovinu 24. srpnja 1993! To najbolje 
znaju "Franjevci iz Međugorja": i 25. srpnja 1987. na krizmi u 
Međugorju, gdje je mjesni ordinarij najodlučnijim riječima 
zanijekao bilo kakav nadnaravni karakter međugorskih 
"ukazanja"! i 1988. godine kad ga je Sveti Otac postavio za 
"apostolskog administratora" sede plena u Dubrovniku! i kad su 
zagrebački nadbiskup, kao predsjednik BK, i mjesni mostarski 
biskup dali zajedničku izjavu: "Očekujući rezultate rada Komisije i 
sud Crkve, Pastiri i vjernici neka poštuju stav uobičajene 
razboritosti u takvim okolnostima. Stoga nije dopušteno 
organiziranje hodočašća ili drugih manifestacija motiviranih 

svrhunaravnim karakterom koji bi se pridavao međugorskim 

8 

zbivanjima". 

- što "Franjevci iz Međugorja" kažu daje osnovana "nova 
komisija" "koja je u travnju 1991. rekla, da će još dalje istraživati"; 

- što je to prožima i prežalosna dezinformacija javnosti, jer, 
"Franjevci iz Međugorja" dobro znaju a neće da kažu da je ta 
"nova komisija" bila ustanovljena od Biskupske konferencije 
tadašnje Jugoslavije, i drugo, nije istina da je ta "nova komisija" 
uopće išta "rekla", nego je svoj negativan sud izrekla sama 
Biskupska konferencija! 

- što "Franjevci iz Međugorja" iz nama nerazumljivih 
razloga preskaču i uopće ne spominju glavni dio Izjave BK, od 10. 
4. 1991, o "međugorskom fenomenu". A taj glasi: "na temelju 
DOSADAŠNJEG ISTRAŽIVANJA NE MOŽE SE USTVRDITI DA SE RADI O 

nadnaravnim ukazanjima i objavama ". 9 Taj dakle sud nije 
"rekla" nikakva "nova komisija", kako bi htjeli i kako nekorektno 
obmanjuju čitatelje Slobodne Dalmacije "Franjevci iz Međugorja", 


s Glas Koncila, 3/1987., str. 1; L’Osservatore Romano, 14. veljače 
1987., str. 2. 

9 Glas Koncila, 18/1991., str. 1. 

nego je to najodgovorniji glas naše Crkve, mjerodavnih biskupa, 
među kojima je sjedio i glasovao i mostarski biskup, za kojega 
"Franjevci iz Međugorja" tvrde i pišu da je "vlast izuzeta msgr. 
Žaniću"! I u toj istoj Izjavi - valjda kao napomena "Franjevcima iz 
Međugorja" - izričito je spomenuto da pažnju i pastoralnu skrb 
vjernika u Međugorju nosi "u prvom redu dijecezanski biskup". 
Usput rečeno, taj je isti negativan sud objavio i vatikanski dnevnik 
L’Osservatore Romano prije dva mjeseca (13. 10. 1994) donoseći 
sažetak nastupa na Biskupskoj sinodi Žanićeva nasljednika 
biskupa Perića koji je "pošao istim putem i da se bori", kako 
zaprepašteno primjećuju "Franjevci iz Međugorja", a ne kažu da se 
"bori" protiv neposluha u Crkvi. 

Na kraju: Kao što Biskupska konferencija Jugoslavije, koja 
je "pretvorena" u Hrvatsku biskupsku konferenciju, u Slovensku 
biskupsku konferenciju, u Biskupsku konferenciju Bosne i 
Hercegovine... ne djeluje više u onom obliku, tako više nema ni 
njezine "nove komisije", koja uostalom nije ništa "rekla" ni do 
1991. niti poslije toga. Budući da ostaje na snazi spomenuta 
biskupska Izjava, dužnost je "Franjevaca iz Međugorja" jasno i 
glasno svakomu vjerniku koji se zanosi međugorskim 
"ukazanjima", kazati istinu: Crkva je nedvosmisleno izjavila da na 
temelju stručnoga istraživanja nije moguće ustvrditi da se ovdje 
Gospa ikomu nadnaravno ukazala! Time će oci franjevci pokazati 
"veliki znak" svoje crkvenosti i svoje redovničke poslušnosti i 
Svetoj Stolici i mjesnom biskupu, što se od njih u ovom trenutku 
izričito očekuje.* 

Don Luka Pavlović 
generalni vikar 


* Slobodna Dalmacija, 11. siječnja 1995., str. 9. 

SAŽETO REČENO 


Novinar. Nekako u isto doba generalni vikar msgr. Luka 
Pavlović, također kroz više brojeva Glasa Koncila, dopisivao se s 
međugorskim župnikom fra Ivanom Landekom i još nekim 
franjevcima o Gospinim "ukazanjima " u Međugorju. Kako biste to 
saželi? 


Biskup: Započelo je opovrgnućem vijesti da je u Papino 
ime došao jedan biskup iz Rima u Međugorje. Bila je to pobožna 
prijevara. Papa nikoga nije poslao u Međugorje, i on poštuje 
odluke Biskupske konferencije i stavove mjesnoga biskupa s 
obzirom na međugorske pojave. Zatim se u Glasu Koncila 
tumačila BK Izjava iz 1991. U toj su Izjavi dva dijela: u prvom 
Biskupi vele daje na temelju istraživanja događaja, riječi i pojava 
vezanih uz Međugorje "nemoguće ustvrditi da se radi o 
nadnaravnim ukazanjima i objavama". Iza te i takve Izjave stoji i 
prijašnji i sadašnji biskup u Mostaru. Stoga oni koji tvrde suprotno, 
tvrde dječje i naivne priče o ukazanjima. To je don Luka pisao i 
obrazlagao. 

U drugom dijelu Izjave kaže se da će biti uspostavljena 
Biskupska liturgijska komisija. Ali kako je toga ljeta, 1991. 
započeo agresorski rat na Hrvatsku i BiH, ona nije mogla pravo 
profunkcionirati. Osamostalila se Hrvatska, i osamostalila se 
Hrvatska biskupska konferencija. Niti ona (niti ijedan njezin član) 
nije mjerodavna za biskupije izvan njezina područja, pa prema 
tome ni za Međugorje. A Biskupska konferencija BiH još nije 
ustanovljena. Prošle smo jeseni poslali Statute Svetoj Stolici na 
odobrenje. U takvoj praznini i nemogućnosti praćenja stanja na 
razini BK, u listopadu sam na Sinodi zamolio Svetog Oca da Sveta 
Stolica pronađe putove da se stavi točka na Međugorje. Do sada su 
djelovale 3 komisije: na razini metropolije, na razini svih učilišta u 
tadašnjoj državi i na razini Biskupske konferencije. Na temelju 

svih tih i takvih komisijskih istraživanja koja su pokazala iste 
negativne rezultate stojimo na stajalištu da se Blažena Djevica 
Marija nije nijednom ukazala u Međugorju. Ordinarijat prihvaća 
ono što su biskupi izjavili, a ne vjeruje pričama iz Međugorja o 
"ukazanjima". To je generalni vikar jasno istaknuo. Na ovaj jasan 
stav s obzirom na navodna ukazanja navodi nas naše duboko 
poštovanje i odanost prema Blaženoj Djevici Mariji, Majci Crkve, 
prema kojoj vjernička pobožnost treba rasti u svakoj katoličkoj 
duši, kući i župi onako kako Crkva uči i očekuje.* 


* Crkva na Kamenu, 1/1995., str. 2-3. i 12. 

NIJE TAKO! 


Vidim da mi je opet raspravljati s fra Ferdom Vlašićem, 
članom Hercegovačke franjevačke provincije, duhovnim 
pomoćnikom u župi Duvnu (Tomislavgradu), urednikom Naših 
ognjišta. 1 Ovaj put preko Slobodne Dalmacije. Poslao sam mu 
prošle godine odgovor (i onaj je bio "Nije tako") na neka njegova 
pisanja u njegovim Našim ognjištima, ali on to ne htjede objaviti, 
valjda štiteći svoje čitatelje od spoznaje prave istine. Srećom 
imamo Slobodnu Dalmaciju ! Neka se stoga ne zbunjuju čitatelji 
ovakvom kršćanskom korespondencijom. 

Odgovaram dakle fra Ferdi, koji se javio iz Međugorja u 
SD, 24. siječnja 1995., s osvrtom na moj dopis od 11. siječnja 
1995. Budući da njemu neke crkvene stvari nisu odveć jasne, a 
neke koje su prejasne, on zamućuje i čitatelje smućuje, valja mu 
odgovoriti s dužnim poštovanjem, u istini i ljubavi: 

1) Nije istina da sam ja odgovarao na intervju msgr. 
Žanića" - kako fra Ferdo tvrdi - nego sam odgovorio na dopis 
"Franjevaca iz Međugorja" koji su se nekorektno oborili na 
biskupa Žanića, 3 i kojima fra Ferdo leti u pomoć iz Duvna 
javljajući se iz Međugorja! 

2) Nije n ik akvo protuslovlje - kako tvrdi fra Ferdo - što ja s 
jedne strane zahvaljujem "Franjevcima iz Međugorja" na njihovu 
pastoralnom djelovanju, i istodobno ih se upozorava da privatna 
"ukazanja" ne stavljaju u službene dijelove crkvenoga pastorala i 
da time ne uvode razdor u ovu Crkvu. Nemir i razdor unosi u 
Crkvu onaj tko radi protiv stava službene Crkve koja je izričito 
kazala da se ne radi o nadnaravnosti ukazanja u Međugorju i da se 


'Fra Ferdo Vlašić preminuo je 15. listopada 1995. Na sprovodu mu 
je u ime Ordinarijata govorio generalni vikar iz Mostara. 

, Slobodna Dalmacija, 22. prosinca 1994. 

3 Slobodna Dalmacija, 7. siječnja 1995. 

to ne smije ni s oltara propovijedati ni po crkvenim novinama 
širiti, što neki franjevci, među kojima i fra Ferdo sa svojim Našim 
ognjištima, redovito čine. 

3) Valjda je samo fra Ferdi jednako ratoboran izraz 
"otimanje" i "boriti se". Mi se borimo za slobodu i pravdu, a 
otimanje znači agresiju! 

4) On veli kako je "msgr. Perić u CnaK u listopadu 1993" 
napisao "da su fratri predali Nevesinje velikosrbima, a Blagaj 
velikomuslimanima". Tako ružnu rečenicu može napisati samo 
ružno srce koje sije kukolj po Slobodnoj Dalmaciji. Neka fra Ferdo 
navede rečenicu kako je biskup rekao, pa neka čitatelji SD prosude 
ima li ikakve veze s fra Ferdinim zamućivanjem jasnoće. 4 

5) Tužno je također kako fra Ferdo Vlašić tumači 
"pogrešku u postupku" i "brani" fra Ivana Prusinu. Evo nekoliko 
(od 49) temeljnih crkvenih dokumenata i fra Ferdi i čitateljima SD 
o fra Prusini. 

- 21. rujna 1980. fra Ivan Prusina i jedan drugi franjevac, 
koji je kasnije napustio i svećeništvo i franjevaštvo, s nekim 
pobunjenim ljudima sramotno su i nasilnički otjerah biskupijske 
svećenike iz filijalnih mjesta zakonito osnovane i u Papinu 
Dekretu predviđene katedralne župe u Mostaru. 

- 9. listopada 1980. biskup Žanić obavještava Generala 
Reda da je oduzeo jurisdikciju i kanonsku misiju dvojici 
spomenutih franjevaca u mostarsko-duvanjskoj biskupiji. 

- 29. travnja 1981. fra Onorio Pontoglio, generalni vikar 
Franjevačkoga reda, otpušta iz Reda fra Ivana Prusinu. 

- Isti fra Pontoglio to je isto potvrdio 29. siječnja 1982. 
Molim fra Ferdu da na relaciji Generalne kurije otaca franjevaca i 
Kongregacije za redovnike i svjetovne institute traži "pogrešku u 
postupku" o svome subratu. Biskup je zbog spomenutih 


4 Biskupova rečenica u pismu Svetom Franji Asiškome, u: Crkva na 
Kamenu, 10/1993., str. 1. glasi: ""Neke se od tih prijepornih zajednica, 
određene na slobodno raspolaganje biskupu, oduzimaju i ne daju ni manjoj ni 
ikojoj braći: Već su tri - Nevesinje, Jablanica i Blagaj - podobro zauzete od 
velikosusjeda i komšija". 

franjevačkih metoda netolerancije i nasilja poduzeo ono stoje bilo 
u njegovoj dužnosti, i ta odluka iz 1980. još je uvijek na snazi. Fra 
Ivan Prusina nema nikakve jurisdikcije ni kanonske misije na 
području mostarsko-duvanjske biskupije. I tu nema nikakve 
"pogreške u postupku". Je li to jasno s obzirom na Biskupski 
ordinarijat u Mostaru? 

(...) 

8) O Međugorju biskupi su rekli svoju. Rekao sam i u 
Glasu Koncila i u SD da već četvrtu godinu biskupi ništa više ne 
istražuju ni preko kakve komisije, i da je obvezatna njihova Izjava 
o navodnim ukazanjima u Međugorju: "Nemoguće je ustvrditi da 
se radi o nadnaravnim ukazanjima i objavama". Kad drugačije 
reknu, drugačije ćemo se vladati! Neka fra Ferdo bude 
discipliniran član ove Crkve, i u Našim ognjištima objavi stav 
službene Crkve, a ne privatne poruke djece iz Međugorja, bit će 
mu i za dušu i za dobro ove Crkve! 

9) Fra Ferdo preporučuje "da svi prihvatimo dogovor na 
osnovi Evanđelja, po kojem su fratri i braća i Crkva. Bez 
jednakosti nema ljubavi, bez ljubavi nema kršćanstva." 
Odgovaram: Fratri su braća u Crkvi, a zna se tko je Sveti Otac i što 
traži od te braće. Traži jednakost s biskupijskim klerom: neka 
bratski podijele dušobrižništvo, pa da braća ne administriraju više 
od 2/3 vjernika u biskupiji, a biskupijski svećenici ni 1/3. Onda će 
se i braći spontano otvoriti širom vrata u sve službe u Crkvi. 

10) Na kraju fra Ferdo mi savjetuje da se okanim "jeftinih 
argumenata". Ne znam drugačije razgovarati nego argumentima 
koji su za mene i skupi i važni, a, evo, za fra Ferdu "jeftini". Zbog 
toga i ovaj odgovor i naslov!* 

Don Luka Pavlović 
generalni vikar 


* Slobodna Dalmacija, 6. veljače 1995., str. 12. 

FILMSKE NEISTINE 


Biskupski ordinarijat u Mostaru smatra razložnim dati 
sljedeću izjavu u vezi s filmom "Gospa", koji se počeo prikazivati 
od travnja ove godine po svijetu i u domovini. Ostavljajući 
stručnjacima ocjenu umjetničke vrijednosti filma, osvrćemo se na 
njegov sadržaj pod religioznim i crkvenim vidom. 

1) Zloporaba svetog imena. Od religiozno naslovljena 
filma "Gospa" vjernik bi očekivao puno više religiozna sadržaja: 
marijanske i mariološke prouke ili poruke Blažene Djevice Marije, 
Isusove Majke. Međutim, u filmu se, unatoč naslovu "Gospa", 
malo govori o Bogorodici Mariji. To najsvetije ime 
najblagoslovljenije među ženama kao da je uzeto za promaknuće 
ovozemaljskih osobnih ih skupinskih interesa i nauma. Čast 
Bezgrješne Bogorodice, milosti pune, ne dopušta da se njezino ime 
upotrebljava u propagandističku reklamu. 

2) Neistinit prikaz o biskupu. Biskupski ordinarijat u 
Mostaru odlučno odbija kao neistinite scene i riječi u vezi s 
crkvenim držanjem msgr. Pavla Žanića, tadašnjega dijecezanskog 
biskupa (u filmu pod imenom Petra Subića) s obzirom na 
međugorske događaje. Ne može se pravdati "filmskom slobodom", 
scenaristovom ih režiserovom, iznošenje neistina o odgovornoj 
crkvenoj osobi, bez ikakva uporišta u stvarnosti. Biskup je Žanić 
polovicom kolovoza 1981. dao službenu izjavu o međugorskom 
fenomenu. 1 A pred komunističkim vlastodršcima nije nikada na nj 
pala sjena popustljivosti i kukavičluka, još manje 
kolaboracionizma, kao što gledatelj filma stječe dojam, nego se 
uvijek ponio hrabro i dostojanstveno. Vidljivo je to i iz 
prosvjednog pisma tadašnjem predsjedniku državnog 


l Glas Koncila, 16/1981., str. 1. 

predsjedništva, Sergeju Kreigheru, 1. rujna 1981., gdje s 
indignacijom odbija besmislene klevetničke napade na neke 
franjevce, konkretno i na fra Jozu Zovku, kao i na svoju osobu. On 
piše: "Kao katolički biskup i odgovorni Ordinarij Mostarske 
biskupije odbijam od sebe i spomenutih mojih svećenika ove 
neodgovorne klevete i napadaje, čija neukusnost nikako ne 
doprinosi trijeznom gledanju na događaje u župi Međugorje. 
Ovako vim se uvredljivim postupcima vrijeđaju osnovna građanska 
i ljudska prava. Molim, da ovaj moj prosvjed primite do znanja i 
kao najodgovornija osoba u SFRJ poduzmete najenergičnije 
korake protiv ovako vih neodgovornih ispada." 2 Prikazati biskupa 
Žanića kao svojevrsna kolaboracionista s komunistima, ih kao 
slabića u razgovoru s franjevcem kad je riječ o Međugorju, 
proturječi svim biskupovim nastupima i izjavama koje su s tim u 
vezi veoma poznate, osobito dotičnom franjevcu. A biskup Žanić, 
živi svjedok, može to uvijek i svakome potvrditi! 

3) Treba živo požaliti što se pod filmskim naslovom 
"Gospa" kao protagonist filma i simbol stotina mučenih i ubijenih 
katoličkih svećenika promovira jedan živi redovnik, koji se tek bio 
rodio kad su drugi ginuli za vjeru i domovinu, i koji već više 
godina nema sređene odnose sa svojom Crkvom! Film koji se tako 
odnosi prema svetom imenu Gospinu, koji ne zazire od neispravna 
i uvredljiva prikazivanja biskupove osobe i službe, film kojemu, 
pod svetim naslovom, nedostaje religiozna kultura, izaziva u 
vjerniku nezadovoljstvo i ne zaslužuje vjersku pozornost!* 

Biskupski ordinarijat Mostar 


* Glas Koncila, 26/1995., str. 5. 


2 Crkva na Kamenu, 9 - 10 / 1981 ., 1 . 

FIKCIJA 


Panorama, političko-infomiativni tjednik, od 29. 
studenoga 1995., str. 16-17, donosi intervju s režiserom filma 
"Gospa", koji velikim slovima optužuje mostarskog biskupa msgr. 
dr. Ratka Perića služeći se rječnikom koji je ispod razine ozbiljna 
tjednika i odgovorna čovjeka. Zato mu i ne odgovaramo preko 
toga tjednika. Želimo intervjuiranoga upozoriti na neke činjenice: 

1) Biskupski ordinarijat iznio je svoje mišljenje o filmu 
isključivo s crkveno-religioznoga stajališta. To je učinio, 17. lipnja 

1995., tj. dva mjeseca nakon što se film počeo prikazivati po 
hrvatskim i inim kinodvoranama. Mogli su ga milijuni vidjeti i 
režiseru dug isplatiti. Ordinarijat se osvrnuo tek nakon što je više 
svećenika pogledalo film i pismeno zatražilo da se reagira. Prije 
toga brojne su kritike o filmu ispisane po novinama, neke izrazito 
negativne s umjetničkog motrišta. Režiser se javlja pet i pol 
mjeseci poslije objave našeg osvrta. I mi mu krivi što mu biznis 
zapinje? Gdje je dosad bio? Kaže da je tri puta telefonirao u 
Mostar. Zar se tako važne stvari, kao što je obrana časti Gospine i 
dostojanstva biskupa Žanića, s naše strane, odnosno unosni biznis, 
s njegove strane, iješavaju telefonski? 

2) Nije poslano "1200 pisama" na razne adrese, kako nas 
okrivljuje režiser. Nižepotpisani je u ime Biskupskog ordinarijata 
sredstvima javnog priopćavanja poslao tekst, a objavili su ga 
listovi Slobodna Dalmacija, 19. 6., IKA, 21. 6., Glas Koncila, 26. 

6., Crkva na Kamenu, br. 7/95, a posredno i djelomično i Obzor, 
26. 6. 95. To znači daje našu prosudbu moglo pročitati jedno 250 
tisuća čitatelja. Bile su, doduše, i dvije-tri osobe i iz Amerike, pa i 
iz nekog "Centra mira" ( Center far peace) međugorskog profila, 
koje su zatražile tekst. I poslano im je na njihovu faks-molbu u 
srpnju. 

3) Režiser u svojim odgovorima obrazlaže što je želio 
ovakvom režijom, tj. da nije kanio prikazati "dokumentarni film" o 
Gospi i "o fenomenu ukazanja Gospe u Međugorju", nego: "film je 
fikcija koja govori o čežnji za slobodom jednog naroda...". I on 
misli da jednoj svojoj "fikciji" može dati najsvetije ime "Gospa", i 
vrijeđati biskupa Žanića preko te fikcije, kao što sada vulgarno 
vrijeđa biskupa Perića preko Panorame? ! Čak prijeti i sudom. 
Očekujemo poziv na sud ne samo zato da se režiseru i sudski pred 
svijetom dokaže da je "njegova" "Gospa" obična fikcija, 
izmišljotina, odnosno uvreda pravoj Gospi koju štuje kršćanski 
svijet, nego i da se zatraži odgovarajuća odšteta za uvrede 
nanesene biskupu Žaniću! 

Ovim zaključujemo bilo kakav daljnji razgovor o temi 
preko novina - do eventualnog suda.* 


Don Ante Luburić 
kancelar 


* Glas Koncila, 49/1995., str. 5 
IKA, 7. prosinca 1995. 

NIJE BISKUP NEGO NADBISKUP 


Slobodna Dalmacija od 25. rujna 1995, str. 28, donosi 
senzacionalnu vijest: "Biskup u Svetištu", u Međugorju. Bilo bi 
možda još senzacionalnije daje napisano daje riječ ne o običnom 
biskupu, nego o neobičnom nadbiskupu. Msgr. Emmanuel 
Milingo, bivši nadbiskup Lusake, glavnoga grada Zambije, rođen 
je 1930., imenovan lusačkim nadbiskupom 1969. Tijekom 
vremena u svojoj je nadbiskupiji, koja ima preko 2 milijuna 
stanovnika, 400.000 katolika, zapustio pastoralnu službu a dao se 
na egzorcizme i duhovnjački pokret. Poslije više bezuspješnih 
opomena, Sveta je Stolica našla načina: 1983. oduzela mu je 
nadbiskupsku službu i pozvala ga u Rim, kamo je stigao 
bespovratnom kartom. Pronašla mu je smještaj i nominalnu službu. 
Danas je "specijalni delegat" Papinskoga vijeća za dušobrižništvo 
selilaca i turista, služba koju nema nijedno drugo Papinsko vijeće 
od njih jedanaest. O tom "egzorcistu svjetskoga glasa", kako kaže 
SD, pisale su onodobno svjetske novine, i naše domaće. Msgr. 
Milingo, kako nema drugog posla, sa "seliocima i turistima" dođe i 
u Međugorje. 

Što se tiče pojma "svetište": neko mjesto postaje 
biskupijsko svetište ako ga mjesni biskup odobri, nacionalno ako 
ga odobri Biskupska konferencija, svjetsko ako ga odobri Sveta 
Stolica. Međugorje nije proglašeno svetištem ni na jednoj razini. 
Dapače, naši su biskupi, na razini Biskupske konferencije, nakon 
stručnoga komisijskog istraživanja, 1991. izjavili daje nemoguće 
ustvrditi da se Gospa ukazuje u Međugorju. Pa se, naravno, s tog 
razloga i ne može zvati svetištem.* 

I. Dnnić, urednik KIUM-a 


* Slobodna Dalmacija, 29. rujna 1995., str. 11. 

KRITERIJI ZA PROSUĐIVANJE UKAZANJA 


Prenosimo biskupov članak koji je objavljen pod istim 
naslovom u njegovoj knjizi Prijestolje Mudrosti, 1995. Ch’dje s 
neznatnim dopunama i preinakama, osobito u bilješkama. 

Iako je u prikazu papinske pobudnice "Marijino štovanje" 
bilo govora o crkvenom stavu prema ukazanjima i nazovi- 
ukazanjima, uputno je o naslovljenoj temi progovoriti još koju 
riječ, čak i bez obzira na neke domaće fenomene po kojima smo 
čuveni i u domovini i po svijetu. Već 14 godina govori se o 
"ukazanjima" Blažene Djevice Marije u župi Međugorju u 
mostarsko-duvanjskoj biskupiji. Crkvena služba dijecezanskoga 
biskupa msgr. Pavla Žanića obilježena je također komisijama, 
ispitivanjima, priopćenjima, izjavama, susretima s "vidiocima", 
uvjeravanjima ili razuvjeravanjima s obzirom na te pojave. 
Njegovu koadj utoru i nasljedniku, pogotovo nakon preuzimanja 
biskupske službe u Mostaru (1993), pristiglo je više pisama 
različita sadržaja, raznolikih savjeta i sugestija s obzirom na 
međugorske pojave. Jedni su tražili da se ti fenomeni spriječe, a 
drugi da se odobre i propagiraju. I sam je, htijući-ne htijući, bio 
pozvan i u nekim javnim nastupima, intervjuima, progovoriti, 
izjasniti se. Nije nikada dvoumio stati iza Izjave BK iz 1991. 
godine. Bilo je o tome riječi i na Biskupskoj sinodi u Rimu, u 
listopadu 1994, pa je red da se i u ovoj knjizi o Mariji, Prijestolju 
Mudrosti, ne mimoiđe ta aktualna i suvremena tematika. 

Nemoguće je donijeti neki sažetak događaja vezanih uz 
Međugorje. Tu je opsežna literature, 1 od naive do fanatizma. 
Ovaj se članak ograničava na iznošenje teoloških kriterija 


'i. SlVRlĆ u svojoj dokumentarno pisanoj knjizi La face cachee de 
Medjugorje, tome I, Ed. Psilog, Saint-Francois-du-Lac, Canada, 1988, prikupio 
je u prvih sedam godina "ukazanja" preko 200 izvora, str. 381-394. 

nebeskih "privatnih" ukazanja na zemlji. O tome je napisano više 
vrijednih članaka i knjiga koje jasno i stručno govore o 
"privatnim" ukazanjima i objavama.” Stoga je cilj ovoga osvrta 
staviti na jedno mjesto ta mjerila, koja mogu pomoći onima koji 
znaju određene činjenice da bi ih mogli uspoređivati s tim 
pravilima i vrednovati određene zaključke. Zatim iznijeti one 
službene isprave i izjave crkvenih službenika u vezi s događajima 
u župi Međugorju u mostarsko-duvanjskoj biskupiji i napokon 
sažeti stajalište Biskupskog ordinarijata u nekoliko točaka 
imajući u vidu poznatu Izjavu BK iz 199 1 . 

1) Prema nauci II. vatikanskog sabora Isusova povijesna 
osoba, pojava i objava, riječju i činom, čudesnim znakom, 
prenesena po njegovim apostolima, jest konačna, kompletna i 
završna Božja objava, kojoj se ne može više ništa bitno dodati niti 
oduzeti. Stoga izvan nje neće biti druge javne objave prije Isusova 
drugoga Pojavka. Koncil je u tom smislu nedvosmislen: "Stoga, jer 
tko vidi njega, vidi i Oca (usp. Iv 14, 9) - sveukupnom svojom 
prisutnošću i pojavom, riječima i djelima, znacima i čudesima, a 
osobito svojom smrću i slavnim uskrsnućem od mrtvih i konačno 
poslanjem Duha istine - On objavi daje puninu i dovršava je te 


"Navodim samo one kojima sam se služio u ovom članku: R. ŠILIĆ, 
Caveant animarum direetores, u: Dobri pastir, 3-4/1950., str. 27-30; 

J. ĆURIĆ, Znanstvena istraživanja u Međugorju ? u: Obnovljeni život, 
3-4/1984., str. 329-339; 

J. Galot, Le apparizioni private nella vita della Chiesa, u: La Civilta 
Cattolica, 6. travnja 1985., str. 19-33; 

Ž. PULJIĆ, Privatne objave u životu Crkve , u: Marija u vjeri kršćanina, 
kateheze za mlade o BDM, Sarajevo, 1985; ISTI (pseudonim: W. P), Privatne 
objave i ukazanja , u: Crkva u svijetu, 3/1989., str. 247-251; 

M. ZOVKIĆ, Problematični elementi u fenomenu Međugorja, u: 
Bogoslovska smotra, 1-2/1993., str. 76-88; 

R. FlSlCHELLA, Dio ci ha parlato attraverso suo Figlio, u: Vita 
pastorale, 6/1994., str. 40-45; 

M. Mazza, The Catholic Church and Medjugorje, u: Homiletic and 
Pastoral Review, NewYork, 7/1994., str. 28-31.51-56. 

božanskim svjedočanstvom potvrđuje: Bog je s nama da nas iz 
tmina grijeha i smrti oslobodi i na vječni život uskrisi ". 3 

2) Sveto Pismo: u Starom je zavjetu riječ "slušati" 
dvostruko češće upotrijebljena negoli "vidjeti" ili "gledati" (1080 : 
520). I odnos čovjeka prema Bogu, pa i onog najponiznijega, 
Božjega prijatelja, jest odnos riječi, ne oka i gledanja: Ne može se 
Boga vidjeti i na životu ostati, vrijedi i za Mojsija. Bog mu otkriva 
svoju slavu, ali ne svoje lice (usp. Izl 33, 20-23). Dok je naprotiv 
"slušanje" Božje riječi redovit stav vjernika, proroka, kralja. Nije 
čudo da židovski Crafo-vjerovanje ne počinje riječima "Vjerujem 
u Boga svemogućega", nego: Šema, Israel - Čuj, Izraele (Pm 5, 1). 

U Novom zavjetu, posebno u Poslanici Hebrejima (1, 1-2), 
ističe se da je Bog više puta i na više načina govorio očima u 
prorocima, ali konačno i potpuno sva objava - i Presvetoga 
Trojstva i našega spasenja - sadržana je u objavi Jedinorođenoga 
Sina Božjega, odsjaju Slave i otisku Bića Božjega. Teologija sv. 
Ivana apostola i evanđelista osobito naglašava ovo Sinovo 
gledanje i obznanjenje: "Boga nitko nikada ne vidje. 
Jedinorođenac - Bog - koji je u krilu Očevu, on nam ga obznani" 
(Iv 1, 18). Isus je objava Očeva, slika-ikona njegova. Stoga, tko 
vidi Sina, vidi i Oca. Isus će pohvaliti one koji vjeruju, a nisu 
vidjeh (Iv 20, 29). U Ivana je "vidjeti" i "vjerovati" jedno te isto. 
Božja Riječ, Druga Božanska Osoba nije se dakle "ukazala" u 
ljudskom tijelu, nego je postala tijelom i prebivala među nama, u 
našoj ljudskoj uvjetovanosti, u vremenu i prostoru. Ta je objava 
okrenuta našoj vjeri, i najveći je izraz objave. Zato je Kristova 
religija - religija Utjelovljenja, koje nadilazi bilo kakva ukazanja. 
Poslije smrti i uskrsnuća Krist se više puta ukazao: u 
proslavljenom tijelu koje je identično onom prethodnom. Ta su 
ukazanja imala dvostruku svrhu: ona su, s jedne strane, dokaz 
Isusova uskrsnuća i, s druge strane, u tim je ukazanjima Isus 
dovršio svoje upute učenicima: dao im je vlast ispovijedanja, 
odredio im je opću misiju da naviještaju Evanđelje svemu 


3 Dei Verbum, 4. 

stvorenju, da očekuju Duha Svetoga, da pružaju svjedočanstvo 
svima kako bi se ljudi krstili i povjerovali i spasili. Poslije Isusova 
uzašašća više ukazanja nisu nužna. 4 

3) Teološka problematika i razjašnjenje. Teolozi, koji se 
strukom bave proučavanjem javne Objave, nerado govore o 
privatnim ukazanjima i porukama. Brojni su vjernici u puku, 
naprotiv, otvoreni vjerovanju u takve pojave, jer im dobro dolazi 
nešto vidljivo, opipljivo, osjetljivo i osjećajno. Pogotovo kad je to 
vidljivo u njihovu životu u obliku kakve emocionalne pomoći, 
ozdravljenja ili slična doživljaja. Takve pučke pojave i vjerovanja 
mogu lako skliznuti u prava praznovjerja i magijske fonne. Napose 
ako se očekivana "milost" ili "čudo" ne dogodi kako se dotičnik 
nadao i "molio". Nisu rijetka u takvim slučajevima čak i - 
samoubojstva. Međutim treba objektivno priznati da su u 
posljednjim godinama i desetljećima deseci milijuna ljudi 
hodočastili u potvrđena marijanska svetišta svijeta, kao što su 
Lurd, Fatima, Czestonchowa, Loreto, Mariju Bistricu itd. Pa i to je 
razlog da se o problemu privatnih ukazanja toliko govori i piše. 
Više od toga, onaj tko se u svojoj crkvenoj službi osjeća 
odgovornim, bila to teološka, istraživalačka ili učiteljska biskupska 
zadaća, dužan je braniti vjeru jednostavna puka i ne dopustiti da se 
pod plaštem nekih izvanjskih religijskih znakova i gesta kriju 
praznovjerni sadržaji ili da se na temelju lažnih ukazanja oblikuje 
vjera u ljudima. 

Teološkim očima gledano, privatna ukazanja, da bi se 
prihvatila kao autentična, moraju se odlikovati nekim bitnim 
oznakama i biti lišena nekih sumnjivih elemenata ili vidova. 

R. Šilić, profesor teologije u Sarajevu, dušobrižnicima je 
svojedobno preporučio kratko i jasno: "Neka pripaze voditelji duša 
da brzo ne povjeruju objavama i da ih ne prevare pobožne žene". 5 

Drugi hercegovački franjevac, K. Vasilj, donosi tri mjerila: 


4 J. Galot, nav. c/., str. 22-23. 

R. Šilić, nav. čl., str. 28: "Caveant ergo directores animamm, ne cito 
revelationibus credant, et a piis feminis decipiantur." 

1. Marija iz ukazanja treba biti u punom suglasju s 
Marijom iz Novoga zavjeta; 

2. Osoba koja tvrdi da joj se Marija ukazuje treba biti 
posve iskrena i istinoljubiva; 

3. Takva osoba treba biti duševno zdrava, nepodložna 
opsjenama i halucinacijama. 6 

Ozbiljan teološki članak o ukazanjima napisao je prije 
desetak godina isusovac, profesor na Papinskom sveučilištu 
Gregorijani u Rimu, Jean Galot. On postavlja tri problema na koja 
bi trebalo odgovoriti kad se radi o ispitivanju autentičnosti 
ukazanja: 1. Je li se pravo ukazanje dogodilo? 2. Je li osoba koja to 
prenosi dostojna povjerenja? 3. Može li se iznijeti teologija takvih 
ukazanja i odrediti njihovo mjesto u životu Crkve? 7 8 Ovaj treći 
problem stoji zapravo na prvom mjestu, pa mu teolog posvećuje 
dužnu pozornost. Opisujući razna ukazanja i viđenja kroz Bibliju, 
iznosi o njima i svoja teološka razmišljanja. U vjeri postoji 
temeljno svjetlo, ah ipak obavijeno tamom. Stoga neki traže 
ukazanje da im potvrdi vjeru. Oni bi htjeli nadoknaditi "viđenjem" 
ono što im nedostaje vjerovanjem. "Upravo ta želja potiče dobar 
broj današnjih kršćana k osobama koje kažu da imaju ukazanja ih 

g 

viđenja". 

Prvi kriterij u procjeni autentičnosti jest rijetkost i 
iznimnost. Ukazanja su u biti veoma iznimne pojave. One ne mogu 
zamijeniti vjerovanje. "Tako, ukazanja koja bi kroz dosta dugo 
razdoblje učestala postajući dio svakodnevnoga života vidjelaca, 
težila bi da pretvore kršćansku egzistenciju u viziju ih gledanje, i 
daje oslobode od tame vjere. Takva učestalost bila bi motiv da se 
sumnja u autentičnost ukazanja". 9 

Drugi kriterij u prosuđivanju autentičnosti jest usklađenost 
eventualnih poruka i objava s istinama vjerske nauke. Ako bi bilo 


6 Usp. K. Vasilj, nav. čl., str. 374. 

7 Usp. J. Galot, nav. čl., str. 19. 

8 Ondje, str. 25. 

9 Ondje, str. 30. 

doktrinamih zabluda ili tvrdnji nespojivih s Evanđeljem, s 
kršćanskom ljubavlju, ili sadrže ocrnjivanje, potiču na pobunu, na 
"neposluh autoritetu Crkve", u takvim slučajevima morala bi se 
staviti u sumnju njihova vrijednost. 10 

Treće, "jednako bi bila smetnja da se ustvrdi onostrano 
porijeklo ukazanja naznaka o nekoj njihovoj ljudskoj manipulaciji: 
kad sami korisnici ukazanja određuju mjesto, datum, pohađanje ili 
program. Ne radi se dakle o pojavi koja dolazi Odozgor, nego o 
više-manje izravnu iskustvu onih koji su akteri na zemlji". 1 

Četvrto, treba uzeti u obzir i plodove. "Mora se primijetiti 
da se iz samih duhovnih plodova ne da izvući kriterij za 
prosuđivanje autentičnosti ukazanja; ima slučajeva u kojima su se 
ustanovila brojna obraćenja, a potom su bila odbačena od 
crkvenog autoriteta kao lišena bilo kakva temelja". 12 

Ž. Puljić, nekada član dijecezanske komisije za ispitivanje 
događaja u Međugorju, danas biskup u Dubrovniku, naglašava 
nužnu i ozbiljnu analizu ovih elemenata za rasuđivanje 
autentičnosti ukazanja: 

- psihičku ravnotežu osobe; 

- predmet ili sadržaj privatnih objava i 

- moralne učinke na samome "vidiocu" i drugima koji to 
prihvaćaju. 13 

Drugi navode čak 8 pravila u razaznavanju autentičnih od 
neautentičnih privatnih ukazanja i objava. Da bi se to moglo 
prosuditi, trebalo bi odgovoriti na ove upite: 

- Koje su temeljite infonnacije o "vidiocima" i kakav je 
sud o njima? 

- Postoji li konkretno ispunjenje vidiočevih najavljenih 
proroštava? 


10 Usp. ondje. 

1 1 Ondje, str. 3 1 . 

12 Ondje, str. 31. 

13 W. P. (Ž. Puljić), nav. čl, 1989., str. 250. 

- Kakvo je vidiočevo poštenje i korektnost prema njegovim 
pretpostavljenima (duhovniku, župniku, biskupu)? 

- Može li se pribaviti apsolutno autentičan tekst "poruka"? 

- Kakav je sklad između navodnih poruka i objava sa 
službenom crkvenom naukom? 

- Koja je korist navodnih poruka i vijesti za vječno 
spasenje ljudi? 

- Jesu li navodna ukazanja položila sve kušnje vremena i 
upite istrage? 

- Jesu li se dogodili značajni plodovi u svakom pogledu ? 14 

Uvaženi profesor teologije, na Gregorijani u Rimu, R. 

Fisichella, za ocjenu autentičnosti i istinitosti privatnih ukazanja, 
nakon svetopisamskih upozorenja, ističe ova mjerila: 

- ta viđenja ne smiju nikad zasjeniti autentičnu i radikalnu 
objavu iznesenu u Svetom Pismu; 

- moraju uvijek poštovati otajstvo, tajanstvenost i 
tajnovitost prave objave; "besmisleno je, da ne kažem bogohulno - 
ne samo za zapadnjački mentalitet - da se za vrijeme viđenja može 
fotografirati lice Isusovo ili Djevičino!"; 

- poštovat će uzajamnu dopunu karizama; a najveća je 
među njima ljubav; stoga ništa ne smije biti usmjereno protiv 
ljubavi kao središta kršćanske objave . 15 

Osim toga, za teološku raščlambu privatnih navodnih 
viđenja potrebno je imati u vidu i društveno-kultume sadržaje gdje 
se događaju ukazanja, zatim jezičnu provjeru prikaza i opisa takvih 
viđenja, i napokon oštru analizu samih subjekata ili nositelja 
ukazanja. Treba imati pred očima da su ukazanja uvijek nešto 
"izvanredno", iznimno, i to je bitan element u njihovu 
prosuđivanju. "Ako bi se ukazanja događala u životu jednog 
vjernika sa svakodnevnom učestalošću ili se produžila godinama, 


14 Vidi M. Mazza, koji se oslanja na knjigu A. PoULAlN-a, The Graces 
of Interior Prayer, nav. čl., str. 30-31. 51-56. Autor, iznoseći spomenuta pravila, 
istodobno ih primjenjuje na činjenice i izjave o međugorskom fenomenu. I 
sustavno pobija autentičnost tih ukazanja. 

15 R. Fisichella, nav. čl., str. 43-44. 

očito je da bi se stvorili ozbiljni problemi za teologiju vjere". 16 
Svako ukazanje treba se odnositi odnosno vratiti na Kristovu 
objavu i pretpostaviti je i voditi k njoj. 

Osvrćući se na "znanstveno istraživanje" R. Laurentina, 
francuskog svećenika i publicista, s obzirom na međugorska 
ukazanja, J. Curić, profesor na Katoličkom bogoslovnom 
fakultetu u Zagrebu, donosi nekoliko značajnih kritičkih točaka 
koje uvelike doprinose rasvjetljenju spomenute problematike: 

- Curić najprije razlikuje razvikani pojam "znanosti" iz 19. 
i pojam znanosti iz 20. stoljeća. Danas su pravi znanstvenici puno 
skromniji i oprezniji zbog eventualnih sutrašnjih opovrgnuća i 
opoziva njihovih današnjih rezultata. 18 

- Dok francuski znanstvenik niže činjenice i podatke, 
ostaje na crti svoje povijesne struke. Ah kad prikazuje samo 
"gledanje" vidjelaca, tu ne uzima u obzir "doživljaj prisutnosti" 
kao značajan element duhovne spoznaje. A to mu je vel ik 
nedostatak, primjećuje hrvatski isusovac. 19 

- Trodnevni boravak u Međugorju u vrijeme božične vreve 
omogućio je Laurentinu da ustanovi kako su vidioci mentalno 
zdrava, prostodušna i posve iskrena čeljad. Na to Ćurić primjećuje 
da Bog svoje darove ne rezervira samo za "znanstveno" zdrave 
duše; ukazuje na Laurentinove prevelike skokove u zaključivanju: 
"Međutim, kad bi dospio do savršeno sigurnog osvjedočenja da su 
međugorski vidioci posve iskreni u svojim iskazima, još mu to ne 

bi pružalo prava - da iz subjektivne ISKRENOSTI njihova govorenja 

20 

zaključi na objektivnu ISTINITOST njihovih viđenja". 

- Nastavljajući na to Ćurić postavlja općenit i načelan 
problem: "što znanost uopće može istražiti i ustanoviti kod 
izvanrednih, čudesnih pojava, bile one božanskog ih demonskog 


16 Ondje, str. 44. 

17 R. Laurentin, Javlja li se Gospa u Međugorju?, u: Glas Koncila, 4, 
5, 6/1984., str. 7. 

l8 Usp. J. Ćurić, nav. čl,, str. 329-330. 

19 Usp. ondje, str. 330-331. 

20 Ondje, str. 331, citat: 332. 

porijekla? Čini se da GK nije najspretnije postupio, kad je 
opetovano isticao ’znanstvenost’ Laurentinova pristupa Gospinim 
'javljanjima’: kao da se problem istinitosti onih ukazanja - nakon 
naših balkanskih razmirica - konačno počeo rješavati na pravi 
način, znanstvenim putem". Laurentin priznaje da konačan 
"pravorijek treba prepustiti Crkvi." Nato Ćurić: "zašto bi taj čovjek 
znanosti, došavši na kraj znanstvenog istraživanja, susprezao svoje 
znanstvene zaključke te prigibao šiju pred neznanstvenim 
auktoritetom Crkve? Ako znanost znanstveno ustanovi da 
određena vrsta virusa izaziva bolest raka, nijedan joj biskup ne 
može tog zaključka osporiti! No ako znanost znanstveno utvrdi da 
se Gospa 'javlja’ u Međugorju, smiju li to biskupi sa svojim 
komisijama poricati?" Tu se kritičar zaustavlja na promatranju 
dviju stvari. Prvo: Božja milost ne može biti "predmet" 
znanstvenog istraživanja; drugo: ipak Bog svojom milošću može 
tako taknuti čovjeka da se taj dodir manifestira u čudesnu 
ozdravljenju, u čudesnu znanju itd. Ah tu čudesnost nije kadra 
ustanoviti znanost! 21 

- Ćurić razlikuje mističke i proročke tipove privatnih 
objava. Mističari obično ne mogu i ne znaju izraziti ništa od onoga 
što su doživjeli. Profetičke duše "vladaju se gotovo posve 
suprotno: one su uvjerene u istinitost svoga doživljaja i svjesno 
žele nastupati u javnosti, gdje traže da ljudi slušaju i slijede 
njihovu 'poruku'". Međugorski fenomen ulazi u ovaj profetički tip. 

A ni mističarski ni profetički tip ne dokazuje se znanošću, nego 

22 " 

duhovnim vrednovanjem. 

- Ćurić iznosi razlike u javnoj objavi koja je bezuvjetno 
nužna za spasenje i koja se proteže na cijelo čovječanstvo i na sve 
vjekove, i u privatnoj objavi u kojoj nitko nema prava nametati i 
protezati na bilo koga drugoga. To slijedi iz same privatnosti 

23 

privatnih objava. 


2l Ondje, str. 332-334. 
22 Usp. ondje, str. 334-335. 
23 Usp. ondje, str. 336-337. 

- Ta privatna objava ne gubi svoga privatnog karaktera ni 
nakon tzv. "odobrenja" ili "nihil obstat"- a od strane Crkve, koja 
može to "odobrenje" i opozvati. Ćurićev je zaključak: "Tko god s 
Laurentinom vjeruje da se Gospa međugorskim vidiocima zaista 
ukazala - i to ne jedanput ili dvaput, nego preko tisuću puta - 
morao bi voditi računa o povijesnoj činjenici, da su ponekad i 
veoma plemenite Božje inicijative tužno skončale, jer su ih 
onemogućili razni naivci i fanatici svojom neumjesnom 
propagandom. S druge opet strane, ne bi trebalo zaboraviti da Bog 
u svom djelovanju nije vezan n ik akvom našom zakonitošću ni 
znanstvenošću: prema Bibliji ". 24 

4) Gledište Crkve. Kardinal Prospero Lambertini, postavši 
Papa pod imenom Benedikt XIV. (1740-58), naznačio je vrijednost 
i snagu "odobrenja" koje je podijeljeno s obzirom na ukazanja, 
viđenja, objave: "Valja znati da to odobrenje nije ništa drugo nego 
da se (ukazanja) razglase radi odgoja i koristi vjernika, nakon zrela 
ispita. Ipak, takvim objavama koje su tako odobrene, iako im se ne 
duguje, niti se može dati, pristanak katoličke vjere, duguje im se 
ipak pristanak ljudske vjere prema pravilima razboritosti, po 
kojima su naime takve objave vjerojatne ili pobožno 
vjerodostojne" ~ To mudro pravilo vrijedi i danas. 

U najsuvremenijem Katekizmu Crkva ima jasan stav 
prema "privatnim" ukazanjima i objavama: "Tijekom stoljeća bilo 
je takozvanih ’privatnih’ objava. Neke od njih je priznao crkveni 
autoritet. One ipak ne pripadaju u polog vjere. Uloga im nije da 
’poboljšaju’ ih ’upotpune konačnu Kristovu objavu, nego da 
pomognu da se od nje u određenom povijesnom razdoblju 


Ondje, str. 337-338. 

25 De Servorum Dei beatificatione et Beatorum canonizatione, Liber II, 
str. 32, No. II. Citirano u: J. Galot, nav. čl., str. 32: "... Sciendum est 
approbationem istam nihil aliud esse quam permissionem ut edantur ad fidelium 
institutionem et utilitatem, post maturum examen: siquidem hisce revelationibus 
taliter approbatis, licet non debeatur, nec possit adhiberi, assensus fidei 
catholicae, debetur tamen assensus fidei humanae iuxta pmdentiae regulas, iuxta 
quas nempe tales revelationes sunt probabiles et pie credibiles..." 

potpunije živi. Pod vodstvom crkvenog učitelj stva osjećaj vjernika 
znade razlučiti i prihvatiti ono što je u takvim objavama Crkvi 
istiniti poziv Krista ili njegovih svetaca." 26 

5) Međugorske pojave i crkvene izjave. Od 1982. godine 
radile su susljedno tri crkvene komisije na proučavanju 
međugorskog fenomena. Prvu je Komisiju ustanovio mjesni 
biskup msgr. Pavao Žanić i djelovala je oko dvije godine (1982- 
84)2 Druga je djelovala oko dvije i pol godine (1984-1986). 
Treća je Komisija djelovala više od tri godine (1987-1990). Nisu 
se mogle ne voditi gore navedenim načelima i mjerilima u tim 
ispitivanjima. Bilo same komisije, bilo mjesni biskup, bilo 
Biskupska konferencija davale su tijekom vremena određena 
priopćenja, tumačenja i službene izjave, koje su opet nailazile na 
prihvaćanje ili neprihvaćanje podupiratelja ili osporavatelja 
"nadnaravnih ukazanja". Evo onih najvažnijih službenih izjava s 
odgovornim potpisnicima i nadnevcima: 

- Polovicom kolovoza 1981. u izjavi mostarsko-duvanjski 
biskup msgr. Pavao Žanić, pošteno otvoren tumačenjima, istaknuo 

je da ipak ostaje "najteže pitanje: da li je to subjektivni doživljaj 

28 

djece ih nešto nadnaravno?"" 

- 14. siječnja 1984. nadbiskup zagrebački Franjo kardinal 
Kuharić zabranio je nastup međugorskim vidiocima u svim 
crkvama zagrebačke nadbiskupije do donošenja crkvenog suda o 
ovim događajima. 29 


Katekizam Katoličke Crkve, HBK, Zagreb, 1994., br. 67. 

21 Osnovana komisija za ispitivanje događaja u župi Međugorje , u: 
CnaK, 2/1982., str. 1. 

~ 8 P. ŽANIĆ, Izjava za javnost , u: Crkva na Kamenu (informativni list 
hercegovačkih biskupija), 7-8/1981., str. 24; Biskupova izjava o "ukazanjima" u 
Hercegovini, u: Glas Koncila, 16. kolovoza 1981, 1; Vidi također biskupovu 
obranu svećenika franjevaca iz Međugorja pred Predsjedništvom tadašnje 
države, pismo predsjedniku Kreigheru i Pred odgovornošću, u: Crkva na 
Kamenu, 9-10/1981., str. 1 i 2. 

29 Br. dopisa 63/1984, vidi u: Glasu Koncila, 1. travnja 1984., str. 5. 

- 24. ožujka 1984. prvo Priopćenje proširene Komisije. 
Traži se da se javna sredstva priopćavanja uzdrže od svoga suda 
dok mjerodavna crkvena vlast ne izrekne svoj sud, da se ne mogu 
odobriti organizirana hodočašća, da "vidioci" i crkveni djelatnici u 
Međugorju ne daju izjave o sadržaju takozvanih ukazanja: "Kako 
su događaji u župi Međugorje naišli na znatan odjek u našoj 
krajevnoj Crkvi i u inozemstvu, biskup ordinarij smatrao je 
potrebnim proširiti dosadašnju četveročlanu komisiju odabirući 
nove članove sa svih teoloških učilišta Crkve u Hrvata i Slovenaca 
iz različitih teoloških struka i predstavnike medicinskih 
znanosti... komisija ne odobrava što neki svećenici i katolički laici 
dovode organizirana hodočašća u Međugorje, ih organiziraju javne 
nastupe vidjelaca prije nego je izrekla svoj sud o autentičnosti 
ukazanja" 30 

- 11. listopada 1984. u drugom Priopćenju čitamo između 
ostaloga: "Komisija se odlučila na daljnje proučavanje cjelovitih 
doživljaja djece i interpretacije tih doživljaja od strane pastoralnog 
osoblja u Međugorju, premda već sada uočava neke po teškoće 
disciplinske i teološke naravi u međugorskim porukama" 3 

- 12. listopada 1984. poziv Biskupske konferencije da se 
ne organiziraju službena hodočašća u Međugorje: "Biskupi 
upozoravaju da o zbivanjima u Međugorju u Hercegovini treba 
čekati ocjene nadležnih crkvenih vlasti koje će se donijeti nakon 
temeljitih i stručnih ispitivanja. Stoga se ne mogu organizirati 
službena hodočašća u Međugorje kao da je Crkva o tim 

32 

događajima već donijela pozitivan sud". 

- 30. listopada 1984. biskup Žanić iznosi (neslužbeno) 
stajalište Biskupskog ordinarijata prikazujući u 15 točaka 


^Dvodnevno savjetovanje proširene komisije za Međugorje. 
Priopćenje za tisak, u: Glas Koncila, 1. travnja 1984, 1 i 5; Circa gli eventi di 
Medjugorje nella Diocesi jugoslava di Mostar-Duvno, u: L’Osservatore 
Romano, 12. svibnja 1984., str. 2. 

3 > Novo o Međugorju , u: Glas Koncila, 28. listopada 1984., str. 9. 

32 Jesenski sabor BKJ, u: Glas Koncila, 21. listopada 1984., str. 2. 

negativne pojave i činjenice koje su vezane uz međugorske 
fenomene. 

- 8. ožujka 1985. treće Priopćenje spomenute Komisije o 
rezultatima pojedinih stručnjaka i prouka. Tu se između ostaloga 
napominje: "Komisija smatra najtežim pitanjem iz tog područja 
crkveni neposluh dvojice bivših kapelana iz Mostara, koji su odbili 
premještaj pozivajući se na poruke iz Međugorja". 34 

- 18. travnja 1985. ponovni poziv Biskupske konferencije 
da se vjernici suzdrže od službenih hodočašća u Međugorje: 
"Zbivanja u Međugorju u Hercegovini biskupi i nadalje prate s 
dužnom pažnjom. Oni su i na ovom saboru potvrdili svoje ranije 
upute i odluke u vezi s ovim pitanjem". 35 

- 23. svibnja 1985. upozorenje Kongregacije za nauk vjere 
- potpisao tajnik nadbiskup msgr. Alberto Bovone - Talijanskoj 
biskupskoj konferenciji da se ne organiziraju hodočašća u 
Međugorje. Evo cjelovita teksta koji je Sveta Stolica poslala 
tajniku TBK, msgr. Egidiju Caporellu: 

"Preuzvišeni, s više se strana, posebno mjerodavni 
Ordinarij iz Mostara (Jugoslavija), konstatira i žali se na široku 
propagandu 'događaja', vezanih uz takozvana ukazanja u 
Međugoiju, zbog čega je nastala odgovarajuća organizacija 
hodočašća i druge inicijative koje pridonose stvaranju zabune 
među vjernicima i ometaju rad osjetljiva ispitivanja koje obavlja 
imenovana Komisija za provjeru 'događaja' o kojima je riječ. 

Da bi se izbjeglo isticanje spomenute propagande i 
špekulacija (speculazione) koja iz toga proizlazi, što se čini u 

33 P. ŽaniĆ, La posizione attuale (non ufficiale) della Curia Vescovile di 
Mostar nei confronti degli eventi di Medjugorje (Sadašnje stajalište /neslužbeno/ 
Biskupskog ordinarijata u Mostaru prema događajima u Međugoiju). Upućeno 
Sv. Stolici i nekim Biskupskim konferencija po svijetu. Vidi osvrt G. Caprile, 
Circa i fatti di Medjugorje , u: La Civilta Cattolica, 18. svibnja 1985., str. 363- 
371. 

' 4 Od posta do tajnovitih znakova , u: Glas Koncila, 24. ožujka 1985., 

str. 5. 

35 Priopćenje za javnost, u: Glas Koncila, 28. travnja 1985., str. 3. 

Italiji, unatoč onome što je Biskupska konferencija Jugoslavije 
izrazila i preporučila, neka to Predsjedništvo promotri prikladnost 
da savjetuje Talijanskom episkopatu da javno odvraća 
organiziranje hodočašća od spomenutoga navodnog središta 
ukazanja kao i svaki drugi oblik objavljivanja, napose 
izdavačkoga, koji bi se smatrao predrasudan ( pregiudizievole ) za 
mimo utvrđivanje 'događaja' od strane Posebne Komisije koja je u 
tu svrhu kanonski ustanovljena. 

Iskorištavam priliku da se potvrdim s osjećajima osobita 
poštovanja odani..." 36 

- 31. svibnja 1985. četvrto Priopćenje spomenute Komisije. 
Na zasjedanju su saslušani izvještaji pojedinih stručnjaka: 
"usporedba pojma obraćenja u Evanđelju i međugorskim 
pojavama, disciplinske poteškoće u vezi s dvojicom bivših 
mostarskih kapelana koji se pozivaju na međugorske poruke, 
teološka problematičnost nekih međugorskih poruka, nedostatna 
dokumentacija o navodnim čudesnim ozdravljenjima". 37 

- 27. rujna 1985. peto Priopćenje iste Komisije, gdje je 

38 

kratko izneseno što su sudionici radili. 

Dijecezanska je Komisija završila svoj posao u svibnju 
1986. Članovi su komisije 2. svibnja 1986. glasovali za fonnulu 
Non constat de supernaturalitate (11 za, 2 protiv, 1 "in nucleo", 1 
suzdržan). Biskup je Žanić obavijestio i Biskupsku konferenciju i 
pojedine urede Svete Stolice o tim rezultatima. O tome je izvijestio 
i javnost u propovijedi u Međugorju, 25. srpnja 1987. 

- U siječnju 1987. na sugestiju Kongregacije za nauk vjere 
i u skladu s njezinim Normama iz 1978. godine, da se ustanovi još 
jedna daljnja stručna komisija na razini Biskupske konferencije, 


36 Cjelovit tekst u: La Civiltd Cattolica, 19 ottobre 1985., str. 173; Vidi 
Tajnik Kongregacije za nauk vjere o događajima u Međugorju, u: Glasu 
Koncila, 30. lipnja 1985., str. 3, gdje je uglavnom prepričano stajalište 
Kongregacije iz jednoga talijanskog tjednika. 

37 Priopćenje sa dvodnevnog zasjedanja Komisije za ispitivanje 
događaja u župi Međugorje, u: Glas Koncila, 16. lipnja 1985., str. 5. 

38 Izvještaj iz Međugorja, u: Glas Koncila, 20. listopada 1985., str. 5. 

izašlo je priopćenje kardinala Kuharića i biskupa Žanića: 
"Očekujući rezultate rada Komisije i sud Crkve, Pastiri i vjernici 
neka poštuju stav uobičajene razboritosti u takvim okolnostima. 
Stoga nije dopušteno organiziranje hodočašća ili drugih 
manifestacija motiviranih svrhunaravnim karakterom koji bi se 
pridavao međugorskim zbivanjima". 39 

- 25. srpnja 1987. u prigodnom govoru biskup se Žanić pod 
Misom u Međugorju osvrnuo na navodna ukazanja. Evo jednog 
odlomka, koji je tada citiran u brojnim novinama po svijetu: 
"Gospa se, kažu, počela ukazivati na Podbrdu na brdu Crnici, pa 
kad je milicija zabranila ići tamo, sišla je u kuće, u ograde, u polja, 
u vinograde, u duhaništa, ukazivala se u crkvi, na oltaru, u 
sakristiji, na koru, na krovu, na zvoniku, po putovima, na putu u 
Ćemo, u automobilu, u autobusu, u kolima, u Mostaru na nekoliko 
mjesta, u Sarajevu na više mjesta, u Zagrebu po samostanima, u 
Varaždinu, u Švicarskoj, u Italiji, opet na Podbrdu, na Križevcu, u 
župi, u župnoj kući, itd. Sigurno nije nabrojeno ni pola mjesta 
navodnih ukazanja pa se trijezan čovjek, koji Gospu časti, pita: 
Gospe moja, što to od tebe čine?" 40 

- Godine 1990. dijecezanski biskup Žanić objavio je svoje 
stajalište prema Međugorju, sažimljući u 28 točaka ono što ga 
duboko razuvjerava u istinitost nadnaravnih ukazanja, a mnoge 
vjernike sablažnjava s obzirom na međugorske događaje. 41 

- 10. travnja 1991. Izjava ondašnje Biskupske konferencije, 
na temelju rezultata njezine ad hoc ustanovljene Komisije o tome 
da nije moguće ustvrditi da se u Međugorju radi o nadnaravnim 
ukazanjima i objavama. Izjava u cijelosti glasi: 


3S Priopćenje za tisak o Međugorju, u: Crkva na Kamenu, 2/1987., str. 
1; Biskupska konferencija Jugoslavije sastavila novu Komisiju za istraživanje 
međugorskih događaja, u: Glas Koncila, 18. siječnja 1987., str. 1; Comunicato 
štampa su Medjugorje, u: L’Osservatore Romano, 14. veljače 1987., str. 2. 

40 Izjava mostarskog biskupa o Međugorju, u: Crkva na Kamenu, 8- 
9/1987., str. 2. 

4 'Knjižica od dvadesetak stranica na hrvatskom, engleskom, 
talijanskom, njemačkom i francuskom. 

"Na redovnom zasjedanju Biskupske konferencije 
Jugoslavije u Zadru, 9-11. travnja 1991, usvojena je slijedeća 

IZJAVA 

Na temelju dosadašnjeg istraživanja ne može se ustvrditi 
da se radi o nadnaravnim ukazanjima i objavama. 

Međutim, brojna okupljanja vjernika s raznih strana koji u 
Međugorje dolaze potaknuti i vjerskim i nekim drugim motivima 
zahtijevaju pažnju i pastoralnu skrb prvenstveno dijecezanskog 
biskupa, a s njime i drugih biskupa, kako bi se u Međugorju, i 
povezano s njime, promicala zdrava pobožnost prema Blaženoj 
Djevici Mariji, u skladu s učenjem Crkve. 

U tu svrhu biskupi će izdati i posebne prikladne liturgijsko- 
pastoralne smjernice. Isto tako preko svojih će Komisija i dalje 
pratiti i istraživati cjelokupno događanje u Međugorju. 

Biskupi Jugoslavije 

Zadar, 10. travnja 1991. " 42 

Potom je uslijedio rat na području Republike Hrvatske i 
Republike Bosne i Hercegovine. Pristaše međugorskih fenomena i 
dalje tvrde da se Gospa "ukazuje". Biskupski ordinarijat u više je 
navrata upozoravao da se ne može ni tvrditi niti javno u crkvama 
govoriti o nadnaravnim ukazanjima upravo zato jer je nemoguće 
ustvrditi da se Gospa ukazuje. Stoga nisu dopuštena ni službena 
hodočašća u Međugorje. 43 


42 Izjava Biskupske konferencije Jugoslavije o Međugorju, u: Glas 
Koncila, 5. svibnja 1991., str. 1. 

4 'Vidi Izjava biskupa o Međugorju nas obvezuje, u: Crkva na Kamenu, 
7/1991., str. 2; Gospina čast, u: Istina oslobađa, Zbornik biskupa Pavla Žanića, 
priredio T. VUKŠIĆ, Mostar, 1992. Stajalište Biskupskog ordinarijata u Mostaru 
iznosio je također L. PAVLOVIĆ, generalni vikar, u više osvrta u Glasu Koncila: 
Lažni Papin delegat, GK, 12. lipnja 1994., str. 5; Zadarska izjava vrijedi!, GK, 
10. srpnja 1994., str. 6; Hi-vatski i međugorski jezik, GK, 7. kolovoza 1994., str. 

6) Crkva dosad nije priznala nadnaravni karakter 
ukazanja" u Međugorju. Imajući u vidu navedena pravila koja su 
članovi komisija zauzeti u ispitivanju međugorskih fenomena 
uzimali u obzir, i na temelju toga sugerirali i mjesnom biskupu i 
Biskupskoj konferenciji da zauzmu stav kako je nemoguće 
ustvrditi nadnaravnost ukazanja, te imajući u vidu što se u prošlom 
razdoblju govorilo i pisalo o događajima u župi Međugorju, 
posebno u posljednje vrijeme, iznosimo s tim u vezi nekoliko 
osnovnih stavova koje je Biskupski ordinarijat na različite načine u 
javnosti iskazivao i o tome Svetu Stolicu uobičajeno izvješćivao, i 
koje i danas drži. 

1. "Hercegovački slučaj" - Međugorje. Mjesni biskup u 
Mostaru, msgr. Pavao Žanić, u početku navodnih ukazanja, 1981, 
bio je otvoren prema govoru kako se na području mostarsko- 
duvanjske biskupije, u župi Međugorju, ukazuje Blažena Djevica 
Marija. Međutim, kad su takozvani vidioci u svojim "porukama", 
kao da su Gospine, stali iznositi protucrkvene stavove vezane uz 
"hercegovački slučaj" o župama, o župnoj jurisdikciji i kanonskoj 
misiji, braneći neposluh pojedinih pastoralnih radnika u 
dušobrižništvu, razboritost je naložila da se zauzme strože 
stajalište. Mjerodavne crkvene vlasti, najprije dijecezanski biskup 
na temelju istraživanja svojih dviju Komisija, 1982-1986, zatim 
Biskupska konferencija na temelju svoje Komisije, 1987-1990, 
donijele su negativan sud o međugorskim ukazanjima kojima bi se 
pripisivao nadnaravni karakter: "ne može se ustvrditi da se radi o 
nadnaravnim ukazanjima ih objavama", Gospinim ih bilo kakvim 
drugim. Stoga je nedopušteno u crkvama i crkvenim zajednicama 
tvrditi i proglašavati suprotno tome, tj. kao da se Gospa ukazala i 
ukazuje. 

2. Plodovi. Ni s možebitnim desecima tisuća onih koji 
dolaze u Međugorje "iz vjerskih i drugih motiva", kako veli Izjava 
BK, pa bilo među dolaznicima i redovnika, svećenika i biskupa, 


10; Priče za naivne, GK, 25. rujna 1994., str. 2. I u Slobodnoj Dalmaciji: Nije 
tako, fra Ferdo! 6. veljače 1994. i Nemir u oazi mira, 11. siječnja 1995., str. 9. 

radoznalih i možda željnih tjelesnih ozdravljenja i duhovnih 
obraćenja; ni s desecima knjiga i brošura u korist međugorskih 
tobožnjih ukazanja, sve iz pera uglednih pisaca u svijetu; ni s 
mogućim desecima i stotinama tisuća obavljenih ispovijedi i 
primljenih pričesti, što ističu odvjetnici međugorskih pojava: "ne 
može se ustvrditi da se radi o nadnaravnim ukazanjima ili 
objavama", ni Gospinim ni bilo kakvim drugim. "Plodovi", o 
kojima se priča, nisu dokaz "nadnaravnih ukazanja ih objava" 
Gospinih, nego, ukoliko su autentično kršćanski, shvatljivi su u 
okviru redovita djelovanja Božje milosti po vjeri i svetim 
sakramentima u Katoličkoj Crkvi. A da o negativnim plodovima i 
ne zborimo! 

3. Poruke. Međugorske "poruke" o molitvi, postu, vjeri, 
obraćenju i miru, svakodnevno ponavljane kao svježe a uvijek 
jedne te iste, kao da ih je Gospa "vidiocima" izrekla, toliko su 
naglašene u Svetom Pismu i u redovitu naučavanju Katoličke 
Crkve da svatko tko želi slušati i živjeti po Božjim i crkvenim 
zakonima može na svakom mjestu na ovom svijetu moliti, postiti, 
vjerovati, obratiti se i za mir se zalagati. Toj kršćanskoj potrebi i 
dužnosti niti oduzima niti dodaje veću vrijednost i snagu ni jedno 
ni utvrđeno, a kamoli na tisuće neutvrđenih međugorskih nazovi- 
ukazanja. 

4. Proturječja. U pojedinim iskazima međugorskih 
takozvanih vidjelaca, objavljivanima kroz 14 godina, ima takvih 
protuslovlja, neistina i banalnosti, koje se ne mogu uopće pripisati 
nebeskoj Majci Prijestolju Mudrosti, jer nema ni najmanjeg 
jamstva vjerodostojnosti. Na temelju tih i takvih izjava kao i 
događaja vezanih uz izjave: "ne može se ustvrditi da se radi" o 
nadnaravnosti "ukazanja ili objava", ni Gospinih, ni bilo kakvih 
drugih. A priča o "velikom znaku", o "deset tajni", koje kao da je 
Blažena Gospa, navodno, povjerila djeci, sliči brojčanim 
plašenjima koja su tipična nekim nekato ličkima zajednicama, a ne 
zdravoj nauci Katoličke Crkve. 

5. Normalna čeljad. Između šestero međugorske 
nekadašnje djece, koja su tvrdila da im se Gospa "ukazuje", jedno 

je stupilo u sjemenište, drugo u neku vrstu redovničke mješovite 
zajednice, te oboje tijekom vremena istupilo. Petero ih je stupilo u 
brak, među njima i dvoje spomenutih. Ti vjernici, i nakon više 
tisuća takozvanih ukazanja, toliko su životom "obični" da ničim, 
osim pričama, ne dokazuju da im se Gospa ukazala, "obični", 
naime, upravo kao i svi ostali "normalni" vjernici koji nikada 
Gospu nisu "vidjeh", a u Nju kao katolici čvrsto vjeruju i Njoj se u 
svojim molitvama žarko utječu. Naša sveta vjera, koja se temelji 
na slušanju Božje Riječi, a ne na gledanju nebeskih Pojava, 
istodobno je obsequium rationabile/mzumno bogoštovlje (Rim 12, 
1), suprotno neumornoj propagandi o svakodnevnim ih veoma 
čestim ukazanjima. Neki se vladaju tako kao idu izravno protiv 
blaženstva koje je Isus uputio nevjernom Tomi: "Blaženi koji ne 
vidješe, a vjeruju" (Iv 20, 29). 

6. Karitativno djelovanje. Ni sa svom karitativno- 
humanitamom potporom, koja se, u vrijeme ovog užasna rata na 
ovim razdrtim prostorima, skupljala i skuplja po svijetu s pomoću 
sredstava javnog priopćavanja u službi međugorske propagande, u 
ime Međugorja, i koja prolazi kroz međugorske kanale, usmjerena 
potrebnima: "ne može se ustvrditi da se radi o nadnaravnim 
ukazanjima ili objavama", ni "Kraljice mira" ni o bilo kakvim 
drugim nadnaravnim ukazanjima. 

7. Razorene i nerazorene crkve. Niti je ikakav dokaz za 
nadnaravnost "ukazanja" činjenica da crkva sv. Jakova u 
Međugorju nije pogođena granatama, dok su, na primjer, obje 
crkve u Mostaru i na brojnim drugim mjestima po Hercegovini, po 
Bosni i po Hrvatskoj i granatirane i razrušene. 

8. Nezaustavljivi proces "ukazanja”. Oni koji već 14 
godina tvrde da se doslovno svaki dan u Međugorju "ukazuje 
Kraljica mira" (iako je već 30. lipnja 1981. bilo rečeno da će 
"ukazanja" biti "još samo tri dana"), ne znajući možda kako 
zaustaviti proces "ukazanja" a da ne zaustave one koji dolaze 
pozvani takozvanim "viđenjima" i "drugim motivima", ne čine 
dobre usluge ni časti ni istini o Blaženoj Djevici Mariji, Majci 
Božjoj i Majci Crkve. Niti Crkvi, duhovnoj Majci svih nas kršćana 

katolika, koji svoju katoličku vjeru u Boga i odanost Mariji 
temeljimo, ne na nekim dječjim pričama i priviđenjima, nego na 
istinitoj objavi Božjoj i na istinitu tumačenju koje osigurava Duh 
Sveti po živom Crkvenom učitelj stvu. 

9. Turizam. Ponavljana istina da se ničim dosad ne može 
dokazati ni utvrditi da se Blažena Gospa ijednom nadnaravno 
ukazala u Međugorju, ne kani umanjiti napore republičkih i 
infonnativnih ustanova da se privuče što veći broj turista u naše 
krajeve. Ah neka takva korisna i potrebna promidžba za obnovom 
zemlje bude na temelju poznatih prirodnih vrednota i ljepota naše 
Domovine, koje joj je višnji Bog dao, a ne na temelju nedokazanih 
i neutvrđenih nadnaravnih "ukazanja", "objava" i "poruka". 
Hrvatske civilne vlasti i sredstva javnog priopćavanja, ukoliko im 
je stalo do nemiješanja u crkvene stvari, zadržat će nepristranost 
ako daju dužnu pozornost službenom stavu crkvenog učitelj stva. 

10. Ni svetište, ni hodočašća. Ni dijecezanski biskup kao 
poglavar mjesne biskupije i mostarsko-duvanjske Crkve, niti itko 
drugi mjerodavan, nije dosad službeno proglasio međugorsku 
župnu crkvu sv. Jakova apostola Marijinim "svetištem", niti 
odobrio "kult" Gospe na osnovi takozvanih ukazanja. Dapače, 
zbog sve prijepomosti zabranio je više puta da se o nadnaravnosti 
"ukazanja i objava" govori s oltara, u crkvi, i da se organiziraju 
"službena hodočašća" u ime župa, biskupija i uopće u ime Crkve. 
Ta i slična crkvena upozorenja objavljivala je i naša prijašnja 
Biskupska konferencija i sama Sveta Stolica. Tko drugačije čini, 
izričito postupa protiv crkvenih službenih stavova koji su i nakon 
14 godina nazovi-ukazanja i sve razgranate poslovne propagande, 
pravovaljani u Crkvi. 

Zdrava pobožnost prema Majci Božjoj, u skladu s 
crkvenom naukom, posebno s Papinom pobudnicom "Marijino 
štovanje", 1974, treba biti njegovana i promicana u svakoj 
katoličkoj osobi, obitelji, crkvi, župi i biskupiji.* 


* Prijestolje Mudrosti, Mostar, 1995., str. 266-286. 


201 



GODINA 1996. 


KRITIKE O INFANTILNU FILMU 


Katolički informativni ured u Mostaru prikupio je više 
poraznih kritičkih osvrta na film "Gospa”, koje, kronološki i u 
izvacima, doslovno prenosimo: 

J. Pavičić, Slobodna Dalmacija, 7. ožujka 1995., str. 14: 
"Neke će konstrukcije iz scenarija Ivana Aralice, držimo, možda 
čak podignuti buku. Tako je mostarski biskup (u filmu maskiran 
iza imena Petar Šubić) prikazan kao kukavica i gotovo 
kolaboracionist, a cijeli problem teološkoga sporenja oko 
Međugorja predstavljen je kao sukob hrabrih i kompromisu 
sklonih svećenika... Ah, ako postoji film koji se može usporediti s 
partizanskim spektaklima, onda je to Gospa : film u kojemu je 
solidan zanat, opsežan sofvvare i hardware položen u službu 
besproblemskoga i infantilnoga filma". 

M. Baram ( Village Voice), Globus, 14. travnja 1995., str. 
17: "Na žalost, značaj vidioca umanjuje vrlo jednostavna filmska 
priča. Fabula ponekad nespretno skače iz jedne krajnosti, kao stoje 
komunistički partijski sastanak, u drugu, Zovkovu propovijed. To 
rezultira grubom karikaturom komunističkih vlastodržaca dok se 
prežderavaju, a djecu vidioce svodi na jednodimenzionalne i 
papirnate likove... U to je vrijeme hrvatski biskup (koji se 
pojavljuje u filmu) naredio biskupima diljem svijeta da zabrane 
svećenicima posjete ovom selu..." 

Don Nedjeljko Galić, Slobodna Dalmacija, 18. travnja 
1995., str. 1 1 : "Mislio sam da će biti bolji i kvalitetniji film. Naslov 
je kao takav davao neke nade da će nešto više biti govora o samoj 
Gospi i događanjima. Prema naslovu nada nije ispunjena". 

N. Polimac, Globus, 21. travnja 1995., str. 35: "Jedan od 
epizodnih likova definira ukazanje u Međugorju kao navještenje 
oslobođenja Hrvatske i zbacivanje jugoslavenskih i komunističkih 
lanaca, a to je otprilike i razina na kojoj se posreduje temeljna 
poruka filma, u grubom spajanju vjerskog i političkog... Sedlar se 
ponajmanje dokazao kao umjetnik. Njegova redateljska vještina je 
rudimentarna, bez nadahnutog, asketskog stila, kojim se najčešće 
odlikuju duboko religiozni filmovi... Po ’Gospi’ Jakova Sedlara 
moguće je jedino zaključiti da ju je napravio nevješt manipulator". 

Z. Stanivuković, NIN, 21. travnja 1995: "Sedlarova se 
’ Gospa’ međutim, najmanje bavi razrađivanjem duhovne prirode 
ove hercegovačke misterije i analizom dečjih likova kojima se, 
kako se i danas veruje, ukazala Devica Marija. Gotovo sva pažnja 
usmerena je na hercegovačkog sveštenika i njegov sukob s 
komunističkim aparatom, islednikom, policijom, vojskom, pa je 
posredna poruka filma upućena inostranoj publici prvenstveno 
političke naravi." 

Z. Berković, Globus, 21. travnja 1995., str. 22: "Ali za 
razliku od tadašnjega gospodara poganskog svijeta /cara 
Konstantina/, koji se zadovoljavao jednom pobjedom (protiv 
Maksencija), fra Jozo je vidio trostruko. Gospa će mu osigurati 
pobjedu katoličkog kršćanstva nad marksističkim ateizmom, 
oslobađanje zapostavljenih Hrvata od srpske supremacije i 
definitivnu zabranu dijecezanskim svećenicima da prismrde 
fratarskim župama u Hercegovini... Ako se za fratre i časnog 
odvjetnika Vukovića može reći da su lijepi, pošteni, dobri, svi su 
komunisti ružni, prljavi, zli. Takva estetika prilično mije poznata i 
ne iznenađuje me. Ah me donekle čudi da se od jednog filma 
očekuje kako će biti nadahnuće za vjeru, a glavni junak kao svoju 
središnju misao ističe da su Hrvatima vjera i politika isto". 

I. Martinović, Dubrovački vjesnik, 22. travnja 1995., str. 
4: "Veoma neugodno sam se osjećao dok sam promatrao uloge 
mostarskog biskupa i njegovog posebnog službenika. Neumjesno 
je praviti aluzije kao da bi upravo taj crkveni autoritet mogao biti i 
u najbezazlenijoj suradnji s okupatorima duha i prostora hrvatskog 
naroda. Isto tako ukazujući na naivno primitivnu religioznost 
biskupijskog službenika napravljena je medvjeđa usluga 
propagandi u mnogočemu stereotipnog i dotrajalog pobožnjaštva 
koje prenose na puk upravo ti isti koji se drugima za slično 
podsmjehuju". 

L. Vincetić, Feral Tribune, 24. travnja 1995., str. 25: 
"Svjesno se laže o još živom čovjeku i postavlja ga se da bude 
’bog’ nama sitnim i prodanim dušama. Kao što je to bio - prema 
filmu - mostarski biskup msgr. Žanić (ako ćemo slijediti 
faktografiju), koji je oklijevao priznati Gospu više u dosluhu s 
vlastima, negoli dosljedno logici svoje teološke naobrazbe. Zaista 
čudi ova primitivna podjela koju je film lansirao: na svete i 
junačke fratre i na ’popove’ koji se lickaju i šarene od crvenila. 
Tako se sugerira da bi ih zapravo vjernički hercegovački puk 
trebao ukloniti iz svojih crkava, kao što i uradiše ovih dana sa 
Žanićevim nasljednikom dr. Ratkom Perićem. Degutantno i podlo! 
Kao da se ne može uputiti suprotni argument: Koliki su se to fratri 
našli u čuvenim udruženjima nakon dolaska komunista na vlast u 
Bosni i Hercegovini, i zar ih nije crkvena javnost zbog toga 
prekoravala? Ja ne kažem da je to ’ argument’ - jer ’ujaci’ su bili 
uvijek dosljedni svojem ’ujaštvu’ - ali je ovaj film toliko glup da 
mu se glupošću jedino može parirati" 

Isti list, str. 15: "Razmjeri toga entuzijazma bih su toliki da 
je samoprijegorni redatelj Jakov Sedlar, po osobnome priznanju, 
založio svu svoju imovinu, uključivo i vlastiti stan u Zagrebu. 
Doživi li njegov film, dakle, komercijalni fijasko, neće mu 
preostati ništa drugo osim hitra izmještanja na pričuvni položaj. A 
isti se nalazi u rejonu Manhattana gdje dotični raspolaže 
prikladnim apartmanom (u privatnome vlasni š tvu ih najmu, nije 
nam poznato)." 

M. Glavurtić, Ml-Zbor, 4/1995., str. 9: "Hvala Bogu, 
mostarski biskup nije tom prigodom razapet na veliki križ na 
Križevcu i te pasionske igre u 'franjevačkoj’ režiji (a ne, dakle, u 
režiji Josipa Sedlara...), nisu se krvavo završile". 

N. M. Oršolić, KANA, 5/1995., str. 37: "Osim njegova 
(Zovkina), i drugi ’bijeli’ likovi nose autentična imena. Uz malu 
iznimku tadašnjega mostarskog biskupa koji je, poput ’ crnih’ 
likova u filmu - valjda iz humanih razloga!? - preimenovan. 
Možda su, doduše, u liku biskupa, uz tadašnjeg, prikazani i 
prethodni i potonji mostarski biskupi, te su stoga pod zajedničkim, 
izmišljenim imenom? Biskupi koji se ne libe suradnje s UDB-om 
samo da bi franjevcima stali na kraj, kako proizlazi iz filma (...). 
...bilo bi ipak lijepo da materijalni učinak bude izvjestan i 
izmjerljiv bar do uloženog iznosa, a da se pritom izbjegne - mislili 
smo - tipično komunističko vođenje školske djece u kino uz 
obvezno plaćanje ulaznice, kao što se sada radi u Zagrebu." 

Obzor, 26. lipnja 1995., str. 3: "Jakovu Sedlaru, koji je u 
promociju svog projekta bio upregnuo cijeli državni protokol, 
dogodilo se tako s ’ Gospom’ nešto najgore što se može dogoditi 
jednom režiseru: da mu kritičari ospore umjetničku vrijednost 
filma, a crkveni ljudi religioznu." 

J. Pavičić, Slobodna Dalmacija, 1. kolovoza. 1995., 
Forum, str. 3: "A što se afera tiče, za jednu pravu pobrinuo se 
Jakov Sedlar koji je nezadovoljan odlukama žirija napisao 
prosvjedno pismo... Čak i ako apstrahiramo daje bilo dosta sumnji 
u visoku prosječnu ocjenu publike Gospe s obzirom na to da je 
Sedlar organizirao besplatni dolazak nekoliko desetaka autobusa 
prognanika, to je pismo ovdje izazvalo dosta ljutnje kao ozbiljan 
etički faul. Prvo, jer je neukusno i pomišljati na loš ukus ili 
klubaštvo Relje Bašića ih Nedjeljka Fabrija, a drugo, jer je 
svakome jasno da je festival imao mnogo filmova superiornijih 
Gospi, i srećom daje tako." 

J. Sedlar Branki Šomen, Večernji list, 1. kolovoza 1995., 
str. 17: "Osjećam se izmanipuliranim, jer je teško vjerovati da ti i 
tvoj žiri niste vidjeh sjajno obavljeni posao Sheena, Yorka, 


205 



Aralice, Vrdoljaka, Senečića... Preko velikih svjetskih ljudi koji 
nam dolaze i mi postajemo dio svijeta. Toga je, dajući nam odličja, 
i Predsjednik bio svjestan. Nije ih davao samo za promidžbu. Dao 
ih je i za umjetničku vrijednost izvedenoga." 

TV&spektakli, Slobodna Dalmacija, 31. kolovoza 1995: "I 
tako je jedan vjerski fenomen iskorišten u promoviranje 
'zapostavljenih’ nacionalnih junaka (lidera) uz nes(p)retni scenarij. 
Kao što je uvaženi gost na prvom Hrvatskom filmskom festivalu u 
Puh, australski redatelj Philip Noyce rekao: 'Gospa je primjer 
kakve filmove ne biste smjeh snimati’. ... Možda je pravo pitanje 
komu je on namijenjen i zbog čega je sniman... i nije se moglo 
dalje od perifernih američkih kina i sumnjičavih recenzija - kako u 
domaćem, tako i u stranom tisku." 

J. Sedlar, Panorama, 29. studenoga 1995., str. 17: "Nakon 
toga na 1200 adresa u Americi stiže pismo mostarskog biskupa dr. 
Ratka Perića, koje je zaprepastilo ne samo distributera filma nego i 
velik broj američkih katolika jer oni vjeruju u biskupsku riječ... 
Budući da nismo imah dovoljno novca, sva propaganda je išla 
preko Katoličke crkve. U Americi žive 54 milijuna katolika. Mi 
smo, na jedan užasan način, oštećeni i, po onome što mi je 
distributer rekao, spreman je podići tužbu protiv biskupa Perića. 
Pogotovo jer ima indicija da su neke kazete upravo iz Mostara 
puštene u opticaj dok film igra u kinima što je kriminalni akt za 
koji postoji kazna od 7 do 15 godina zatvora. Ne znam što će s tim 
biti, odlučit će distributer. Monstruozne optužbe koje je biskup 
Perić izrekao protiv filma izravno su utjecale na gledanost. Tjedan 
nakon pisma gledanost ’Gospe’, po izvještaju ’Varietya’, u kinima 
je pala za 3 1 posto."* 


* Crkva na Kamenu, 1/1996., str. 7. 

INTERVJUI BEZ ORIJENTIRA 


Na smicalice i besmislice, koje režiser filma "Gospa" ne 
prestaje ponavljati u odnosu na sadašnjega mostarskog biskupa 
msgr. dr. Ratka Perića u 

Panorami (29. 11. 1995), 

Nacionalu (2/1995), 

Slobodnoj Dalmaciji ( 1 0. 1. 1996), 

Večernjem listu (16. 2. 1996), 

Globusu (16. 2. 1996) itd. 

odgovoreno je "Fikcijom" u Glasu Koncilu 49/1995., 
posebno u Crkvi na Kamenu tekstom "Kritike o infantilnu filmu" 
1/1996., str. 7. i osvrtom "Tko iza njih stoji?", 1/1996., str. 16. 

Intervjuirani u svojim odgovorima ne propušta isticati kako 
u Americi drže do "biskupskog digniteta", tj. da se biskupu vjeruje 
kad nešto izjavi. I nervozan je što doživljava prodajni filmski 
fijasko zbog negativna osvrta ovoga Biskupskog ordinarijata na 
njegov promašeni film. Vidimo da je režiser, na svoju ljudsku 
štetu, izgubio moralni kompas ne samo u filmu falsificirajući 
"biskupsko dostojanstvo" msgr. Pavla Žanića, nego i u svojim 
intervjuima udarajući na dignitet njegova nasljednika. Režiserove 
su preokupacije puno veće zbog neprodaje ulaznica nego zbog 
nekvalitete filma. 

Neka Bog oprosti našem režiseru, jer ne zna ni što je učinio 
svojim "infantilnim" filmom, ni što čini svojim dezorijentiranim 
intervjuima!* 

Don Ante Luburić 
kancelar 


* Glas Koncila, br. 8 - 25. veljače 1996., str. 5. 

UDRUGA BEZ ODOBRENJA 


Pismo udruzi "Oasi della pače " u Međugorju: 

Mostar, 20. travnja 1996 
na naše pismo od 20. svibnja 1995. godine primili smo 
odgovor predstavnika Vaše zajednice, p. Giannija Sgreve, od 4. 
lipnja 1995. godine iz Passo Corese-Roma Nord. 

Da se uklone bilo kakva dvoznačna tumačenja, ovim Vam 
dajemo na znanje da Vaša zajednica "Oasi della pače" nema uopće 
nikakva odobrenja s ovoga Biskupskog ordinarijata da djeluje u 
kanonskom pogledu u župi Međugorju, kao ni na cijelom području 
Mostarsko-duvanjske biskupije. 

Don Luka Pavlović 
generalni vikar 

NIJE MEĐUGORJE 
"SVETIŠTE KRALJICE MIRA" 


Novinar: U svojoj ste knjizi "Prijestolje Mudrosti" u 
jednom članku iznijeli kriterije za rasuđivanje i razvoj crkvenoga 
stava prema "ukazanjima" u Međugorju. Tko je, zapravo, 
mjerodavan za Međugorje? Biskup, Biskupska konferencija, Sveta 
Stolica? 

Biskup: Crkva od samoga početka, ima petnaest godina, 
prati navodna ukazanja i događanja u Međugorju. U crkvenom 
pogledu prvi je mjerodavan mjesni biskup. Njemu se u slučaju 
ovakvih privatnih "ukazanja" nikada ne oduzima kompetencija, 
bez obzira na kojoj se razini raspravljalo. Dijecezanski biskup 
msgr. Pavao Žanić u više je navrata i na temelju svojih 
promatranja i rezultata dviju komisija koje je osnovao i sazvao s 
raznih teoloških učilišta (1982-86) i koje su istraživale međugorske 
pojave, iznosio svoj sud o nevjerodostojnosti tih "ukazanja". 

Kad mjesni biskup izreče svoj sud, ako je ostalo nekih 
dvojbi, može se istraživati na razini Biskupske konferencije. U nas 
je BKJ, u dogovoru s tadašnjim biskupom ordinarijem žanićem, 
1987. imenovala posebnu komisiju stručnjaka koja je nakon tri 
godine ozbiljna rada podnijela svoje rezultate Konferenciji. 
Biskupi su sami pojedinačno proučavah i zajednički raspravljah te 
o tome dah izjavu 10. travnja 1991. Tu je načelno rečeno da na 
temelju dotadašnjih istraživanja, tj. pojava, razgovora s 
"vidiocima", mogućih obraćenja i čudesa, događaja i svih 
duhovnih plodova koji su osobito razglašavani kao dokaz 
istinitosti, "nije moguće ustvrditi da se radi o nadnaravnim 
ukazanjima ili objavama". 

Da su biskupi imali dokaza za nadnaravna ukazanja, oni bi 
to kazali. Osim toga, budući da tzv. vidioci još uvijek tvrde da neki 
imaju svakodnevna a neki povremena "ukazanja", Crkva ima 
strpljivosti više od svih takvih "vidjelaca". Pa čak ako to bude i 
"nasljedna" pojava, te i njihova djeca budu imala "viđenja", Crkva 
će biti strpljiva u čekanju i držati se svojih pravila. 

Znači: sve što se dogodilo u Međugorju, ne uvjerava Crkvu 
da "ukazanja" protumači kao nadnaravna. I, drugo, upravo zbog 
toga Crkva ne dopušta na svojoj službenoj razini, tj. na razini župa 
i biskupija, da se tamo ide na hodočašće. To je jasan i dostatan sud 
i uputa u ovom trenutku. I toga se treba pridržavati. U toj je izjavi 
najavljeno praćenje događaja po komisiji biskupa, koja se zbog 
ratnih djelovanja, nije sastajala. Dapače, raspala se Jugoslavija, 
raspala Biskupska konferencija Jugoslavije, raspala Biskupska 
komisija i raspala Komisija biskupa. 

Napokon, kad Biskupska konferencija izrekne svoj 
konačan sud, a opet preostane kakva mogućnost istraživanja, to bi 
poduzela Sveta Stolica na svojoj ravni. To Sveta Stolica do sada 
nije učinila, nego je redovito cijenila izjave i mjesnoga biskupa i 
bivše Biskupske konferencije. 

Ipak, nedavno se oglasila Sveta Stolica, prvo preko 
Kongregacije za nauk vjere, zatim preko Tiskovnog ureda. Čemu 
to? U čemu je novost i kakav je njezin stav prema Međugorju? 

Naši su biskupi sve tamo od 1984. godine više puta 
upozoravah crkvenu javnost da se suzdrži od suda o 
vjerodostojnosti "ukazanja" i da se ne organiziraju "službena 
hodočašća" u ime Crkve dok se stvari crkveno ne raščiste. To je 
isto učinila i Kongregacija za nauk vjere 23. svibnja 1985. To je 
Kongregacija ponovila 1995. i 1996. godine dvojici zainteresiranih 
francuskih biskupa naglašavajući da se "ne smiju organizirati 
službena hodočašća, jer bi bila u proturječju s onim što su" naši 
biskupi izjavili o nemogućnosti utvrđivanja da se radi o 
vjerodostojnosti ukazanja. 

Novost bi izjave Kongregacije za nauk vjere, u odnosu na 
izjavu BKJ 1991, ako se o nekoj novosti može uopće govoriti, bila 
u tome što je izričito istaknula stav da se ne smiju organizirati 
službena hodočašća, "ni na župnoj, ni na biskupijskoj razini". To 
znači da se ne može upotrebljavati crkva i oltar za prenošenje 
navodnih poruka iz tzv. ukazanja (ako te "poruke" nisu ionako u 
sadržaju vjere). Ne može jedan župnik, ni biskup, organizirati 
takva hodočašća. Ne može se s oltara pozivati vjernike da pođu na 
hodočašće. Ne mogu se pozivati "vidioci" da s oltara pričaju o 
svojim dogodovštinama. 

Ne može se u ispovjedaonici zadati pokora penitentu da 
obavi "hodočašće" u Međugorje! Ne može se Međugorje nazivati 
"svetište Kraljice mira" ni na biskupijskoj, ni na nacionalnoj, ni na 
međunarodnoj razini. Itd. 

Naša se vjera ne temelji ni na čak autentičnim privatnim 
porukama, kamoli na neutvrđenim pričama "vidjelaca", nego na 
Svetom Pismu i Crkvenoj predaji, što nam je posredovalo Crkveno 
učitelj stvo. Npr. vjera u Bezgrješno Začeće Blažene Djevice 
Marije ne počiva na Gospinu ukazanju i predstavljanju Bemardici 
Soubirous u Lurdu 1858. godine: "Ja sam Bezgrješno Začeće", 
nego na vjerovanju Crkve koje je dogmatizirao papa Pio IX. četiri 
godine prije toga, 1854. godine. To je obvezujuće. 

Nedavno je fra Jozo Zovko izjavio: "Spoznati tko je Marija, 
što je Međugorje, ne može čovjek bez svjetla, ne može čovjek kroz 
instituciju, to ne jamči hijerarhija". Tko onda može govoriti i 
jamčiti o Međugorju? 

Biskupski je ordinarijat reagirao na tu nesuvislost svojom 
izjavom. 1 Isus je upravo Dvanaestorici, Apostolskom zboru s 
Petrom na čelu, svojoj organiziranoj hijerarhiji dao svoje svjetlo i 
ovlaštenje: Primite Duha Svetoga; Idite i naučavajte; Tko vas 
sluša, mene sluša; Što svežete na zemlji, bit će svezano i na nebu. 


Mostarski biskupski ordinarijat se ograđuje, u: Glas Koncila, 
23/1996., str. 18. 

A nasljednik toga Apostolskog zbora jest Biskupski zbor s Papom 
na čelu. Biskupi su po božanskom pravu zaduženi naučavati 
ispravan nauk, oni su učitelji vjere i morala. 

Pisalo se po nekim novinama da će i Papa doći u 
Međugorje. Je li to samo novinarska senzacija? 

Spomenuta izjava Kongregacije za nauk vjere nije 
napisana bez znanja Svetog Oca i ne daje se olako. Zato bi trebale 
prestati moguće novinarske ili nenovinarske priče, kao 
nevjerodostojne, o Papinu pohodu. Papa sigurno neće odobriti 
program putovanja u mjesto koje izaziva osporavanja, a riječ je o 
tzv. privatnim "ukazanjima" koja apsolutno nikoga ne obvezuju. 
Papa je previše službena osoba da bi poduzeo neko neslužbeno 
hodočašće u mjesto neutvrđenih "ukazanja", bez obzira na svu 
razvikanost i mjesta i "ukazanja". 

Je li fenomen Međugorja povezan s "hercegovačkim 
slučajem"? I u čemu je bit spora oko župa? 

Spor oko župa postoji od 1881., a spor oko međugorskih 
"ukazanja" od 1981: točno stoljeće razlike. Međugorje nije nikad 
ulazilo u sam povijesni spor oko župa. Međutim, odmah nekako s 
početka "ukazanja" navodna pojava izjasnila se preko "vidjelica" u 
korist dvojice mostarskih franjevaca, kojima je bila oduzeta 
jurisdikcija, braneći ih od biskupa. Drugo, već 15 godina iz 
Međugorja se naveliko propovijeda svijetu mir, mir. A koliko su ti 
isti propovjednici doprinijeli uspostavi crkvenoga mira u ovoj 
biskupiji kako od njih zahtijeva Papa? Jedan govori o planetarnim 
posljedicama Međugorja, a samo mu je jedno potrebno: da mu 
provincija posluša Svetog Oca. Evo, i sada u Međugorju ima 
franjevaca koji nemaju crkvenu kanonsku misiju za pastoralno 
djelovanje u toj župi. 

Gledano povijesno, organiziranje crkvenog života u 
zapadnoj Hercegovini seže u 1846. godinu kad je Sveta Stolica u 
hercegovačkom misijskom području uspostavila apostolski 
vikarijat, tj. crkveni okrug s naslovnim biskupom na čelu, koji vodi 

misije u Papino ime. Bila su tri takva apostolska vikara: fra Rafo 
Barišić, fra Anđeo Kraljević i fra Paškal Buconjić. Prva su dva 
tražila od Svete Stolice da uvede biskupijsko svećenstvo. Svaki 
vikarijat teži za svojom puninom, da postane redovita biskupija s 
redovitim dijecezanskim biskupom, koji vodi biskupiju u ime 
Kristovo, i s redovitim biskupijskim svećenstvom koje vodi župe. 
To se dogodilo 1881. godine obnovom mostarsko-duvanjske 
biskupije. Te 1881. godine u ovoj je biskupiji imenovan biskupom 
hercegovački franjevac dotadašnji apostolski vikar, P. Buconjić, 
koji je imao i zadaću da se pobrine za odgoj biskupijskoga klera 
kojemu po naravi stvari i po crkvenom pravu i zakonu pripada 
prva briga u vodstvu župa. Naređeno mu je da za taj biskupijski, 
svjetovni ili "petrovački" kler doznači određen popis župa i 
podnese ga na odobrenje Svetoj Stolici. Tek nakon 18 godina 
dogovorio se s franjevcima o tome, koje bi tadašnje i buduće župe 
pripale biskupijskom svećenstvu. Taj je dogovor podastrt Svetoj 
Stolici. Odobrio gaje sam papa Leon XIII. dne 17. srpnja 1899. 
Biskup Buconjić to je rješenje (deciziju) objavio na hrvatskom tek 
1908. godine. Ta temeljna povelja biskupijskog svećenstva u 
mostarsko-duvanjskoj biskupiji ih rješenje Svete Stolice nije se 
posve ostvarila ni do danas zbog smetnji suprotne strane.* 


* Vjesnik, 25. lipnja 1996., str. 6. 

CRKVA ZABRANJUJE SLUŽBENA 
HODOČAŠĆA U MEĐUGORJE 

Umirovljeni splitsko-makarski nadbiskup msgr. dr. Frane 
Franić izjavio je "da je osobno čuo Gospin glas..." i "da su naši 
biskupi 1991. godine priznali Međugorje kao mjesto hodočašća i 
molitve i da su ga kao takvo preporučili vjernicima, što je ono i 
postalo na svjetskoj razini". 1 

Papa Ivan Pavao II. prihvatio je ostavku msgr. Franića na 
nadbiskupsku službu 10. rujna 1988. Od tada on nije više aktivni 
član Biskupske konferencije. O biskupskoj izjavi iz 1991. godine 
mjerodavno tumačenje daje Biskupska konferencija ih Sveta 
Stolica. Kongregacija za nauk vjere oglasila- se svojim službenim 
tumačenjem biskupske izjave barem dva puta u posljednje dvije 
godine, i to biskupu Langresa msgr. Leonu Taverdetu, prot. br. 
154/81-01985, od 23. ožujka 1995. i nadbiskupu Besancona msgr. 
Lucienu Dalozu, prot. br. 154/81-00785, od 4. srpnja 1996. Obojici 
francuskih biskupa tajnik Kongregacije nadbiskup Tarcisio 
Bertone poslao je identično pismo u kojem kaže: 

- Preuzvišeni, pitali ste koje je sadašnje stajalište Crkve u 
odnosu na navodna "ukazanja u Međugorju" i je li dopušteno 
katoličkim vjernicima ići tamo na hodočašće. S tim u vezi čast mi 
je priopćiti Vam da su Biskupi nekadašnje Jugoslavije, što se tiče 
vjerodostojnosti predmetnih ukazanja, u svojoj Izjavi izdanoj u 
Zadru, 10. travnja 1991, ustvrdili: 

"... Na temelju dosadašnjeg istraživanja ne može se 
ustvrditi da se radi o nadnaravnim ukazanjima ih objavama. 

Međutim, brojna okupljanja vjernika s raznih strana koji u 
Međugorje dolaze potaknuti i vjerskim i nekim drugim motivima 
zahtijevaju pažnju i pastoralnu skrb prvenstveno dijecezanskog 
biskupa, a s njime i drugih biskupa, kako bi se u Međugorju, i 


1 Slobodna Dalmacija, 5. lipnja 1997., str. 5. 

povezano s njime, promicala zdrava pobožnost prema Blaženoj 
Djevici Mariji, u skladu s učenjem Crkve. 

U tu svrhu biskupi će izdati i posebne prikladne 
liturgijsko-pastoralne smjernice. Isto tako preko svojih će Komisija 
i dalje pratiti i istraživati cjelokupno događanje u Međugorju." 
Tajnik Kongregacije svoje pismo zaključuje: 

"Iz ovoga što je upravo rečeno proizlazi da se službena 
hodočašća u Međugoije, shvaćeno kao mjesto autentičnih 
marijanskih ukazanja, ne smiju organizirati ni na župnoj ni na 
biskupijskoj razini, jer bi bila u proturječju s onim što su Biskupi 
bivše Jugoslavije ustvrdili u svojoj prethodno navedenoj Izjavi". 

Prema tome, tumačenje umirovljenog nadbiskupa Franića 
o međugorskim događajima nije u skladu s tumačenjem 
Kongregacije za nauk vjere.* 


Biskupski ordinarijat Mostar 


* Glas Koncila, 26/1996., str. 4. 

ISTINOM PO NEISTINI 


Iz opsežna odgovora književniku Anti Maticu prenosimo 
ovo što se odnosi na Međugorje: 

25) Književnik: "Jesmo li na pomolu stvaranja 
’ hercegovačkih krstjana’ koji sada imaju Međugorje kao uzorno 
vjerničko i hodočasničko pokriće za svoju autonomnu 
djelatnost...", pita se A. Matić u Obzoru od 29. VII. 1996., str. 35- 
37: "Kome zvona šute?" i "Povratak hercegovačkih krstjana?" 

Odgovor: Kakve li književne konstrukcije: "hercegovački 
krstjani" koji sada imaju Međugorje! I teške inkriminacije! Kako 
može sada Ante Matić, književnik, očekivati da će ga međugorski 
župnik fra Ivan Landeka pustiti na posljednju stranicu svoga Glasa 
mira Međugorje da nastavi sa svojim književnim akrobacijama na 
račun mostarsko-duvanjskog biskupa "Stado bez pastira" (br. 
7/1996., str. 34). 

Neka mu Blažena Gospa, Prijestolje Mudrosti i Kraljica 
mira, od Boga isprosi zdravu pamet i da objavljuje istinu!* 

Don Ante Luburić 
kancelar 


* Obzor, 12. kolovoza 1996., str. 31. 

NUNCIJ PORIČE 


Glasila kao što su: Slobodna Dalmacija, 15.5.97., 6; Glas 
mira Međugorje, svibanj, 97., 16; Press Bulletin Međugorje - br. 
65, 21. 5. 97., 1 ; Naša ognjišta, lipanj 97., 9. donose vijest da su tri 
ugandska biskupa, koji su bili u Međugorju u svibnju, izjavili kako 
su prije nego su krenuli na put pitali apostolskog nuncija u Ugandi 
msgr. Luisa Roblesa Diaza, što on misli o tom putovanju. On im 
je, navodno, odgovorio: "Papa ne govori javno o Međugorju, ali ga 
podupire. Idite!" 

Mostarski biskup msgr. Perić dopisom od 15. svibnja 
obavijestio je o tome preuzvišenog Papina predstavnika u Ugandi. 
Apostolski nuncij Robles Diaz odgovorio je službeno, br. 6092, od 
27. svibnja 1997: "...smatrao bih potrebnim precizirati da, iako sam 
znao za putovanje dvojice od trojice prelata, i razgovarao s jednim 
od njih, nisam apsolutno upotrijebio izraze koji mi se pripisuju u 
članku kojega ste mi poslali kopiju i prijevod. Jednostavnije, 
ograničio sam se da msgr. Byabazaireu kažem da nisam bio 
upoznat s izričitim interventima Svete Stolice o tom pitanju... Ako 
budete smatrali prikladnim i izvedivim, molim Vas da opovrgnete, 
također u moje ime, spomenute izjave... Pobrinut ću se da 
prigodom sljedećega plenarnog zasjedanja ove Biskupske 
konferencije obavijestim preuzvišene ordinarije u ovoj zemlji s 
obzirom na Izjavu Biskupa nekadašnje Jugoslavije, od 10. travnja 
1991".* 


* Crkva na Kamenu, 7/1997., str. 10. 

BISKUPSKA KONFERENCIJA BiH 
O "HODOČAŠĆIMA" U MEĐUGORJE 


Dana 2. i 3. srpnja 1996. u Sarajevu je održano VI. 
redovno zasjedanje Biskupske konferencije Bosne i Hercegovine 
(BK BiH). Bili su nazočni svi njezini članovi: predsjednik kardinal 
Vinko Puljić, banjalučki biskup Franjo Komarica, biskup iz 
Mostara Ratko Perić i pomoćni biskup vrhbosanski Pero Sudar. 
Kao gost bio je prisutan i apostolski nuncij u BiH nadbiskup 
Francesco Monterisi. U priopćenju spomenut je i stav Konferencije 
prema takozvanim ukazanjima i hodočašćima u Međugorju: 

"Biskup iz Mostara izvijestio je Konferenciju o službenim 
pismima Kongregacije za nauk vjere upućenim dvojici francuskih 
biskupa s obzirom na hodočašća u Međugorje. U pismima, između 
ostalog, stoji da se 'službena hodočašća u Međugoije, shvaćeno 
kao mjesto autentičnih marijanskih ukazanja, ne smiju organizirati 
ni na župnoj ni na biskupijskoj razini, jer bi bilo u proturječju s 
onim što su biskupi bivše Jugoslavije ustvrdili’ u svojoj izjavi 10. 
travnja 1991. (vidi Glas Koncila, 30. lipnja 1996.). Biskupi su to 
crkveno stajalište primili na znanje i na ravnanje na području 
svojih biskupija."* 


* Vrhbosna, 3/1996., str. 171. 

GODINA 1997. 


KANCELAR GRAFENAUERU 

Kancelar Biskupskoga ordinarijata u Mostaru uputio je 
dopis ocu Radogostu Grafenaueru, slovenskom isusovcu, 
sljedećega sadržaja: 


Mostar, 8. siječnja 1997. 

Velečasni oče Grafenauere, 

pročitali smo u Kršnom zavičaju, Humac 1996, br. 29, str. 
264-267, razgovor s Vama pod naslovom: "Slovenski teolog o 
Međugoiju". U tome razgovoru Vi ne samo da neodmjereno 
opisujete i neodgovorno prosuđujete crkvene osobe i razne 
događaje, nego fonnalno neistinito izjavljujete kršeći Osmu Božju 
zapovijed, tvrdeći: 

"Nedavno mi je pisao biskup Perić da se nisam proslavio 
time što sam napisao Žaniću svoj stav o ukazanjima. 

Kršni zavičaj: Bez povoda vam je napisao to pismo? 

Grafenauer: Da, bez povoda. Što gaje potaklo na to, ne 
znam. Ja ću mu odgovoriti...". 

Prema dokumentima ovoga Biskupijskog arhiva biskupa je 
Perića na to potaknulo Vaše propagandističko pismo o "fenomenu 
Kurešček", od četiri stranice koje ste mu poslali, s naslovom i 
svojim vlastitim potpisom, bez datuma, a koje je on primio 2. 
kolovoza 1995. i osobno Vam odgovorio istoga dana, prot. 
803/1995. Šaljemo Vam u fotokopiji i Vaše pismo i Biskupov 
odgovor. 

Oče Radogoste, Vi ste dužni po kršćanskom moralu 
demantirati u "Kršnom zavičaju" svoju neistinu. I ne budite više 
čovjek od kriva svjedočenja i bogumrske neistine, nego budite 
čovjek od istine! I ne unosite više, molimo Vas, svojim neistinama 
i klevetama nered u ovu patničku biskupiju! I bez Vaše 
neodgovornosti i neistine imamo previše i neistine i nereda i 
nemira, kojemu i Vi na svoj način doprinosite već 15 godina! 

Don Ante Luburić 
kancelar 

NEMA SLUŽBENIH HODOČAŠĆA 

Urednik fancuskoga časopisa Present, Yves Chiron, 
postavio je nekoliko pitanja mostarsko-duvanjskom biskupu u vezi 
s međugorskim događanjima i crkvenim stavom. 

Y. Chiron: Posljednji službeni crkveni dokument, koji se 
odnosi na međugorske događaje jest izjava članova Biskupske 
konferencije Jugoslavije, Zadar, 10. travnja 1991. Ta je izjava 
jasno naznačila: "Na temelju dosadašnjeg istraživanja ne može se 
ustvrditi da se radi o nadnaravnim ukazanjima ili objavama". Je li 
sud isti i skoro šest godina nakon te izjave? 

Biskup: Sud je Crkve isti i jednako važeći. Nema nijedne 
činjenice, nijednoga dokaza, tvrdnje ili čuda koji dokazuje da se 
radi o "nadnaravnim ukazanjima ili objavama". 

Ista izjava iz 1991. traži da se u Međugorju promiče 
"zdrava pobožnost prema Djevici Mariji u skladu s naukom 
Crkve". Neki su autori protumačili taj zahtjev kao neko "priznanje 
kulta" prema "Mariji, Kraljici mira", naslov pod kojim se Sveta 
Djevica ukazala u Međugorju. Može li se reći da se u Međugorju 
priznao kult, koji prethodi priznanju nadnaravne autentičnosti 
činjenica ili taj zahtjev Konferencije u Zadru jednostavno 
naznačuje želju da se u Međugorju ne odvijaju nekontrolirane i 
nepriznate liturgijske prakse i pobožnosti? 

Ne može se reći ni na koji način da je u Međugorju 
"priznat kult" niti je crkva u Međugorju priznata kao marijansko 
svetište ni na dijecezanskoj, ni na nacionalnoj, ni na međunarodnoj 
razini. Ovaj zahtjev Konferencije za "zdravom pobožnošću" prema 
"Djevici Mariji" znači jednostavno želju da u Međugorju, kao i u 
svakoj drugoj župi u mostarsko-duvanjskoj biskupiji, bude 

promicana liturgijska marijanska pobožnost u skladu s naukom 
Crkve ( Marialis cultus, 1974; Redemptoris Mater, 1987, etc.). 

Neki autori tvrde da je istraživanje događaja u Međugorju 
bilo izuzeto ispod mjerodavne vlasti, Vaše, jer je biskup mostarski 
to povjerio "Svetoj Stolici". Što je s time? Hoće li jedna ili druga 
komisija nastaviti istražiteljski rad i prouku? 

Bio bih sretan da Sveta Stolica hoće preuzeti istraživanje o 
međugorskim događanjima, formirajući svoju vlastitu komisiju i 
donoseći definitivan sud. Ona na to ima puno pravo. Ah do danas 
nisam primio nikakav zahtjev u tom smislu. Godine 1993. 
Biskupska se konferencija bivše Jugoslavije raspala i fonnirano je 
više Biskupskih konferencija - Hrvatske, Slovenije, Bosne i 
Hercegovine itd. Biskupska konferencija Bosne i Hercegovine 
(koja ima 4 biskupa) bila bi mjerodavna fonnirati novu komisiju. 

Nastojim posjećivati redovito župu Međugorje. Ima mnogo 
nereda. Ima otaca franjevaca bez kanonske misije, redovničkih 
zajednica bez dopuštenja dijecezanskog ordinarija, crkvenih 
građevina bez odobrenja crkvenih vlasti, širenja službenih 
hodočašća po župama, itd. Međugorje, shvaćeno kao mjesto 
navodnih ukazanja, ne služi promicanju mira i jedinstva, nego 
stvara smutnju i podjelu i to ne samo u partikulamoj Crkvi. Rekao 
sam na Biskupskoj sinodi, pred Svetim Ocem, u listopadu 1994., to 
isto ponavljam i danas s istom odgovornošću. 

Svečanu izjavu o međugorskim događajima treba li 
očekivati od Vas ili od Kongregacije za nauk vjere? 

Mi, biskupi Bosne i Hercegovine, zabrinuti smo zbog 
posljedica četverogodišnjega ratovanja (1992-1995) i zauzeti za 
obnovu crkvenoga života: Ne osjećamo potrebu da formiramo 
drugu istražiteljsku komisiju i da dajemo nove izjave o Međugorju. 

Sa svoje strane objavio sam u svojoj posljednjoj knjizi 
(Prijestolje Mudrosti - "Siege de la Sagesse" na francuskom - 
Mostar, 1995, str. 266-286), članak naslovljen: "Kriteriji za 
prosuđivanje ukazanja. O međugorskim pojavama. Tu sam 

istaknuo deset točaka ili razloga zbog kojih se ne može priznati 
autentičnost Međugorja. 

Uostalom zahvalan sam Kongregaciji za nauk vjere što je u 
dva navrata protumačila i primijenila tvrdnju Biskupske 
konferencije nekadašnje Jugoslavije: u pismu msgr. Dalozu, 
nadbiskupu Besancona, 4. srpnja 1995. i u pismu msgr. Taverdetu, 
biskupu Langresa, 23. ožujka 1996. Nakon što je navela 
Biskupsku izjavu Kongregacija za nauk vjere nastavlja: "Iz ovoga 
što je upravo rečeno proizlazi da se službena hodočašća u 
Međugorje, shvaćeno kao mjesto autentičnih marijanskih 
ukazanja, ne smiju organizirati ni na župnoj ni na biskupijskoj 
razini, jer bi bila u proturječju s onim što su Biskupi bivše 
Jugoslavije ustvrdili u svojoj prethodno navedenoj Izjavi". 

Generalna izjava ravnatelja Tiskovnog ureda Svete Stolice, 
Joaquina Navarro-Vallsa, od 19. lipnja 1996., ne dodaje ništa 
novoga intervencijama Kongregacije za nauk vjere. On samo 
precizira: "Ističe se neodgodiva potreba da se nastavi produbljenje 
i razmišljanje, uz molitvu, pred bilo kakvom navodnom 
nadnaravnom pojavom, do definitivna proglasa".* 


* Present, 25. siječnja 1997. 

KAKVI SU OVO "PLODOVI"? 

Dne 14. svibnja 1997. trojica biskupa iz Ugande posjetila 
su Međugorje i svratila u Mostar pozdraviti biskupa Ratka Perića, 
svoga školskog kolegu iz Rima, zanimajući se za stav mjesne 
Crkve prema tzv. međugorskim zbivanjima. Bio je nazočan i 
nižepotpisani. 

Biskup je svojim kolegama dao neke dokumente iz kojih je 
vidljivo da su od 1982. do 1991. radile tri stručne komisije u službi 
mjesnog biskupa i tadašnje Biskupske konferencije. Biskup je 
Žanić prije deset godina 1987. svečano i službeno proglasio u župi 
Međugorju da se Gospa tu nije nikome ukazala. Biskupska 
konferencija 1991. ne samo da nije proglasila nijedno "ukazanje" 
autentičnim, nego je istaknula daje "nemoguće ustvrditi da se radi 

0 nadnaravnim ukazanjima ili objavama." Od 1981. godine iz 
Međugorja se svijetu šalju "poruke mira". Te poruke u našoj 
mjesnoj Crkvi nalaze i ovakve "plodove": 

- Uprava Hercegovačke franjevačke provincije, koja je još 
1976. bila svrgnuta, od 1982. nosi kazneni dodatak "ad instar" 
zbog neprovedbe odluka Svete Stolice s obzirom na dušobrižništvo 
u nekim župama u mostarsko-duvanjskoj biskupiji. 

- Više su crkava na području biskupije franjevci s narodom 

1 dobrotvorima podigli, i sami ih blagoslovili, a da mjesnog 
biskupa nisu o tome ni obavijestili, suprotno kanonima Crkve i 
karizmi sv. Franje. Jedna takva i u župi Ljuti Dolac 23. travnja ove 
godine. I u Međugorju je mnogo crkvenih građevina bez ikakva 
crkvenog odobrenja. 

- Više od 10 franjevaca nema ispovjedne jurisdikcije na 
području hercegovačkih biskupija. Neki vlastitom krivnjom, neki 
krivnjom njihove redovničke zajednice koja ne provodi Papina 
dekreta. 

- Više od 40 franjevaca nema potrebne ovlasti za 
pastoralno djelovanje na području Hercegovine, ali oni se ne 
osvrću na odluke zakonite crkvene vlasti. Ima ih takvih i u 
Međugorju. 

- Više redovničkih zajednica živi i djeluje u župi 
Međugorju bez dopuštenja crkvenih vlasti: "Beatitudes", "Kraljice 
mira, potpuno tvoji", "Cenacolo", "Oasi di pače", "Franjevke 
pomoćnice svećenika". Tako je Međugorje postalo mjesto 
redovničkog nereda, neposluha i protucrkvenosti. 

- Neki su "katolički vjernici" sa znanjem franjevaca prošle 
godine zazidah glavna vrata župne crkve u Čapljini, i katedralne 
filijalne u Miljkovićima. A trenutačno dvojica franjevaca, koji 
nemaju crkvenih ovlasti za Čapljinu, djeluju u zazidanoj crkvi. Sve 
što rade posve je nezakonito, a sklopljene ženidbe i nevaljane! 

- Neki franjevci u Mostaru ignoriraju zakonito 
uspostavljene župe, katedralu i četiri posvećene evanđelistima, i 
organiziraju obrede s narodom po svojoj samovolji, protiv odluka 
Svete Stolice i poglavara Franjevačkog reda. 

- Provincijal "ad instar" u više je navrata pismeno 
opominjao subraću da su se ozbiljne mjere Franjevačke vrhovne 
uprave nadvile nad cijelu provinciju zbog neposluha. 

- U Međugorju izlaze, mimo crkvenog odobrenja, glasila 
"Glas mira" i "Press Bulletin", koji podržavaju "autentičnost 
ukazanja" i govore o "svetištu", iako nijedna odgovorna crkvena 
izjava nije podržala ni autentičnost ni proglasila "svetište". 

- Protucrkvenoj udruzi "mir i dobro" franjevci su posudili 
svoj grb i geslo ne distancirajući se od njihova nezakonita 
djelovanja, iako je to izričito traženo od njih. 1 

I to su neki od "plodova" onih koji preko Međugorja 
svijetu "prodaju maglu mira", a sami su otvrdnuli u neposluhu 
prema Svetoj Stolici i franjevačkoj karizmi. 


'Provincijalat hercegovačkih franjevaca distancirao se od "Udruge 
Mir i dobro", 18. srpnja 1997. 


225 



15. svibnja čitamo izvještaj iz Međugorja u Slobodnoj 
Dalmaciji kako je s obzirom na ugandske biskupe "vidjelac" "Ivan 
Dragićević prenio Gospinu poruku koja je tom prigodom rekla da 
je vrlo radosna što su biskupi u Međugorju." Ivan je inače bio u 
sjemeništu u Visokom (1981/82). U Visokom ga je ispitivala 
komisija o ukazanjima. On je 9.5.1982. napisao: "Znak će se 
dogoditi u 6 mjesecu". Ništa se nije dogodilo. Iz Visokog je zbog 
loših ocjena bio otpušten. Nastavio je u Dubrovniku (1982/83). U 
vrijeme svoga dvogodišnjeg boravka u sjemeništu govorio je da 
mu se Gospa privida i kazuje da će on biti svećenik. Alije i odatle 
zbog loša učenja otpušten. 1994. našao je bivšu miss 
Massachusetts Loreen Murphy, s kojom se vjenčao u Bostonu {SD 
9.11.94). Na dan vjenčanja mladoženja je "imao ukazanje" u 
Massachusettsu. Gospa, eto, hoda za njim po svijetu, kao i za 
nekim drugim međugorskim "vidiocima". Sada Blaženu Djevicu 
Mariju prikazuje "daje vrlo radosna što su biskupi u Međugorju". 
Takva "poruka" nije više samo prozirna međugorska reklama, 
nego obična izmišljotina zbog koje će naivni "od istine uho 
odvraćati, a bajkama se priklanjati" (2 Tim 4,4).* 


Don Ante Luburić 
kancelar 


* IKA, 16. 5. 1997. - IV. (krivo je otiskano ime M. Kutleše, koji 
se potpisao na popratnom pismu). 

PAPA KRALJICI MIRA U HRASNU 

Biskupovo pismo fra Miljenku-Mići Stojiću duhovnom 
pomoćniku u župi Međugorje: 


Mostar, 18. svibnja 1997. 

Velečasni fra Miljenko! 

Kako sam Vas imenovao župnim vikarom u Međugorju, 
25. kolovoza 1993. godine, nisam čuo da ste me javno prozivali 
na stranicama svoga "Press Bulettina - Međugorje", koji izdajete 
i bez obavještenja i bez dopuštenja ovog Ordinarijata (eto jedan 
abusus u Međugorja). Taj Vaš Press Bulletin ni ne šaljete na 
Ordinarijat. Ali poneki nam broj zaluta, netko ga sa strane, 
usputno, faksne. Tako u 64. broju od 7. svibnja ove godine čitam 
nepotpisan (je li "Ravnateljev"?) komentar Papina zaobilaženja 
Međugorja: 

Papa je došao i prošao Sarajevom, a da nije svratio u 
Međugorje kako su se mnogi tome nadali zbog očite Papine 
naklonosti događajima u župi Međugorje. Prisjetimo se i da je 
hrvatski predsjednik dr. Franjo Tuđman neposredno prije 
Papina dolaska u Sarajevo posvjedočio pred okupljenim 
političarima i svećenicima da mu je Papa Ivan Pavao II. u 
njihovom zadnjem razgovoru rekao da bi prilikom posjeta 
Sarajevu želio posjetiti i Međugorje. Ovome svjedočenju 
prisustvovao je i mjesni biskup dr. Ratko Perić koji na sve nije 
rekao ni riječi. 

1) Sto ste to Vi od mene očekivali? I što bih trebao reći 
na to predsjedničko "posvjedočenje"? Da je Predsjednik 
slučajno mene prozvao i nešto pitao s tim u vezi, budite uvjereni 

da bih mu dao odgovor, i to javno pred "političarima i 
svećenicima". 

2) Predsjednik je možda mogao nešto poduzeti s obzirom 
na tu "želju" kad su se "mnogi tome nadali" da će se Papa ipak 
svratiti u Međugorje. Ja se nisam ni najmanje nadao. Zato sam i 
šutio. I to je moje svjedočanstvo! 

3) Ja Vam mogu posvjedočiti da za sve vrijeme pripreme 
za Papin dolazak u Sarajevo, koliko je god puta Apostolski 
nuncij dolazio ili Delegacija Svete Stolice bila na ovim 
terenima, nije uopće bilo govora o tome da bi se Papa "svratio u 
Međugorje" prigodom pastirskog pohoda Crkvi u Sarajevu. 
Jedino je gospodin Predsjednik izrekao svoje "posvjedočenje", 
ah to uopće nisam smatrao ozbiljnom međugorskom porukom, 
zato sam i odšutio. 

4) Činjenica je da Papa ne spominje Međugorje ni u 
kakvu crkvenom ili službenom dokumentu. I to je mjerodavno i 
smjerodavno za sve nas. 

5) Ako Sveti Otac spomene "Kraljicu mira", koju je - 
ako se ne varam - još papa Pio XII. za vrijeme Drugoga 
svjetskog rata unio kao zaziv u lauretanske litanije, nije valjda 
da svaki put misli na "Kraljicu mira" iz Međugorja, čiju 
autentičnost ukazanja nitko od službene Crkve ne prizna. I to je 
svemu svijetu poznata stvar. 

6) Dapače, postoje drukčija svjedočanstva: Papa je do 
sada nekoliko puta izričito spomenuo "Kraljicu mira" koja se 
zakonito i crkveno kao svetište i naslov svetišta štuje u Hrasnu. 
Pa i nedavno, 11. svibnja, ondje je Papin nuncij, došao dakle u 
Papino ime, slavio Svetu Misu i propovijedao o Kraljici mira. 
Bez buke i pompe. I Sveti se Otac nižepotpisanom oglasio 
telegramom ovog sadržaja: 


228 



U POVODU 20. OBLJETNICE OSNUTKA SVETIŠTA KRALJICE 
mira u Hrasnu, Sveti Otac Ivan Pavao II. upućuje svoj 

POZDRAV S NAJBOLJIM ŽELJAMA VAMA, PREUZVIŠENI GOSPODINE, 
I SVIM SUDIONICIMA SPOMENUTOGA SLAVLJA, TE ŽELI DA TA 
SVEČANA OBLJETNICA SVETIŠTA, ISTINSKOGA SREDIŠTA 
MARIJANSKE POBOŽNOSTI ZA CIJELU BISKUPIJU, UVIJEK SVE VIŠE 
BIVA MJESTO IŽ ARI VAN JA MIRA USKRSLOGA KRISTA U ŽIVOTU 
KATOLIKA TOGA KRAJA. MOLEĆI BOGA, DA PO MAJČINSKOM 

zagovoru Marijinu, hrvatskim katolicima udijeli potporu 

U IZGRADNJI BUDUĆNOSTI NADE I MIRA, DOSTOJNE NJIHOVE 
BOGATE I PLEMENITE ČETRNAEST STOLJETNE KRŠĆANSKE 

baštine, Vrhovni svećenik rado udjeljuje poseban 

APOSTOLSKI BLAGOSLOV VAMA, SVEĆENSTVU, REDOVNICIMA I 
REDOVNICAMA I SVIM VJERNICIMA TREBINJSKO-MRKANSKE 
BISKUPIJE. 

Kardinal Angelo Sodano 
državni tajnik Njegove Svetosti. 

7) Ali Vi i Vaši istomišljenici u Međugorju i po svijetu 
udarili ste u medijske talambase misleći da ćete "s mnoštva 
riječi biti uslišani" (usp. Mt 6,7), tj. ako ne posustanete u svojoj 
propagandi tisuća takozvanih "ukazanja," da će biskupi pasti 
pred vašom kampanjom i pred tolikim reklamiranim 
obraćenjima; 

- kao da treba prijeći stotine i tisuće kilometara do 
Međugorja da se čovjek može pomoliti Bogu, ako Isus 
preporučuje " uđi u svoju sobu” (. Mt 6,6); 

- kao da oni koji kažu da su došli u Međugorje više od 
trideset puta time dokazuju da su se "obratili"; 

- kao da upornim svojim imenovanjem "svetišta" protiv 
Crkve i priznanjem "ukazanja" isto tako protiv Crkve time to 
postaje zakonito i autentično; 

- kao da Papu vesele mnoge crkvene nezakonitosti u 
Međugorju: neki franjevci bez kanonske misije, neke redovničke 
zajednice bez ikakva dopuštenja, pojedine gradnje objekata bez 

dozvole mjesnoga biskupa, itd. Ne mislite valjda da su i ti 
"događaji u župi Međugorje" oni koji privlače "očitu Papinu 
naklonost"? 

8) Vidim da u istom broju reklamirate prijenos 
"Međugorja" po drugim mjestima svijeta. Fra Slavko Barbarić 
vrti se po svijetu, sudjeluje u procesiji nazvanoj "Madonna del 
giro". Kad ste umnoge prekršili kanonska pravila u Međugorju, 
kad ste svoju Provinciju doveli do ruba nepodnošljiva nereda, 
kad i Papu tumačite kako hoćete, još vam je preostalo da i s 
"Madonnom" postupate po volji, šireći joj "ukazanja" koja 
Crkva ne priznaje. 

I očekujete da bi se sad hrvatski biskupi trebali izjasniti 
o prijedlogu umirovljenog nadbiskupa Franića, hoće li Veliki 
jubilej završiti u Međugorju? 


S poštovanjem Vas pozdravlja. . . 

BISKUPSKA KONFERENCIJA NE 
PREPORUČUJE 

Umirovljeni splitsko-makarski nadbiskup msgr. dr. Frane 
Franić izjavio je "da je osobno čuo Gospin glas..." i "da su naši 
biskupi 1991. godine priznali Međugorje kao mjesto hodočašća i 
molitve i da su ga kao takvo preporučili vjernicima, što je ono i 
postalo na svjetskoj razini" ( Slobodna Dalmacija, 5. lipnja 1997., 
str. 5). 

Papa Ivan Pavao II. prihvatio je ostavku msgr. Franića na 
nadbiskupsku službu 10. rujna 1988. Od tada on nije više aktivni 
član Biskupske konferencije. O biskupskoj izjavi iz 1991. godine 
mjerodavno tumačenje daje Biskupska konferencija ih Sveta 
Stolica. Kongregacija za nauk vjere oglasila se svojim službenim 
tumačenjem biskupske izjave barem dva puta u posljednje dvije 
godine, i to nadbiskupu Bcsancona msgr. Lucienu Dalozu, prot. br. 

154/81-00785, od 4. srpnja 1995. i biskupu Langresa msgr. Leonu 
Taverdetu, prot. br. 154/81-01985, od 23. ožujka 1996. Obojici 
francuskih biskupa tajnik Kongregacije nadbiskup Tarcisio 
Bertone poslao je identično pismo u kojem kaže: 

- Preuzvišeni, pitali ste koje je sadašnje stajalište Crkve u 
odnosu na navodna "ukazanja u Međugorju" i je li dopušteno 
katoličkim vjernicima ići tamo na hodočašće. S tim u vezi čast mi 
je priopćiti Vam da su Biskupi nekadašnje Jugoslavije, što se tiče 
vjerodostojnosti predmetnih ukazanja, u svojoj Izjavi izdanoj u 
Zadru, 10. travnja 1991, ustvrdili: 

"... Na temelju dosadašnjeg istraživanja ne može se 
ustvrditi da se radi o nadnaravnim ukazanjima ih objavama. 

Međutim, brojna okupljanja vjernika s raznih strana koji u 
Međugorje dolaze potaknuti i vjerskim i nekim drugim motivima 
zahtijevaju pažnju i pastoralnu skrb prvenstveno dijecezanskog 
biskupa, a s njime i drugih biskupa, kako bi se u Međugorju, i 

povezano s njime, promicala zdrava pobožnost prema Blaženoj 
Djevici Mariji, u skladu s učenjem Crkve. 

U tu svrhu biskupi će izdati i posebne prikladne 
liturgijsko-pastoralne smjernice. Isto tako preko svojih će Komisija 
i dalje pratiti i istraživati cjelokupno događanje u Međugorju." 
Tajnik Kongregacije svoje pismo zaključuje: 

"Iz ovoga što je upravo rečeno proizlazi da se službena 
hodočašća u Međugoije, shvaćeno kao mjesto autentičnih 
marijanskih ukazanja, ne smiju organizirati ni na župnoj ni na 
biskupijskoj razini, jer bi bila u proturječju s onim što su Biskupi 
bivše Jugoslavije ustvrdili u svojoj prethodno navedenoj Izjavi". 

Prema tome, tumačenje umirovljenog nadbiskupa Franića 
o međugorskim događajima nije u skladu s tumačenjem 
Kongregacije za nauk vjere.* 


Ratko Perić 
biskup 


* Slobodna Dalmacija, 18. lipnja 1997., str. 14. 

NI SVETA STOLICA NE PREPORUČUJE 

Na dopis umirovljenoga nadbiskupa splitsko-makarskoga 
msgr. dr. Frane Franića o Izjavi BK s obzirom na međugorske 
pojave, objavljen u Slobodnoj Dalmaciji, 27. 6. 1997, str. 14. 
odgovorio je mjesni mostarski biskup msgr. Ratko Perić, osvrtom 
od 30. lipnja. Kako Uredništvo Slobodne, od 9. 7. 1997., str. 12, 
nije donijelo potpuni tekst biskupova odgovora, ovdje radi 
cjelovite istine objavljujemo cjelovit tekst. 

Uredništvo Crkve na Kamenu 

U Slobodnoj Dalmaciji, od 27. lipnja 1997., str. 14, 
objavljen je osvrt msgr. dr. Frane Franića, splitsko-makarskog 
nadbiskupa u miru, pod naslovom: "Biskupi nisu kazali ’ne’ 
Međugorju". Izlazeći na "tribinu" s msgr. Franićem o temi kao što 
je autentičnost "međugorskih ukazanja", koju on brani i na temelju 
osobnih "Gospinih glasova", ne mogu drugo doli dokumentarno 
pokazati da je njegova obrana u neskladu sa službenim stavom i 
Svete Stolice, i nekadašnje Biskupske konferencije, i mjesnoga 
biskupa ordinarija, mjerodavnog za župu Međugorje. Pri tome nije 
suvišno ukazati i na određene previde na kojima kao da počivaju 
neki dokazi msgr. Franića. 

1) Sveta Stolica. Msgr. Franić piše: "Prvih dana lipnja ove 
godine nadbiskup tajnik Sv. Kongregacije za nauk vjere izjavio je: 
’Ništa se nije promijenilo od procjene Crkve događanja u 
Međugoiju od onoga kako su ta događanja procijenili biskupi ex 
Jugoslavije u Zadru 11. travnja 1991’". 

Ako je preuzvišeni sugovornik uvjeren da je točan u 
navodima i mislima, neka mi dopusti da iznesem ove svoje 
primjedbe: 

- Prvo, volio bih znati koja je to izjava nadbiskupa tajnika 
Kongregacije iz "prvih dana lipnja ove godine". Datum? Mjesto 
objavljenja? Točan prijevod? Za tu izjavu prvi put čujem. Poznato 
je da je nadbiskup tajnik Kongregacije za nauk vjere msgr. 
Tarcisio Bertone odgovarao francuskim biskupima prošle i 
pretprošle godine. I jasno rekao da službena hodočašća u 
Međugorje, na razini župa i biskupija, nisu dopuštena, tumačeći 
Izjavu naše BK. 

- Drugo, nakon apostolske konstitucije Pastor bonus 
(28.6.1988) ne pridaje se više naziv "sveta" nijednoj Kongregaciji 
Svete Stolice. Taj naslov pripada samo Svetoj Stolici. Priznam da 
to nije toliko važno. 

- Treće, neuobičajeno je da nadbiskup Bertone kaže: "Ništa 
se nije promijenilo od procjene Crkve događanja...", jer on govori 
u ime Kongregacije ih Svete Stolice, a ne u ime "Crkve". Msgr. 
Franić zna da su i biskupi i njihova Biskupska konferencija - 
Crkva! Prema tome citat bi mu mogao biti ili netočan ili više 
onako odoka nego doslovan. Ovo je važno! I bio bi poželjan točan 
odgovor na ovo. 

- Četvrto, nemoguće je da je msgr. Bertone rekao da je 
izjava BKJ bila 11. travnja 1991. kad je redovito citirao daje bila 
10. travnja te godine! Dan prije ih poslije, hajde nije ni to važno. 

Ah msgr. Franić na tom se ne zaustavlja. On pridaje i 
miješa naslove nastavljajući: "Međutim, nadbiskup Navarro Valls, 
glasnogovornik Vatikana je dopunio tu izjavu svoga kolege 
nadbiskupa Bertona protumačivši je na ispravan način... ’Ne može 
se ljudima reći da ne idu onamo - tj. na hodočašće u Međugorje’ - 
sve dok se ne dokaže da su ukazanja lažna. To još nije dokazano. 
Svatko, dakle, može ići onamo ako želi." I msgr. Franić citira 
Catholic News Service (CNS), od 21.8.1996! 

Ovdje je isluženi nadbiskup stvarno upao u više neugodnih 
zamjena: 

- Prvo, Joaquin Navarro Valls nije uopće ni svećenik, 
kamoli biskup, a još manje nadbiskup. On je obični laik, novinar, 
liječnik. Ravnatelj Tiskovnog ureda Svete Stolice. Zašto ga msgr. 

Franić promiče u nadbiskupa, i to tri puta u svom osvrtu, i zašto ga 
stavlja uz bok "kolege nadbiskupa Bertonea", nije jasno. Treba li 
mu to u dokazivanju teze o "međugorskim ukazanjima"? 

- Drugo, kako se može navoditi izjava CNS-a iz kolovoza 
1996. kojom je glasnogovornik "dopunio" Bertoneovu izjavu iz 
početka lipnja ove godine? Vjerojatno i msgr. Franić vidi sada ovu 
svoju kronološku izvmutost? 

- Treće, msgr. Franić, ističući da je dr. Navarro Valls 
"dopunio" izjavu "svoga kolege nadbiskupa Bertona", 
protumačivši je na "ispravan način", puno je obzimiji u prikazu 
odnosa između vatikanskih "nadbiskupa" nego što su to 
međugorski novinari u Glasu mira Međugorje, listopad 1996., str. 
24, i u Slobodnoj, 8.10.1996., str. 15, gdje stoji daje Navarro Valls 
"opovrgnuo" nadbiskupa Bertonea. Inače u svemu drugome osvrt 
msgr. Franića sliči kao jaje jajetu izvještajima u spomenutim 
glasilima. 

Istini za volju laik liječnik Navarro Valls, ravnatelj 
Tiskovnog ureda Svete Stolice, nije ni "dopunio" ni "opovrgnuo" 
tajnika Kongregacije za nauk vjere msgr. Bertonea, nego je izjavio 
onako kako je doneseno u Biltenu Tiskovnog ureda Svete Stolice, 
br. 233, od 19.6.1996. A taj tekst u doslovnu prijevodu s 
talijanskoga glasi: 

"S obzirom na vijesti ovih dana o hodočašćima u 
Međugorje, dr. Navarro Valls ovako je jutros odgovorio na pitanje 
novinara: 

’Ništa nova nije se dogodilo u tom pogledu. Kao što je već 
u prethodnim prilikama potvrđeno, potrebno je u ovakvim 
slučajevima poštovanje neposredne mjerodavnosti mjesnog 
episkopata. 

U tom smislu, dne 10. travnja 1991. biskupi nekadašnje 
Jugoslavije izjavili su: ... Na temelju dosadašnjeg istraživanja ne 
može se ustvrditi da se radi o nadnaravnim ukazanjima ili 
objavama. 

Međutim, brojna okupljanja vjernika s raznih strana koji u 
Međugorje dolaze potaknuti i vjerskim i nekim drugim motivima 

zahtijevaju pažnju i pastoralnu skrb prvenstveno dijecezanskog 
biskupa, a s njime i drugih biskupa, kako bi se u Međugorju, i 
povezano s njime, promicala zdrava pobožnost prema Blaženoj 
Djevici Mariji, u skladu s učenjem Crkve... 

Međutim, ističe se neodgodiva potreba da se nastavi 
produbljenje i razmišljanje, uz molitvu, pred bilo kakvom 
navodnom nadnaravnom pojavom, do definitivna proglasa.’" 

Ovo je, dakle, službena izjava službenog glasnogovornika 
u službenu glasilu Tiskovnog ureda Svete Stolice, za koju msgr. 
Franić ili ne zna ili neće da je citira, nego, poput međugorskih 
novinara, navodi CNS, od 21.8.1996. E sada: ako se usporedi 
službena izjava dr. Navarra Vallsa od 19.6.1996, koja je sama 
ozbiljnost, s ovim što je navedeno u američkom CNS-u i 
prevedeno u Slobodnoj, onda je lako zaključiti ili da je spomenuti 
ravnatelj Tiskovnog ureda "opovrgnuo" samoga sebe, što je 
nevjerojatno, ili je posrijedi obično novinarsko neispravno 
prekivanje koje je dobro došlo međugorskoj propagandi 
spomenutih listova iz kojih umirovljeni nadbiskup Franić crpe 
svoje infonnacije. Kako to da umirovljeni nadbiskup nije uočio da 
u svojoj "drugoj izjavi" dr. Navarro Valls uopće ne spominje 
"mjerodavnost mjesnog episkopata", što je u svemu bitan element? 

2) Biskupska konferencija. Msgr. Franić u Slobodnoj, od 
5.6.1997. kaže: "da su naši biskupi 1991. godine priznali 
Međugorje kao mjesto hodočašća i molitve i da su ga kao takvo 
preporučili vjernicima, što je ono i postalo na svjetskoj razini". 

- Više je nego zanimljivo da naši biskupi nisu uopće 
spomenuli ni jedne jedine od ove četiri značajne riječi msgr. 
Franića: ni "priznali", ni "hodočašće", ni "molitvu", ni 
"preporučili". To su sve "dopunske" konstrukcije msgr. Franića. A 
biskupi su jednostavno rekli, saslušavši prethodno Kongregaciju za 
nauk vjere, da, prvo, "ne može se ustvrditi da se radi o 
nadnaravnim ukazanjima ih objavama", i, drugo, da u Međugorju 
pobožnost prema Gospi treba biti zdrava, "u skladu s učenjem 
Crkve", kao i u drugim katoličkim župama. Međugorski "vidioci" 

stali su stavljati u "Gospina" usta ponešto što odudara od katoličke 
nauke, i ujedno je postojala pogibelj da župa postane neko 
sinkretističko središte nekakva međureligijskoga mira. Zato 
biskupi naglašavaju katoličko učenje u katoličkoj župi! Stoga ni 
nedavna izjava msgr. Franića u Međugorju o "ukazanjima": 
"Možemo biti sretni što imamo takvo jedno hodočasničko mjesto 
priznato od naših biskupa još u Zadru 11. travnja 1991. godine", 2 
niti ima kakve utemeljenosti niti uvjerljivosti. A još je maštovitiji 
njegov prijedlog "da bi 2001 godine naši biskupi s odobrenjem 
Svete Stolice, a papa Ivan Pavao II. je za to, mogli upriličiti 
zahvalno slavlje Gospi u Međugorju"! 3 

Što se tiče produbljenja i studija, koje dr. Navarro Valls 
donosi kao načelo koje vrijedi "pred bilo kakvom navodnom 
nadnaravnom pojavom" do konačna pravorijeka, na biskupskom 
ordinarijatu u Mostaru s pomnjom se vodi poseban odjel koji 
registrira sve što mu dođe na stol u vezi s Međugorjem, pa i 
prvoklasne besmislice koje bacaju posebno rasvjetljenje na 
međugorske pojave i događanja. 

3) Mjesni ordinarij. Ne mogu ovdje ne priznati da sam 
začuđen zbog izazovnih "izjava" i "hodočašća" msgr. Franića u 
Međugorje, i za vrijeme biskupovanja msgr. Pavla Žanića, pa i 
nedavno, kako nam donosi SD, 25.6. 1997., str. 4, i to bez 
kolegijalne najave mjesnom ordinariju. Začuđen sam, velim, i 
zaprepašten kakve izjave tom prigodom daje msgr. Franić o 
autentičnosti "ukazanja" u Međugorju, koje su u suprotnosti i sa 
stavom Svete Stolice i Biskupske konferencije. Ne mogu se javno 
ne ograditi od njegovih "privatnih hodočašća" i "javnih izjava" s 
obzirom na međugorske pojave i poruke. Ni u čemu ga s tim u vezi 
ne mogu podržati. On je zaista u tom pogledu bio i ostao "mirakul" 
u hrvatskom episkopatu! 


2 Slobodna Dalmacija, 25. lipnja 1997., str. 4. 

3 Slobodna Dalmacija, 19. travnja 1997. 

Stoga bi - ovo sada govorim sa svom odgovornošću za 
jedinstvo Crkve u Hercegovini! - umirovljeni nadbiskup Franić 
učinio veliku uslugu Svetoj Crkvi Božjoj i Svetoj Stolici i ovoj 
biskupiji mostarsko-duvanjskoj, razvikanoj po "hercegovačkom 
slučaju", da se već jednom primiri u svojoj nadbiskupiji, da uživa 
plodove svoje mirovine, da ne unosi pomutnju u Crkvu u 
Hercegovini, da pusti na miru i navodnu "Kraljicu mira" u 
Međugorju i ovu biskupiju! Ovaj moj javni odgovor msgr. Franiću 
s obzirom na međugorske pojave, za koje je naša BK dala razložan 
sud da je "nemoguće ustvrditi da se radi o nadnaravnim 
ukazanjima ili objavama" a koje on suprotno tumači i to sustavno 
širi i svojim čudnim izjavama i još čudnijim izletima u Međugorje, 
ne želi umanjiti moje dužno poštovanje prema njemu kao starijem 
subratu u episkopatu, kao uglednu koncilskom ocu, cijenjenu 
hrvatskom teologu, priznatu svjedoku vjere i zaista u mnogo čemu 
drugome velezaslužnu u Crkvi među Hrvatima. Zato mi je iskreno 
žao što umirovljeni nadbiskup i metropolita msgr. dr. Frane Franić, 
iako mu je uvijek bio dobro poznat stav i biskupa msgr. Pavla 
Žanića i sada njegova nasljednika na mostarskoj katedri, može 
pisati u spomenutom osvrtu da time ne želi unositi "pomutnju u 
bratsku i biskupsku ljubav i iskreno uzajamno poštovanje" naše! Ja 
to njemu, braćo, ne bih učinio, osim "u neznanju"! (i Tim 1, 13).* 


* Crk\>a na Kamenu, 8/1997., str. 3. 

"OBLJETNICA UKAZANJA" 

BEZ ORDINARIJA 

Biskupovo pismo dr.fra Slavku Barbariću: 

Mostar, 25. srpnja 1997. 

Velečasni fra Slavko, 

Vaše pismo, datirano 9. srpnja ove godine i faksirano 11. 
ovog mjeseca, uručeno mi je istog dana. Izvornik još nismo 
primili. Na pismo je upitom odmah odgovorio, faksom i 
izvornikom, kancelar don Ante Luburić, uljudno tražeći od Vas 
razjašnjenje u vezi s Vašom tvrdnjom o "posljednjem pismu", 
koje ste mi, navodno, "davno" poslali, a na nj niste, navodno, 
nikada primili odgovora. Prolaze dani, a nema nikakva 
objašnjenja. Ako je s Vaše strane obična zabuna, od Vas bi se 
očekivalo da se korektno ispričate crkvenim uglednicima kojima 
ste pismo "dostavili" i u prvoj me rečenici onako neistinito 
predstavili. 

Iako, stoga, ni po kakvu pisanu i nepisanu bontonu ne 
biste zaslužili nikakav odgovor dok ispravno ne protumačite 
spomenutu rečenicu, osvrnut ću se ipak na Vaše ovogodišnje 
trostranično pismo, kao što sam to učinio i na Vaše 
prošlogodišnje. 

1) Pišete da Vam je žao da ste opet "bez mjesnog 
Ordinarija, proslavili jednu obljetnicu ukazanja u Medjugorju". I 
još k tomu "nije bilo nijednog dijecezanskog svećenika”. 

- Vama je dobro poznato, niti su mjerodavne crkvene 
vlasti - mjesni ordinarij, Biskupska konferencija i Kongregacija za 
nauk vjere - ikada priznale nadnaravnim ijedno "ukazanje" pa 
prema tome i jednu "obljetnicu ukazanja", niti sam kao ordinarij, 
upravo zbog toga, smatrao uputnim da sam dođem, niti sam ikada 
bio pozvan od mjesnoga župnika da bih sudjelovao u tzv. 

"obljetnici ukazanja" u Međugorju. Čudno, zašto onda ovako 
pišete i prigovarate? 

2) Kažete da sam proširio i nastavljam širiti kako ste 
"neposlušni", kako djelujete "bez dozvole", kako se u Međugorju 
gradi bez biskupove suglasnosti. I pitate se zašto je to tako i time 
priznajete daje to tako, i još to nazivate "ocrnjivanje". 

- Fra Slavko, to je vrlo poznata stvar. Nismo se obično 
nigdje prvi javili, a da nismo prozvani. I uvijek smo gledali: 
"istinu u ljubavi". 

3) Čudno kako niste pročitali IKINU ispriku, od 5. lipnja 
1997, Prilog, str. VI., s obzirom na krivi potpis službenika ovog 
Ordinarijata don Marka Kutleše. Don Ante Luburić bio je sa 
mnom u razgovoru s afričkim biskupima. On je vodio zapisnik. A 
kako je on te subote otišao u Trebinje, popratno je pismo IKI 
poslao don Marko kao dežurni toga dana. Oni su u IKI zamijenili 
potpise. I kasnije su ispravili svoju pogrešku. To i ništa drugo. 
Hoćete li da Vam se pošalje dopis koji je poslan IKI? Stoga sve 
Vaše špekulacije s obzirom na don Antu i don Marka, posve su 
neutemeljene. Da ste pratili IKU, ne biste ovako pisali, i ispali 
biste u svome pismu puno razboritiji! 

4) Pišete: "Proglašavate fratre neposlušnima, a bez ikakva 
obrazloženja ste im uskratili kanonske misije, koje su imali na 
prethodnim radnim mjestima". 

- Prvo nije im ništa uskraćeno bez obrazloženja, jer već 
četvrtu godinu obrazlažem da neće biti u biskupiji nijednome 
dosadašnjem ocu franjevcu kanonskog premještaja ( excepto 
gravissimo času), niti novome kanonske misije ili ispovjedne 
jurisdikcije dok provincija i svi njezini članovi ne izvrše Papinski 
dekret "Romanis Pontilicibus". Tu ste se tijekom vremena 
pokazali samoubilački neposlušni! Bogu hvala, u posljednje 
vrijeme kao da se stvari mrvičak pomiču s te samoubilačke točke, 
barem teorijski, nakon što se vaš svibanjski Generalni kapitul u 
Asizu pozabavio vašom tragičnom neposlušnošću. Drugo, nisam 
im uskratio "kanonske misije, koje su imali na prethodnim radnim 
mjestima", jer to poslanje još uvijek imaju na tim svojim 

prethodnim radnim mjestima. Ali nemaju kanonskih misija na 
novim radnim mjestima kamo su prešli samovoljno ih 
samovoljom provincijske uprave "ad instar", bez kanonske 
suglasnosti mjesnoga biskupa. Zašto se pravite tolikim 
"nevještakom" da Vam i to treba ovako natenane ? 

5) Prigovarate da zadarsku izjavu "uporno drugačije" 
tumačim "od uvodnika u GK od travnja 1991. " 

- Zar je uvodničar GK službeni tumač zadarske izjave? A 
barem se nekoliko puta poslije toga oglasila i Sveta Stolica i 
mjesni ordinarij, koji su uvijek razgovjetno istaknuli da se radi o 
"navodnim ukazanjima" i da Crkva ne dopušta "službena 
hodočašća" koja bi pretpostavljala "autentična ukazanja". 

6) Pišete da Vas "muči razlučivanje duhova". I da ste mi 
jednom pisali "da se duhovi mogu razlučivati, treba ljubavi i 
znanja i ako je moguće konkretnog iskustva ". 

Fra Slavko, zar ne vidite da pokušavam razlučivati 
duhove: istinite od lažnih, poslušne od neposlušnih, crkvene od 
necrkvenih, autentične od neautentičnih, gorostasne od 
patuljastih. Ili ne uspijevate razabrati? 

7) Kažete kako sam u francuskim novinama izjavio da 
nastojim "redovito" posjećivati župu Međugorje. 

- To je istina. Redovito, znači, kad sam god pozvan od 
mjesnog župnika, a to je do sada bila uglavnom sv. krizma i 
kanonski pohod. To je redovito! Kao i svaka druga župa. Neka mi 
međugorski župnik pokaže jedan usmeni ih pismeni poziv da na 
nj nisam odgovorio. Nisam, doduše, nikada bio nazočan nijednom 
"ukazanju", nisam nikada tražio nijednoga "vidioca". A i Vi i oni 
znaju da sam otvoren svakome svom vjerniku za susret i 
razgovor. Mogu li Vas upitati koliko ste puta bih Vi na 
Ordinarijatu u posjetu mjesnom biskupu ih da ga izvijestite o 
svim tim "fenomenima"? S obzirom na knjigu "Prijestolje 
Mudrosti", mogli biste se odgovorno osvrnuti, pa ako bude 
potrebe može Vam se i odgovorno odgovoriti. Ovako kako pišete, 
vidite i sami daje to sve kao "preko koljena". 

Evo i pojedinačnih odgovora na Vaših 6/7 točaka: 

Ad 2. (nisam primijetio da ste naznačili gdje Vam počinje 
točka 1.). Govorite o problemu Posuškoga Graca... 

- Fra Slavko, naslijedio sam i Broćanac i Međugorje i 
"Romanis Pontilicibus". Poznato Vam je da sam više puta i 
govorio i pisao provincijalnoj upravi "ad instar", i onoj i ovoj, da 
to časno sredimo. Nismo se nijednom našli. Kome to onda ide u 
"ćesu"? Kad Vi govorite o Čapljini i zagovarate da oci franjevci 
ostanu u "kući" u Čapljini, o kojoj je Papa rekao svoju, onda Vi 
time dokazujete da nemate ni redovničkog ni crkvenog duha ni 
posluha. Eto vidite da opet razlikujem "duhove". Poslušajte barem 
što Generalni kapitul traži od Provincije. (Čuo sam, da traži: 
immediatamente ed integralmente - SAD i SVE, a ne kako biste 
Vi osobno htjeli i dijelili). 

I još nešto s tim u vezi: je li moguće da Vas i druge 
franjevce provincijalna uprava "ad instar" još nije obavijestila o 
onome o čemu je mene obavijestila dopisom, prot. br. 192/97., od 
11. ožujka ove godine: "5. Što se tiče župne kuće u Čapljini, 
odluka je Definitorija da župni stan darujemo župnoj zajednici u 
Čapljini". Kakve sad još apetite pokazujete prema toj "darovanoj" 
"župnoj kući"? 

Ad 3. Pišete mi ovako: "Udarili ste na naš podmladak. Pa 
to je ravno pobačaju... i nemojte se ispričavati, da je to htio 
franjevački General". 

- Fra Slavko, fra Slavko, nisam ja davao n ik akve sugestije 
ni Generalu, ni Prefektu-Kardinalu, ni OFM-Kapitulu. To što vi 
franjevci već preko dvadeset godina "pobacujete" desetak 
biskupijskih svećenika sa župa "Romanis Pontilicibus", za to kao 
da vas savjest ne boli. Ah čini se daje i vaš General i Generalni 
kapitul odlučio ukloniti uzrok da se uklone i posljedice. I tko sada 
"pobacuje" vaš "podmladak"? 

Ad 4. Molite da ne povezujem "problem župa sa pojavom 
Međugorja". 

- Već Vam je odgovoreno, a evo još i ovo: sve dotle dok 
se Vi kao jedan od "stupova" međugorskih priča pokazujete 
također "stupom" obrane "kuće" u Čapljini u korist franjevaca a 

protiv Papine odluke, budite uvjereni daje već povezan "problem 
župa sa pojavom Međugorja". Vi ste osobno u ovom vremenu za 
to najbolji povod, uzrok, razlog i dokaz! Napismeno! Po Vašem 
nerazumljivu stavu prema Čapljini jasno je da i iz Međugorja 
izlazi crkveni nered i nemir! 

Ad 5. Pišete kako ne možete shvatiti da zabranjujem 
"sestrama raditi u ’ Majčinu selu ’ sa siročadi". 

- Od sestara smo tražili da nam kažu u čijoj i u kakvoj 
kući rade. Odgovorile su nam 28. rujna 1996: "nije naše 
vlasništvo te nemamo podataka niti dokumenata o njezinu 
ustanovljenju niti o registriranju". A mi bismo ih željeli zaštititi 
od međugorskog nereda. Što se tiče gosp. Maura Harscha, kojega 
sam "napao" (to više puta ponavljate), nismo ga mi "napali", 
čovječe Božji, nego smo mu kao kulturnu čovjeku na kulturan 
način protumačili da pomaže nešto što nema odobrenja od 
mjesnoga biskupa. I kako smo mu to rastumačili, i mjesnom mu 
biskupu sve u fotokopiji dostavili, on se više ne javlja. I to je sve 

0 tome "čovjeku koji je i duševno i duhovno ozdravio", kako Vi 
pišete. Hoćete li da Vam pošaljemo svu dokumentaciju o tome? 
Da vidite o kakvu se "napadu" s naše, odnosno s Vaše strane, 
radi? 

Ad 6. Pišete da Vam je drago da se sastajem "s vjerskim 
predstavnicima Muslimana i Srha " (hoćete valjda reći: muslimana 

1 pravoslavnih!). I pitate se "kad će se kod nas situacija 
promijeniti?" 

- Fra Slavko, situacija će se "kod nas promijeniti": 

kad Vi budete franjevac u duhu sv. Franje, a ne franjevac 
od svađe, prepirke, kao što ste do sada u svoja oba pisma jasno 
pokazali "kakvim duhom dišete"; 

kad Vi i takvi kao Vi prestanete propagandistički širiti iz 
Međugorja po svijetu navodna međugorska "ukazanja" i "poruke" 
kao autentične, poštujući što je Crkva do sada rekla; a do sada ih 
službena Crkva nikada nije autentičnima priznala, nego ih uporno 
smatra "takozvanima" i "navodnima"; 

kad Vi i takvi kao Vi prestanete braniti nezakonita 
crkvena zdanja po Međugorju; 

kad Vi i takvi kao Vi prestanete štititi svoju neposlušnu 
braću koja nemaju kanonske misije (ima ih i u Međugorju!) i 
ispovjedne jurisdikcije prema odluci mjesnoga biskupa i potvrdi 
Svete Stolice; 

kad Vi i Vaša subraća poslušate svoga Generala, svoj 
Generalni definitorij kao redovitu provincijalnu upravu, koja je 
"ad instar", odnosno "vršiteljica dužnosti", i svoj Generalni 
kapitul, te canonice et pacifice predate sve župe i druge dvije 
osnujemo od župe Humac; 

kad međugorski fra Barbarić i takvi kao Vi prestanete se 
miješati u "čapljinski slučaj" koji podržava čapljinski fra Barbarić, 
te uredno predate župu s "kućom", jedan kroz jedan, prema 
Papinoj odluci. 

Ad 7. S obzirom na fra Vuletu i neodržavanje 
franjevačkog simpozija u Mostaru bilježim ovu Vašu: "Ili Vaše 
izjave u istom pismu, da Vam se čini, da se franjevačka karizma 
svela na sitne udarce osude drugih?!?" 

- Volio bih da ste citirali tu moju rečenicu doslovno. Nije 
uopće govor o "sitnim udarcima", nego o mnogo krupnijim 
stvarima. Napisao sam: "čini mi se", a Sveti Otac Papa rekao vam 
je u Sarajevu pravu lekciju kojom je još sv. Franjo upozoravao 
svoje suvremenike u vezi s notornom "svađom, prepirkom i 
osuđivanjem drugih". Ako je to sv. Franjo svojedobno govorio, a 
Sveti Otac nakon sedamsto godina kao "vrlo suvremeni poziv" 
vama u ovim krajevima u svečanom trenutku odlučno ponovio, 
onda će, opet mi se čini, u toj vašoj domaćoj "karizmi" biti nešto 
"konstitutivno" od svađe, prepirke i osude drugih. Zato mogu 
poslužiti i ova oba Vaša pisma koja su natopljena tim "duhom". 
Zato nećemo moći olako propustiti a da, data occasione, ne 
objavimo ovu sliku Vaše napismeno izražene duše, posrednice 
između "čapljinskog slučaja" i "međugorskog slučaja". 

Neka Vam Duh Sveti dadne svoje mudrosti. 

S poštovanjem Vas pozdravlja. . . 

PREOKRET U MEĐUGORJU? 

Biskup je Nikoli Bašiću na njegovo javno pisanje 
odgovorio privatnim pismom : 

Mostar, 4. kolovoza 1997. 

Poštovani gospodine Nikola, 

primio sam Vaš vlastoručno ispisani list, od 19. srpnja 
1997., zajedno s fotokopijama Vaših pisama koja ste slali: 25. 
srpnja 1996. Slobodnoj Dalmaciji i Glasu Koncila, te 9. srpnja 
1997. Slobodnoj Dalmaciji. Od Vas sam pročitao kratak osvrt u 
Obzoru, od 15. srpnja 1996. str. 8. Učinio mi se umjestan. 

Što bih Vam sada odgovorio? 

Prvo, iz ovoga, kako Vi meni pišete, razabirem da 
nastojite ispasti dobrano naivan čovjek. 

Drugo, pismo od 9. srpnja, koje je djelomično objavljeno 
u Slobodnoj, 14. srpnja 1997, str. 8., napisali ste bez dostatna 
poznavanja pozadine, tj. Tuđmanova dolaska u Mostar i u 
Međugorje u ožujku ove godine i državnog poziva da se vratim iz 
Zagreba (bio sam pošao u Njemačku) te da budem prisutan u 
Mostaru, a potom sam pozvan "na ručak" u Međugorje! A budući 
da ovako napamet, pa stoga nepametno, sudite bez činjenica, onda 
ne bi Vas se smjelo više smatrati toliko naivnim koliko 
neinformiranim. Je li to ispravan zaključak? Ipak, vidim da ste se 
pokušali pokazati u cjelovitu svjetlu šaljući cjelovito pismo. To bi 
valjalo honorirati. 

Međutim, treće, možda Vi niste ni naivni ni 
"neinformirani," nego ste se upleli u neke druge trice i kučine, 
meni nejasne, a Vama vjerojatno još manje, jer Vam to nije ni o 
glavu, ni o spas duše. Dapače, ispadate vrlo zagonetni, da ne 
upotrijebim drugu riječ. Vi, naime, ovako pišete: "Zamislite one 
rijeke ljudi (čak na milijone) u Međugorju uz i niz brdo Križevac i 

da im se Vi definitivno pridružite kao hodočasnik, došlo bi do 
snažnog preokreta u Međugorju. Franjevci bi bili frapirani". 

Je li moguće da to napiše jedan katolički intelektualac, a 
da nije međugorski mitoman ili fanatik ili iz reda "kušalaca"? Je li 
Vama poznat sličan passus ili prijateljski "savjet" odnekuda? Bi li 
mogao, na primjer, sličiti onoj rečenici u Mt 4,6 ili Lk 4,11, uz 
parafrazu: Fratri će te, biskupe, kad budeš uz Križevac i niz 
Križevac, "nositi da gdje nogom ne zapneš"? Je li moguće da ste 
Vi meni toliki prijatelj, da mi savjetujete da "protiv Istine" i protiv 
svoje vlastite savjesti, nastojim da dođe do "snažna preokreta" u 
Međugorju, da "frapiram fratre" i da mi "rijeke ljudi" (čak na 
milijune) aplaudiraju? 

Kad biste Vi znali kako bi me "rijeke ljudi" bile nosile na 
rukama da "ne zapnem o kamen" glasovitoga 2. travnja 1995. u 
Mostaru samo da sam pod njihovim uličnim nasiljem i 
bezakonjem potpisao protiv Papina dekreta! A onako sam zajedno 
sa svojim kancelarom don Luburićem bio jedno desetak sati 
"ludo" zatočen! 

Znate što bih ja Vama preporučio, dragi Nikola, da ne 
ispadate ni naivan, ni "neinformiran", a najmanje neumjestan 
"kušalac", da se "definitivno" - tako Vi meni - okanite ovakva 
pisanja i o Međugorju i o Hercegovini po Slobodnoj Dalmaciji. 
Ovaj deklarirani buntovni franjevački neposluh u Crkvi u 
Hercegovini, povezan s Međugorjem i njegovim duhovnim 
voditeljima, utemeljen na principu sekte, koja ne prizna ni Crkve 
kad se radi o "vlastitoj" župi, rješavaju kompetentne crkvene 
osobe, sve do Svete Stolice, dobro svjesne da Bog ne blagoslivlje 
necrkveni neposluh! Možda se stvari miču s mrtve, odnosno sa 
samoubilačke točke. 1 

S poštovanjem Vas pozdravlja. . . 


'Usp. Slobodna Dalmacija, 18. srpnja 1997., str. 8 i 19. srpnja 
1997., str. 64. 

ODBOR "KRALJICE MIRA" 

Tajništvo odbora "Kraljice Mira", koje se samo ustanovilo 
i imenovalo, predstavilo se javnosti Pismom 1 objavljenim u 
Slobodnoj Dalmaciji, 21. srpnja 1997., str. 4. Tajništvo odbora 
međugorskoga duhovnog pokreta proradilo je u povodu 16. 
obljetnice "ukazanja" u Međugorju, na području mostarsko- 
duvanjske biskupije. Sve bez znanja, obavještenja i ovlaštenja 
mjesnoga biskupa ordinarija. Uostalom u pismu se mjesni biskup 
ni biskupija ni ne spominju. Umjesto odgovora umirovljenoga 
nadbiskupa splitsko-makarskoga dr. Frane Franića na Tribini 
Slobodne Dalmacije, nađosmo Pismo sedmorice potpisnika u 
rubrici Novosti. Obljetnica "ukazanja" - 24. lipnja, a Pismo je 
gotovo mjesec dana kasnije objavljeno "molitvenim skupinama" 
nadahnutim međugorskim "porukama" u svijetu. Ono nam se, kad 
ga pročitasmo, ne učini potpuno, jer su više puta u njemu stavljene 
točkice, koje obično naznačuju da je u tekstu nešto izostavljeno, 
bilo na izvornom papiru bilo u nakani potpisnika. Ne znamo gdje 
je taj mogući izostali tekst nestao. Je li ga kratio službeni novinar 
Međugorja ili redakcija Slobodne ili Tajništvo odbora? Nismo do 
sada vidjeli n ik akve javne reakcije na Pismo (ako se izuzme onih 
nekoliko redaka u splitskom tjedniku "hrvatskih anarhista, 
protestanata i heretika", od 28. strpnja 1997., str. 31). Konačno 
nam je stigao i cjelovit tekst Pisma, na pet gustih stranica. 

Katolička vjera i odanost prema Gospi. Ne možemo se 
ne osvrnuti na taj tekst poštujući put dijaloga, kako i samo Pismo 
želi. Mimo, obrazloženo i po mogućnosti jasno. Željeli bismo 
stoga odmah istaknuti - da se otkloni svaka moguća predrasuda - 
svoje čvrsto prianjanje uz vjerske istine o Blaženoj Djevici Mariji, 
Majci Božjoj, kako ih Rimska Katolička Crkva vjeruje i 


1 Pismo je u izvodima objelodanjeno na francuskom u: R. 
Laurentin, Međugorje, Pariz, 1998., str. 150-151. 

navješćuje. Nepokolebljivo dakle ispovijedamo da je svemogući 
Bog u svojoj premudroj Promisli, Djevicu Mariju iz Nazareta, 
očuvavši je bezgrješnom od trenutka njezina začeća, odredio za 
zemaljsku Majku svomu Jedinorođenom utjelovljenom Sinu. 

On je Nju, vazda Djevicu, koja je začela po Duhom 
Svetom i rodila njegova Vječnoga Sina, Krista Isusa, učinio 
Bogomajkom. 

Gospodin je Isus na križu svoju Majku predao Ivanu i 
svima nama za našu duhovnu majku. Ona je, proživjevši ovaj 
mukotrpni zemaljski tijek, u posebnu supatništvu sa svojim Sinom, 
bila po posebnoj Božjoj povlastici, dušom i tijelom, uznesena u 
nebesku slavu. 

Vjerujemo također da je Blažena Gospa, Bezgrješna, 
Djevica, Bogorodica i Uznesena, najmoćnija Zagovornica nas ljudi 
kod nebeskoga Prijestolja. I da se po Božjem dopuštenju i poslanju 
može ukazati na ovome svijetu, kao što je to više puta u povijesti 
kršćanstva priznato i prihvaćeno, a crkvene mjerodavne vlasti 
odobrile kao javno štovanje. Držimo zajedno sa Svetom Crkvom 
da i najautentičnije poruke iz takvih privatnih ukazanja ne ulaze u 
polog kršćanske svete vjere i Objave i kao takve ne obvezuju 
nijednoga vjernika u savjesti. Sve se takve poruke prihvaćaju 
"ljudskom vjerom", ako se dokažu "pobožno vjerodostojnima". 
Molitveno i pouzdano izgovaramo svaki naslov, privilegij i zaziv, 
kojim Katolička Crkva časti Presvetu Djevicu Bogorodicu u 
njezinim litanijama: od "Sveta Marijo" preko naslova "Prijestolje 
Mudrosti", "Ogledalo pravde" do "Kraljice mira"! 

Neviđena "ukazanja". Poznato je da se od lipnja 1981. 
godine do lipnja 1997. godine u Međugorju, prema privatnim 
pričama šestero "vidjelaca" i njihovih karizmatičnih voditelja, 
godišnje događa 365/6 takozvanih "ukazanja", i to kroz svih ovih 
16 godina, a nekima po više puta u jednome danu (čak do 7 puta). 
Sračunato, na desetke tisuća puta! Jedinstven "slučaj" u svijetu! A 
da "čudo" bude još "čudesnije", "ukazanja" se ne zbivaju samo u 
Međugorju, nego se znaju dogoditi na bilo kojem mjestu kugle 
zemaljske gdje se bilo koje od šestero "vidjelaca" u svojim 

duhovnim oglasima i sa svojim duhovnim voditeljima moglo naći. 
Ta pojedinačna "ukazanja" treba pomnožiti s godinama 
"ukazanja". I to im se ukazuje - barem nekima - kad im zatreba i 
zavisno od njihove spremnosti da "ukazanja" dožive. Poznato je 
također da se sva dosadašnja "ukazanja" praktično svode na "deset 
tajna", koje su u tom zaokruženu broju dostupne samo nekima od 
"vidjelaca". Ne zna se također ima li svaki "vidjelac" svojih 
vlastitih devet ih deset tajna, dakle svega šezdesetak različitih, ih 
su kod svih samo deset istih. 

Poruke. Sve se "poruke" svode na "pet poruka", kako se to 
uobičajeno kaže. A tih "pet poruka" jest ovih - petnaestak koje je 
teško pokupiti iz poruka svakoga dvadeset i petoga u mjesecu: 

- Mir, obraćenje, molitva, post. 2 

- Molitva, bdjenje, pokora, post, mir. 3 

- Molitva, post, klanjanje, svjedočenje. 4 

- Poziv na mir, na molitvu, na obraćenje, na svetost. 5 

- Mir, vjera, obraćenje, molitva, post. 6 

- Tajništvo nam odbora odabire ovih pet: "Euharistija, 
Božja riječ, mjesečna ispovijest, krunica i post". 

Tajništvo je dakle ispustilo "mir", "vjeru," "svetost", 
"bdjenje", a kršćansku molitvu svelo na "krunicu", a obraćenje na 
mjesečnu ispovijed. 

Sve te poruke kršćani mogu čuti nedjeljom u crkvi. A 
nama se čini daje neobična novost Međugorja u tome što "Kraljica 
mira" svakoga 25. u mjesecu daje posebno priopćenje s porukom: 
"Hvala vam, djeco, što ste se odazvali mome pozivu." Tu Majka 
Božja zahvaljuje djeci koja su našla vremena daje pohode, koja su 
se udostojala uopće s Njom susresti i razgovarati, koja se ikako 


"R. Laurentin-Lj. Rupčić, La Vergine cippare a Medjugorje?, 
Brescia, 1984., str. 101. 

3 G. Spaziante, Cielo aperto, Medjugorje, Pessano, 1985., str. 152. 
4 S. Barbarić, Molite srcem! Zagreb, 1987., passim (^razasuto 
posvuda). 

5 Autori knjige Gospa iz Međugorja, Zagreb, 1989., str. 168. 

( j Messaggi, Medjugorje, Lecco, 1991., str. 1-3. 

hoće Bogu moliti. Gospa ostaje zadivljena i zahvalna "vidiocima" 
koji se odazivaju Njezinu pozivu! To je kao da roditelji zahvaljuju 
djeci što su ih rodili, da učitelji zahvaljuju učenicima što hoće u 
školu, da liječnici zahvaljuju bolesnicima što traže zdravlje! Tako 
"Kraljica mira" zahvaljuje "vidiocima," već toliko godina, što se 
odazivaju pozivu i što valjda hoće prenijeti "poruke", da se 
"hodočasnici" ne bi okanili Međugorja! 

Nema još nikakve naznake ni proročanstva kada bi ta 
"ukazanja" mogla uminuti, jer ni "vidioci" ni njihovi "vodioci" ne 
mogu ni izdaleka predvidjeti što bi se u tom slučaju moglo 
dogoditi s "milijunima hodočasnika" koji su godinama u pokretu 
neobraćeni prema Međugorju a obraćeni idući iz Međugoija. U 
tom, eto, kontekstu čitamo da je osnovano i djelatno Tajništvo 
odbora međugorskoga duhovnog pokreta "Kraljice mira". 

Stručne komisije i Biskupske izjave. Da bi ustanovile 
istinitost "međugorskih pojava" i "ukazanja", razglašavanih, evo, 
već 16 godina, ozbiljno su radile čak tri mjerodavne stručne i 
crkvene komisije: uža i proširena biskupska (1982-86) te komisija 
Biskupske konferencije Jugoslavije (1987-90). 

Mostarski dijecezanski biskup Žanić molitveno je 1987. u 
Međugorju izjavio pod svetom Misom i sv. krizmom: " Presveta 
Djevice, Majko Kristova i Majko naša, posreduj za mir u ovoj 
nemirnoj crkvenoj pokrajini, u mostarsko-duvanjskoj biskupiji, 
posreduj posebno za ovo mjesto, za ovu župu, gdje se bezbroj 
puta upotrijebilo Koje sveto ime u govorima koji nisu bili Koji. 
Daj da se prestanu izmišljati Koje poruke. Primi, presveta 
Djevice, zadovoljštinu iskrene moliKe pobožnih duša koje su 
daleko od fanatizma i neposluha u Crkvi. Daj nam svima da 
dođemo do prave istine. Gospe draga, ponizna i poslušna 
službenice Gospodnja, daj da Međugorje krene čvrstim 
koracima za pastirom mjesne Crkve da bismo te svi zajedno 
mogli veličati i hvaliti u istini i ljubavi." 

Na temelju stručnih i sveobuhvatnih istraživanja svoje 
Komisije Biskupi su 1991. svečano izjavili da se "ne može 
ustvrditi da se radi o nadnaravnim ukazanjima i objavama". 

Biskupi nisu govorili o "Gospinim", nego općenito o 
"nadnaravnim ukazanjima", kojih nisu mogli naći ni priznati u 
Međugorju. Biskupski ordinarijat, u skladu s istraženim 
rezultatima, odnosno s biskupskim izjavama, i promatrajući svu 
crkvenu pomutnju u vezi s Međugorjem i u Crkvi u Hercegovini, i 
osobito one koji svijetu navješćuju međugorske "poruke", a nikako 
da sami poslušaju Papine odluke o župama, samo može duboko 
žaliti zbog ovakva dvoznačna pristupa Crkvi i svetom Gospinu 
imenu. 

Niti mostarsko-duvanjska biskupija, niti Crkva u Bosni i 
Hercegovini, niti Sveta Stolica ne običava slaviti ni šesnaestu niti 
ijednu obljetnicu tih, takvih i takozvanih "međugorskih ukazanja". 

Tko su potpisnici? Msgr. dr. Frane Franić, umirovljeni 
nadbiskup splitsko-makarski, poznat po svome čudnu uplitanju u 
međugorska navodna "ukazanja", mimo svega Hrvatskog 
episkopata, osobito suprotno očitu i njemu očitovanu stavu i 
nekadašnjega i sadašnjega mjesnog biskupa u Mostaru. 

Msgr. Pavel Marica Hnilica, naslovni biskup Rusade, koji 
je već odavno bez ikakve zadaće u Crkvi, a sada već i po godinama 
u mirovini. Ah on se ne da, nego se čak i u Mostaru predstavljao 
ništa manje nego kao Papin delegat. A stvarno nije imao nikakva 
papinskoga ovlaštenja. "Ukazao" se kao umišljeni izaslanik - 
zanesenjak nanoseći sramotu i Svetom Ocu i svomu biskupskom 
redu . 7 

Ostali su članovi hercegovački franjevci: dr. fra Tomislav 
Pervan, fra Ivan Landeka, dr. fra Slavko Barbarić, fra Jozo Zovko i 
dr. fra Leonard Oreč. 

Zašto Tajništvo odbora? Eto ta dvojica hijerarha u penziji 
i petorica hercegovačkih franjevaca osnivaju "Tajništvo odbora 
Kraljice mira" i potpisnici su spomenutoga Pisma. Ništa se 
Ordinarijat u Mostaru ne čudi da za tu novu međugorsku 
"organizaciju" doznaje iz Slobodne Dalmacije, koja je svojom 
jednostranošću, osobito u posljednje vrijeme, postala "međugorsko 


7 Usp. Glas Koncila, 24/1994., str. 5. 

glasilo". Ionako u Međugorju djeluje nekoliko redovničkih 
karizmatičnih "udruga" biskupijskoga ili nikakva prava, mimo 
ikakve suglasnosti Biskupskog ordinarijata, dapače, sve su u tom 
neposluhu ustrajnije što su neodobrenije. Ako misle da je pojava 
"Kraljice mira" na strani njihove neposlušnosti, onda mogu biti 
sigurni da ih odgovorni u mjesnoj Crkvi ne mogu ni slušati ni 
slijediti. Međugorski se duhovnjački ih karizmatični pokret, i bez 
obzira na ovakvu sedmočlanu organizaciju Tajništva prigodom 16. 
obljetnice nazovi-ukazanja, pokazao djelatan u suprotstavljanju 
zahtjevima mjerodavne crkvene vlasti koja je od samoga početka 
sva međugorska "nadnaravna ukazanja" proglašavala 
"takozvanima" i "navodnima", a biskupije i župe službeno držala 
daleko od ikakva hodočašćenja. To vrijedi i danas. Ni tajništvo, ni 
odbor, ni međugorski duhovni pokret, ni "poruke" nisu nikada 
naišli na službeno odobrenje n ik akve mjerodavne crkvene vlasti, 
unatoč svemu njihovu pozivanju i tumačenju pojedinih hijerarha, 
mariologa ili čak Papinih riječi izgovorenih u bilo kakvoj okolnosti 
u odnosu na Međugorje. Što se tiče onih "pet poruka", koje je 
međugorski pokret preuzeo kao svoje: Euharistija, Božja riječ, 
Mjesečna ispovijed, Krunica, Post, zatim Vjerovanje i Sedam 
Očenaša, za te svakodnevne izraze naše katoličke vjere nije zaista 
potrebno na tisuća "ukazanja" šesteročlanoj ekipi "vidjelaca". 

Kakav duh zajedništva? Sedmorica potpisnika Tajništva 
odbora "Kraljice mira" javno traže da se međugorski duh 
zajedništva ne rastače i da ne "bude ugušen polemikama, 
neslaganjem, podjelama i jeftinim osudama". A to neće biti, stav je 
Sedmorice, ako cio svijet prihvati međugorski duhovni pokret i 
smatra ga "nezaobilaznim u Crkvi". Je li moguće da Tajništvo ne 
smatra da taj "pokret", tako koncipiran i organiziran, stvara podjele 
i neslaganje, i da od drugih ima pravo tražiti da se takav pokret, ne 
daj Bože, ne dohvaća "polemikama, neslaganjem"? 

Traže tajnici odbornici da se polemikom ne guši njihov 
međugorski duh zajedništva i molitve, a sami pišu da "mnogo 
žalosti ponašanje onih koji osuđuju Medjugorje, ostavljajući 
vjernike zbunjenima i smetenima...". Tajnici očito misle da oni 

svojim ponašanjem i uvjerenjem prema međugorskom fenomenu 
ne ostavljaju "vjernike zbunjenima i smetenima", pogotovo ne 
svećenike i biskupe! Na drugom mjestu pišu da međugorska 
vremena "nailaze na snažan otpor". Kako dakle mogu očekivati da 
takve "osude Međugorja", "zbunjenosti i smetenosti vjernika" i 
"snažan otpor" neće nositi i određenu boju "polemike i 
neslaganja"? 

Duh protuslovlja, a ne zajedništva: Prvo, potpisnici kažu 
da "mjerodavne crkvene vlasti još uvijek nisu izrekle konačni sud 

0 ovim ukazanjima". Ako je tako, zašto se onda ta sedmorica na 
svu silu "udružuju" i žele nacitirati Pape, koji je navodno rekao 
jednomu od potpisnika: "Štitite Medjugorje"? Ili misle da Papa 
nije mjerodavna crkvena vlast? Ili tumače njegove riječi kao da ih 
je govorio isključivo u ključu Međugorja? Ne vidjesmo je li to 
Sveti Otac rekao sa svoje stolice, "ex cathedra"! 

Drugo, što se tiče Papine želje, navodno izražene 
Predsjedniku Republike Hrvatske, kako oni ističu, da posjeti 
Medjugorje, sudionici u pripremama za Papin dolazak u Sarajevo i 
u Bosnu i Hercegovinu nisu nikada čuli nijednu sugestiju od onih 
koji su bili zaduženi za Papino putovanje da bi Sveti Otac želio 
unijeti u program i posjet Međugorju. Ah zato Papa nije propustio 
priliku da, pred Generalom Reda, pozove domaće franjevce "vrlo 
suvremenim" pozivom da prestanu sa svojim svađama, prepirkama 

1 osudama drugih! 

Treće, potpisnici nam kazuju: "Mir koji je postojao 1981. 
bio je samo prividan". Međutim malo dalje navode kako nitko nije 
razumio "zašto tamo gdje postoji miran suživot, Gospa govori da 
postoji žurna potreba vraćanja ljudi Bogu da bi na taj način imah 
pravi mir". E sada, zar je po sebi razumljivo da ondje gdje je 
"miran suživot" bude sve u redu u odnosu na Boga? Tko je to 
ikada tvrdio i tko se tomu ikada čudio? Potpisnici pišu daje 1981. 
bio "prividan mir" u "mirnu suživotu" s "nepravim mirom"! 

Četvrto: Uvjeravaju nas: "Na stablu međugorskih plodova 
nije izrasla nijedna hereza". Ovako: stablo međugorskih plodova 
obraslo je neposlušnošću prema Crkvi. Međugorski se pokret vlada 

tako da Crkvu osvoji i privatizira i da Crkva ne smije njega 
prosuđivati. Međugorski pokret širi "poruke" kao izraze 
"ukazanja" bez ikakva odobrenja mjesnoga biskupa i mjesnoga 
episkopata i Kongregacije za nauk vjere. 

Najučinkovitija obraćenja? Doznajemo iz Pisma da je 
obraćenje, koje je započelo međugorskim "porukama" koje dolaze 
s "Istoka," "trenutačno najučinkovitije u ovome stoljeću". Eto ta 
Sedmorica točno znaju koja su obraćenja najuspješnija u ovome 
suvremenom svijetu i u ovome stoljeću. Nama drugima, 
preostalima, nije ni na kraj pameti da budemo tako preuzetni da 
bismo se usudili procjenjivati gdje su Božje milosti najuspješnije i 
"obraćenje najučinkovitije". Oni, članovi Tajništva odbora 
"Kraljice mira", smatraju se kompetentnima prosuditi da iz 
Međugorja počinje "najučinkovitije" obraćenje "u ovom stoljeću". 
I tko se nije uključio u to najučinkovitije obraćenje, znači da se 
nalazi izvan "nezaobilazna" pokreta u Crkvi? Međugorje je, kažu, 
posjetilo "nekoliko milijuna" "hodočasnika". Hajde neka bude još 
toliko! A što ćemo s preostalom milijardom katolika koja nije 
nikada povirila u Međugorje? Kamo će oni? 

Nekatoličko tumačenje ratnih događaja. Međugorsko 
nas Tajništvo odbora poučava da je Gospodin poštedio 
Medjugorje, "koje je odabrao za svoju Majku", nasuprot drugim 
mjestima za koja je dopustio da se razore. Kakve li teologije i 
čudna i deplasirana tumačenja volje Božje! Možemo sad misliti 
kako se Nebo nemilosrdno rasrdilo i obrušilo na izopačeni 
preljubnički naraštaj u Sarajevu, u Mostaru, u Srebrenici, oni su 
dobili na tisuće i tisuće granata u glavu, u koljena, u krovove, u 
mostove! Naslušali smo se takvih uvredljivih interpretacija, jer 
takvi vjerojatno misle da je Međugorje toliko jako da može 
podnijeti i najveće teološke besmislice i ljudske i religiozne 
apsurde. 

Nije to toliko ni naivno ni primitivno, koliko smišljeno. 
Znaju mudri mcđugorfili što pred "naivnima" pali za afirmaciju 
Međugorja! Što više iskolačenih očiju, neviđenih senzacija, 
začuđujućih priča i čudovišnih brojeva. Zaprepašćujuće je kako 

nas teološki potpisnici uvode u svoje zaključke: "Kako bi Kraljica 
Mira mogla ostati ravnodušna gledajući mržnju i razarujuće sile 
Sotone koja je spremala jedan od najvećih napada u povijesti, 
napada kojemu je Sarajevo ostalo simbolom". I što se to događalo 
punih pet godina? Mi znamo iz svoje svete vjere kako Otac 
nebeski ni svoga Sina Jedinorođenoga nije poštedio, nego ga je 
dao razapeti iz ljubavi prema svijetu, a njegovu Majku stavio pod 
križ, u njezino majčinsko supatništvo s Njime. I Krist nas je svojim 
križem, smrću i uskrsnućem otkupio. A ova nam Sedmorica hoće 
reći kako Gospodin, eto, više voli Međugorje koje je poštedio od 
"razarujućih sila", od križa, od smrti, nego što voli vlastitoga Sina 
kojega nije od toga poštedio. Ne znamo što je to Medjugorje 
poduzelo konkretno kroz tri godine razarujućih sila? Tj. što bi to 
bilo "začuđujuće da nije bilo međugorske poruke"? Ako je 
agresorski napad na Sarajevo i na BiH bio "jedan od najvećih 
napada u povijesti", što bi to moglo biti od toga još gore, da 
izgleda još više začuđujuće? 

Vjera u brojeve. Potpisnici Pisma pozivaju nas da 
otvorimo oči prema njihovim uočenim brojevima koje su oni 
poslagali poput kakve igračke, pa kažu kako su 24. lipnja 1981. 
počela "ukazanja", i "točno 10 godina nakon toga počeo je rat"! 

Pitamo se, zajedno s njima, gdje je to i kada točno počeo 

rat? 

- U Hrvatskoj je prva glava pala točno 1. svibnja 1991. na 
Plitvicama. Usput, čudno kako se u Pismu uopće ne spominje 
Hrvatska, koja je zadobila svoju samostalnost, nezavisnost i 
slobodu s početkom iz Međugorja iz 1981., kako smo više puta 
mogli pročitati po bulevarskom tisku i na filmu zvanom Gospa 
vidjeti od nekih potpisnika Pisma? 

- A u Bosni i Hercegovini, gdje se Blažena Gospa, prema 
članovima Tajništva, stala "ukazivati", počeo je rat "točno" u 
listopadu 1991. napadom na hercegovačke župe Ravno i Trebinju. 

- U Sloveniji "točno" 26. lipnja, dva dana nakon "desete 
obljetnice". Znači, što se tiče vremenske desetogodišnje približne 
točnosti, njihova su "ukazanja" htjela samo Slovencima što 

uvjerljivije pokazati kako su živjeli u "mirnu suživotu" s prividnim 
i nepravim mirom, i da je bila "žurna potreba vraćanja ljudi Bogu". 
Samo što je tu rat počeo i odmah, Bogu hvala, prestao. A u 
Hrvatskoj i BiH, na žalost, počeo, gotovo četiri godine tragično 
bjesnio i ostavio užasne posljedice! 

Osim toga, potpisnici nam još kažu da su "međugorska 
ukazanja" počela "mjesec dana" nakon "atentata na Papu". Vidiš li, 
znači, tu simboliku i tu povezanost Pape s Međugorjem? A neće ni 
to biti točno. Atentat 13. svibnja, a "ukazanja" 24. lipnja 1981. 
Dakle točno nakon 41 dan! Budući da nije broj 30, nego upravo 
približno 40, zašto se, recimo, jedan od potpisnika nije sjetio svoje 
biblijske propovijedi iz 1981. u kojoj je govorio o biblijskih 40 
godina pustinje, o 40 godina robovanja? Bilo bi brojčano puno 
uvjerljivije i svetopisamski usklađenije! A on veli o sebi, i to 
potpisuje, uvjeravajući nas kako je "platio zatvorom svoju vjernost 
međugorskim ukazanjima"! Kako onda da mu ne vjerujemo i kako 
da mu "ukazanja" ne budu - autentična! 

Upotreba Papina imena i riječi, koje se Papi pripisuju da ih 
je izgovorio negdje u šah, u prolazu, prigodom rukovanja na 
kakvoj audijenciji, po čemu bi se tumačio i službeni stav Papin 
prema Međugorju, prava je zloupotreba. Navodimo nekoliko 
primjera: 

- 1987 : naslovni biskup Pavel Hnilica u časopisu 
"Međugorje" u Siegenu na njemačkom jeziku 1987. godine izjavio 
je kako je u razgovoru s nadbiskupom Franićem rekao kako se 
Vatikan informirao o međugorskim činjenicama. Poslije jednog 
savjetovanja izjasnio se papa Ivan Pavao II: "Uvjeren sam da se 
Majka Božja ukazuje u Međugorju". Kad su se podigle suprotne 
riječi iz Državnoga tajništva, jer se to nije smjelo još reći, 
odgovorio je Sveti Otac: "Ja sam Papa"! Biskup je Žanić 9. travnja 
1987. posredno o tome obavijestio Državno tajništvo. Ono je 
odgovorilo 6. svibnja 1987: "... ovlašteno Vam izjavljujem da 
tvrdnje, na koje ste skrenuli pozornost, Sveti Otac nije izgovorio". 
Eto već desetak godina kako msgr. Hnilica pripisuje Papi ono što 
on nije izgovorio. 

- 1988 : Jedan katolički laik u Americi pitao je 
apostolskoga nuncija msgr. Pija Laghija je li Papa rekao, kako su 
neke novine donijele: "Pustite narod da ide u Međugorje ako se 
obraća, moli, ispovijeda, čini pokoru". Nuncij je odgovorio (prot. 
909/88/5): "Izjava koju navodite kao citat nikada nije objavljena ili 
službeno potvrđena. Premda je bilo primjedaba o Međugorju, koje 
su se pripisivale Svetom Ocu ili drugim službenicima Svete 
Stolice, nijedna nije bila priznata autentičnom". 

- 1994 : Vatikansko državno tajništvo oštro se ogradilo u 
glasilu biskupije Graz-Seckau od sudioništva u akcijama 
njemačkoga društva "Mir - za mir i pomirenje", kojima to društvo 
želi "na stražnja vrata dobiti crkveno priznanje Međugorja i 
Schia". Vatikansko je tajništvo također pozvalo vjernike da s 
oprezom pristupaju od Crkve nepotvrđenim hodočasničkim 
mjestima Međugorju i Schiu u Italiji. 8 

Zaključak. Tajništvo odbora "Kraljice mira" na svoju se 
ruku osniva i daje izjavu u kojoj ima elemenata koji su razumski 
pretenciozni, vjernički neumjesni, mariološki naivni, teološki 
netočni. A sve je to čudnije, što među njima ima priznatih 
hrvatskih teologa. Ali, čini se, kad su u pitanju međugorska 
"ukazanja", onda je za njih theologia ancilla Medjugorjal Pismo 
su pisah oni koji nude svoj duh zajedništva utemeljen na 
takozvanim "ukazanjima". U tu svrhu ne prežu, na žalost, ni od 
zloupotrebe imena Svetog Oca. Zato ni njima ni njihovu Pismu i 
nije posvećena posebna pozornost u javnim sredstvima 
priopćavanja. A i mi bilježimo samo po službenoj dužnosti. 

Mostar, 5. kolovoza 1997. 

Don Luka Pavlović 
generalni vikar 


Sažetak objavljen u: 

* Crkva na Kamenu, 9-10/1997., str. 3. 

* Slobodna Dalmacija, 12. rujna 1997., str. 12. 


IKA, 20. srpnja 1994., str. 9. 



KAD SE DR. LETICA ZALETI... 

Kad se dr. Slaven Letica zaleti u Hercegovinu, ravno će u 
Međugorje pa onda u Mostar. I to "iz vruće sociologijske želje". A 
kad se poznati sociolog zaleti u marijanske teme, ravno će u 
prvorazredne neukusnice i nesuvislice. O Blaženoj Gospi on ovako 
umuje: "Umorna od putovanja po urbanim često praznim crkvama 
i mračnim katedralama suvremenog svijeta, izmorena nošenjem sa 
svim grozomornim pošastima tzv. zapadne civilizacije (...), 
uvrijeđena (možda) drugorazrednim položajem sebe kao žene u 
crkvenim obredima (u odnosu na vlastitog Sina), ta je plemenita 
dama odlučila povremeno ’vikend’-boravište potražiti u vrletima 
Biokova" ( Globus , 15. kolovoza 1997., str. 16). 

Ta sociologova ii preslana šala ii neslana teza sadrži barem 
nekoliko besmislica ili hereza: 

Kristološki : Teologija nas uči da je Gospa stvorenje, 
"dama," kako se sociolog izražava, a njezin je Sin pravi Bog, 
Druga vječna božanska osoba, koja je u vremenu uzela tijelo iz te 
Dame ili Gospe. Zašto bi zemaljskoj roditeljki bilo žao ili krivo u 
odnosu na vlastitoga Sina, koji je Bog i prije nje i božanski iznad 
nje? 

Mariološki: Gospa je stvorenje prezahvalno na 
"drugorazrednoj" ulozi koju joj je Bog povlašteno povjerio, a koju 
ona nikada nije mogla ni sanjati, a kamoli se ljutiti i osjetiti 
uvrijeđenom. Uviđa i sociolog da hoda po porculanu, pa dodaje 
ono "(možda)". 

Liturgijski : Gospa je između svih stvorenja, eto i kao 
"drugorazredna", štovana, i u crkvenim obredima i onako, više od 
svih drugih svetaca i svetica, pa i svih njih zajedno! Zašto bi bila 
(možda) "uvrijeđena" ako bi se njezinu Sinu, Bogu, iskazivalo 
klanjanje, a njoj samoj čašćenje ih super-čašćenje? 

Moralno: Sociolog Gospu naziva "plemenitom damom". 
Kako joj onda može prišiti feminističku neuravnoteženost i 
(možda) uvrijeđenost? 

Sociološki: Nas su učili da se Gospa, s pomoću Božjom, 
kadra "nositi" sa sedmoglavim Vragom paklenijem, a da se ne 
"nosi" s tim sociologovim "pošastima" tzv. zapadne civilizacije! Pa 
da mora bježati u Biokovo! 

I sad da nam te nekakve teze mračne zapadne civilizacije 
stalno nabijaju medijske komplekse da u našoj vrletnoj balkanskoj 
civilizaciji nema slobode tiska, slobode uvreda i neukusnih šala. 
Barem na sociologijskom području, i na stranicama Globusa] 

- Ali nije muka u tome što sociolog stvara sociologijske 
šale na religijske teme, praveći se neznalicom da se "plemenita 
dama" sustavno i neizostavno "ukazuje" svakoga u Boga dana, i to 
već prepunih 16 godina, i to brojnim "vidiocima" u "vrletima 
Biokova" ili Bijakovića zapadne Hercegovine. A on piše o 
nekakvu "povremenom ’vikend’ -boravištu"! Nego nam je mnogo 
više žao što se među nama, religioznim ljudima, odanom 
Marijinom djecom, nađe takvih koji svojim fabuloznim pričama o 
tzv. "ukazanjima" daju materijala da nam se i sociolozi smiju!* 


* Crk\>a na Kamenu, 9-10/1997., str. 3. 

ČAPLJINSKA "KRIZMA" 
i 


MEĐUGORSKA "KARIZMA" 


Objavljujemo osvrt mjesnoga biskupa na nezakonitu i 
nevaljanu "krizmu" u Čapljini, za koju se kasnije doznalo da ju je 
obavio fra Stanko Pavlović, tadašnji župnik u Ljutom Docu, 
današnji uzurpator u Grudama i otpuštenik iz Franjevačkoga reda 
(23. lipnja 2001). 

Bezimeni. Slobodna Dalmacija, 6. listopada 1997, 4, 
donosi vijest trojice novinara da je u nedjelju 5. listopada 97. u 
Čapljini u mostarsko-duvanjskoj biskupiji podijelio "krizmu" neki 
navodni biskup nepoznata imena i prezimena, iz nepoznate zemlje, 
nepoznate biskupije, nepoznata porijekla. Drugi dodaju da je 
govorio njemački, a jedan franjevac, koji nezakonito djeluje u 
Čapljini, prevodio mu na hrvatski. Niti su gostoprimci smatrali 
potrebnim predstaviti nezakonitog "krizmatelja", niti je nezakoniti 
gost smatrao pristojnim predstaviti se, osim ovoga: "Dolazim vam 
iz jedne daleke, ali također lijepe zemlje. Domovina je moja, 
naime, udaljena više od tisuću milja odavde od vaše domovine i 
vašega lijepoga grada", izvješćuje nas SD. 

Svete sakramente zakonito i valjano dijele ovlašteni 
djelitelji u zajedništvu s Crkvom, po kanonskim pravilima, s 
pravom nakanom, sa znanjem sudionika, s odobrenjem mjesnoga 
biskupa. Gdje ima prisile i prijevare, nema sakramenata. 
Krizmanike pozivamo da budu hrabri svjedoci Kristovi, a ovdje 
"krizmatelja" sakrili u bezimenost i tajnovitost! (. . .) 

"Duhovno nesretni." Ipak bezimeni gost otkriva o sebi 
jednu tajnu. On spominje samo jedno mjesto iz kojega dolazi: 
Međugorje! Iz njegove se prigodne riječi doznaje da je on češći 
posjetitelj Međugorja: "Vašu sam domovinu točno prije deset 

godina prvi put posjetio. Razlog za tadašnji posjet bila su Gospina 
ukazanja u Međugorju. Sada vam moram priznati da sam se svaki 
put kada bih se iz Međugorja vratio kući osjećao mirnijim i 
sretnijim. Ali prošle sam se godine vratio kući, dosta tužan i 
duhovno nesretan. Istiniti temelj moga nemira i velike nesreće bila 
su ova zazidana vrata na vašoj crkvi u Čapljini. Iako ovaj natpis na 
pet jezika dostatno sam za sebe sve govori, ipak, sam se kod 
prijatelja još više raspitao o situaciji", navodi SD od 6. listopada. 

Nakon ovakva svjedočanstva i pothvata "krizmateljeva" 
međugorski zanesenjaci ne bi smjeli upozoravati mjesnoga biskupa 
kako treba odvojiti problem Međugorja od problema Čapljine, 
međugorski slučaj od hercegovačkog slučaja! Ovaj bezimeni, 
samovoljni, najamni međugorski "duhovni nesretnik" želi 
dolaskom iz Međugorja riješiti "čapljinski slučaj"! On izlazi u 
susret nezakonitim franjevcima koji su u Čapljini mimo odredaba 
Svete Stolice, mimo odluka svoga Franjevačkog reda, mimo normi 
mjesne Crkve, kako se u svom priopćenju (SD, 7. listopada 1997., 
str. 6) ograđuje hercegovački provincijal "ad instar" dr. fra 
Tomislav Pervan. Čapljinski nezakoniti "monsinjor" (tako je, vele, 
spomenut i u misnom kanonu!) napaja se međugorskim duhom, 
najprije "mirom i srećom", a potom tugom i vel ik om nesrećom kad 
vidi da stvari ne idu kako bi htio on i oni koji su ga pozvali u 
Čapljinu da djeluje protiv jedinstva, mira i reda, protiv zakona i 
kanona Crkve Božje, zlorabeći i sakrament Duha Svetoga. 
Međugorje nam je emitiralo prve "poruke" još prije 15 godina, u 
siječnju 1982. godine, kada se navodna "Gospa" preko jedne 
vidjelice umiješala u jurisdikciju mjesne Crkve štiteći neke 
neposlušne franjevačke kapelane, a koreći mjesnoga biskupa Pavla 
da se "u odluci prenaglio". "Vidjelica" je to iskazala puno 
besramnijim izrazom! I, evo, sada nam je Međugoije duhovno 
othranilo nezakonitog "krizmatelja" koji prelazi u Čapljinu da 
razara jedinstvo Crkve Božje i da vara na stotine kri z manika.* 


* Crk\>a na Kamenu, 1 1/1997., str. 2. 

"UKAZANJA" 

PO DUHANIŠTU I KUKURIZIŠTU 

Msgr. Pavao Žanić, biskup u mirovini, u CnaK- u, 8- 
9/1987., str. 2: 

"Gospa se, kažu, počela ukazivati na Podbrdu na brdu 
Crnici, pa kad je milicija zabranila ići tamo, sišla je u kuće, u 
ograde, u polja, u vinograde, u duhaništa, ukazivala se u crkvi, na 
oltaru, u sakristiji, na koru, na krovu, na zvoniku, po putovima, na 
putu u Ćemo, u automobilu, u autobusu, u kolima, u Mostaru na 
nekoliko mjesta, u Sarajevu na više mjesta, u Zagrebu po 
samostanima, u Varaždinu, u Švicarskoj, u Italiji, opet na 
Podbrdu, na Križevcu, u župi, u župnoj kući, itd. Sigurno nije 
nabrojeno ni pola mjesta navodnih ukazanja pa se trijezan čovjek, 
koji Gospu časti, pita: Gospe moja, što to od tebe čine?" 

Don Živko Kustić, zvani Don Jure, 10 godina kasnije, u 
Glasu Koncila, 24. kolovoza 1997., str. 17: 

"Ali kad se na rubu neke šume ili drvoreda, na strništu ili u 
kukuruzištu skupi mnogo ljudi pa mnogi kažu da vide ili da su 
vidjeli, a svaki drugačije, onda redovito nema ukazanja, nego su 
samo priviđenja. Ljudi pilje u sjene i odsjeve, u orise drveća i 
oblaka u sumraku, i vide što žele vidjeti. Mnogo je živčano 
nemirnih i duševno uznemirenih koji ni sami ne znaju što su vidjeli 
i koji ne mogu pouzdano svjedočiti 


* Crk\>a na Kamenu, 1 1/1997., str. 3. 

OTVOREN KONAČNU PRAVORIJEKU 

Biskup je na traženje Th. Bouteta, urednika francuskoga 
časopisa Famille chretienne, poslao pismo koje ovdje prenosimo 
na hrvatskom: 


Mostar, 2. listopada 1997. 

Poštovani gospodine Boutet, 

odgovaram na Vaše pismo od 29. rujna 1997. koje sam 
primio faksom preko Nuncijature u Sarajevu. 

Što se tiče stajališta ovoga Biskupskog ordinarijata s 
obzirom na fonnulu: Non constat de supernaturalitate ili Constat 
de non supernaturalitate , mogu vam izjaviti sljedeće: 

1) Druga biskupska komisija, koja je radila od 1984. do 
1986., izričito je izglasala, u najvećoj većini, 2. svibnja 1986.: Non 
constat de supernaturalitate (11 negativni, 2 pozitivna, 1 "in 
nucleo", 1 suzdržan). 

2) Izjava Biskupske konferencije iz 1991. kaže: "Na 
temelju dosadašnjeg istraživanja ne može se ustvrditi da se radi o 
nadnaravnim ukazanjima ili objavama." 

3) Kongregacija za nauk vjere, navodeći cjelovito Izjavu 
biskupa bivše Jugoslavije, u dva identična pisma poslana 
francuskim prelatima: msgr. Dalozu, nadbiskupu Besancona (4. 
srpnja 1995) i msgr. Taverdetu, biskupu Langresa (23. ožujka 
1996) kaže: "Iz ovoga što je upravo rečeno proizlazi da se službena 
hodočašća u Međugoije, shvaćeno kao mjesto autentičnih 


1 Non constat de supernaturalitate znači: Ne rezultira da su posrijedi 
nadnaravna ukazanja, a Constat de non supernaturalitate znači: Rezultira da 
nisu posrijedi nadnaravna ukazanja. 

marijanskih ukazanja, ne smiju organizirati ni na župnoj ni na 
biskupijskoj razini, jer bi bila u proturječju s onim što su Biskupi 
bivše Jugoslavije ustvrdili u svojoj prethodno navedenoj Izjavi." 

4) Na temelju ozbiljna proučavanja slučaja, koje je 
poduzelo tridesetak naših stručnjaka (čak u trima Komisijama), 

na temelju moga biskupskog iskustva od pet godina u 
biskupiji, 

na temelju Skandalozna neposluha koji okružuje pojavu, 
na temelju laži koje se ponekada stavljaju u usta 
"Gospina", 

na temelju neuobičajeno učestalih "poruka" od 16 godina, 
na temelju čudne mode da i "duhovni vođe" takozvanih 
"vidjelaca" vode ih po svijetu praveći s njima propagandu, 

na temelju prakse koju "Gospa " očituje na "Hat" ("neka 
bude") "vidjelaca", 

moje je uvjerenje i stajalište ne samo 
Non constat de supematuralitate, nego i ono: 

Constat de non supematuralitate međugorskih ukazanja ili 

objava. 


5) Ipak otvoren sam proučavanju koje bi htjela poduzeti 
Sveta Stolica, kao najviša uprava Katoličke Crkve da izrekne 
vrhovan i konačan pravorijek o samom slučaju, i to što prije, za 
dobro duša i na čast Crkve i Gospe.* 

S osobitim poštovanjem. . . 


* Famille chretienne, 1. studenoga 1997., Le cahier n° 1 d'Edifa, 
str. 92-93. na francuskom i talijanskom jeziku. 

GODINA 1998. 


REBIĆEVA EGZEGEZA 
MEĐUGORSKIH "PORUKA" 

Međugorske "poruke" našle su još jednoga pobornika, 
prof. Adalberta Rebića s Katoličkoga bogoslovnog fakulteta u 
Zagrebu. Najprije se dr. Rebić oglasio intervjuom uspoređujući 
Međugorje sa Sinajem ( Globus , 5. 9. 1997, 16), potoni u Vjesniku, 
od 24-26. 12. 1997., str. 35: "Međugorje je imalo i ima proročki 
karakter." Međugorske pojave on tumači: 

"Fenomen Međugorja je uvertira rata na Balkanu. Ako se 
dobro sjećamo, sva su ona upozoravanja iz Međugorja glasila: 
Obratite se, molite za obraćenje grešnika, postite, činite pokoru, 
molite krunicu, borite se za mir. Ako to ne učinite, horde će doći s 
istoka, klati i ubijati... Tim upozoravanjima nismo poklonili 
pozornost, pa ni ljudi Crkve, i dogodilo se što se dogodilo. Horde 
su došle, svoje učinile, i mnogi ljudi još uvijek trpe od posljedica 
rata. Poziv na obraćenje nije bio prihvaćen." 

Je li vlč. Rebić svjestan da govori protiv Međugorja? 
Naime, ako je, prema glasinama, kroz Međugorje prošlo "od 10 do 
20 milijuna" ljudi, kako-tako obraćenih, zašto se na temelju 
njihova "obraćenja" i molitve za mir nije izbjegao rat na ovim 
prostorima? Jer, dr. Rebić kao svetopisamski zakonoznanac zna da 
Bog poštedi od uništenja i kad se u jednoj Sodomi nađe "deset 
nevinih," a kamoli neće kad kroz jedno mjesto kao što je 

Međugorje prođe deset milijuna koji poste, pokoru čine i krunicu 
mole! Bilo ih je valjda 10 nevinih iz Hrvatske i BiH! 

Čuju se razne poruke iz Međugorja, od izraza iz 
propovijedi do pravih nesuvislosti, ah međugorska "poruka" koju 
Rebić iz sjećanja donosi: "Ako to ne učinite, horde će doći s istoka, 
klati i ubijati..." prvi se put čita. Kada je ta poruka izrečena? Gdje 
je objavljena? Ili je to jedna od tajna? Kako je dr. Rebić nije prije 
otkrio? Gdje počinje istok na Balkanu gdje završava, s obzirom na 
Međugorje? Poseban je paradoks u ostvarenju Rebićeve 
međugorske prijetnje da je nastradala upravo ona naša sirotinja 
koja najviše drži do Boga i Božje istine, dok su uzročnici rata 
ostali nekažnjeni i obogaćeni. Ovakvim se izmišljanjem dr. Rebić 
stavlja u red loših tumača, jer onima kojima bi trebao pomoći, 
dovodi ih do očaja! Nasuprot dr. Rebiću koji tvrdi da horde 
"dolaze s istoka," ljetos nas je međugorsko Tajništvo odbora 
uvjeravalo da međugorske poruke "dolaze s istoka", 1 da je 
Gospodin poštedio Medjugoije, "koje je odabrao za svoju Majku", 
nasuprot drugim mjestima na koja su se sručile granate! Naslušah 
smo se takvih naivnih objašnjenja čak i od međugorskih tumača 
poznatijih od dr. Rebića, jer takvi vjerojatno drže daje Medjugorje 
toliko jako da na svoj račun može izdržati i najveće teološke 
besmislice. 

Rebić se, očito, uvrštava u "generale poslije boja". On 
donosi ovakvu svoju egzegezu domaćega agresorskog i 
obrambenog rata: "Tim upozoravanjima nismo poklonili pozornost, 
pa ni ljudi Crkve, i dogodilo se što se dogodilo." Evo pitanja 
egzegeti Međugoija: Kako to da dr. Rebić nije tome poklonio više 
pozornosti? On, čovjek Crkve, a do jučer i ministar Države! Je li se 
on ubrojio u "deset nevinih"? Koji to ljudi Crkve nisu poklonili 
pozornost? Od 1982. do 1991. godine ljudi Crkve sustavno su 
proučavah "poruke," "upozoravanja", prijetnje, besmislice 
"vidjelaca." S punom odgovornošću radile su tri crkvene komisije, 
jedna za drugom, pod vodstvom bilo biskupa Žanića, bilo tadašnje 


1 Press Bulletin Medjugorje, br. 70, str. 3. 

BK, sa znanjem Svete Stolice. Nakon svih ispitivanja, posve 
suprotno Rebićevoj egzegezi međugorskih "proročanstava," ljudi 
su Crkve izrekli: "Na temelju dosadašnjeg istraživanja ne može se 
ustvrditi da se radi o nadnaravnim ukazanjima i objavama." I 
nikakve nas privatne objave, ukazanja i poruke ne obvezuju, a 
Isusovo Evanđelje, koje naučava obraćenje, pokoru, mir, molitvu, 
spasenje, kao i to da se čuvamo "la ž nih proroka" ( Mt 7,15), 
obvezuje nas u savjesti! 

Konačno, kad je objasnio konkretna međugorska 
"proročanstva" o ratu koji je završio 1995., bi li dr. Rebić htio, 
prema međugorskim "porukama" i dan-danas, već sada otkriti 
puku Božjemu što ga sve čeka sljedećih mjeseci ili godina? Rat? 
Potop? Mir? Ponovne "horde s istoka" ili sa zapada? Koliko će 
"ukazanja" još trajati? Zna li što je s "deset tajna"? Da ljudi budu 
spremni, a i da prof. Rebić ne ispada smiješan svojim tumačenjem 
dvije godine poslije boja!* 

Don Ante Luburić 


* Vjesnik , 31. prosinca 1997. i 1. siječnja 1998., str. 13. 


267 



"UKAZANJA" 

BEZ SOLIDNA TEMELJA VJERE 

Jedan se novinski članak može čitati dvojako: s 
razumijevanjem i s nerazumijevanjem. Na takav se sastavak netko 
može osvrnuti također dvojako: tako da napisani tekst ide 
"drumom," a osvrt na tekst "šumom." Dr. Jure Juras u Vjesniku od 
13. siječnja 1998, str. 11, izabrao je u oba slučaja ovo drugo: put 
nerazumijevanja u čitanju našeg odgovora na to kako prof. Rebić 
objašnjava "međugorsko proročanstvo": "horde će doći s istoka, 
klati i ubijati", na koje se on, dr. Juras, uopće ne osvrće, i zato je 
udario svojom šumom. I još k tomu moralizira! Da je htio uzeti u 
obzir meritum intervjua prof. Rebića, 1 na što se odnosio naš 
kritički osvrt u istom listu, 2 ne bi mu trebala "šuma" pitanja, koja 
nemaju veze ni sa spomenutim izmišljenim međugorskim 
"proročanstvom" ni s pokasnim njegovim smiješnim tumačenjem. 

Ipak s tim u vezi vrijedno je upozoriti da je Papa Ivan 
Pavao II., govoreći nedavno o sektama, s jedne strane, i o žeđi za 
autentičnim duhovnim vrednotama, s druge, načelno istaknuo ovu 
pogibelj u Crkvi: "U okviru crkvene zajednice umnoženje 
navodnih 'ukazanja’ ih 'viđenja’ sije pomutnju i otkriva određen 
nedostatak solidna temelja vjere i kršćanskog života među 
njezinim članovima". 3 Međugorska "ukazanja" i "viđenja" (ne 
samoreklamna obraćenja!) već sedamnaestu godinu, po uvjerenju 
brojnih vjernika, kod jednih siju pomutnju a kod drugih otkrivaju 
određen nedostatak solidna temelja vjere i kršćanskog života. A 
ako se vjernici u međugorskoj crkvi iskreno ispovijedaju i mole, 


1 Vjesnik, 24-26. prosinca 1997., str. 35. 

2 Vjesnik, 31. prosinca 1997 - 1. siječnja 1998., str. 13. 

3 Synod of Bishops, Special Assembly for America, Tlie Way to 
Conversion, Instrumentum laboris, Vatikan 1996., br. 33; L'Osservatore 
Romano, 18. rujna 1996. 

bez obzira na sva besmislena umnoženja "ukazanja" i "viđenja", 
sigurno primaju iste Božje milosti kao i vjernici koji se mole i 
primaju sakramente u svim drugim katoličkim crkvama i župama. 
To je mjesna Crkva uvijek držala. A nije nikada poklanjala 
pozornosti ni izmišljenim "proročanstvima", ni lakoumnim 
njihovim objašnjenjima, ni "la ž nim prorocima", ni "la ž nim 
učiteljima", na što nas Sveto Pismo ozbiljno upozorava (2 Pet 2,1). 

Osvrćemo se ipak na jednu proizvoljnu tvrdnju Jurasovu: 
"Don Ante Luburić ne govori... o inače dopuštenom štovanju i 
dopuštenim hodočašćima Majci Božjoj Međugorskoj, o punoj 
slobodi mjesne Crkve u toj pobožnosti itd. (iako sve to bez 
posebnog zalaganja službene Crkve i njene hijerarhije oko toga i u 
prilog tomu)." Ovo je prava "pomutnja", što bi rekao Sveti Otac. 
Prvo, Crkva, ni mjesna ni sveopća, nije uopće priznala "Majku 
Božju Međugorsku"! Drugo, niti je dopustila "štovanje" "Majke 
Božje Međugorske"! Treće, niti je dopustila "hodočašće" "Majci 
Božjoj Međugorskoj"! To su mišljenja i izmišljotine onih koji se 
ne drže autentičnih crkvenih propisa i naziva, nego i službenu 
Crkvu i njezinu hijerarhiju stavljaju u zagradu, kao što to u ovom 
slučaju čini i dr. Jure Juras!* 

Don Ante Luburić 


*Vjesnik, 17. siječnja 1998., str. 11. 

SVETI OTAC 

NE IDE U PRIVATNO HODOČAŠĆE 

Novinar: Kad su tekle pripreme za Papin dolazak u 
Sarajevo bilo je i po novinama govorkanja da je Sveti Otac htio u 
Međugorje. Koliko to odgovara istini? 

Biskup: To su doista sve samo govorkanja. Kroz sve 
vrijeme pripreme nitko mi nije spomenuo ni riječi o tom 
eventualnom programu a bio sam od početka u glavnom odboru za 
Papin doček. Mi smo biskupi pozvali Papu i u Sarajevo i u Banju 
Luku i u Mostar. Sveta je Stolica odlučila da pohod bude samo 
Sarajevu. Međugorje, kakvo već jest, Papa sigurno ne pohađa dok 
nad njegovim "ukazanjima" bude visila službeno-crkvena rečenica 
Biskupske konferencije (1991): "Na temelju dosadašnjeg 
istraživanja nemoguće je ustvrditi da se radi o nadnaravnim 
ukazanjima ih objavama." A ako se tome doda ima još mnogo toga 
prijepornoga, onda Papa sigurno ne bi želio svojim službenim 
pohodom rješavati probleme privatnih "ukazanja" za koje uopće 
nema valjanih dokaza o nadnaravnosti.* 


* Crkva na Kamenu, 1/1998., str. 3. 

NEMA "UKAZANJA" 

U CRKVENIM PROSTORIJAMA 

Biskupovo pismo međugorskom župniku: 

Mostar, 14. veljače 1998. 


Velečasni fra Ivane, 

primio sam dopis, Vaš znak: 41/98, od 12. veljače ove 
godine, u kojem razjašnjavate nedavne upite oko "ukazanja" u 
"sestarskoj kući" u Međugorju. Misli se na kuću sestara franjevki, 
gdje se u "prizemlju" događaju navodna "ukazanja." 

Pišete da ste na moj upit ovdje na Ordinarijatu, 13. siječnja 
1998., "gdje se sastaju vidioci," odgovorili "da se sastaju u jednoj 
prostoriji sestarske kuće i to ne redovito." Sada i napismeno 
tumačite da ta "sestarska kuća" jest "vlasništvo Župnog ureda i kat 
te kuće stavljen je na raspolaganje sestrama za stanovanje. U 
prizemlju te kuće su prostorije i uredi kojima se služe pastoralni 
djelatnici Župnog ureda". Također ističete da "sestre nemaju 
n ik akve veze, niti su na bilo koji način povezane" s time. 

Budući da tako stvari stoje, ovim svojim službenim 
dopisom, u svojstvu mjesnoga dijecezanskog Ordinarija tražim od 
Vas kao zakonitoga župnika u župi sv. Jakova apostola u 
Međugorju da što prije, jasno i nedvosmisleno, pozivajući se na 
ovu odluku, proglasite onima kojih se tiče, da nećete više moći 
stavljati na raspolaganje, ni redovito, ni povremeno, nijednome od 
tzv. "vidjelaca" da se sastaju na takva takozvana "ukazanja" ni u 
jednom prostoru koji pripada Župnom uredu Međugorje kao 
crkvenoj ustanovi. Niti da se u tome prostoru okupljaju vjernici na 
takva "ukazanja." Kao što su se "vidiocima", nekadašnjoj djeci na 
razini njihove dječje mašte, događala ta "ukazanja": "u crkvi, na 
oltaru, u sakristiji, na koru, na krovu, na zvoniku... u župi, u župnoj 

kući, itd.", kako je u svojoj propovijedi pod sv. Misom i sv. 
krizmom naveo biskup Pavao Žanić u Međugorju, 25. srpnja 
1987. , tako se danas nastavljaju događati slične nebuloze "u 
prizemlju" te "sestarske kuće", vlasništvu Župnog ureda u 
Međugorju. 

Neka se, dakle, za takva navodna, takozvana, maštovita i 
od Katoličke Crkve nikada priznata niti prihvaćena, "ukazanja" ne 
stavljaju - "za privatnu upotrebu" "vidjelaca" - nikakve službene 
crkvene prostorije vlasništva Župnog ureda, a ponaj manje 
spomenuta "sestarska kuća"! 

Ujedno napominjem da sam o svemu dužan izvijestiti 
Svetu Stolicu i spreman, ako ustreba, također izići u javnost, sa 
svom dokumentacijom, jer smatram svojom crkvenom dužnošću 
uklanjati takve nedopustive manipulacije i "privatizacije" 
crkvenoga prostora u svrhe posve privatnih izmišljenih "ukazanja" 
i "vidjelačkih" "poruka." O ovome - i Vašem pismu i svome 
odgovoru - izvješćujem također s. Robertinu Barbarić, 
provincijalnu predstojnicu sestara franjevki. Ovim isto tako od Vas 
tražim da o svome izvršenju ove odluke što prije službeno 
izvijestite ovaj Ordinarijat.* 

S poštovanjem Vas pozdravlja. . . 


* Vrhbosna, 2/1998., str. 337-338. 

(Odgovor župnika fra Ivana Landeke: 3. ožujka 1998., br. 
51/98: "5. Iako prizemlje te kuće u vlasništvu župe sv. Jakova ne 
spada ni u kakve 'službene crkvene prostorije', Vašu sam naredbu 
službeno priopćio vidiocima i zamolio ih da je prihvate, što su oni, 
u duhu poslušnosti, i učinili"). 


1 Crkva na Kamenu, 8-9/1987., str. 2. 

MANIPULACIJA 
PASTIRSKIM POTPISIMA 

A. KataliniĆ, Marija - Velika nada Hrvata, 

Zagreb, 1998. Izdavač: "Pokret krunice za obraćenje i mir". 

Knjiga je ukusno opremljena, tvrdi povez, korice u boji i 
broji 238 stranica. U podnaslovu naznačen je sadržaj: Marijina 
nazočnost u povijesti hrvatskoga naroda. U 13 poglavlja isusovac 
KataliniĆ govori o tisućljetnoj pobožnoj privrženosti hrvatskoga 
naroda Blaženoj Djevici Mariji, a u dodatku što ga je priredio 
franjevac dr. Smiljan Dragan Kožul, urednik, sadržana je Riječ o 
piscu, Riječ o "Pokretu krunice" te Statut "Pokreta krunice za 
obraćenje i mir". 

Nemoguće se ovdje osvrnuti na cjelovit sadržaj knjige. 
Nego više da izrazim čuđenje zbog opredjeljenja o. Katalinića da u 
12. dijelu: "Gospina svetišta novijeg datuma", gdje navodi šest 
takvih "svetišta", ubroji i "međugorsko". Ne vjerujem da isusovac 
KataliniĆ ne zna da se u Crkvi naslov "Gospino svetište" ne 
pripisuje svakom mjestu gdje se narod okuplja da štuje Gospu. 
Tako on naše hercegovačko Gospino svetište "Kraljice mira" u 
Hrasnu, koje je 1977. godine odobrila crkvena vlast, mimo ispušta, 
a Međugorju, koje nije odobrila crkvena vlast ni na razini 
biskupijsko] ni biskupske konferencije ni Svete Stolice, posvećuje 
8 stranica (184-191). 

Iznenađuje me također što se o. KataliniĆ u svom prikazu 
nije uspio oduprijeti subjektivnim dojmovima i doživljajima što ih 
je on osobno proživio u Međugorju. To u svakom slučaju oduzima 
od objektivnosti njegova pisanja o "Gospi u Međugorju". U tom 
smislu neargumentirano zvuče rečenice: "O kakvoj laži, 
pretvaranju, hinjenju, ni govora, apsolutno isključeno. Ta njihova 
ekstaza (misli se na fantaziranje "vidjelaca") ulijevala je u duše 

svih nas koji smo tome prisustvovali neki savršeni osjećaj 
smirenosti, sreće, duhovne utjehe. Bih smo potpuno sigurni da je 
svaka varka isključena. I tom je smirenošću i nekom nutarnjom 
srećom bila preplavljena naša duša dok smo god bih u Međugorju. 
Osjećah smo Majčinu prisutnost" (s. 190). 

Unatoč tome, o. Katalinić izjavljuje kako se bezuvjetno 
treba podvrći sudu Crkve s obzirom na međugorsku Gospu. Citira 
čak i "službenu izjavu" biskupa od 10. travnja 1991.: "Na temelju 
dosadašnjeg istraživanja ne može se ustvrditi da se radi o 
nadnaravnim ukazanjima i objavama." Koliki je autorov doprinos, 
u objektivnom smislu, proučavanju i produbljivanju nadnaravnosti 
ukazanja Gospe u Međugorju, ako on piše ovako subjektivno, 
jednostrano i navijački? 

U prilog neobjektivnu prikazivanju "Gospe u Međugorju" 
govori i popis literature koju autor navodi. Ako se već iz 
subjektivnih razloga nije služio i onim osvrtima koji su o tome 
kritički pisali kao što su i sami biskupi odgovorni za Međugorje, 
mogao je iz znanstvenog poštenja uputiti čitatelje i na takvu 
literaturu. Tko bi mu zamjerio što on iz subjektivnih razloga ne 
ispušta sama sebe tridesetak puta navodeći svoje vlastite napise o 
marijanskim svetištima!? 

Moram ipak priznati da me ponajviše iznenađuje činjenica 
što je ovoj knjizi o. Katabnića Uvodno slovo napisao zagrebački 
nadbiskup msgr. Josip Bozanić. Ne vjerujem da bi to učinio da je 
znao da će na naslovnici knjige kao simbol "Marije - velike nade 
Hrvata" biti oslikan lik "Gospe međugorske". Pogotovo ne 
vjerujem da bi nadbiskup Bozanić, da je znao, napisao Uvodno 
slovo za knjigu u kojoj se na onakav nekritičan način prikazuje 
međugorski fenomen. Zato je ova knjiga, s obzirom na podmetanje 
Međugorja i nadbiskupu i hrvatskoj katoličkoj publici 
manipulatorska, a ne infonnatorska. 

A kad se radi o vlastitim interesima, a ne o zdravoj 
marijanskoj pobožnosti, navodim i ovaj primjer. U Hercegovini je 
prošle godine (1997) priređeno 22. izdanje pučkoga Molitvenika 
"Fra Anđela Nuića". Provincija hercegovačkih franjevaca, kako 

čitamo u Vrhbosni, 3/1997., str. 318-319, uredno je zatražila od 
Biskupskog ordinarijata crkvenu dozvolu za tiskanje. Ali umjesto 
potpisanoga generalnog vikara msgr. Luke Pavlovića izdavač je 
"zabunom" stavio ime "Ratka, biskupa"! A da stvar bude 
"zbunjenija" za tako svetu knjigu, izdavač je na prvu stranicu 
Molitvenika stavio sliku kipa "Gospe međugorske", a da prethodno 
nije obavijestio biskupa. Slika bez objašnjenja! Je li opet 
"zabunom"? 

Crkveni nas dokumenti o štovanju Gospe ( Marialis cultus, 
1974., br. 38) ozbiljno upozoravaju da naše proučavanje 
objavljenih izvora i pozornost na dokumente učitelj stva trebaju 
nadjačati pretjerano istraživanje novotarija i izvanrednih događaja. 
Taj studij treba biti objektivan u povijesnom kontekstu, zato valja 
ukloniti sve ono što je očito legendarno i lažno. Stoga ne smijemo 
dopustiti da budemo izmanipulirani. Ah evo zaneseni međugorski 
manipulatori manipuliraju i crkvenim pastirima!* 

Don Ante T. Komadina 


* Crk\>a na Kamenu, 5/1998., str. 15. 

PRIVATNI POHODI 
NEVJERODOSTOJNIM UKAZANJIMA 

Domaći tisak opet se navratio na međugorski fenomen. 
Povod je pismo nadbiskupa Bertonea, tajnika Kongregacije za 
nauk vjere, od 26. svibnja 1998. msgr. Aubryju, biskupu na 
francuskom otoku Reunionu u Indijskom oceanu. Potaknuti 
medijskim tumačenjem toga pisma donosimo kratku kronologiju 
stručnog praćenja međugorskih zbivanja i crkveni stav koji je do 
danas nepromijenjen. 1 

Nepriznata ukazanja. Međugorska "ukazanja" ispitivana 
su na trima komisijama. U drugu komisiju mjesni biskup u 
Mostaru msgr. Žanić pozvao je stručnjake s crkvenih učilišta i 
znanstvenih struka. Članovi su 2. svibnja 1986. izglasali non 
constat de supernaturalitate, tj. u Međugorju ne rezultira da se radi 
o nadnaravnim ukazanjima. Ne bez znanja Kongregacije, uz 
suglasnost mostarskog biskupa, tadašnja Biskupska konferencija 
fonnirala je 1987. godine komisiju, koja je biskupima podnijela 
rezultate svoga proučavanja ujesen 1990. Na temelju toga rada 
biskupi su 10. travnja 1991. u Zadru donijeli negativan stav prema 
Međugorju: "Na temelju dosadašnjeg istraživanja ne može se 
ustvrditi da se radi o nadnaravnim ukazanjima ili objavama". Ta 
su "ukazanja" takozvana, navodna. Tako ih navodi pod 
navodnicima i Kongregacija za nauk vjere. U sadašnjim uvjetima 


'"Moje je uvjerenje i stajalište ne samo Non constat de 
superanaturalitate, nego i ono: Constat de non supernaturalitate međugorskih 
ukazanja ili objava" uključuje činjenicu: "Ipak otvoren sam proučavanju koje bi 
htjela poduzeti Sveta Stolica, kao najviša uprava Katoličke Crkve da izrekne 
vrhovan i konačan pravorijek o samom slučaju, i to što prije, za dobro duša i na 
čast Crkve i Gospe." Famille chretienne, 1. studenoga 1997., Le cahier no 1 
d'Edifa, str. 92-93. 

ne pokreće se pitanje proučavanja međugorskih navodnih 
"ukazanja" u okviru Biskupske konferencije BiH. Ta su "ukazanja" 
u svojim "porukama" protiv mjesnog biskupa od samog početka 
(1981) bila povezana s "hercegovačkim slučajem" koji je Svetoj 
Stolici na srcu da ga što prije riješi. Riječ je o neposlušnosti 
Hercegovačke franjevačke provincije u provedbi dekreta Svetog 
Oca s obzirom na neke župe u mostarsko-duvanjskoj biskupiji. 

"Privatni" pohodi. Zbog nepriznavanja istinitosti 
nadnaravnih ukazanja u Međugorju mjesni je biskup Žanić bio 
protivan organiziranim pohodima na mjesta takozvanih ukazanja. 
Više je puta i BKJ donosila upute da se "ne mogu organizirati 
službena hodočašća u Međugorje kao da je Crkva o tim 
događajima već donijela pozitivan sud." Kongregacija za nauk 
vjere 1985. pisala je Talijanskoj biskupijskoj konferenciji kako bi 
promotrila prikladnost da savjetuje episkopatu "da javno odvraća 
organiziranje hodočašća od spomenutoga navodnog središta 
ukazanja kao i svaki drugi oblik objavljivanja, napose 
izdavačkoga, koji bi se smatrao predrasudan za mimo utvrđivanje 
'događaja’ od strane posebne Komisije koja je u tu svrhu kanonski 
ustanovljena." BK u Zadru, izjavljujući da se ne može ustvrditi 
autentičnost međugorskih ukazanja ili objava, navodi da postoje 
"brojna okupljanja vjernika s raznih strana koji u Međugorje 
dolaze potaknuti i vjerskim i nekim drugim motivima." Na toj liniji 
"privatnih" pohoda nije bilo sporno hoće li netko ići u Međugorje 
kao u bilo koju drugu katoličku župu. Samo je uvijek bilo jasno 
rečeno da se to ne može činiti službeno, upotrebljavajući crkvu i 
oltar da se propovijeda autentičnost takozvanih "ukazanja" i 
proglašava mjesto "svetištem" neutvrđenih "ukazanja". 

Kongregacija za nauk vjere pisala je francuskom 
nadbiskupu Dalozu u Besanconu 1995. i biskupu Taverdetu u 
Langresu 1996. da "službena hodočašća u Međugorje, shvaćeno 
kao mjesto autentičnih marijanskih ukazanja, ne smiju se 
organizirati na župnoj ili biskupijskoj razini, jer bi bila u 
proturječju onome što su biskupi bivše Jugoslavije ustvrdili u 

svojoj prethodno navedenoj izjavi." S obzirom na "hodočašća u 
Međugorje koja se odvijaju na privatan način", Kongregacija 
smatra da su dopuštena "pod uvjetom da se ne smatraju 
ovjerovljenjem događaja u tijeku i koja traže još ispitivanje od 
strane Crkve". Stoga ništa nova. Službena ih crkvena hodočašća 
nisu dopuštena, dosljedno tome ni ona "privatna" nisu dopuštena s 
nakanom da bi se njima dokazivalo da su navodna "ukazanja" i 
takozvane "poruke" autentične! Dakle, službeni stav mjesnoga 
biskupa jest službeni stav Biskupske konferencije iz 1991. I toga 
se crkvenoga stava pridržavaju svećenici i vjernici - katolici!* 

Mostar, 21. srpnja 1998. 


Ratko Perić 
biskup 


* Crkva na Kamenu, 9-10/1998., str. 2. 

VJERA I PRAZNOVJERJE 

Biskupovo pismo Michaelu Daviesu 

Mostar, 29. listopada 1998. 

Dear Michael, 

2 

hvala Vam na knjizi Međugorje nakon petnaest godina. 
Mogli ste je slobodno nasloviti: Medjugorje after sixteen 
years..., donosite neke dokumente i iz 1997. godine. 

Knjigu sam pročitao i dvije su me se stvari dojmile. 

1) Pišete katolički zauzeto i kršćanski otvoreno. Možda 
Vam je ponegdje poneki izraz prejak, ali je očito da ste u 
istraživanju međugorskoga fenomena vođeni željom za istinom. 
Pišući, tražeći i težeći za istinom, ne zaboravljate kršćansku 
ljubav koju treba pokazivati prema onima koji su drukčijega 
mišljenja, pogotovo na terenu privatnih "ukazanja". Uvjeren sam 
da će nas Istina osloboditi ( Iv 8,32), iako neistina ima mnogo 
ljudskih sredstava priopćavanja na raspolaganju. Istina će nas 
osloboditi, veli Gospodin, ali istina, tumači sv. Pavao, koja se 
iskazuje u ljubavi ( Facientes veritatem in čari tate: Ef 4,15), da 
se pomogne zavedenima, koji se povode za pričama mimo 
Crkve, "stupa i uporišta istine" (7 Tim 3,15), ne držeći toliko do 
svjetla razuma u vjeri: "iluzorno je misliti da vjera, pred slabim 
razumom, ima veću snagu; ona, naprotiv, riskira da bude 
svedena na mit i praznovjerje", upozorava Sveti Otac u svojoj 
nedavnoj enciklici/ Pred tolikim razlozima, koji su uvjerili sve 
tri dosadašnje komisije i cijelu Biskupsku konferenciju daje "na 


2 M. Davies, Medjugorje After Fifteen Years: the Message and the 
Meaning, St. Paul, Minnesota, 1998. 

3 Ivan pavao II., Fides et rado, 14. rujna 1998. Hrvatski prijevod 
Vjera i razum, Zagreb, 1999., KS, Dokumenti 117, br. 48. 

temelju dosadašnjeg istraživanja nemoguće ustvrditi da se radi o 
nadnaravnim ukazanjima i objavama" u Međugorju, razna 
praznovjerja hvataju maha. 

2) U knjizi se pridržavate crkvenih dokumenata i 
tumačenja. Ima u svijetu previše prenošenja neistinitih 
informacija, pogotovo od industrije i agencija u službi 
takozvanih međugorskih ukazanja. 

Dva su problema u mostarsko-duvanjskoj biskupiji 
poznata u cijelome svijetu: franjevačka neposlušnost Svetom 
Ocu Papi s obzirom na predaju nekoliko župa dijecezanskom 
kleru, još od 1975. godine, i međugorske priče koje zavode 
malovjerne i naivne tražitelje čudesa. Dok u Čapljini dvojica 
bivših franjevaca, koji su nedavno otpušteni iz Reda, pokazuju 
neobičan stupanj neshvatljiva neposluha, u susjednom 
Međugorju franjevci, trenutačno samo trojica s kanonskom 
misijom, a ostali bez crkvenoga poslanja, svijetu propovijedaju 
obraćenje! U takvoj kontradikciji svakodnevno se nastavlja 
priča o "ukazanjima" i uobičajenim "porukama", u kojima 
navodna "Kraljica mira" zahvaljuje "vidiocima" što su se 
odazvali njezinu pozivu! "Gospe moja, što to od tebe čine!" 
rekao bi moj prethodnik biskup Žanić. 

Ustrajte u vjernu istraživanju, a Duh Sveti, koji je na 
osobit način bio djelatan u Blaženoj Gospi i koji nas upućuje u 
svu Istinu (7v 16,13), pomoći će nam svojom milošću da se 
praznovjerje ukloni a pravovjerje ispuni. 

Vas i Vašu obitelj pozdravljam sa svim poštovanjem... 

GODINA 1999. 

IZ IZVJEŠĆA 

A I) LIMINA APOSTOLORUM 

Iz službenoga razgovora sa Svetim Ocem, 12. siječnja 
1999. godine: 

Biskup: "Govorio sam Papi o Mostaru, o Čapljini, o 
župama, o maloj braći, o pravoslavnima, o muslimanima, o 
Međugorju, kao mjestu gdje se svijet Bogu moli, ali gdje nije do 
sada, već 18 godina, ni od jedne komisije priznato nijedno 
nadnaravno ukazanje. 

Sveti Otac: Non sono verificate? (=N isu utvrđena?) 

Da, nisu utvrđena navodna ukazanja. I na temelju tolikih 
proturječnih napisanih i izrečenih izjava i raznih događaja 
uvjeren sam da tu nije bilo i da nema nijednoga autentična 
ukazanja. Zahvaljujem Vam, Sveti Oče, što saslušavate i 
poštujete ovakav jasan stav mjesnoga biskupa, i onoga 
prethodnoga i ovoga sadašnjega, u vezi s tim takozvanim 
ukazanjima koja, tako neutvrđena a ponegdje s oltara 
propovijedana, više štete nego koriste Crkvi koju pojedini i 
svećenici i biskupi privatiziraju, kao što čine i s Blaženom 
Gospom i njezinim neutvrđenim “porukama”. Želim odlučno i 
spremno braniti čast, slavu i istinu o Djevici Mariji, koja se u 
nas uvelike štuje, slavi, moli i voli. Papa je pozorno slušao kao 
što sam i ja nastojao pozorno i odgovorno govoriti pred 
najodgovornijom osobom u Crkvi."* 


* Crkva na Kamenu, 2/1999., str. 1. 

IZ NEOBJAVLJENA RAZGOVORA 
S VJESNIKOM 

Novinar: Smatrate Ii da je slučaj međugorskih ukazanja 
stavljen “ad acta ”, s obzirom na Vaše posljednje izvješće Papi u 
kojem tvrdite “ da nema nijednoga autentičnoga ukazanja ”? 

Biskup: Taj se slučaj može staviti “ad acta” kad oni, koji 
za sebe kažu da “Gospu” vide u Međugorju, na brdu, u vlastitoj 
kući, u duhaništu, u vinogradu, u vlaku i zraku, u zrakoplovu, po 
bjelosvjetskim hotelima, na autostradama, prestanu je 
ovozemaljskim očima gledati. Za sada od šestero “vidjelaca” troje 
ih ima “ukazanja“ svakog dana, a troje jednom godišnje, ali 
doživotno! Cio će se slučaj staviti “ad acta” kad pojedinci iz 
laičkih, svećeničkih, redovničkih, pa i biskupskih redova prestanu 
upotrebljavati razna sredstva da te “vidioce” i “vidjelačke poruke” 
po svijetu razvoze, reklamiraju i propagiraju te vjernicima 
manipuliraju. Već je osma godina da su ozbiljni proučavatelji i 
Biskupska konferencija rekli da je, s obzirom na Međugorje, 
“nemoguće utvrditi da se radi o nadnaravnim ukazanjima ili 
objavama” 

Ono do čega mi je stalo u mojoj biskupskoj službi jest ne 
samo da branim i promičem čast i slavu Blažene Djevice Marije, 
nego i da odgovorno informiram Svetog Oca. Pozorno sam pratio 
kad nam je svima biskupima jedan od Papinih bližih suradnika 
pričao daje gledao na nekoj talijanskoj emisiji intervju s jednom 
međugorskom “vidjelicom”, koju novinar pita: 

Ukazuje li ti se još Gospa? 

Ukazuje. 

I u Italiji? 

I u Italiji. 

I u Rimu? 

I u Rimu. 

I u hotelu? 

I u hotelu. 

I onda službenik Svete Stolice jednostavno zaključi: “Pa 
to sve djeluje neozbiljno!” 

Osobito je značajna izjava kardinala Josepha Ratzingera, 
prefekta Kongregacije za nauk vjere, 22. srpnja 1998. Njemu je 
jedan Nijemac dostavio na stol memorandum raznih navodnih 
Papinih i njegovih izjava o Međugorju, koje je pokupila i objavila 
s. Emmanuel Maillar, Francuskinja, iz Međugorja. 1 Na upit stoje u 
tome memorandumu istina, kardinal Ratzinger napismeno 
odgovara: 

“Ja mogu na to samo reći da izjave o Međugorju pripisane 
Svetom Ocu i meni jesu puke izmišljotine” (frei erfunden). 

Ja osobno, i to kao mjesni biskup, od početka svoje 
odgovorne biskupske službe, nakon čitanja tolikih pisama samih 
“vidjelaca” biskupu Žaniću, nakon osobne prouke, i zaključaka 
kanonskih komisija cijeloga slučaja, nakon izjave Biskupske 
konferencije, gledajući sve što se događa u vezi s Međugorjem, 
stalno sam smatrao da dosadašnja međugorska “ukazanja” i 
međugorske “poruke” nemaju nadnaravnog karaktera. Do sada 
ništa nije dokazano kao autentično. Prema tome ne može se s 
oltara propovijedati o tim ukazanjima ih porukama kao 
nadnaravnima. To što se narod moh i prima sakramente, ne 
dokazuje da su i navodna ukazanja nadnaravna! Svjestan sam da 
ove riječi mogu zaparati uši pojedinih pobožnih “hodočasnika” ih 
političkih zauzetnika, turističkih poduzetnika, ekonomskih 
angažiraca, zrakoplovnih tvrtki, moćnih mass-medija, itd. Ah kad 
bih drugačije govorio, ne bih bio dosljedan svojoj kršćanskoj i 
biskupskoj savjesti! Papa takvo biskupovo uvjerenje poštuje. Na 
tome sam mu zahvalan. I ja na isti način, kao i Sveti Otac, svaki 
dan nastojim sv. misom i sv. krunicom reći Gospi: Totus tuus. 


'Njezina knjiga Medjugorje gli anni ‘90, 1998, u Italiji se prodaje s 
priloženim rupčićem da čitatelj može brisati suze. U nje plaču čitatelji, a ne 
Madonne, kao u Italiji! 

Svake godine hodočastim Kraljici mira u Hrasno, službeno 
biskupijsko svetište, proglašeno još 1977. Njoj sam posvetio svoju 
marijansko-mariološku knjigu Prijestolje Mudrosti, Mostar 1995. 
Njoj, Presvetoj, svaki dan preporučujem sve svoje vjernike i 
svećenike, redovnike i redovnice, obje svoje biskupije sa svim 
radostima i nadama, tjeskobama i tegobama.* 


* Vjesniku je dan opširan intervju, 15. veljače 1999. Ali, jer mu 
je novinar G. Pandža tražio skraćivanje, odgovoreno mu je da ne 
objavljuje ništa. Ovdje se donosi samo 7. pitanje i odgovor koji 
se odnosi na Međugorje. 

ŠTO BI PAPA REKAO 
MEĐUGORSKOM ŽUPNIKU? 


Upozoravani na razne napise u medijima, a nerijetko i 
nazivani da ih komentiramo, ostali smo iznenađeni medijskim 
interesom na službeni izvještaj biskupa Ratka Perića Svetom 
Ocu prigodom pohoda Ad limina u siječnju ove godine. Naše je 
iznenađenje to veće što biskup Papi, barem što se Međugorja 
tiče, nije rekao ništa nova niti drugačije od onoga što je dosad 
nebrojeno puta u svagdanjim razgovorima, u medijima, u raznim 
prigodama, te na najvećoj crkvenoj razini, pred samim Svetim 
Ocem rekao. No, očito je, mediji ostaju mediji, uvijek gladni 
“senzacije”, pa i kad je nemaju, oni je izmisle. No, pitanje koje 
se samo po sebi postavlja, pa stoga i ovo naše pisanje, jest: 
Zašto jedan zakoniti župnik treba izvancrkvene medije da poruči 
svome biskupu ordinariju što misli o njegovu najslužbenijem 
izvješću Vrhovnom poglavaru Katoličke Crkve? Motivi, kako 
medijski tako i oni fra Ivana Landeke u Slobodnoj BiH, 11. 
veljače ove godine, ostaju samo njima u potpunosti jasni. 
Analizirajući njegovo pisanje, u kojem značajno mjesto zauzima 
pismo nadbiskupa Bertonea, kao da nudi odgovor: Biskup je 
opet nešto, mimo svih komisija, Papi privatno rekao. No, pohod 
Ad limina otkriva nešto drugo: Papa saslušava i poštuje jasan 
stav mjesnoga biskupa, i onoga prethodnoga i ovoga sadašnjega, 
pa ma koliko se netko trudio da ga prikaže privatnim. Ili ćemo i 
Papu svrstati u privatnike!? Da nije ovo motiv i predmet 
medijske zanimljivosti? No, ostavimo se nagađanja. Pred sobom 
imamo jasna Papu koji nam je i ovom prigodom očinsku riječ 
uputio, i to nakon pojedinačnoga službenoga susreta sa svakim 
od naših biskupa, pa im je onda zajednički 14. siječnja rekao i 

napismeno dao. Pitanje je samo: jesmo li ga spremni poslušati?! 
Počujmo ga: “Muževi i žene, koji odabiru posebni oblik 
posvećenoga života, pozvani su da se kroz raznolike karizme 
posve predaju evanđeoskome svjedočenju na različitim 
područjima crkvenoga i društvenoga života. Međutim da bi to 
svjedočenje urodilo željenim plodovima, apostolske djelatnosti 
valja na prikladan način prilagođavati sadašnjim potrebama 
Crkve i ostvarivati ih u potpunome zajedništvu s Pastirima 
biskupija. Molim Gospodina da životni polet, koji je stoljećima 
obilježavao Crkvu u Bosni i Hercegovini, ne oslabi nego da 
ojača. (...) Poznato mi je što sve u svojim stalnim pastirskim 
nastojanjima činite da bi, u skladu s velikom katoličkom 
baštinom, svi dušobri ž nički djelatnici u Bosni i Hercegovini 
vjerno ostvarivali upute Drugoga vatikanskog sabora i poslušno 
slijedili kanonske odredbe. Nema sumnje da će usklađenost u 
apostolskim ciljevima i prisna suradnja svih, od svećenika, 
redovnika, redovnica do vjernika svjetovnjaka, pod revnim 
vodstvom biskupa, uroditi obilnim plodovima vjere, ljubavi i 
svetost. Bit će to na korist ne samo Crkvi, koja će time biti 
odlučno upravljena prema budućnosti, nego također i 
građanskome društvu. /.../ Sveti Ignacije Antiohijski uči da ‘je 
Crkva ondje gdje je i biskup’ ( Poslanica Smirnjanima, VIII, 2) 
Ako dušobrižnički rad, koliko god po sebi bio zanimljiv, nije u 
skladu s ovim temeljnim načelima, u opasnosti je da loše utječe 
na zdrav razvoj cijeloga tijela Crkve, čak i onda kad bi onaj tko 
ga obavlja bio uvjeren da djeluje u Božje ime, na dobro vjernika 
i same Crkve.” 

Imajući u vidu ove učiteljske Papine riječi, uvjeren sam 
kako bi Papa fra Landeki, župniku svjetski poznate župe, na 
njegovu već napisanu rečenicu odgovorio: Bio bih Vam 
zahvalan da Vi kao mjesni župnik u potpunom zajedništvu s 
mjesnim biskupom povjerene Vam vjernike vodite, Gospinu 
čast i slavu branite, pristrano je u bolni slučaj Crkve u 
Hercegovini ne unosite, katolicitet naučavate, svaku vrstu 

sablazni suzbijate, biskupa o svim promjenama u župi, kako 
duhovnim tako materijalnim (pa i o ozdravljenjima), redovito 
izvješćujete, privatne, polujavne i javne kapele bez crkvenog 
dopuštenja ne podižete i blagoslivljate, u izvancrkvenim 
medijima razgovor svojih pastira, na ovakav necrkven način, ne 
komentirate.* 

Don Željko Majić 


* Slobodna BIH, 17. veljače 1999., str. 20. 

U ISTINI I LJUBAVI 

Biskupova Uvodna riječ u knjizi R. Frankena, Putovanje 
u Međugorje. 


Mostar, 21. lipnja 1999. 

Dragi velečasni Rudo! 

Pročitao sam Tvoju knjižicu A Joumev to Medjugorje. 
Objections to the Apparitions (= Putovanje u Međugorje. 
Primjedbe na ukazanja). Uvjeren sam da Tvoja analiza daje kratko 
i korisno predstavljanje međugorskih događaja. - Ne ulazim u 
Tvoj dnevnik i subjektivne doživljaje. 

Dobronamjernima sigurno će pomoći da budu još bolje 
prosvijetljeni kako u Medjugorju nema autentičnih ukazanja, a 
fanatike (izraz dolazi upravo iz religioznog ambijenta, od latinske 
riječi fanum, tj. hram, svetište) neće uvjeriti da zauzmu razborito 
odstojanje. 

Pastoralna preokupacija ove mjesne Crkve u vezi s 
međugorskim fenomenom jest radikalan neposluh - redovnički, 
eklezijalni i ekleziološki - skupine franjevaca koje njihovi vrhovni 
poglavari otpuštaju iz Reda, a Sveta Stolica potvrđuje. Ali oni to 
ne priznaju. Neki od tih redovnika šire poruke ukazanja kao 
autentične i željeli bi “obratiti” svijet s pomoću neutvrđenih i 
nepriznatih ukazanja, a što je još gore, neka njihova subraća 
nevaljano ispovijedaju, nevaljano krizmavaju, nevaljano 
vjenčavaju vjernike u župama koje su silom zauzeli, ignorirajući 
sve odluke i vlastitoga Franjevačkog reda i same Svete Stolice. 

U siječnju ove godine mi smo biskupi bih u službenom 
pohodu kod Svetog Oca. Papi sam rekao da nijedna jedina 
mjerodavna vlast nije ukazanja u Međugorju priznala 
autentičnima. 'Zahvalan sam Vam, Sveti Oče, da jasno stajalište 

mjesnoga biskupa s obzirom na takozvana ukazanja poštujete.' 
Neki u crkvama propovijedaju autentičnost ukazanja, premda nisu 
priznata. To nejedinstvu Crkvi više šteti nego koristi. 

Dužnost je nas katolika čast i slavu Marijinu, kao i istinu o 
njoj, braniti odlučno i bez oklijevanja. 

Vaša knjižica, velečasni Rudo, želi ići stopama istine. 
Istine, koja će nas, ako je izgovorena u duhu ljubavi (Ef 4,15), 
osloboditi {Iv 8,32).* 


* R. Franken, Eine Reise nach Medjugorje, Van Spijk Venlo- 
Antwerpen, 2000., str. 4. 

GODINA 2000. 


DVA FENOMENA 

Iz razgovora s mjesnim biskupom: 

Biskup: ... Kod nas u Hercegovini dva su fenomena: 
stogodišnji “hercegovački slučaj” o župama i dvadesetgodišnja 
“ukazanja” u Međugorju. Ta su “ukazanja” s početka bila u 
službi toga prvoga “slučaja” - možemo staviti na raspolaganje 
pismene dokaze - ali kad se vidjelo da je to blasfemično, 
gospohulno, prestalo se to govoriti i poručivati, a preporučivati 
molitvu bez obzira na “ukazanja”. 

Crkva je rekla svoju riječ i o jednom i o drugom slučaju. 
O prvom 1975., a o drugom 1991., tj. da nema nijednoga 
vjerodostojna dokaza da bi ijedno "ukazanje" bilo autentično, ali 
privatizacija dnevnih "ukazanja" i mjesečnih "poruka" ide 
svojim putem.* 


*Crk\>a na Kamenu, 2/2000., str. 2. 

CENACULUM 

BEZ POTVRDE I DOZVOLE 

Biskupovo pismo Mitchellu S. Ritchieu, predsjedniku 
udruge "Cenacolo", koja djeluje u Međugorju: 

Mostar, 10. svibnja 2000. 


Poštovani gospodine Ritchie, 

primio sam Vaše pismo od 17. travnja ove godine, koje 
je s engleskoga jezika na hrvatski preveo inicijalima potpisani 
MR, a odnosi se na Vašu udrugu Cenacolo koja boravi i djeluje 
u Međugorju bez odobrenja i prethodnoga i sadašnjega 
dijecezanskoga Biskupa. 

Na Vaš zahtjev mogu Vas izvijestiti, po nekom 
kronološkom redu: 

1) daje, na izričito traženje, Ordinarijat 9. ožujka 1995. 
primio od župnika iz Međugorja fra Ivana Landeke informaciju 
da se na terenu župe nalaze neke "redovničke zajednice i kuće", 
među kojima i "Comunita Cenacolo" s 50 članova; 

2) da je generalni vikar ovih biskupija msgr. Luka 
Pavlović 20. svibnja 1995. izravno pitao udrugu Cenacolo imaju 
li njezini članovi ikakvu potvrdu ili dozvolu od prethodnoga 
dijecezanskoga Biskupa da borave i djeluju u Međugorju; 

3) da sam se 19. lipnja 1995. osobno obratio Svetoj 
Stolici (Kongregaciji za redovništvo) pitajući je kakav je 
crkveni status tih "redovničkih zajednica" u Međugorju; 

4) daje netko nečitljivo potpisan u ime udruge Cenacolo 
22. lipnja 1995. Ordinarijatu odgovorio; 

5) da je od Kongregacije 14. srpnja 1995. uslijedio 
odgovor u kojem stoji da Vaša zajednica nije redovnička 

ustanova dijecezanskoga prava i trebala bi ovisiti o 
dijecezanskim biskupima koji su je eventualno osnovali kao 
udrugu vjernika, prepuštajući pri tome mjesnom Biskupu da 
postupi kako smatra prikladnim, držeći se normi Kodeksa 
kanonskoga prava ; 

6) da je spomenuti generalni vikar, 20. travnja 1996. 
jasno napisao udruzi Cenacolo da ta zajednica nema nikakva 
odobrenja ovog Ordinarijata; 

Dakle status Vaše zajednice jest: "terapeutska" udruga koja 
u svome odgovoru ignorira stav mjesnoga biskupa, i što radi na 
terenu međugorske župe, ne radi u ime Crkve, niti ove biskupije, 
niti pod "katoličkim" imenom. Tu Vašu zajednicu ni na koji način 
nisam priznao ni kao "udrugu vjernika". Stoga posve odgovara 
istini Vaša rečenica "da rad Cenacolo zajednice u Međugorju nije 
odobren od strane Mostarskog Biskupa". 

Ako to Cenacolo sve radi pod inspiracijom razvikanih 
svakodnevnih međugorskih "ukazanja", mogu Vam reći da 
Katolička Crkva ne priznaje nijedno takvo "ukazanje" kao 
autentično. 

Takvim svojim stavom Vaša se zajednica može ubrojiti u 
jednu od tolikih međugorskih sektaških ili fanatičnih udruga, 
koje postoje u samom Međugorju ili izvan njega, mimo 
odobrenja mjesnoga Ordinarija. 

S poštovanjem Vas pozdravlja. . . 

NA BEZGRJEŠNO SRCE MARIJINO 

Međugorje, 1. srpnja 2000. 


Dragi krizmanici, i svi ostali bogoljubni vjernici! 

Jučer smo svečano proslavili svetkovinu Presvetoga Srca 
Isusova u našim biskupijama na više mjesta. 

Danas Crkva slavi spomendan Bezgrješnoga Srca 
Marijina. Prije je taj spomendan bio 22. kolovoza (sjećam se sa 
zahvalnošću Bogu da sam 1969. izabrao ovaj Gospin 
spomendan za proslavu Mlade Mise), a ima više godina kako se 
slavi sutradan po svetkovini Srca Isusova, jedno uz drugo. I 
pravo je tako. Današnji nas spomendan potiče da reknemo 
nekoliko riječi o Blaženoj Djevici Mariji, koja je bila ispunjena 
Duhom Svetim, napose o njezinu materinskom srcu. 

Sveto Pismo dva puta spominje Marijino majčino srce: 

1) Nakon svega što se zbilo i odvilo oko Isusova rođenja, 
veli sveti Luka: "Marija u sebi pohranjivaše sve te događaje u 
prebiraše ih u svome srcu" ( Lk 2, 19). 

2) Nakon susreta u Hramu, kad je Isusu bilo 12 godina, 
opet sv. Luka: "Majka njegova brižno čuvaše sve ove uspomene 
u svom srcu" (. Lk 2,5 1). 

Jest to jednostavan, majčinski, ljudski postupak i izraz! 
Pohranjivaše sa zahvalnošću i prebiraše s ljubavlju sve te 
događaje u srcu, odnosno čuvaše sve te uspomene u svom 
majčinu srcu. I u jednom i u drugom slučaju govori se ne samo o 
riječima, koje je Gospa čula, jer na izvornom grčkom rhemata 
znači riječi, vijesti, nauk, događaje, uspomene. Gospa to u 

svome srcu prebire kao što se prebiru zrnca krunice radosnih 
otajstava, pohranjuje kao veliko blago, zahvaljuje Bogu i moli 
ga da joj to sve misaono poveže u glavi i u srcu. Gospa je 
sigurno sve to pričala Isusu kad je on odrastao, i od njega je 
mogla čuti i tijekom svoga i njegova života doživjeti puni i 
ostvareni smisao svih tih uspomena i događaja. 

U evanđeljima nalazimo nekoliko puta da je Gospa 
progovorila koju riječ, postavila pitanje, izrekla molitvu. Na 
primjer, u evanđeljima sv. Mateja i sv. Marka uglavnom nema 
Marijina izravna govora. U evanđeljima sv. Luke i sv. Ivana ima 
nekoliko, pet-šest, izravnih njezinih navoda. 

1) U Nazaretu, upitala je anđela navjestitelja: "Kako će 
to biti kad ja muža ne poznajem?" {Lk 1, 34). A kad joj je anđeo 
na svoj način objasnio kako će to biti, onda je ona 

2) pristala i rekla: "Neka mi bude po riječi tvojoj" {Lk 
1,38). Ovu riječ Gospinu mi kršćani, katolici, svaki dan barem 
jednom, ako ne tri puta, izgovaramo u molitvi Anđeo Gospodnji 
ili u Gospinu Pozdravu. 

3) Veličajna je njezina molitva, zahvalna pjesma, 
Magnificat, na liniji starozavjetne majke Ane, od deset redaka: 
"Veliča duša moja Gospodina, i klikće duh moj u Bogu, mome 
Spasitelju... Od koljena do koljena dobrota je njegova nad onima 
što se njega boje..." {Lk 2, 46-56). Taj hvalospjev mi svećenici, 
redovnici i redovnice obvezatno molimo ili pjevamo svake 
večeri u svome službenom časoslovu. 

Zatim dvije riječi koje je Gospa uputila Isusu: 

4) Kad mu je bilo 12 godina, ono u Hramu, kad su ga 
našli: "Sinko, zašto si nam to učinio? Otac tvoj i ja žalosni smo 
te tražili" {Lk 2, 48), što smo danas čitali u Evanđelju. 

5) I u početku Isusova javnoga djelovanja, u Kani 
Galilejskoj na svadbi: "Nemaju vina" (/v, 2,3). A odmah potom 

6) slugama reče: "Što god vam rekne, učinite" (/v 2,5). 
Moguće još koja prilika. 

O ovih nekoliko mjesta, gdje Gospa izravno i izričito 
nešto pita, govori, moli, i o drugim mjestima gdje ona sluša 
druge, gdje se ona opisuje i prikazuje kao Djevica i Majka, 
napisane su tone teoloških knjiga, održane bezbrojne marijanske 
konferencije i rasprave, položeni ozbiljni mariološki magisteriji 
i doktorati. Iz tih biblijskih riječi niče i naša vjera, naš odnos 
prema Gospi kao Majci Isusovoj i kao uzornoj vjernici u Boga. 
U toj nam je vjeri ona primjer i pomoć. Napose nam je draga 
ona Marijina riječ da je Božja dobrota nad onima što se njega 
boje, nad onima koji u sebi imaju dar strahopoštovanja prema 
Bogu i njegovim zapovijedima. Krizmanici, molite, danas i 
vazda, osobito za Duhov dar strahopoštovanja! 

Kad se to ima u vidu, kad kroz Sveto Pismo upoznaš 
Gospu kao Djevicu poniznu i šutljivu, kao Majku zabrinutu i 
razboritu, koja o svemu tome razmišlja u svome srcu, a veoma 
malo o tome pripovijeda, onda se čovjek- vjernik može samo 
začuditi nad pričom kako se ovdje, u Međugorju, već gotovo 
dvadeset godina - jedna manje - iz dana u dan navodno 
"ukazuje" i po pet, deset ili petnaest minuta takozvanim 
"vidiocima" kao da nešto prenosi: ili u obliku takozvanih 
"poruka" ili u obliku "deset tajna", ne zna se je li točno 10, tj. 
jesu li kod svakoga čeljadeta iste, ili ih je šest puta više, tj. daje 
svakomu drugačije. 

Znači li to da se to "viđenje" do neki dan, recimo, 
pojavilo oko 6.940 puta, tj. 19 godina puta 365/6 dana? I da 
stalno, svaki dan, pripovijeda, a samo se jednom mjesečno 
oglasi javnom "porukom", zahvaljuje navodnim "vidiocima" što 
su se odazvali tom pozivu? Tako, velim, dvadesetak godina, i 
tako se nastavlja daljnjih deset-dvadeset ili koliko već bude 
godina. 

Službena Crkva, počevši od mjesnih biskupa do 
Biskupske konferencije, nije u ovom slučaju nikada priznala 
nijedno "ukazanje" autentičnim. Jasno je izjavila da je 
nemoguće ustvrditi da se uopće radi o nadnaravnim ukazanjima. 
Zato sam mirne duše, odlučno i jasno napisao 14. veljače 1998. 
mjesnom župniku: "Neka se, dakle, za takva navodna, 
takozvana, maštovita i od Katoličke Crkve nikada priznata niti 
prihvaćena, 'ukazanja' ne stavljaju - 'za privatnu upotrebu' 
'vidjelaca' - nikakve službene crkvene prostorije vlasništva 
Župnog ureda." Župnik je to spremno i poslušno prihvatio. 
Stoga, ovdje nedvosmisleno izjavljujem, i to kao mjesni 
ordinarij biskup, da me nijedno takozvano "ukazanje", nijedna 
takozvana "poruka" ne uvjerava da se radi o nadnaravnom 
ukazanju. Poruke o miru i milosti, o postu i molitvi, o ljubavi i 
pokori imamo na najslužbeniji način izražene i na biblijskoj i na 
crkveno-učiteljskoj razini. 

A što ćemo s glasovitim "duhovnim plodovima"? Dragi 
vjernici, u koju god crkvu uđete i Bogu se s vjerom pomolite, 
iskreno ispovjedite i pokajete i pobožno pričestite, možete imati 
duhovnih plodova. Krizmanici primaju sedmerostruki dar Duha 
Svetoga, ne zato jer su u Međugorju, ili u Mostaru, ili u Rimu, 
nego zato jer to valjano dijeli zakonit službenik Crkve. Neće 
nitko pametan i koji u Boga vjeruje reći da u župama po svijetu 
gdje se sveti sakramenti valjano i zakonito dijele nema duhovnih 
plodova. Gdje god ima Duha Božjega, ima i duhovnih plodova! 

Crkvu Katoličku u njezinu naučavanju i držanju 
spasonosne istine ne navode ni mnogobrojne ni malobrojne 
nazočnosti ljudi ili naroda. Ona se drži onoga što je Bog objavio 
i sam o sebi i o čovjeku, tako i o Mariji, o kojoj čvrstom vjerom 
vjerujemo i držimo 

daje ona bezgrješno začeta, 

da je ona Majka Božja, tj. po Očevu planu u vremenu, 
začevši po Duhu Svetom, rodila našega Spasitelja Isusa Krista, 
Sina Božjega, Drugu Božansku Osobu Presvetoga Trojstva, 
daje uvijek Djevicom ostala, 

daje dušom i tijelom uznesena u nebesku slavu. 

Crkva drži i vjeruje da se Blažena Djevica Marija može 
ukazati, da se u povijesti ukazivala, i da do danas nema dokaza 
ni uvjerenja da se ovdje u Međugorju ijednom nadnaravno 
ukazala. 

Mi svi, i vi krizmanici i mi ostali, molimo Blaženu 
Djevicu Mariju, Isusovu majku i našu duhovnu majku, da nas 
ljubavlju svoga Bezgrješnoga Srca zagovora kod Boga, da 
svojom majčinskom brigom bdije nad nama, nad ovim mjestom, 
nad našom biskupijom i cijelim svijetom.* 


Ratko Perić 
biskup 


* Crkva na Kamenu, 8-9/2000., str. 2. 

DVA ZAHTJEVA 

Biskupovo pismo međugorskom župnom upravitelju dr. 
fra Ivanu Sesaru : 

Mostar, 30. studenoga 2000. 

Velečasni fra Ivane, 

na dopis, od 16. listopada ove godine, Vi ste 21. ovoga 
mjeseca dostavili na Ordinarijat knjige i brošure koje su izišle u 
bilo kakvoj vezi (odgovornosti, pokroviteljstvu, izdanju, 
nakladi...) toga Župnog ureda, a tiču se "međugorskih 
događaja". Zahvaljujem na donesenim publikacijama. 

Da bi se s obzirom na spomenute pojave sve odvijalo u 
skladu s crkvenom Izjavom BKJ iz 1991., a koja sadrži glavnu 
misao da "na temelju dosadašnjeg istraživanja nije moguće 
ustvrditi da se radi o nadnaravnim ukazanjima ili objavama", te 
da se ne bi stvari objavljivale bez crkvene odgovornosti i 
financijske kontrole toga Župnog ureda i ovoga Biskupskog 
ordinarijata koji ima punu pastoralnu odgovornost u toj kao i u 
svim drugim župama ovih biskupija, ovim Vas molim: 

1) da se više ne izdaju knjige, brošure i časopisi koji 
tretiraju međugorsku tematiku: "ukazanja", "poruke", "vidioce" i 
slično kao autentične, pod odgovornošću toga Župnog ureda bez 
znanja i odobrenja ovog Ordinarijata; 

2) da se s oltara i u crkvenim prostorima Međugorja ne 
proglašavaju tzv. "ukazanja" i "poruke" autentičnima, dok 
Katolička Crkva stoji na spomenutoj poziciji. 

Uvjeren da ćete pastoralno i crkveno odgovorno provesti 
ovu uputu kako se od Vas traži, spreman sam na svako daljnje 
objašnjenje i pozdravljam Vas i Vaše suradnike s osobitim 
poštovanjem. ..* 

* Vrhbosna , 4/2000., str. 476 


298 



GODINA 2001. 


TKO KOGA RANJAVA? 

Priopćenje za javnost 


U Jutarnjem listu 19. 6. 2001. na stranici Politike u 
rubrici Jutarnja propovijed Živko se Kustić pita: Hoće li 
Međugorje opstati? Svoju riječ počinje: 

"Kad je već lažni biskup u Grudama i drugdje po 
Hercegovini svetogrdnim činima toliko ranio slogu među 
vjernicima ..." 

- Lažni biskup nije svetogrdnim činima ranio samo 
"slogu među vjernicima". On je kao ne-katolik ranio Katoličku 
Crkvu. Kao ne-svećenik, nevaljano miseći, ranio Oca nebeskoga 
i Sina njegova, Isusa Krista. A kao ne-biskup, dijeleći nevaljane 
krizme, ranio Duha Svetoga. Ti svetogrdni čini strašno su 
obeščašćenje svetih osoba, svetih mjesta i svetih stvari. Na to 
svetogrđe lažnoga su biskupa pozvali franjevci protuzakonito 
nastanjeni u župi Grudama, od kojih je jedan, inače lažni 
krizmatelj u Čapljini 1997., nedavno otpušten iz Reda male 
braće, a ostala trojica od istoga Reda kažnjena zabranom 
svećeničkih čina. Trojica svećenika, koji su također otpušteni iz 
Reda i suspendirani zbog neposluha, pozvala su u Čapljinu 
lažnoga biskupa da krizma. A drugu dvojicu, protucrkveno 
nastanjenih na Tepčićima i u Crnču, ovih je dana Generalni 
ministar Reda također otpustio iz svoje redovničke zajednice. 

Propovjednik Jutarnjega lista završava svoju rečenicu: 
"zar je pravi biskup baš morao u Međugorju ranjavati pobožnost 
tolikih vjernika iz cijeloga svijeta tvrdeći kako je sigurno da ondje 
nije bilo nikakvih Gospinih ukazanja". 

- Pravi citat biskupov glasi: "Mislim ono što sam stalno 
držao, i što sam kao mjesni ordinarij ove biskupije i prošle 
godine rekao s ovoga svetog mjesta. Mislim i govorim ono što 
Crkva Katolička na temelju stručnih i odgovornih ispitivanja 
službeno drži: da nema u svemu ovome, kroz svih 20 godina, 
nijednoga priznata nadnaravna autentična ukazanja, nijedne 
priznate nadnaravne poruke, nijedne priznate nadnaravne 
objave". Riječi su napisane, da ne bude zabune. Ali 
propovjednik Jutarnjega lista nepotrebno zbunjen, još 
nepotrebnije zbunjuje druge. Zar je Katolička Crkva "na temelju 
stručnih i odgovornih ispitivanja" službeno priznala ijedno 
međugorsko ukazanje, poruku ili objavu kao autentično 
nadnaravnu? Biskupska konferencija u Zadru, 10. 4. 1991. 
izjavljuje da "na temelju dosadašnjeg istraživanja ne može se 
ustvrditi da se radi o nadnaravnim ukazanjima i objavama". To 
znači da nije priznato nijedno ukazanje kao nadnaravno, bez 
obzira ili se nešto nadnaravno dogodilo ili ne. I zašto se 
"pravom biskupu" spočitava da ranjava "pobožnost tolikih 
vjernika iz cijeloga svijeta tvrdeći kako je sigurno da ondje nije 
bilo nikakvih Gospinih ukazanja", kad to biskup nije tako tvrdio, 
nego svojim riječima ponovio stav BK? Niti je Biskupska 
konferencija, niti je mostarski biskup uopće spomenuo "Gospina 
ukazanja". 

Katolička javnost očekuje, pogotovo od kvalificirane 
osobe, da teološki i moralno predoči dubinu zla koje su počinili 
otpuštenici iz Reda ili kažnjeni u Redu; da predoči posljedice 
raskola na koji su pošli neki franjevci koji su prošle godine išli u 
Švicarsku da im starokato lički biskup zaredi jednoga između 
njih za "tajnoga biskupa", a biskup to odbio; da predoči strahotu 
kukolja koji je u hercegovačkoj Crkvi posijao ne-katolik, ne- 
svećenik i ne-biskup, zavodeći brojne župljane s pravoga puta 

vjere, sakramenata i katoličke hijerarhije? Lažni biskup 
izjavljuje: 1 "I fratri i ja vjerujemo u Marijino ukazanje u 
Međugorju". To bi nas u Crkvi moralo učiniti još opreznijima 
prema "ukazanjima" u Međugorju, koje Katolička Crkva nije 
službeno proglasila Gospinim svetištem, niti uopće ustvrdila da 
se tu radi o "nadnaravnim objavama", čak ni nakon uzastopnih 
7.300 "ukazanja". Ona zna zašto tako čini! * 

Biskupski ordinarijat Mostar 


* Crkva na Kamenu, 8-9/2001., str. 4. 


1 Slobodna Dalmacija, 23. svibnja 2001., str. 9. 

KADA JEDNOM POPUSTI... 

Pismo generalnoga vikara don Živku Kustiću : 

Mostar, 30. lipnja 2001. 

Velečasni Živko! 

Najprije smo mogli pročitati u Jutarnjem listu, 19. lipnja 
2001., Vašu propovijed s rečenicom: Kad je već lažni biskup u 
Grudama i drugdje po Hercegovini svetogrdnim činima toliko 
ranio slogu među vjernicima, zar je pravi biskup baš morao u 
Međugorju ranjavati pobožnost tolikih vjernika iz cijeloga 
svijeta tvrdeći kako je sigurno da ondje nije bilo nikakvih 
Gospinih ukazanja. 

Zatim nismo mogli pročitati u Jutarnjem listu Priopćenje 
Biskupskog ordinarijata iz Mostara, od 20. lipnja (u prilogu), u 
vezi s tom Vašom rečenicom, poslano faksom. 

Konačno smo mogli pročitati Vašu propovijed u 
Jutarnjem listu, od 28. lipnja: "Želi li Papa u Dubrovnik ili u 
Međugorje?" Tu odgovarate samomu sebi i čitamo Vašu novu 
"primisao": Ako mostarski biskup ne priznaje ta ukazanja, ne 
mora značiti da ih nema, a sama se od sebe nameće primisao da 
je i to Božja volja. Uzdržljivost crkvenih vlasti ide u prilog 
autentičnosti događaja. Crk\>a se hvali kritičnošću, kada jednom 
popusti, tko će se više usuditi sumnjati. 

Velečasni Živko, Vi najprije biskupu podmećete svoju 
misao u obliku pitanja je li "baš u Međugorju morao ranjavati 
pobožnost tolikih vjernika iz cijeloga svijeta". Što mislite je li 
bila volja Božja da Vi to tako nekritički propovijedate o 
biskupovoj propovijedi? I je li bila volja Božja da Jutarnji list 
ne objavi službeno Priopćenje za javnost ovog Ordinarijata? 

Drugo, kad već tako mislite ili primišljate što jest a što 
nije "volja Božja", što mislite je li volja Božja da je "Gospa 

Međugorska" (ovo citiram Vas) negdje 1981-82. mjesecima 
fanatično branila kažnjene franjevce u Hercegovini suprotiva 
biskupu ("vidjelica" je Vicka to čak i pisala), a onda već 20. 
godinu o fratrima i o "hercegovačkom slučaju" šuti kao 
zalivena? Je li volja Božja da Bog šalje Gospu u Međugorje 
sustavno svaku večer već 20 godina, a ona, kao kućno 
međugorsko čeljade, ni riječi o tisućama svetogrdnih i 
nevaljanih ispovijedi, vjenčanja, krizama po Hercegovini? Do 
pravoga raskola! Je li volja Božja da ona to mirno promatra kao 
što to (ex)-franjevci mimo čine, a Vi preko svega toga u svojim 
"jutarnjim propovijedima" mimo prelazite? Je li volja Božja da 
su neposlušni franjevci "exempti" i od tisuća "Gospinih poruka" 
(opet Vi) razasutih na sve strane? 

Treće, možete li Vi protumačiti je li volja Božja da Papa 
dođe ili da ne dođe u Međugorje? Mi bismo voljeli ne samo 
znati, nego i ispuniti volju Božju! Smatramo da je savjest Crkve 
neizmjerno iznad savjesti i jednoga biskupa i svih nas skupa 
ovdje na Ordinarijatu. Biskup Papu poziva u Hercegovinu, u 
svaku župu, od Trebinja do Duvna, osobito u Čapljinu, u Grude, 
u Cmač..., da se i sam uvjeri kako se Dekret "Romanis 
Pontificibus" konkretno ne ostvaruje od onih koji su od biskupa 
(in regimine ) exempti, a Papi u svemu subjecti. Ali ga po svojoj 
biskupskoj savjesti ne poziva u Međugorje, gdje ni nakon 
najozbiljnijega crkvenoga proučavanja nije dokazano niti 
priznato ijedno "ukazanje". A ne poziva ga i zato da se ne bi 
dogodilo kad se "jednom popusti, tko će se više usuditi 
sumnjati". 

Što je u svemu tome volja Božja, ja ne znam, pogotovo 
ne znam koliko Vi znate, pa opet o tome tako nedosljedno 
pišete. 

Ali sam siguran da nije volja Božja da vrijeđate "pravoga 
biskupa" svojim nesvećeničkim tumačenjem njegove 
propovijedi u Međugorju, kao što ste to učinili u svojoj 
"jutarnjoj propovijedi" 19. lipnja? 

Siguran sam također da nije volja Božja da vrijeđate sve 
naše biskupe koji su nakon dugotrajna ispitivanja izrekli svoj 
službeni stav 1991. proglasivši: "Na temelju dosadašnjeg 
istraživanja ne može se ustvrditi da se radi o nadnaravnim 
ukazanjima i objavama". 

Siguran sam isto tako da nije volja Božja da vrijeđate 
članove triju komisija, koje su se trudile doći do spoznaje istine 
s obzirom na događaje u Međugorju. 

Siguran sam napokon da nije volja Božja da vlč. Živko 
Kustić desetljećima u raznim prigodama sipa živu sodu na žive 
rane Crkve u Hercegovini. 

Takvo vrijeđanje (Vi biste rekli: ranjavanje), ne 
doprinosi ni kritičnosti Crkve, ni autentičnosti događaja, ni 
kršćanskoj ljubavi. 

Zato biste učinili veliku uslugu ovoj Crkvi kad biste 
prestali uopće o tome pisati na tako nekorektan način!* 

S dužnim poštovanjem 

Don Luka Pavlović 
generalni vikar 


* Crkva na Kamenu, 8-9/2001., str. 3. 

TAKO PROLAZI 
NOVINARSKA SENZACIJA 

Slovenski kipar Andrej Ajdič napravio je kip Isusova 
uskrsnuća, koji je 1998. postavljen u crkvenome dvorištu u 
Međugorju. Visok je šest metara, težak dvije i pol tone (41 x 
277 x 38,3 cm). Kopiju u srebru isti je umjetnik dao Svetom 
Ocu koji je prije tri godine pohodio Sloveniju. 

Prvi dan, 30. lipnja 2001. subota navečer, oko 20.30 
župom Međugorje pronijela se vijest kako je Kristov kip iza 
crkve svetoga Jakova - pustio suze. Naime jedan talijanski 
hodočasnik primijetio je kako iz Isusove rane na desnoj nozi 
kaplje voda. 1 Čudo! Potvrda međugorskih ukazanja, poruka, 
pojava, što će biti drugo?! 

Treći dan, ponedjeljak, 2. srpnja 2001: kapale su 

2 

kapljice vode iz ranjena koljena Kristova kipa u Međugorju. 
Čudo se nastavlja, a novinari pojačavaju! 

Posebno uokvireno: "Ne, ne želim to komentirati - bilo 
je sve što nam je u vezi s najnovijim međugorskim 'fenomenom' 
kazao msgr. dr. Ratko Perić, mostarsko-duvanjski biskup, kojeg 
smo zatekli na Hvaru gdje je predvodio procesiju u Dolu 
prigodom blagdana Gospe od Sela. Biskup Perić, poznat kao 
žestoki osporavate!) ukazanja, kao i navodnih natprirodnih 


[ M. SivriĆ, Voda iz Isusova kipa privukla mase vjernika, u: 
Slobodna Dalmacija, 2. srpnja 2001., str. 5. 

"M. SivriĆ, Iz Isusova kipa voda kaplje na dva mjesta, u: Slobodna 
Dalmacija, 3. srpnja 2001., str. 5. 


305 



pojava u Međugorju, ipak nam je dometnuo: - A što ako je to 
prestalo dok mi razgovaramo? !"~ 

Četvrti dan, utorak, 3. srpnja 2001., otkako je jedan 
talijanski hodočasnik primijetio kako kapljice vode kaplju iz 
Isusova kipa, koji se nalazi stotinjak metara iza crkve svetoga 
Jakova u Međugorju, znatiželjnici i dalje dolaze, novinari 
sveudilj napuhuju nečuvenu senzaciju: prosuzio na koljena! 4 

Ispravak: Iz Isusova kipa u Međugorju kapljice vode 
nisu počele teći 30. lipnja, nego na 25. godišnjicu Gospina 
ukazanja! 5 Novo neviđeno čudo! Eto sam Gospodin Isus 
potvrđuje Gospina ukazanja! Hajde sada ne vjerujte, nevjerni 
Tome na Ordinarijatu u Mostaru! 

Peti dan, srijeda, 4. srpnja 2001. otkako su se mase 
hodočasnika počele okupljati oko Isusova kipa u Međugorju, 
nakon svjedočenja jednoga talijanskoga hodočasnika kako iz 
velike brončane skulpture Uskrsnuća teku kapljice vode, nije 
donio nikakve nove promjene. Naime, i dalje iz Isusova kipa s 
dva mjesta kaplju kapljice vode. 6 

Posebno uokvireno: "S druge pak strane, biskup iz 
Mostara, Ratko Perić, lakonski odgovara našem novinaru: ’A što 
ako je to prestalo dok mi razgovaramo?!’. Ja se pitam što ako to 
još uvijek traje i gledam nadnevak Slobodne u kojoj je Perićeva 
izjava objavljena: utorak 3. srpnja, blagdan sv. Tome apostola. 
Da, upravo onog nevjernog Tome koji nije htio vjerovati da je 


'D. Š. (Damir Šarac), "A što ako je to prestalo?", u: Slobodna 
Dalmacija, 3. srpnja 2001., str. 5. 

4 M. SivriĆ, Hodočasnici se nadaju ispitivanju Isusova kipa, u: 
Slobodna Dalmacija, 4. sipnja 2001., str. 4. 

3 J. PAVKOVIĆ, Večernji u potrazi za očevicem, u: Večernji list, 4. 
srpnja 2001., str. 20. 

6 M. SivriĆ, Hodočasnici: Voda je čista kao kap suze, u Slobodna 
Dalmacija, 5. srpnja 2001., str. 4. 

Isus uskrsnuo dok nije stavio svoje ruke na mjesto rana", natječe 

7 

se trijumfalno novinar s drugima iste vrste. 

Šesti dan, četvrtak, 5. srpnja 2001: za komentar o 
"suzama" upitan je i Ivan Dragićević, koji od 1981. godine ima 
svakodnevna "ukazanja:" 

- "Gospa nam do sinoć ništa nije govorila o toj pojavi. I 
nemamo do sada nikakve poruke glede toga što se događa na 
Isusovu kipu. S obitelji sam prije dvije večeri pohodio to mjesto, 
ali zbog velikog broja ljudi nisam se mogao približiti mjestu iz 

g 

kojeg izviru kapljice vode". Balon se pomalo ispuhuje. . . 

Marija Pavlović-Lunetti: "Gospi sam uputila pitanje o 
kapljicama vode na Isusovu koljenu. Ona, međutim, nije ništa 
odgovorila, samo je počela moliti. Čak ni po njezinu izrazu lica 
nisam mogla ništa zaključiti. Jedino što je ustvrdila jest da 
kapljice nisu vidljiv znak koji je Gospa preko vidjelaca poručila 
da će ostaviti u Međugorju. Taj znak Gospa će ostaviti na Brdu 
ukazanja". 7 8 9 Pravi udar po novinarima i njihovoj fantazmi. 

Sedmi dan, 6. srpnja 2001. u petak navečer prvi je put 
primijećeno kako je voda prestala kapati iz kipa. 10 

I tako završila velebna novinarska praznorječivost i 
njihova maštovita i praznovjerna kombinatorika. 


7 I. UGRIN, Kristov kip i nevjerne Tome , u: Slobodna Dalmacija, 5. 
srpnja 2001., str. 4. 

8 D. Šarac i M. Sivrić, Kap po kap Božje milosti , u: Slobodna 
Dalmacija, 6. srpnja 2001., str. 11. 

9 J. PAVKOVIĆ, Kapljice nisu znak koji je Gospa obećala ostaviti u 
Međugorju, u: Večernji list, 7. srpnja 2001., str. 15. 

10 M. SIVRIĆ, Međugorje: Voda više ne kapa iz Isusova kipa, u: 
Slobodna Dalmacija, 8. srpnja 2001., str. 5. 

KRISTE, 

BUDI NAŠA SREĆA! 

Međugorje, Tijelovo, 14. lipnja 2001. 

Crkva danas slavi svetkovinu Tijelova ili Brašančeva - 
brašance jest hostija - ili Korosanda, tj. Corpus Sanctum ili 
Sveto Tijelo Isusovo. Mi pjevamo euharistijskomu Isusu: Kriste, 
budi naša radost! Kriste, budi naša sreća! Kriste, budi nam 
život Ti! Između te tri velike riječi: radosti, sreće i života, 
zaustavimo se samo jednoj, na sreći, i na njezinoj suprotnosti. 

Sreća. Kriste, budi naša sreća! Ne slučajnost, pogodak, 
lutrija, potrefilo, a da nismo uopće ni očekivali. Latini imaju dva 
pojma za sreću: felicitas - a to je sreća zaslužena, stečena, za 
koju si se zalagao, borio i molio. I fortuna, a to ti je slučajnost, 
izvlačenje na sreću pa što bi - bi, nabasao putem na tisuću 
maraka. Netko je za to gorko zaplakao, a ti se, eto, usrećio. Čuj, 
usrećio, umjesto da prijaviš župniku ili policiji. Ne govorimo o 
sreći na koju si slučajno naletio. Govorimo o sreći koja dolazi 
od sresti se, sretan, susresti se s osobom, s roditeljima, braćom i 
sestrama, s osobama koje cijeniš, voliš i duguješ im zahvalnost. 
Susret jest sretnost, sreća. Susret s Bogom jest najveća sreća. A 
taj je susret sam Bog izmislio i priredio. Njemu dugujemo susret 
i sreću. Mi molimo Isusa da bude naša sreća. Da se susretnemo 
s njime. Evo ga danas slavimo kao Presveto Tijelo, kao susret i 
svoju sreću. Susrećemo ga svaki dan, i u Euharistiji, i u molitvi, 
i u poklonu. Molimo ga za duhovna zvanja u našoj Crkvi, neka 
ih on izabere po Očevu planu. Žetva je velika, a radnika premalo 
(Lk 10,2). 

U Crkvi je oduvijek vrijedio zakon: "Ako želiš biti 
sretan, i ako želiš druge usrećivati, onda sam ništa ne traži i 

ništa ne otkaži." Ne nameći se i ne razmeći se! Znaju drugi za te. 
Ne traži da budeš provincijal! Ali ako je zakonit izbor pao na te, 
ne bježi, nego stisni zube i povedi provinciju u sreću, a ne u 
nesreću. Ne traži da budeš biskup! Ali ako je zakonit izbor pao 
na te, izdrži do kraja u istini i pravdi i upravljaj biskupijom u 
jedinstvu vjere i ljubavi sa Svetim Ocem Papom. 

Je li tko radostan, neka pjeva hvalospjeve! {Jak 5,13). Je 
li tko sretan, neka usrećuje i druge. 

Nesreća. Možda ti sreća još razumljivije zvuči kad se 
spomene nesreća: nesreća na poslu, na putu, nesreća u braku, u 
zraku, u mraku, nesreća kao tragedija, sudar auta ili vlakova, 
povreda, gubitak, propast, smrt. Ima raznih vrsta nesreća, 
namjernih i slučajnih, sve do velikih crkvenih nesreća. Pitali me 
ovih dana putem faksova i telefona pojedini novinari i iz 
domovine i iz inozemstva: što mislim o takozvanim 
"ukazanjima", o kojima već 20 godina ne prestaje novinarska i 
druga senzacija. Mislim ono što sam stalno držao, i što sam kao 
mjesni ordinarij ove biskupije i prošle godine rekao s ovoga 
svetog mjesta. Mislim i govorim ono što Crkva Katolička na 
temelju stručnih i odgovornih ispitivanja službeno drži: da nema 
u svemu ovome, kroz svih 20 godina, nijednoga priznata 
nadnaravna autentična ukazanja, nijedne priznate nadnaravne 
poruke, nijedne priznate nadnaravne objave. Eto što mislim i 
javno i jasno govorim, da ne bude apsolutno nikakve zabune, 
izražavajući duboku vjeru u presvetu osobu i ulogu ponizne i 
poslušne Blažene Djevice Marije u djelu Isusova spasenja, kako 
Katolička Crkva naučava. 

Ali od svih tih pustih zainteresiranih vrlo su rijetki oni s 
pitanjem koje bi se odnosilo na domaću situaciju koja 
unesrećuje brojne vjernike u ovoj biskupiji, situaciju kojoj 
pogoduje neljudska, nekršćanska, neredovnička i nesvećenička 
neposlušnost odlukama najviše crkvene vlasti. 

Da su me pitali, s bolju bih u duši odgovorio da je, 
prema objavljenim podacima i ni od koga uvjerljivim 

argumentima opovrgnutima, već godinama njegovani neposluh 
prema Svetoj Stolici, vlastitomu Redu i mjesnoj Crkvi u 
posljednje vrijeme najviše urodio svojim gorkim plodovima 
nevaljanih i svetogrdnih ispovijedi, nevaljanih krizama i 
svetogrdnih misa. 

Oni koji su prethodnih godina sami nevaljano krizmavali 
ili pozivali slične sebi da "krizmaju", ove su se godine 
suno vratili do te nesreće da su zaobišli mjesnoga ordinarija i 
zovnuli kao "krizmatelja" čovjeka koji nije uopće ne samo 
biskup, ni svećenik, nego je po svome uvjerenju nekatolik. On je 
izjavio: "Želimo kroz krizmu postići da Papa povuče dekret 
Romanis pontificibus ... I fratri i ja vjerujemo u Marijino 
ukazanje u Međugorju". Što se tiče celibata, "kad se ukine, 
svećenici će se moći ženiti. Mi to želimo". Kao nekatolik kaže: 
"Nepogrešivost pape ne može biti dogma" (izjava: 23. svibnja 
2001), misleći valjda na nezabludivost u vjeri i moralu. Eto, 
takva su čovjeka pozvali da u trima župama: Grudama, Čapljini 
i Tepčićima podijeli nevaljani obred krizme sedam stotina 
sedamdeset i devetorici kandidata. Nisu posrijedi samo 
nevaljane krizme, poniženje i svetogrđe Duha Svetoga, nego su 
posrijedi i nevaljane mise, koje je taj ne-svećenik glumio pred 
vjernicima, a ljudi se poveli za najamnikom kao ovce bez pastira 
(Iv 10). 

S bolju bih u duši odgovorio takvim upitima o domaćoj 
situaciji - sa svjedočanstvom iz prve ruke - da su neki franjevci 
prošle godine otišli jednomu starokatoličkom biskupu u 
Švicarsku i molili ga da im zaredi "tajnoga biskupa" 
( Geheimbischof) da bi oni mogli snagom sakramenta sv. reda 
rediti nove svećenike i dijeliti krizme. Taj je starokatolički 
biskup to, naravno, odmah otklonio i prekinuo razgovor (naš 
upit: 25., a njegov odgovor 28. svibnja 2001). Nemam razloga 
ne vjerovati tomu starokatoličkom švicarskom biskupu, koji je 
nastupio u duhu neprozelitskih zasada suvremenog ekumenizma. 
O tome sam obavijestio mjerodavne u Crkvi. 

S bolju bih u duši odgovorio da sam službeno 
obaviješten da je Franjevački red ovih dana još trojicu svojih 
hercegovačkih članova otpustio iz Reda zbog teškoga 
neposluha, a trojicu drugih suspendirao od svećeničke službe; da 
je njih četrdeset odbilo potpisati Izjavu crkvenoga posluha, koju 
je dogovorio generalni ministar Franjevačkoga reda i mjesni 
biskup, a Sveta Stolica potvrdila. Ali, sa zahvalnošću ističem da 
su dvije trećine otaca franjevaca potpisale Izjavu i pokazale 
crkveni duh posluha, i s kojima računam u dušobrižništvu u ovoj 
biskupiji. Posebno ističem da su franjevci zaposleni u pastoralu 
ovdje u Međugorju i od provincij alata predloženi i od 
Ordinarijata zakonito imenovani. 

Eto, to nas pozitivno raduje, a ono nas negativno boli do 
dna duše, taj pokušaj razbijanja katoličkoga jedinstva, i to od 
raznih prema raznim crkvenim područjima: u vjeri, u 
bogoštovlju, u disciplini. Iznosim to u okviru ove sv. krizme - i 
nemojte mi reći da ovo nije prigoda - i to s pozivom svima u 
biskupiji, u domovini i u svijetu s usrdnom molitvom 
Presvetomu Trojstvu da nas očuva od sličnih nesreća i od 
nesretnih crkvenih slučajeva. 

Stoga se za vas, krizmanike, molim svemogućem Bogu i 
pozivam vas da primanjem valjane krizme budete vrijedni 
svjedoci katoličkoga jedinstva, vjere i Crkve; autentični svjedoci 
Duha Svetoga i njegovih sedam darova, od mudrosti do straha 
Božjega; svjedoci Isusa Krista, koji nam je objavio svoga Oca 
nebeskoga. 

Kriste, budi naša sreća! Duše Sveti, daj nam svoje 
plodove: "ljubav, radost, mir, velikodušnost, uslužnost, dobrotu, 
vjernost, blagost, uzdržljivost" ( Gal 5, 22-23). 


Ratko Perić 
biskup 

PAPA DOLAZI NA POZIV 

Iz biskupova razgovora s novinarom Dnevnoga lista: 

Novinar: Govori se da ste vi biskupi pozvali Papu u 
Mostar i Banju Luku. Čak se govori da će Papa posjetiti 
Međugorje? 

Biskup: Biskupi iz BiH-a nisu ovaj put zajednički pozvali 
Papu u pohode u BiH. Ako bi jednom i došlo do posjeta Banjoj 
Luci i Mostaru, sigurno nije predviđen niti ikomu pada na pamet, 
osim kojem "ekskluzivnu" ili "otkvačenu" novinaru, Papin pohod 
u Međugorje, sve dok mjesni biskup, naše Biskupske konferencije 
i sama Sveta Stolica ona "ukazanja" smatraju neautentičnima, a 
Međugorje ne smatraju svetištem ni na biskupijskoj niti i na kojoj 
drugoj razini. To su sve puke izmišljotine novinskih zanesenjaka 
koje takva priča ništa ne košta pa im zato ništa i ne vrijedi! * 


*Dnevni list (Mostar), 20. studenoga 2001., str. 5. 

ZAKLJUČAK 

Crkveni stav. Prema službenoj Izjavi, od 10. travnja 
1991. godine, sastavljenoj na temelju sustavna i sveobuhvatna rada 
stručnih komisija, biskupi nisu našli nijedan dokaz ni znak koji bi 
ih naveo da fenomene u Međugorju proglase nadnaravnima. 

Ni nakon toga datuma ništa se bitno s obzirom na 
"ukazanja" i "poruke" nije dogodilo da bi navelo na promjenu 
mišljenja. Stoga ne rade u skladu s crkvenim stavom oni 
propovjednici koji u crkvama, s oltara, o tome fenomenu govore 
kao o priznatim autentičnim ukazanjima i porukama. 

Tumačenje "hodočašća” . Tajnik Kongregacije za nauk 
vjere u dva navrata, 1996. i 1997. citirao je biskupsku izjavu iz 
1991. i zaključio: "Iz ovoga što je upravo rečeno proizlazi da se 
službena hodočašća u Međugorje, shvaćeno kao mjesto autentičnih 
marijanskih ukazanja, ne smiju organizirati ni na župnoj ni na 
biskupijskoj razini, jer bi bila u proturječju s onim što su biskupi 
bivše Jugoslavije ustvrdili u svojoj prethodno navedenoj Izjavi." 

U istom smislu isti je tajnik Kongregacije, 26. svibnja 
1998., iznio stav da su "privatna hodočašća" u Međugorje 
dopuštena samo pod uvjetom da se time ne priznaje 
autentičnost "ukazanja", odnosno ni privatna hodočašća nisu 
dopuštena ako se time priznaje autentičnost "ukazanja". 

Stoga ne rade u skladu s crkvenim stavom oni koji 
dolaze u Međugorje s nakanom priznanja takozvanih ukazanja i 
poruka. Ne vidi se nikakve potrebe da vjernici s raznih strana 
svijeta dolaze u Međugorje izmoliti krunicu, ispovjediti se i 
pričestiti kad to sve mogu pobožno učiniti u svojoj župi gdje je 
Gospodin Isus svojom osobom na sakramentalan način 
nazočan, a Gospa svojom majčinskom pomoću djelatna. 

Neposluh do raskola. Biskupiju Mostar-Duvno već više 
godina razdire neshvatljiv neposluh određena broja članova u 

Provinciji OFM u Hercegovini s obzirom na predaju nekoliko župa 
"na slobodno raspolaganje biskupu" prema Papinu dekretu iz 1975. 
Generalna uprava Reda zbog toga je neposluha od 1997. poduzela 
najozbiljnije mjere, uključujući i otpuštanje nepokornih članova iz 
Reda. Tako je do sada istjerano iz Franjevačkoga reda osam 
franjevaca, stoje Sveta Stolica potvrdila. Nekoliko njih okupiralo 
je više župa u kojima, kažnjeni suspenzijom bogoslužja, 
nezakonito i svetogrdno pastoriziraju vjernike obavljajući 
nevaljane ispovijedi, prisustvujući nevaljanim vjenčanjima, 
omogućujući dijeljenje nevaljane krizme. 

Biskupi i svećenici koji iz svijeta dolaze u Međugorje i na 
traženje župnog osoblja ih drugih djelatnika daju izjave o 
međugorskim "ukazanjima" ih "porukama" kao autentičnima, ne 
doprinose ni svojim dolascima ni svojim izjavama redu, miru i 
nužnu zajedništvu u ovoj biskupiji i Crkvi. Teška zloupotreba 
protiv jedinstva Crkve dogodila se 5. listopada 1997. kad je neki 
navodni biskup, ne kazujući ni imena ni porijekla, prolazeći kroz 
Međugorje, na poziv neposlušnih franjevaca, krizmao preko 400 
djece u susjednoj župi Čapljini, protiv izričita crkvenoga zakona. 
Prema kasnijim naznakama, to je učinio jedan hercegovački 
franjevac koji se svetogrdno predstavio "biskupom", a ove je 2001. 
godine otpušten iz Franjevačkoga reda. A još se veći škandal 
dogodio proljetos, u svibnju 2001., kad su neki neposlušnici 
pozvali starokatoličkoga đakona, koji se lažno predstavio 
"biskupom", naglašavajući da prihvaća "ukazanja" u Međugorju, i 
u trima župama obavio nevaljan obred krizme stotinama kandidata 
sv. potvrde. 

Preporuka. Ponizno preporučujemo crkveno jedinstvo ove 
biskupije zagovoru Bezgrješne Djevice koja je snagom Duha 
Svetoga začela i čovječanstvu rodila Razveselitelja svijeta, Isusa 
Krista Pravednika (1 Iv 2,1). 

Stoga joj se i obraćamo u njezinim litanijama zazivom: 

Ogledalo Pravde, moh za nas! 

Ratko Perić, biskup 

